
Monsieur ]'Aldip, 


Malgrc Ia rapidite avcc laqucllc j'ai Iu vos Times sclcclm ex 
universa Theologia cl Jure canonico ac civili exposita; et in Com- 
pendium redactw , j'ai pu m’assurer rependant quo c'etait un tra- 
vail qui prcsentait un grand inlerdt, ct qui, par consequont. sc- 
ruit d'une grande utilild, non seulcmcnt pour les ccclesiastiqucs, 
mais eneore pour les laiques qui ont a iraiter des que-=tions oii Ia 
jurisprudence civile sc melo au droit canon. Je dois ajouter quo 
des juges bien plus competcnls que moi, auxquels j’ui soumis vo- 
Iro ouvrage, parlagent mon opinion sur son ntilite. 

llccevez, Monsieur 1’Abho, 1’assurance de mes senlimenls les 
plus devoues. 

J. GLAIRK. 

i*. iris, le 2.‘> fcvrior 1808. 

Ad ILLUSTRISSIMUM AC REVERENDISSIMUM DI). Francikrum Nico- 
i.aum GUEULLETTE. Episcopum Valentinensem in Gallia, 


JULIANUS JALLABERT. 


Si quod est, Illustrissime ac Reverendissime Praesul, in homi- 
num civili societate argumentum, quod animos laetitia perfundere 
debeat, illud sane est, quod patrem inter et filium nodos amoris 
nectere; quod grati animi sensus undique demonstrare; quod obc- 
dientiae motus et charitatis efficere valet. Qua adductus sententia, 
fateor equidem me stepenumero optasse hujusmodi vincula insti- 
tuere; et Tibi, Reverendissime Paler, veluli humilem subditum 
devotumque filium, aliquod obsequii et observantiae testimonium 
proferre. 

Propriis quidem viribus parum confisus, nunquam illud milii 
in animum inducere potui , ut studiorum meorum fructum 
exeeutioni mandarem. Nunc vero tuis innixus virtutibus, tuaque 
doctrina atque pietate commotus, dum sacras Tibi deosculor ma- 
nus, humiliter ad tuos pedes 'mei laboris specimina libenter de- 
pono; ut Tu, Pater Amplissime, una acceptatione meos ter- 
gere sudores, et in hac difficili vita auxilium mihi largiri digneris. 

Ex tuo enim consilio, ex tua cliaritate, tuisque ex pneceptis diu 

nociuque in studiis sum versatus ; theologicis Disciplinis tolo 
animo vacavi; Historiis ecclesiasticis et Sacrat Scriptura; pro viri- 
bus studui ; Jura sive canonica, sive civilia libavi. Kx quibus 
omnibus triginta deprompsi theses, ac totidem disceptationes re- 
digere conatus sum : quas hodie humiliter Ture Celsitudini com- 
mendo. Illinam in exiguo hocco operB aliquid tamen inveniatur, 
quod lui intellectus sapientieeque videatur haud pror-us indi- 
gnum! 


/ 

ERRATA. 

12, lege : ad secundam partem... 

22, lege : satisfecimus prima; classi. . 
21, lege : commiscentes, 
fi, lege : ah Hebraeis. 

10, lege : in hae difficili quaestioni'. 
25, lege : quod ostendere suscepimus 

1, lege : Christi. 

2, lege : de objecto Religionis. 

40, lege : reddere necetsitalis. 

EX S. THEOLOGIA DOGMATICA 


DE LOGIS THEOLOGICIS 


THESIS 1\ 

De veritate Romanae Ecclesiae. 


i. Quum Deus infinita sua sapientia, ac omnipo- 
tenti virtute hominem in orbe terrarum constituerit, 
illum in religione creavit. Religio enim sive a rele- 
gendo, ut ait Cicero (in lib. 2, de Natura Deorum, 
cap. 28); et Aug. (lib. 10, de Civit. Dei, cap. 4) qua- 
tenus Dei cognitio lecta est, lectusque cultus; sive a 
religando, ut ait Lactantius (in lib. 3, cap. 11) quate- 
nus Deo obstricti pietate ac relegati sumus, est dif- 
fusa in ipsius hominis natura. Ipse revera, natura 
sua, ad officia cultus tendit : ergo ipse, natura sua, ad 
religionem. Quid enim erit creaturae rationalis vita, 
e medio religione sublata? Nihil aliud nisi continua 

ia se perturbatio, nisi in proximum saeva corruptio. 
Et hac commoti veritate, atque observatione omnes 
homines omnium temporum, omnium nationum, 
omniumque locorum sine ulla haesitatione in hujus- 
modi convenere doctrinam. 

Barbaris et Graecis innatam esse religionis noti- 
tiam advertit Aristoteles (de Coelo, lib. i). De jEgyp- 
tiis-scribit Jamblicus (in sect. i, cap. 3, de Myst. /E- 
gyptiorum). De Hebraeis loquitur clare Moyses in 
Pentateucho. 

2. Sed hujusmodi religionis duplex est species : 
Theorelica et Practica. In prima, cognitio Dei, qua 
naturali lumine innotescit, habetur; in altera, causae 
creatricis et conservatricis summum obsequium con- 
cluditur. 

3. Quae religio praeterea sive Theoretica, sive Prac- 
tica est vel Vera, vel Falsa. 

Et Falsa enunciatur, quando cum superstitione 
confunditur; ita ut cognitio Divinitatis a veritate sit 
procul, testimonium et cultus aut ignotis Numinibus, 
aut falsis, aut elementis exhibeatur, veluti Athenien- 
ses, qui aram posuere Ignoto Deo (Act. Apost., c. 17. 
v. 23). Habuere Graeci aras Diis exteris positas; illas 
tenuere et Romani. Adorabant Gentiles infinitas Deo- 
rum turbas (Moyses, Deut., cap. 4). Solem .Saturnum 
colebant Assyrii (Laray in Apparatu Biblico, lib. 3, 
cap. i). Et sic deinceps. 

4. .Veram autem illam nuncupamus, quae a Deo no- 
bis data est per supernaturalem revelationem sive li- 
bris scriptam, sive orali traditione mandatam. Cujus 
existentia in dubium revocari non potest, ex eo quod 

validissimis argumentis probetur, miraculis et pro- 
phetiis conflrmelur. 

5. Ast forsitan hoc donum Deus hominibus ita con- 
tulit, ut uniuscujusque arbitrio datum sit de eo abuti 
pro lubito, insimulque judicium ejusque proferre in- 
terpretationem; vel potius aliquam constituit auctori- 
tatem infallibilitate praeditam, cujus esset integrita- 
tem revelationis servare, controversias exortas in le- 
gitimo sensu resolvere? 

6. Utique constituit in sua infinita sapientia atque 
bonitate hujusmodi auctoritatem, cujus ministerio 
veri ejusdem sensus creaturis innotescerent ratio- 
nalibus. 

Et Ecclesia est illa auctoritas nimirum, quam Deus 
elegit ad hoc in terris sublime munus obeundum; et 
Ecclesia illa scilicet, cujhs veritas veluti lux meri- 
diana praefulget. 

7. Sed quid est Ecclesia? Et quaenam vera Eccle- 
sia? Ecclesia, id est congregatio, convocatio, coetus 
prout hic generaliter sumitur, est societas a Christo 
instituta ad profitendam doctrinam suam. Hujusmodi 
vocabulum in sensu proprio in V. Testamento usurpa- 
tur ad indicandum coetum non justorum solummodo, 
prout in Psal. 149 : « Laus ejus in Ecclesia Sancto- 
rum, » verum etiam impiorum, veluti in Psal. 25 : 
* Odivi Ecclesiam malignantium. » 

In Novo autem, ut advertit Melchior Canus, usur- 
patur dumtaxat ad indicandam congregationem Fide- 
lium et Sanctorum. 

Et sub hoc respectu distinguitur in militantem, 
purgantem, triumphantem. 

Coquentes igitur hic tantum de militante, illam 
pressius definimus : Societatem hominum baptizato- 
rum, qui unam eamdemque fidem profitentur, iis- 
dem communicant Sacramentis, et legitimis Pastori- 
bus, ac potissimum Romano Pontifici, Christi in ter- 
ris Vicario, adhaerent. 

H. Quaenam vera Ecclesia? 

Plures in orbe terrarum coetus inveniuntur, qui 
tametsi inter se maximopere dissentiant, atque extre- 
mis necessariis ad veram Ecclesiam constituendam 
deficiant, Christianos se esse jactitant, et constituere 
illam continuo asserunt. 

Sed ex tot et tam diversis sectis illa est vera, in 
qua tales proprietates, talia signa, seu notae, tales 
characteres, seu dotes inveniuntur, quae a Christo 
ipso constituta sunt ad efformandam veram sui Ec- 
clesiam. 

Atqui haec omnia sunt vel intrinseca vel extrin- 
seca. 

Intrinseca, quae exigit natura ipsa rei ad quam 
pertinent, et sunt tria : Unitas, Visibilitas, Perpe- 
tuitas. 

Extrinseca, quae non ingrediuntur rei naturam, 
sed indicia sunt ad patefaciendas illas internas pro- 
prietates, et suntquatuor : Unitas, Sanctitas, Catholi- 
citas et Apostolicitas. Dantur denique et dotes, qua' 
finem institutionis omnimode respiciunt, et sunt 
tres : Indefectibilitas, Infallibilitas, Auctoritas. 

9. Quae omnia vel nulli Ecclesiae conveniunt, vel 
omnibus sectis, vel uni tantum. 

i" Falsum est asserere nulli convenire, ex eo quod 

secus nulia existeret Ecclesia a Christo Domino cons- 
tituta, et hoc est contra factura. 

2° Non licet asserere convenire omnibus seclis; 
quia tunc verificari posset eo tempore, quo sectra dis- 
sentirent maxiraopere inter se, eodem tempore iis- 
dem essentialibus proprietatibus, iisdem notis gaude- 
rent, et hoc implicat sibi repugnantiam. 

Remanet igitur ut uni tantum haec signa conve- 
niant. 

Atqui illi unicae Ecclesiae cui signa hujusmodi con- 
veniunt, est illa vera Ecclesia, cui concreditum est 
sublime illud revelationis depositum. 

10. Sed haec est Ecclesia Romana. Hinc sil 


PROPOSITIO : 

SOLA ECCLESIA ROMANA EST VERA CHRISTI ECCLESIA. 

11. Et reapse vera 'Christi Ecclesia est una. 

Inquit Dominus apud Joan. (17, v. 20 et seqq.) : 
« Non pro eis (Apostolis) rogo tantum, sed et pro eis, 
qui credituri sunt per verbum eorum in me : ut om- 
nes unum sint, sicut tu, Pater, in me, et ego in te, 
ut et ipsi in nobis unum sint. » Sic et Apostolus Pau- 
lus ad Ephes. (4, v. 3) : « Solliciti servare unitatem 
spiritus in vinculo pacis, etc. » Unde S. Ambrosius 
(lib. 17 in Luc. c. 11) dicit « Ecclesiam regnum indi- 
visum. » 

Ergo in vera Christi Ecclesia requiritur : 1° una 
professio fidei; 2° una Sacramentorum eorumdem 

communio; 3° subjectio erga unum atque visibile Ca- 
put, Petri successorem. 

Atqui Ecclesia Romana haec tria evidentissime te- 
net, et sola tenet; semper enim servavit unam eam- 
demque fidei doctrinam, semper eadem Sacramenta, 
semper Romano Pontifici, Petri legitimo successori, 
obtemperavit. 

Ergo Ecclesia Romana quia una, est vera Christi 
Ecclesia. 

12. Et immerito asseritur a Protestantibus Eccle- 
siam Romanam destitutam esse unitate fidei sive for- 
malis, sive materialis; nam quamvis Theologi catho- 
lici controversias habent circa subjectum auctoritatis, 
nemo tamen inficiatus est ex ipsis, in Concilio una 
i um Romano Pontifice residere auctoritatem eamdern- 
que infallibilem. Quoad autem unitatem materialem 
animadvertimus incredulos et indifferentistas nocere 
sibi solis, non vero Ecclesiae unitati. 

Sola tenet, inquam; nam ceterae Pseudo-Christiano- 
rum sectae, sive a Luthero, sive ab aliis Novatoribus 
nomen habent, sive seorsim spectantur, sive insimul, 
unitate carent, tibinam subjectio visibili Capiti, Petri 
successori? Ubinam idem numerus Sacramentorum? 
Ubinam constans et eadem fidei doctrina? Nec obji- 
ciant adversarii nostris temporibus Ecclesiam Grae- 
cam et Graeco-Russam gaudere fidei unitate ; nam 
utraque in interpretatione Sacrae Scripturae secun- 
dum systema sensus privati se gerit; et posita me- 
thodo hujusmodi, jam necessario huc illuc fidei pro- 
fessionis pluralitas exurgit : et in hac pluralitate ubi- 
nam unitas? 

13. Vera Christi Ecclesia est visibilis. Christus 
quum in hunc mundum venit, Ecclesiam suam inter 
homines constituit, ac illam societatem efformavit. 
Homo autem duplici constat substantia : spirituali 
una, materiali altera. Atqui si Ecclesia invisibilis es- 
set, tunc comprehenderet tantum unam hominis par- 
tem, alteram inobservatam derelinquens. 

Media (seu Sacramenta) quibus juvantur hujus 
societatis individua, sunt visibilia. Ingreditur revera 
per Baptismum, corroboratur fidelis per Confirma- 
tionem, reficitur per Eucharistiam, et sic deinceps. 

Quomodo ea invisibiliter Christianis possent dis- 
pensari ? 

Christus apud Matthaeum (18, v. ISetseqq.) lo- 
quens de oeconomia sua in Ecclesia tenenda, sic aperte 
loculus est : « Si peccaverit in te frater tuus, vade, et 

corripe eum inter te et ipsum solum Quod si non 

audierit eos, dic Ecclesiae : si autem Ecclesiam non 
audierit, sit libi sicut ethnicus et publicanus. » Jam 
vero hic sub nomine Ecclesiae Tribunal intelligitur, 
ad quod fratrem non audientem vocare debeo. Si tri- 
bunal hujusmodi invisibile esset, Christus mihi im- 
possibilia juberet : atqui, teste Augustino, Christus 
impossibilia non jubet; ergo vera Christi Ecclesia vi- 
sibilitate gaudet. 

Visibiliter insuper Christus in terris ad Ecclesiam 
suam aedificandam apparuit ; visibili ratione suos Apos- 
tolos ad docendos omnes populos misit, per visibilia 
miracula illos in fide confirmavit. 

14. Veniant nunc Novatores saeculi xvi, et hanc 
proprietatem Ecclesiae Christi auferant. 

Ipsi enim ut argumenta intimari aliquo in modo 
possint, aiunt, in Symbolo Apostolico haberi, « Credo 
in unam sanctam. » Atqui, quod creditur, non vide- 
tur; et fides, juxta Apostolum Paulum, est * speran- 
darum rerum argumentum non apparentium. » Ergo 
Ecclesia non visibilis. 

Sed Novatores etiam nunc frustra conantur verita- 
tem convellere; nam Ecclesia vera Christi apparet 
uti societas, proindeque videtur. Vivit spiritu Christi, 
et sub hujusmodi ratione creditur. Num implicat sibi 
repugnantiam, ut aliquod objectum possit esse directe 
objectum cognitionis, indirecte fidei objectum? Mi- 
nime : ergo vera Christi Ecclesia est visibilis. 

15. Atqui Ecclesia Romana est visibilis. 

Christus revera exhibetur per suum visibilem Vi- 
carium, Romanum Pontificem; Episcopi, Apostolo- 
rum successores, fideles visibiliter docent, Sacra- 
menta, quibus Catholici reficiuntur, visibilia sunt. 

Ergo Ecclesia Romana quia visibilis, est vera 
Christi Ecclesia. 

16. Vera Christi Eoclesia est perpetua ; finis enim 
ad quem institutionem habuit est perpetuus, ita ut 
per eam omnes homines omnium aetatum media ha- 
berent ad salutem aeternam assequendam. Sed hoc. 
quomodo obtineri posset, nisi Ecclesia perpetuitate 
(rueretur? Et plane Christus in Scripturis hac in re 
locutus est : * Ecce ego vobiscum sum usque ad con- 
summationem saeculorum, et regni ejus non erit fi- 
nis : portae inferi non praevalebunt adversus eam. » 
Quae verba vera non essent, si Christi Ecclesia e vita 
decederet. Denique Ecclesia vera Christi est imago 

unionis ipsius hypostaticae : jam vero neminem prae- 
terit unionem hujusmodi esse perpetuam; igitur vera 
Ecclesia Christi est perpetua, llinc optime exclamat 
S. Joannes Chrysostomus (Hom. 4 in illud Isaiae : 
i Vidi Dominum, » c. 2, t. 6) : « Facilius est solem 
exlingui, quam Ecclesiam deleri. » 

17. Atqui Ecclesia Romana est perpetua. Christus 
revera, cum dederit Petro claves regni coelorum, et 
potestatem ligandi atque solvendi fideles, suam ei 
promisit assistentiam : * Ego vobiscum sum usque ad 
consummationem saeculi. » Atqui legitimus Petri suc- 
cessor est Romanus Pontifex. 

Ergo Ecclesia Romana perpetuitate gaudet. 

Ergo Ecclesia Romana quia perpetua, est vera 
Christi Ecclesia. 

18. Et sic de vera Christi Ecclesiae proprietatibus. 

Nunc ad ipsius signa seu notas. 

19. Nota est signum certum, evidens, et essentiale 
alicujus rei. Signum est id quod prater ideam sui, 
dat aliquam ideam, id est revelat nobis adesse rem. 
Christus, ad significandam sui veram Ecclesiam, pra- 
ter proprietates, signa etiam constituit : Unitatem, 
uti diximus, Sanctitatem, Catholicitatem, Apostolici- 
tatem. 

Disseruimus jam de unitate; nunc de aliis pratium 
erit nonnulla digerere. 

20. Yera Christi Ecclesia est Saucia. Ait enim 

Apostolus ad Hebraos (13, 12) : « Jesus, ut sanctifica- 
ret per suum sanguinem populum, passus est, ut 

exhiberet ipse sibi gloriosapa Ecclesiam, non haben- 
tem maculam, aut rugam » Et ad Ephes. (8, 27) : 

i. 

* Sed ut sancta sit et immaculata. > Et ne unquam 
errore dehonestari possit, continuam Spiritus Sancti 
adsislentiam adpromisit. » Joan. (14, v. 25 et seqq.) : 

« Paraclitus autem Spiritus Sanctus... vos docebit om- 
nia. » Sancta igitur est Ecclesia Christi propter suum 
Institutorem, Sancta propter finem ad quem originem 
habuit, Sancta propter morum fideique doctrinam, 
Sancta propter membra sanctitate fruentia, Sancta 
propter Sacramentorum sanctitatem, denique sancti- 
ficata propter miraculorum sublimitatem. • Signa au- 
tem, ait Christus (apud Marcum, c. 16, v. 17 et 18), 
eos, qui crediderint, haec sequentur : in nomine meo 
daemonia ejicient; linguis loquentur novis; serpentes 
tollent; et si mortiferum quid biberint, non eis noce- 
bit ; super aegros manus imponent, et bene habe- 
bunt. » 

Ergo vera Christi Ecclesia est Sancta. 

21. Atqui Ecclesia Romana est Sancta. Est revera 
illa eadem a Christo instituta, cujus Caput, Romanus 
Pontifex, vicem divini magistri in ipsa gerit. Idem et 
finis institutionis, eadem Sacramenta, innumerisque 
signis supernaturalibus decorata, praeclaris sanctis- 
que membris insignita, per quae Deus identidem pa- 
trare solet miracula. 

Ergo Ecclesia Romana sanctitate fulget. 

Ergo Ecclesia Romana quia Sancta, est vera Christi 
Ecclesia. 

22. Quibus consideratis, Novatores fidenter provo- 
care licet, ut ipsi documenta in medium proferant ad 
probandum Ecclesiam Romanam quandoque corrup- 
telam fovisse, vel regulam fidei, morumque veram 

deseruisse doctrinam. Interim demonstrent pro suis 
sectis illam sanctitatem, quam pro viribus sibi vindi- 
care conantur. Ubinam sunt reapse vera Sacramenta, 
si eadem rejiciant veluti inania et vacua elementa? 
Deturpant veram Christi doctrinam, verbum Dei in- 
decore pertractant, et demum ipsam Dei bonitatem 
ejusque alia divina attributa vel impie inficiantur, 
vel inique dehonestata relinquunt. 

23. Vera Christi Ecclesia est Catholica. Aiebat jam 
antea Regalis Propheta de Ecclesia (Psal. 71, v. 8) : 
« Dominabitur a mari usque ad mare, et a flumine 
usque ad terminos orbis terrarum. » Unde Christus 
cum missionem Apostolis 'suis dedit, illis universum 
pro limite adsignavit (Mare., 16, v. 15) : « Euntes in 
mundum universum , praedicate Evangelium omni 
creaturae. » Ex quo S. Augustinus (Epist. 52, n. 1, 
coi. 119, 2) dixit : « Ecclesia Catholica, quod per to- 
tum orbem terrarum diffunditur, Catholica scilicet, 
id est Universalis, nullis temporum ac regionum fi- 
delibus definita, doctrinaeque universalitate deco- 
rata. » 

24. Patet his igitur definitionibus, Ecclesiae Uni- 
versalitatem non mathematice sumendam esse, sed 
moraliter; ita ut sufficiat in praecipuis orbis regioni- 
bus Evangelium nunciatum sit, et undique fideles 
credentes fideique verae cultores existant. Non uno 
impetu enim hoc sublime opus fieri poterat, sed suc- 
cessive adimpleri, donec esset unus Pastor et unum 
ovile. Et haec observatio respondeat futilibus Novato- 
rum argumentis, qui instant Ecclesiam ab initio certe 
non fuisse Catholicam; quod utique materialiter esse 

nequibat, dura formaliter, scilicet in identitate doc- 
trinae, neque ullis credita temporibus, neque ullis lo- 
cis definita. 

Ergo vera Christi Ecclesia est Catholica. 

23. Atqui Ecclesia Komana est Catholica. Sive enim 
gradum direxeris per Europam, sive iter perrexeris 
per Asiam., sive perambulaveris in Africam, sive ul- 
timas Americae terras perlustraveris, nullam natio- 
nem invenies in qua fidei cultores non existant Ec- 
clesiae Romanae communionem habentes; unde Cyril. 
Hieros., Calh. 18, de ea dixit « per universum orbem 
esse diffusam, a fmibus terrae usque ad extrema. » 

Ergo Ecclesia Romana est Catholica. 

Ergo Ecclesia Romana quia Catholica, est vera Ec- 
clesia Christi. 

26. Protestantium autem sectae aliorumque Ratio- 
nalistarum, quorum doctrina et Ecclesia una regione 
coercentur, nunquam per orbem universum suos dif- 
fundere ramos, suasque possunt ponere radices. 

Et in hac animadversione, ipsi adversarii persaepe 
fassi sunt nullam dari catholicitatem extra Romanam 
Ecclesiam, secundum illud S. Augustini (in libr. de 
vera Religione, cap. 7, tom. 1). « Tenenda est nobis, 
inquit, Christiana religio et ejus Ecclesite communi- 
catio, quae catholica nominatur non solum a suis, ve- 
rum etiam ab omnibus inimicis Non enim pos- 

sunt intelligi, nisi hoc nomine discernant, quo ab 
universo orbe nuncupatur. » 

27. Vera Christi Ecclesia demum, esi Apostolica. 
Ait enim Christus (apud Matth., 46, v. 18) : « Tu es 
Petrus, et super hanc petram aedificabo Ecclesiam 

meam. » Et lideles, secundum Apostolum Paulum 
(ad Ephes., 2, v. 20), dicuntur < cives Sanctorum, 
superaedificati super fundamenta Apostolorum. * 
Ergo, secundum verba Christi, fundamentum et ba- 
sis ipsius Ecclesiae sunt Apostoli, et praesertim Pe- 
trus. Ergo illa tantum est vera Christi Ecclesia, quae 
ab Apostolis ex institutione venit; ex ipsis doctrinam 
excipit, ordinis ac jurisdictionis potestatem et origi- 
nem repetit, perpetua et continenti serie descendit, 
ut loquitur S. Irenaeus (lib. 4, cap. 43) et Tertullia- 
nus (de Praesci*., c. 32). 

Quod si haec non haberetur successio, jam actum 
esset de Apostolicitate. Ait revera Tertullianus (de 
Praescr. haeretic., cap. 20) : « Omne genus ad origi- 
nem suam censeatur necesse est; itaque inter tot 
ac tantas Ecclesias una est ilia ab Apostolis prima, 
ex qua omnes : sic omnibus prima, et Apostolica. » 
Ergo Ecclesia Christi vera ab Apostolis ortum trahit, 
nulla interrupta successione. Ergo Ecclesia Christi 
vera est Apostolica. 

28. Atqui Ecclesia Romana est Apostolica. Roma- 
nus Pontifex, nulla admissa juridica interruptione, 
sedem Petri usque adhuc obtinuit, occupavitque ve- 
luti ipsius legitimus successor, doctrinam ab Apostolis 
traditam semper sartam, tectam servavit, ac inter 
infestas contradictionum procellas, contra Rationalis- 
tarum sophismata peroptime undique illam tuitus est; 
ita ut ipse Augustinus, in re (contra Epist. Mau. 
quam vocant fundamenti, c. 4, t. 8, coi. 153, edit. 
Venet.) causas significans, propter quas Romana» 
Ecclesiae adhaereret, hoc demum ait : < Tenet me 

ab ipsa sede Petri Apostoli, cui pascendas oves suas 
post resurrectionem Dominus commendavit, usque 
ad praesentem Episcopatum successio sacerdotum. » 
Quae verba Sancti Doctoris ab adversariis ponderari 
utique debent, ita ut concludant certissimam succes- 
sionum in Ecclesia Romana usque adhuc fuisse se- 
riem, et catalogorum varietatem non attigisse nisi 
accidentales et criticas diversitates circa peculiare 
individuum : ergo Ecclesia Romana est Apostolica. 

Ergo Ecclesia Romana quia Apostolica, est vera 
Christi Ecclesia. 

29. Et veniant nunc Novatores, ac sibi Apostolici- 
tatem vindicent in suis sectis, dum originem ducunt 
ab hominibus perditissimis, qui non modo Apostolo- 
rum doctrinam non tenuere legitimam, sed etiam 
nova dogmata saeculis superioribus vel inaudita, vel 
proscripta protulerunt in medium. 

Proindeque illis cum S. Paciano (Epist. contra 
Novat.) repetimus : « Qui estis, quando et unde ve- 
nistis? Quid hic, haeretici, ad voluntatem vestram 
seminatis, pascitis? Mea est possessio (Ecclesiae Ro- 
manae), prior possideo : habeo origines firmas ab 
ipsis auctoribus, quorum fuit res. Ego sum haeres 
Apostolorum? Novatus novis linguis locutus est? 
Prophetavit? Suscitare mortuos potuit? Homo enim 
aliquid habere debuerat, ut Evangelium novi juris 
induceret, i 

Et sic de verae Ecclesiae Christi notis. 

Nunc aliquid breviter dicendum de ipsius dotibus. 

30. Vera Christi Ecclesia est indefectibilis, id est 
perpetuo duratura. Sed nos jam superius de perpe- 

tuitale verae Christi Ecclesiae disseruimus, ac insi- 
mul de perpetuitate Ecclesiae Romanae ; proindeque 
et de indefectibilitate. Ergo vera Christi Ecclesia 
est indefectibilis. Ergo Ecclesia Romana quia inde- 
fectibilis, est vera Christi Ecclesia. 

31. Vera Christi Ecclesia est infallibilis. Christus 
dixit de Ecclesia sua : « Et portae inferi non praeva- 
lebunt. » Atqui si Ecclesia in proponendis rebus fidei 
et morum erraret, portae inferi praevalerent contra 
eam. Et ne ipse Institutor divinus videretur minus 
Apostolis suis fidejubere, ipsis apertissime dixit (Joan., 
14, v. 16) : « Ego rogabo Patrem, et alium Paraclitum 
dabit vobis, ut maneat vobiscum in aeternum, spiritum 
veritatis. » Quibus verbis donum infallibilitatis Chris- 
tum Ecclesiae suae dedisse, luculenter patet. Quae 
igitur nunquam potest neque fallere, neque falli; 
nam Christus est veritas et vita, et Ecclesia est ejus 
imago. Hoc autem in sensu de ea loquitur S. Irenaeus 
(contra Haeres., libr. 3, cap. 4, n. 1) : « Non oportet 
adhuc quaerere apud alios veritatem, quam facile est 
ab Ecclesia sumere; cum Apostoli, quasi in deposito- 
rium dives, plenissime in eam contulerint omnia, 
quae sint veritatis, ut omnis quicumque velit sumat 
ex ea potum vitae. » 

Ergo Ecclesia vera. Christi est infallibilis. 

32. Atqui Ecclesia Romana est infallibilis. Tenet 
enim ac peroptime servat eadem dogmata, eamdem 
morum regulam, quam Christus Ecclesiae suae per 
divina verba crededit; populos in orbe universo 
degentes continuo docet, veritates proponit, definit; 
et more Apostolorum, qui judaizantes prout haereticos 

damnaraul, damnat, feritque anathemate omnes illos, 
qui hoc sublime veritatum depositum coinquinare 
conantur. Hoc factum semper est ab Ecclesia Romana, 
hoc semper creditum est a primis Ecclesiae incuna- 
bulis: Romanam Ecclesiam, cujus caput sit legitimus 
Petri successor, errare non posse. Et jure ac merito; 
nam Christus, apud Apostolum (ad Timoth., Epist. 1, 
cap. 3, v. 15) ait, Ecclesiam suam esse « columnam 
et fundamentum veritatis. » Jam vero columna et ba- 
sis hujus Ecclesiae fuit Petrus, et Romani Pontitices 
Petri successores sunt. Atqui, aitVincentiusLirinensis 
(in Commonitorio) : « Fidei nostrae regulam esse 
credere quod ubique, quod semper, quod ab om- 
nibus creditum est. » Ergo Ecclesia Romana est in- 
fallibilis. Ergo Ecclesia Romana, ulpote infallibilis, 
est vera Christi Ecclesia, j 

33. Jam satis igitur de verae Christi Ecclesiae doti- 
bus. Nunc de auctoritate quae illi competit, in altera 
ac subsequenti disceptatione agemus ; cum Ecclesiae 
auctoritas thesim constituat, nostris temporibus prae- 
sertim accurate pertractandam. 

34. Concludere igitur nobis, post considerationes 
hactenus breviter expositas fas est, soli Ecclesiae Ro- 
manae easdem proprietates, easdem notas, easdem de- 
nique dotes competere, quae ab ipso Christo consti- 
tutae sunt ad elformandam veram suam Ecclesiam. 

35. Illa ergo firmiter tenere debemus : sola Ro- 
mana Ecclesia est vera societas a Christo Domino 
instituta, in qua sola reperire est non modo verum 
fidei depositum ac veram divinamque revelationem, 
verum virtutis et vitae magisterium, sed etiam vera 

media necessaria ad salutem et felicitatem assequen- 
das ; qui finis est ad quem a Deo conditi et nati sumus, 
et extra quem nulla speranda salus. 


THESIS 2\ 


De auctoritate verae Christi Ecclesiae. 


1. Nomine auctoritatis hic praecipue intelligitur 
potestas subditos regendi secundum relativa officia. 
Sed officiorum in individuis duplex est ordo : altera 
nimirum spectant ad spiritum, altera ad corpus. Ergo 
duplex potestas, secundum illud Imperatoris, No- 
vella 6 : « Maxima quidem in hominibus sunt dona, a 
superna collata Clementia, Sacerdotium videlicet, ei 
Imperium; et illud quidem divinis ministrans, hoc 
autem humanis praesidens ac diligentiam exhibens : 
ex uno eodemque principio utraque procedentia, hu- 
manam exornant vitam. » 

Sed ea quae procedunt ab eodem principio a Deo 
ordinata sunt; ergo non modo possunt, sed debent 
in humana familia coexistere Ecclesia et Imperium , 
utrumque juribus propriis decoratum et quamvis dis- 
tinctum, tamen non abscissum. 

2. Quod his juribus Imperium gaudeat, non hic 

locas est ut verbum faciamus ; an vero de his fruatur 
Ecclesia, sermonem instituimus. 

Et si quis parumper ad historiam omnium saeculo- 
rum mentem vertere velit, facile convincetur Eccle- 
siae semper hoc jus inhaerens fuisse, semperque illo 
usam esse. 

Apud Athenienses reapse varia fuere sacerdotum 
nomina, sed his omnibus, veluti praesides erant Pan- 
thei, quibus causarum judicia et arbitria rerum pu- 
blicarum tribuebantur. 

De Graecis, ait Alexander ab Alexandro, lib.-2, 
cap. 8: « Pontificem Summum Archierosynam ha- 
buisse, ad quem jus et moderationem sacrorum per- 
tinere. » 

Apud Egyptios, secundum a Rege locum sacerdotes 
tenebant, et sacris in causis summo imperio pollebant. 
Quid dicam apud Romanos de Rege sacrorum, quem 
regem sacrificulum vocavit antiquitas? Quid de Manlio 
Papirio, cui jus sacrificandi, nec non de sacris decer- 
nendis relictum fuit? Quid de Summis Sacerdotibus, 
quibus datum erat divinas cognoscere traditiones at- 
que uti tales proponere populo; et si quid contra 
religionem esset, illam liberare, nec non de Vesta- 
lium capite decernere et ferre sententiam? 

Quid de Judaico Sacerdotio, de Aaronis potestate et 
jurisdictione, de quo legitur in Deuteron., c. 17 : 
« Veniesque ad sacerdotes levitici generis et ad judi- 
cem qui autem superbierit, nolens obedire sacer- 

dotis imperio, qui eo tempore ministrat Domino Deo 
tuo, et decreto judicis, morietur homo ille. » 

3. Jam vero si sacerdotia hujus generis vera juris- 

dictione, vera potestate pollerent; si Judaeorum Sacer- 
dotium tanta praecelleret dignitate usque ad Christi 
servatoris adventum, quid dicendum de vero Sacer- 
dotio Christiano, quid de auctoritate verae Christi 
Ecclesiae? An illi deneganda, Yel tanto major illi 
asseranda, quanto majori dignitate exsuperat caeteros 
religiosos hominum coetus? Tanto veritas praestat fi- 
gurae, quanto lux meridiana tenebris praestat. 

Utique asserenda potestas, et asserenda suprema, 
legislativa, coacliva. 

4. Sed objectum auctoritatis verae Christi Ecclesiae 
sub triplici respectu considerari potest : nimirum vel 
respicit dogma, vel respicit mores, vel disciplinam. 

Ecclesiam posse suam exercere auctoritatem, nempe 
ferre leges circa dogmata et circa mores, ultro fa- 
tentur adversarii. 

Sed Lutherus atque Calvinus, Valdensium et Wi- 
elephitarum vestigiis inhaerentes, omnem Ecclesiae 
denegarunt potestatem, illamque leges circa discipli- 
nam ferre non posse contenderunt. Sed nos expla- 
nantes objectum disciplinae et legum disciplinarium, 
esse profitemur quidquid conferre possit ad fidei de- 
fensionem morumque sanctitatem obtinendam, et 
contra hos omnes asserimus posse Ecclesiam hujus- 
modi disciplinares leges dare fidelibus in ordine ad 
Deum, ad proximum et ad semetipsos : quae omnia 
efformare totidem objecta potestatis supremae, legisla- 
tivae et coactivae, ac proinde hanc statuimus proposi- 
tionem : 

Ecclesia divinitus accepit auctoritatem independen- 
tem atque supremam sanciendi per leges exteriorem 

disciplinam, cogendique fideles ad earum observatio- 
nem, et coercendi salutaribus poenis devios et contu- 
maces. 

5. Haec propositio, ut aperte videtur, tribus constat 
partibus, quas seorsim, claritatis causa, pertractare 
conabimur. 

Et ad primam : Ecclesiae inest divinitus auctoritas 
independens atque suprema sanciendi per leges exte- 
riorem disciplinam. 

Ad probationes : Christi vera Ecclesia est societas. 
Societas est conspiratio multorum hominum ad eum- 
dem finem assequendum, id est, ad assequendum idem 
bonum ab omnibus cognitum et volitum. Non intelli- 
gitur societas nisi detur auctoritas, nisi in relationibus 
inferiorum, quae sunt ejus objectum. 

Ergo ut constituatur vera societas, haec requirun- 
tur : subjectum seu auctoritas, objectum auctoritatis 
seu subditi, finis communis, media communia ad finem 
illum obtinendum. Sed lime omnia adamussim in vera 
Christi Ecclesja inveniuntur. Christus, apud Lucam, 
10, 16, inquit : « Qui vos audit, me audit; qui vos 
spernit, me spernit. » Et apud Mattii., 28, 48 : * Data 
est mihi omnis potestas in coelo, et in terra. » 

Quibus verbis, Apostolis et praesertim Petro potes- 
tas fit Christianam constituendi societatem, nullis de- 
ficientibus requisitis, ut ea legibus statutis usque ait 
consummationem saeculi conservetur. 

Est perfectissima societas. 

6. Major vel minor perfectio societatis ex eo optime 
dimetitur, quod major vel minor societatem compo- 
nentium pars finem praestitutum assequatur. Atqui in 

Ecclesia Catholica omnes assequi possunt finem illuni ; 
ergo est perfectissima societas. 

7. Est distincta ab aliis societatibus. 

i° Omnis revera societas civilis limitibus est cir- 
cumscripta; de ecclesiastica autem legitur apud Re- 
galem Prophetam (Psal. 71, 8) : « Dominabitur a mari 
usque ad mare, et a tlumine usque ad terminos orbis 
terrarum. >Qune verba explicat S. Cvrillus Hierosoly- 
mitanus, in Cath. 18, videlicet « per universum or- 
bem diffusa a finibus terrae usque ad extrema. » 

2° Societas civilis non potest constitui neque exis- 
tere sine venia Principis; ecclesiastica vero hujus 
non indiget veniae. 

3° Civilis societas potest per obvenientes causas dis- 
solvi ; nunquam ecclesiastica his in circumstantiis 
concipi fas est. 

4° Duae denique, natura sua, necessario inveniun- 
tur distinctae societates, quarum finis est distinctus, 
distincta media distinctaque potestas. Atqui finis so- 
cietatis civilis est temporalis, finis societatis ecclesias- 
ticae aeternitate gaudet; sic et media sunt distincta. 
Demum potestas civilis dirigit suam vim ad bonum 
temporale, potestas ecclesiastica ad spirituale. Ergo 
Ecclesia societas est distincta a qualibet civili so- 
cietate. 

8. Est ab aliis independens. 

Tunc dicitur societas ab aliis pendere societatibus, 
quando ejus auctoritas vel auctoritatis usus ab his so- 
cietatibus dependet. 

Atqui utrumque falsum in Ecclesia vera Christi. 

1° Ecclesiae enim auctoritas non est a qualibet so- 

cietate civili; Christus revera in ecclesiasticos posuit 
Pastores omnem illam potestatem quam habuit in 
coelo et in terra, ipsam potestate civili aperte distinxit 
in illis verbis: « Reddite quae sunt Caesaris, Caesari, ei 
quae sunt Dei Deo » (Matth., 22, v. 2i). 

2° Ex Christi jussu, Apostoli eorumque successores 
uon modo independenter a saecularibus Principibus 
ea usi sunt auctoritate, quinimo contra eorum edicta. 

3° Anterior insuper est cuilibet societati Christi 
verae Ecclesiae societas, et ejus origo non in natura 
est quaerenda nec hominum pactis, sed tota est di*- 
vina, et a consiliis divinae bonitatis et sapientiae in 
hominibus defluens; ita ut aeternus Dei Filius, Uni- 
genitus, Patrique consubstantialis, cum in plenitudine 
temporum carnem assumpsisset humanam, non modo 
hominibus coelestes nunciavit veritates, sed credentes 
in gratiam suam in unam conjunxit societatem, quam 
Ecclesiam vocavit, populumque suum appellavit, eo 
modo quo erat in Veteri Testamento figuratum, in 
illis vocibus Psalmistae : « Filius meus es tu, ego ho- 
die, genui te. » Quae verba Christus, apud Joan., 20, 21, 
confirmavit, cum dixit : « Sicut misit me Paler, et 
ego mitto vos » Ergo luculenter patet Ecclesiam so- 
cietatem esse ex Christi cfivina institutione supremam 
atque independentem a qualibet alia societate. 

9. Est liber usus ejusdem auctoritatis. 

Divinus Magister revera conferens Apostolis suis 
Ecclesiae missionem, illam exercendam dedit etiam 
contra Principum voluntatem (Act., cap. 4, 19). Ad 
optimates etseniores Judaeorum « Petrus vero et Joan- 
nes respondentes dixerunt ad eos : si justum est in 

conspectu Dei vos potius audire quam Deum, judi- 
cate. » Et apud Matth., iO, 18, Christus idem Apos- 
tolis adpromisit ante Reges et Principes verbum ip- 
sum, in opportunitate deferre. Ergo societas Ecclesia» 
verae Christi est societas independens ab aliis socie- 
tatibus non modo in principio auctoritatis, sed etiam 
in ejusdem usu; et ei divinitus tributa suprema ac 
legislativa auctoritas, non vero a saeculari potestate 
tradita. 

Ergo rejicitur 1° illud Rationalistarum systema : 
Ecclesiam esse statum in statu, quasi nempe illa con- 
tineatur in hoc, veluti reipublicae pars. « Forsitan 
Ecclesia, clamat peroptime Archiepiscopus Colonien- 
sis, est societas in statu? Ecclesia Catholica status in 
statu? Illa, cujus nec limites sunt in orbe terrarum? 
Illa, cujus existentia ad consummationem saeculi venit? 
Illa, cujus opere omnes homines omnium temporum, 
omniumque nationum vitam spiritualem undique jam 
excepfire ac semper recipere debent? Illa, cui data 
est omnis potestas in coelo et in terra ? (Matth., 28, 
18.) Illa, cujus attributa immutabilitate gaudent? Illa, 
cui Deus revelationis depositum credidit? Dum ex al- 
tera parte omnes status civiles suos fines habent, omnes 
status civiles ab universalitate abhorrent ? Ergo Eccle- 
sia Catholica non est status in statu. » 

Sed hic solent adversarii in medium objectiones 
proferre : Apostolum Paulum, ad Rora., 12, praecipere 
subjectionem sublimioribus potestatibus, idque exem- 
plo suo confirmare, ex eo quod ad Caesarem appella- 
verit, et Constantinum ipsum Episcopum exteriorem 
vocari. Atque merito; nam, teste Optato (lib. 3 Hist. * 

Donatist.): * Non respublica est in Ecclesia, sed Ec- 
clesia in republica est. » 

Quae omnia nihilominus potius quam nostram in- 
lirment propositionem , illam confirmant. Et sane 
Apostolus Paulus quum subjectionem sublimioribus 
potestatibus commendat, iHas considerat in ordine 
. suo, scilicet ad civilia. Ac uti nos advertimus, duo 
sunt potestates summae : Pontificia et Regalis ; et eo 
modo quo palatia imperii sunt Regis, eodem modo 
Ecclesia est Pontificis. Ergo ubinam contradictio, 
quando ipse Apostolus appellavit ad Caesarem ob po- 
liticum seditionis crimen? Et Constantinus se dixit 
Episcopum exteriorem, veluti Principem obsequen- 
tem pontificiae potestati, ut ejus decreta executiom 
mandarentur. Id enim confirmat effatum Optati, qui 
in ordine ad publicam quietem ait, Ecclesiam in re- 
publica exstare, non vero in ordine ad mutuam re- 
lationem. Loquebatur revera ad Donalistas (qui ma- 
ledicebant Imperatoribus) eisque continuo commendat 
obedientiam Principibus in eo quod Principis est, se- 
cundum illud : « Caesaris quod est Caesari dare, quod 
Dei Deo. » Ergo ubinam ex hoc effato pontificiae po- 
testatis. regali auctoritati subjectio? 

10. Jure meritoque rejicitur 2° systema illud ter- 
ritoriale, vi cujus quisque saecularis Princeps fieret 
caput Christianorum intra sui territorii fines commo- 
rantium, ac ideo jurisdictionem in sacra exercere 
posset. Nam ecclesiastica est societas distincta a civi- 
libus societatibus, et originem jactat rationabiliter 
divinam, supernaturalem, universalem. 

11. Demum 3° illud rejicitur figmentum systema- 

lis Collegii, quatenus Ecclesia imperantis indigeat 
approbatione : nam Collegium importat omnia indi- 
vidua aequalia ; et in Ecclesia alii regunt, alii subsunt. 

12. Denique 4° illa commentitia jura majestatica 
rejiciuntur, ex eo quod unaquaeque societas sua ha- 
beat jura, unaquaeque in suis finibus exstare debeat, 
secundum illud Gregorii II, in Epist. ad Leonem 
Isaur. : « Quemadmodum Pontifex introspiciendi in 
palatium potestatem non habet, sic nec Imperator in 
ecclesias introspiciendi. » Ergo vera Christi societas, 
seu Ecclesia est independens a quacumque civili so- 
cietate. 

Atqui societas vera, perfectissima, distincta ab aliis 
societatibus, independens, universalis, Summa in ge- 
nere suo est necessario suprema, independens, legis- 
lalrix, causa regendi in ordine suos subditos ; ergo 
Ecclesia vera Christi habet auctoritatem a Deo ipso 
supremam atque independentem sanciendi per leges 
exteriorem disciplinam. 

Et hujusmodi auctoritate semper usa fuit a primor- 
diis : ita Apostoli eorumque successores independen- 
ter a saecularibus Principibus, imo contra expressa 
saecularium Imperantium edicta Eyangelium ubique 
gentium praedicarunt, credentes baptizarunt, minis- 
trarunt Sacramenta, Concilia convocarunt, canones 
disciplinares secundum circumstantias emisere; circa 
dies festos celebrandos, circa jejunia frequentanda, 
circa ministrorum Ecclesiae electionem et clericorum 
vivendi rationem. Et ex historia constat hoc in modo 
se gessisse Ecclesiam tribus prioribus saeculis. Post-: 
quam vero Constantinus dedit Ecclesiae pacem, ita 

Apostolorum successores de hac usi sunt potestate, ut 
Imperatores saepe saepius admonuerint ne se ingere- 
rent rebus ecclesiasticis, quas solis Episcopis Christus 
commiserat. Ita, ait Osius Cordubensis ad Constanti- 
num Imperatorem : « Ne te rebus misceas eccle- 
siasticis Tibi Deus imperium tradidit, nobis eccle- 

siastica concredidit. » Et S. Ambrosius ad Valenti- 
nianum Imperatorem : t Ad Imperatorem palatia 
pertinent, ad nos ecclesia;. » Item et Pelagius Papa 
ad Imperatorem Anastasium : « Duo sunt, Imperator 
Auguste, quibus principaliter mundus hic regitur : 
auctoritas sacra Pontificum et regalis potestas. Et 
ita deinceps. 

Et sic satis faciam prima; propositionis parti : nunc 
ad secundum veniamus. 

13. Id est non solum Ecclesia auctoritatem habet 
sanciendi perleges exteriorem disciplinam, sed etiam 
cogendi fideles ad veram observationem. 

Quid enim esset lex si posset existere, et tamen 
non habere vim obligandi? esset porro lex sine lege, 
et hoc sibi repugnantiam implicat. Hanc autem Eccle- 
siae esse obligandi vim luculenter patet : 

1° Ex illis divinae revelationis verbis : * Posuit, 
enim Spiritus Sanctus Episcopos regere Ecclesiam 
Dei. » Atqui regere est gubernare, et gubernium non 
intelligitur si auferatur e medio auctoritas superioris 
in subditos obligandos. 

2° Habet Ecclesia potestatem judiciariam (Mattii., 
28, v. 17) : « Si te non audierit, dic Ecclesiae. » Atqui 
sententia judicis sine potestate obligandi concipi ne- 
quit. 

Arcadius et Honorius, Imperatores, ideo do hac 
veritate persuasionem tenuere, ut in 1. i, Cod. Theod., 
de religione aperte scripserunt : « Quoties de religione 
agitur, Episcopos oportet judicare. » Ergo vera Christi 
Ecclesia habet potestatem cogendi fideles ad legum 
observationem. 

14. Sed denique ad tertiam propositionis partem : 
Habet, nec ne, Ecclesia coercendi salutaribus poenis 
devios et contumaces potestatem? 

Absque illa trepidatione reponimus ex jam deliba- 
tis posse Ecclesiam suis legibus, sanctionem’ ponere. 
Quid enim lex est sine sanctione? Nihil aliud nisi vo- 
cabulum sine re. Ipsa revera normam agendi ponit, 
et praecipit illius sequelam. Quod si quis secundum 
ipsam agit, tunc juxta ordinem se gerit, proindeque 
secundum virtutem; quod si secus, contra ordinem 
se explicat adeoque in vitium incidit. Atqui virtuti 
relationem habet praemium, et vitio poena ; ergo po- 
sita lege, ponenda est et sanctio legis. 

Id et jure constat et factis. 

Jure. Clara sunt revera verba Christi : « Si Eccle- 
siam non audierit, sit tibi sicut ethnicus et publica- 
nos. » Unde, vides, Ecclesiam ex Christi auctoritate 
judicium emittere posse, delinquentem damnare, re- 
nitentem e societate ejicere, ideoque illi poenam in- 
dicere 

In facto, Paulus minitatus est Corinthiis poenas, 
nisi poenitentiam egissent. Successores Apostolorum, 
quoties de religione actum est, sive in Conciliis, sive 
extra Concilia, 'Constitutiones edidere saluberrimas, 
in sontes poenas censurasque inflixerunt, clericos modo 

a suis officiis deponentes, modo laicos anathemate 
damnantes; quas profecto nullo modo fieri possent, 
sine propria ac vera jurisdictione leges ferendi eis- 
que potestatem imponendi sanctionem. 

15. Sed hic quaeri potest: quaenam sit natura ista- 
rum poenarum quae ab Ecclesia imponi possunt? 

Nullum etiam ab adversariis dubium movetur posse 
Ecclesiam poenas imponere spirituales, quia in Scrip- 
turis apertissime haec sententia fundatur, praesertim 
apud Mattii,, 18. Unde S. Augustinus, in re, ait (de 
Fide et Opere, c. 2) : « Nisi essent quaedam in gravia, 
ut etiam excommunicatione plectenda sint, non dice- 
ret Apostolus : jam judicavi; congregatis vobis, et 
meo spiritu tradere hujusmodi Satanae. » 

Et Concilium Tridentinum, supponens hanc potes- 
tatem, dicit illam esse « nervum ecclesiasticae disci- 
plinae ad continendos in officio populos valde saluta- 
rem et spiritualem gladium, i (Sess. 25, c. 3, de 
Reformat.) Et jure ac merito ; quia hoc exigit ordinata 
qualibet hominum societas, et praecipue Ecclesiae so- 
cietas ex voluntate ipsius fundatoris, secundum rlltid 
Chrysostorai : * Nemo contemnat vincula ecclesias- 
tica ; non enim homo est qui ligat, sed Christus, qui 
nobis hanc potestatem fecit. » (Hom. 4 in Epist. ad 
Hebr.) 

16. At quaestio agitatur de poenis corporalibus : 
utrum Ecclesia possit eas imponere? 

Tres sunt opiniones : nonnulli asserunt Ecclesiam 
non posse constituere ullam poenam corporalem ; alii, 
Ecclesiam posse, et etiam gravissimas; tertia opinio 
remanet eorum qui aiunt posse, sed mitiores. 


\ 

Examen de Ilis breviter tenemus. Et absque dubio 
primam rejicimus sententiam, ex eo quod Ecclesia 
«;iias ferat leges in individuis, et individua constent 
spiritu et corpore; hinc eo modo quo potest spiri- 
tuales, potest et poenas imponere corporales. 

Rejicimus pariter alteram sententiam; et hoc ex 
spiritu Ecclesiae, quae est mater benigna, et ejus poenae 
non sunt vindicatvvae, sed correctivae. 

Tertiam denique admittimus sententiam, et tenen- 
dam tuto putamus. Potest, uti diximus, ferre Ecclesia 
poenas spirituales, potest et corporales, quia in indi- 
viduis versatur. 

Sed hae sanctiones mitiores esse (libent ; Ecclesia 
enim est legislalrix : atqui legislator potest uti omni- 
bus mediis aptioribus ad finem assequendum, dum- 
modo : 1° non sint mala ; 2° ne repugnent naturae 
societatis ; 3° non sint a legislatore prohibitae. Atqui 
Ecclesiae poenae temporales mitiores non sunt malae, 
non contra naturam ipsius societatis, non interdictae : 
ergo ab Ecclesia imponi possunt pcenae corporales 
mitiores. 

Ergo auctoritatem Ecclesia divinitus accepit, inde- 
pendentem atque supremam sanciendi per leges ex- 
teriorem disciplinam, cogendique fideles ad earum 
observationem, et coercendi salutaribus poenis devios 
et contumaces, eo modo quo posset civilis potestas in 
genere suo; nam hae duae non modo non adversantur, 
sed etiam possunt insimul coexistere et debent illo 
unico criterio, quo jura Imperii et Ecclesiae recte 
secernantur ex ipsa hominis distinctione, propter 
quam instituta sunt Ecclesia et Imperium. Atqui du- 

plex illa est : una civilis et temporalis, altera spiri- 
tualis atque aeterna; proinde quae respiciunt directe 
ad civilem felicitatem sunt Caesaris, quae directe ad 
spiritualem sunt Ecclesiae. Nihilominus, nec Impe- 
rium, quae spiritualia sunt excludere debet, nec Ec- 
clesia, qu® temporalia. Unde contradictio non asseri- 
tur , quum dicitur idem subjectum affici duabus 
summis potestatibus, cum haec sint summce in genere 
suo, et individuum considerent sub diverso respectu. 
Hinc falso concluditur illud criterium, quod omnia 
materialia confert Caesari, omnia spiritualia Ecclesiae. 

Et ex qua simplici consideratione, ex juridica rela- 
tione inter Statum et Ecclesiam, etiam aliud validis- 
simum argumentum deducitur ad probandam aucto- 
ritatem Ecclesiae in legibus ferendis, eisque sanctio- 
nem vimque coaclivam imponendi. Quod erat demons- 
trandum. 


THESIS 3\ 


De dignitate, auctoritate ac jurisdictione 
R. Pontificis in Ecclesia universa. 


i. Postquam in prmhabitis disceptationibus brevi- 
ter, sed clare probavimus Deum, misericordiae ac 
bonitatis divitem, veram religionem hominibus per 

verbum revelatum dedisse et Ecclesiam veiam Christi, 
ideoque Romanam, veluti depositariam atque inter- 
pretem hujus constituisse doni; innuimus eodem 
lempore dictam Ecclesiam auctoritatem habuisse sive 
circa dogmata, sive circa mores, sive circa disciplinam 
leges ferendi proportionatas, de qua praeterea usam 
realiter fuisse. Et hoc asseruimus, ex eo quod esset 
societas vera, perfectissima, suprema et independens. 

2. Atqui societas intelligi nequit sine visibili ca- 
pite, a quo moderatio communitatis dependeat, neque 
sine regimine; proindeque oportet ut Christianorum 
societas aliquo regimine gubernetur, aliquo visibili 
capite regatur, quod habeat primatum, id est praemi- 
nentiam honoris et jurisdictionis in un-iversam visibi- 
lem Ecclesiam. 

Ejusmodi primatum Christum instituisse ac pecu- 
liari individuo contulisse denegant nonnulli; alii con- 
tendunt Christum immediate eum dedisse Ecclesiae, 
quae posset deinde aliquem eligere, ut illum exer- 
ceret. 

3. Sed hae assertiones falsitate laborant. 

Christus revera dixit Petro, et immediate dixit 

(Matlh., 16, 18) : « Et ego dico tibi quia tu es Petrus, 
et super hanc petram aedificabo Ecclesiam meam. » 
Quae verba ita S. Hieronymus commentatur : « Et ego 
dico tibi non sermone casso, et nullum habente opus, 
quia meum dixisse fecisse est. » Ergo divinus Institutor, 
considerans Petrum veluti fundamentum supra quod 
Ecclesiam suam aedificavit, de ea illi immediate regi- 
men et auctoritatem dedit. Prosequitur enim Christus 
(apud Matth., loc. cit.) : * Et libi dabo claves regni 

coelorum. » Atqui dare claves idem est ac dare praero- 
gativam jurisdictionis. Jam vero ipsi adversarii faten- 
tur Petrum habuisse primatum honoris; ergo Christus 
dedit Petro, et immediate dedit primatum honoris 
insimul et jurisdictionis. 

Clara insuper sunt illa verba Joan., 5! , 15 et 
seqq., Petro immediate a Christo directa: « Pasce 
agnos meos, pasce oves meas. » Unde S. Bruno, in 
Hom. dicta in vigilia festi S. Petri, de eodem inquit : 

< Prius agnos, deinde oves (Christus) commisit; quia 
non solum pastorem, sed pastorum pastorem eum 
constituit. Pastor dicitur scilicet, ut generatim greges 
pasceret, pastor pastorum, ut etiam alios Apostolos 
prasminenlia honoris et jurisdictionis praecelleret 
atque regeret. » « Et tu aliquando conversus confirma 
fratres tuos. » (Luc., 22, v. 31.) « In Petro reapse 
(ut ait S. Leo, Serm. 3, in annivers. Assumpt. suae) 
omnium fortitudo munitur, et divinae grati® ita ordi- 
natur auxilium, ut firmitas, qti® per Christum Petro 
tribuitur, per Petrum Apostolis conferatur. » Hinc 
S. Cyrillus Alexandr. (lib. 12 in Joan.) vocat Petrum 
« o®terorum (Apostolorum) Caput ac Principem. » 

Ergo Christus instituit primatum honoris et juris- 
dictionis in peculiari individuo, id -est in Apostolo 
Petro, et immediate. 

Ergo Petrus illum primatum in universam Eccle- 
siam non accepit ab ipsa Ecclesia. 

Ergo Paulus et Petrus ita vocantur Principes Sacer- 
dotum, Principes Ecclesiarum, quia ambo prmcipuo 
quodam virtutum merito in Ecclesia fulserunt; quia 
aliqua fuit divisio ministerii inter Petrum et Panium : 

non autem quia ipsis fuisset a Deo eadem coliala dig- 
nitas, eadem auctoritas, eadem jurisdictio in Ecclesia 
universa. 

Scimus utique illud egregium factum antiquissimum 
divisionis inter Petrum, junctis Joanne et Jacobo, et 
Paulum, juncto Barnaba, initae ita ut Petrus cum Ja- 
cobo et Joanne erga Judaeos, Paulus cum Barnaba 
erga gentes Apostoli co munere fungerentur; sed sci- 
mus etiam ex ipso Paulo (cap. 2 Epist. ad Galatas) 
Petro liberam semper fuisse in omnes, ubi opportu- 
num videretur, potestatem ; ergo primatus jurisdic- 
tionis in Ecclesia universa erat in solo Petro. 

4. Atqui Petrus, Antiocheno Episcopatu relicto, 
Romam se transtulit, inter gentes Ecclesiam fundatu- 
rus ibique Episcopatum constituit, usque ad mortem 
illum rexit. 

Hoc revera tenuit tota antiquitas a S. Clemenle, 
Lini in Pontificatu successore ; hoc et sana recentior 
critica; id demonstrant Romanorum Pontificum cata- 
logi ; id monumenta sive sacra, sive profana ; id de- 
nique fides universalis populi Christiani. 

Ergo vel omnis historica auctoritas rejieienda esi. 
vel illa tria admittenda. 

Primum implicat sibi repugnantiam, remanet ei 
secundum. 

Ergo nullo modo laaditur nostrae propositioni, si 
haac veritas non inveniatur in Sacris Litteris, ex eo 
quod nobis a traditione non dubia mandata fuit: nam 
non reperitur a solo Papia, ut objiciunt adversarii, 
sed ante illum inventi fuere testes in Clemente et 
Ignatip. 

5. Atqui Petro Principi Apostolorum, sive in Epis- 
copatu Romano, sive in primatu successerunt Romani 
Pontifices; proindeque, contra sententiam Wiclefi, 

« quod Papa sit Summus Pontifex est ridiculum, » et 
contra sententiam Joannis Huss : « Non est scintilla 
apparentiae quod oporteat esse unum Caput in spiri- 
tualibus regens Ecclesiam, » asserimus dignitatem, 
auctoritatem, jurisdictionem Romani Pontificis in Ec- 
clesia universa, et hanc statuimus propositionem : 

Romani Pontifices, Petri in Episcopatu Romano 
successores, illius primatum divino jure obtinuerunt, 
non autem humana sive ecclesiastica, sive politica 
dispositione ; proindeque eorum dignitas, auctoritas, 
jurisdictio versatur in Ecclesia universa. 

Et probo : ' 

6. * Petrus, ut loquitur S. Leo, de toto mundo 
unus eligitur, qui et universarum gentium vocationi 
et omnibus Apostolis, cunctisque Ecclesiae Patribus 
praeponatur; ut quamvis in populo Dei multi sacer- 
dotes sint multique Pastores, omnes tamen proprie 
regat Petrus, quos principaliter regit et Christus. » 

Petri igitur est ut praeponatur omnibus Apostolis, 
ut omnes proprie regat. Atqui suprema illa potestas 
non interiit cum Petro, sed ex Christi voluntate in 
Petri successores migrare debuit, et migravit. Chris- 
tus enim ei illam potestatem dedit tamquam Ecclesiae 
fundamentum; tamdiu idcirco durare debet, quam- 
diu Ecclesia durat. Sed Ecclesia perdurat usque ad 
consummationem saeculi ; ergo Petro vita functo, in 
legitimum successorem Petri transiit dicta suprema 
potestas. Atqui successor legitimus Petri est Romanus 

Pontifex ; ita revera detinitum fuit in Concilio Flo- 
rentino, utriusque Ecclesiae Latinae et Graecae in de- 
finit. fidei : « Definimus Sanctam Apostolicam Sedem 
et Romanum Pontificem in universum orbem tenere 
primatum, et ipsum Pontificem Romanum esse suc- 
cessorem B. Petri, Principis Apostolorum et verum 
Christi Vicarium, totiusque Ecclesiae Caput et omnium 
Christianorum petram et doctorem existere; et ipsi 
in B. Petro pascendi, regendi, gubernandi Ecclesiam 
universalem plenam potestatem traditam esse, que- 
madmodum etiam in gestis QEcumenicorum Concilio- 
rum et in sacris canonibus continetur. » 

Et haec suprema potestas Petri transiit in Roma- 
num Pontificem, ejus successorem, eo modo quo fuit 
in Petro. Atqui Apostolus hic illam a Christo tenuit 
immediate; ergo et R. Pontifex divino jure imme- 
diate illam habet, non autem ab humana sive eccle- 
siastica, sive politica dispositione. 

Hinc recte S. Thomas, in Opusculo 16 vel 19 con- 
tra impugnantes Dei cultum et religionem, cap. 3 : 
« Papae, inquit, immediatam jurisdictionem in om- 
nes Christianos, quia Romana Ecclesia nullis synodi- 
cis constitutis caeteris Ecclesiis praelata est, sed evan- 
gelica voce Domini et Salvatoris nostri primatum ob- 
tinuit, ut habetur io decretis, dist. 21, cap. Quam- 
vis. Ergo errant adversarii, dicentes Romano Pon- 
tifici supremae dignitatis praerogativam non esse di- 
vini juris, sed vel ab Ecclesia, vel ab Imperatoribus 
illam ei tribulam; nam hoc asserentes, non modo 
irruunt contra Concilium Florentinum et contra 
D. Thomam jam relatum, sed etiam contra universam 
antiquitatem omnium saeculorum. 

7. S. Irenaeus revera (lib. 3 ad Haereses, cap. 3) ila 
respexit R. Pontificem velati veram atque legitimum 
Petri successorem ejusdemque dignitatis haeredem, 
ut loquens de Ecclesia Romana dixerit : < Ad hanc 
Ecclesiam, propter potentiorem principalitatem, ne- 
cesse est omnem convenire Ecclesiam. » Sic Tertul- 
lianus, Optatus Melivetanensis, Hieronymus aliique. 
Id concludunt gesta Victoris, R. Pontificis, in quaes- 
tione de Paschatis celebratione, in Asia, saeculo u, ex- 
orta ; in qua, ex ea ratione illi Pontifici intervenire 
datum fuit, quia esset Ecclesiae universalis legitimus 
ac supremus Moderator. 

Id renunciatur ex agendi ratione Stephani, R. Pon- 
tificis, qui supremae jurisdictionis causa in Ecclesia 
universa, ad se advocavit controversiam rebaptizan- 
tium, saeculo m, in Africa exortam. 

Idem concludit, saeculo iv, provocatio Athanasii 
Alexandrini, Pauli Constanlinopolitani, nec non alio- 
rum Ecclesia Orientalis Pastorum, contra Arianos, 
ad Julium, R. Pontificem, veluti ad judicem supre- 
mum Ecclesia universalis, cujus dignitas et auctori- 
tas propter justitiam deponeret audaciam atque Aria- 
norum savitiam ; et sic de aliis saeculis. 

8. Idem recta ratio et infinita sapientia divini Ins- 
titutoris confirmat. Cum enim sit Christi Ecclesia 
unum corpus et unum ovile, necessarium erat ut 
unum esset Caput; secus enim schismati daretur oc- 
casio, et frustra desideraretur illa unitas sacerdotalis, 
de qua loquitur S. Cyprianus (Epist. 85), et illa uni- 
tas Cathedrae ab omnibus servanda, juxta quod scrip- 
sit S. Optatus (lib. 2, contra Parmen.). 

9. Quam tamen auctoritatem supremam non solum 
tribuit sibi Ecclesia Romana, sed etiam Episcopi per 
universum terrarum orbem semper agnovere. Quis 
enim erat Episcopus, etiam a Sede Romana longis- 
sime degens, qui, exorta in propria Ecclesia sive hae- 
resi, sive controversia, non peteret illico Sanciam Se- 
dem, et Romano Pontifici omnia deferret? Quis enim 
erat Episcopus, qui, aliis cum Episcopis jura propriae 
Sedis controvertens, judicem non inveniret in R. Pon- 
tifice? 

Ergo Romanus Pontifex est verus et legitimus suc- 
cessor Principis Apostolorum in Episcopatu Romano, 
et oblinet ejus primatum jure divino ; ejusque digni- 
tas, suprema auctoritas, jurisdictio versatur in Eccle- 
sia universa. 

10. Sed quomodo haec dignitas, auctoritas ac juris- 
dictio in universa habetur Ecclesia ? 

Non in singulas Ecclesias distributive sumptas, ut 
autumant adversarii, sed in Ecclesiam universam, 
sive in Ecclesias collective acceptas. Quid enim Chris- 
tus supra petram aedificavit? Forsitan parietes tan- 
tum, vel melius totum Ecclesiae aedificium? Ait divi- 
nus Institutor : « Tu es Petrus, et super hanc petram 
aedificabo Ecclesiam meam, » nimirum totam Eccle- 
siam, non autem Ecclesias distributive consideratas : 
Ecclesiam illam scilicet, contra quam portae inferi 
non praevalebunt. Atqui si essent Ecclesiae distribu- 
tive sumptae, portae inferi possent praevalere; et hoc 
in casu, ubinam Christi promissionis observatio? 
Quaenara esset Ecclesia illa cui Deus suam promisit 
adsistentiam? Quaenam illa Ecclesia cui facta esset 

potestas ligandi et absolvendi? Ergo R. Pontifex ha- 
bet supremam potestatem non supra singulas tantum 
Ecclesias, sed supra Ecclesiam collective sumptam. 

Hinc S. Bernardus, in lib. 2 Consid., sic alloquitur 
Eugenium IV : « Sunt quidem et alii coeli janitores, 
et gregum Pastores. Habent illi assignatos greges, 
singuli singulos : tibi universi crediti ; uni unus. Nec 
modo ovium, sed et pastorum, tu unus omnium Pas- 
tor. t Unde id probe quaeris? Ex verbo Domini. Cui 
enim non dico Episcoporum, sed etiam Apostolorum 
sic absolute et indiscrete totae commiss» sunt oves? 
• Si me amas, Petre, pasce oves meas. » Quas? Illius, 
vel istius ,populos civitatis, aut regionis, aut certi 
regni? Oves meas, inquit. Cui non planum non de- 
signasse aliquas, sed assignasse omnes? Nihil excipi- 
tur, ubi distinguitur nihil. 

11. Ex quibus considerationibus igitur luculenter 
deducitur, ut ab uno Pontifice Maximo Ecclesiae uni- 
versae, uti universae, pendere debeant, ut Episcopi 
caeteri, quacumque fruantur dignitate. Illi subsint. 

Hinc facile deducitur, R. Pontificis esse circa fidem 
et dogmata in universa Ecclesia proponere normas, 
circa mores in universa Ecclesia regulas constituere, 
quoad disciplinam ecclesiasticam in universa Ecclesia 
leges ferre. 

Hinc facile deducitur, R. Pontificis dignitatis, auc- 
toritatis, jurisdictionis esse Concilia convocare Gene- 
ralia, illis praeesse, in illis proponere et pertractare 
doctrinas. 

Ex hoc plane intelligitur qua ratione factum fue- 
rit ut reservationes inducerentur, ut admitterentur 

exemptiones, evolutiones; et quo jure Bonifacius Vlll 
(in cap. 2 de Pr®bendis, in 6) poterat dicere « plena- 
riam dispositionem beneficiorum in universa Ecclesia 
ad R. Pontificem pertinere. » 

Ex quo optime concipitur certis de causis Roma- 
nos Pontifices jurisdictionem exercere in singularibus 
Episcoporum dioecesibus, uti pallio quocumque gra- 
dum moveant (cap. 4 de Auctoritate et Usu pallii) in 
quacumque orbis terrarum dioecesi incedere, prae- 
eunte cruce. 

Ex consideratis, facile intelligitur qua ratione et 
jure ex causis majoribus ad R. Pontificem appelletur. 

12. Appellatio revera ust subsidium miseris, quo a 
judicio inferioris ad superioris judicium provocatur. 
In vim itaque Pontificii Primatus subsunt universi 
Episcopi jurisdictioni R. Antistitis, ut corrigantur 
sive defecerint, sive excesserint. Qu® appellationes 
revera ex omnibus terrae finibus, vel a remotissima 
aetate sunt repetendae ; ita ut non modo Catholici ad 
Pontificem Maximum provocarint, sed etiam et haere- 
tici. Quod et validissimum efformat argumentum, ad 
demonstrandum R. Pontificis in universa Ecclesia Pri- 
matum. 

Unde luculenter apparet jus hujusmodi appellatio- 
nis non dedisse Ecclesiae Roman® Concilium Sardi - 
cense, uti autumant contradictores, sed ex sua institu- 
tione Pontifici Maximo convenit. Concilium vero Sar- 
dicense, in can. 3, 4 et 7, s®cul. iv, Romano Ponti- 
fici solum illud vindicavit contra Arianorum factio- 
nes, et quoad illius exercitium amplificavit. 

Africani etiam Antistites hoc jus in Romano Pon- 

tifice cognoverunt, proptereaque summo jure ad eum- 
dem appellationes interponi posse non infitiabantur ; 
sed tantum illas denegare voluerunt in his adjunctis 
propter abusus, aequitate quadam sibi proposita, sum- 
mi juris regulas non attendentes. 

13. Postremum denique argumentum, ad proban- 
dam R. Pontificis jurisdictionem in Ecclesia univer- 
sali, desumitur ex praxi constanti Conciliorum OEcu- 
menicorum mittendi ad R. Pontificem acta ut ab eo 
confirmarentur. 

14. Ex his omnibus perspicue concludere fas est, 
Romanum Pontificem verum ac legitimum esse Petri 
Principis Apostolorum successorem in Episcopatu Ro- 
mano, habere Primatum honoris et jurisdictionis in 
Ecclesia universa jure divino, non autem humana 
sive ecclesiastica, sive politica dispositione; legitime 
ab initio exercuisse et adhuc exercere in eadem Ec- 
clesia universa collective sumpta supremam dignita- 
tem, auctoritatem, jurisdictionem sive in rebus fidei 
definiendis, sive in regulis morum proponendis, sive 
denique in legibus ferendis disciplinaribus, ad fidei 
defensionem morumque sanctitatem obtinendam. Et 
hoc erat in praesenti disceptatione demonstrandum. 

DE DEO 


DIVINISQUE EJUS ATTRIBUTIS. 


THESIS 4\ 


De unitate Dei. 


1. Ex breviter probatis in anteactis disceptationi- 
bus, luculenter apparet veram religionem homini 
hoc in orbe terrarum datam esse per verbum revela - 
lum; verbi revelati depositum sive scriptis concredi- 
tum, sive traditione mandatum, ver® Christi Ecelesi® 
commissum fuisse; quam Ecclesiam fundamentum 
tenere in Apostolis, ac praesertim in Principe Petro, 
cujus legitimum successorem esse Romanum Pontifi- 
cem quem, ratione Primatus, suam supremam digni- 
tatem, auctoritatem ac jurisdictionem in Ecclesia uni- 
versa exercere. 

2. Sed h®c omnia mirabilia a quonam originem 
ducunt? 

A Deo OptimoMaximo, cujus existentia contra atheos 
ne parumper quidem in dubium revocari potest. 

Id enim exigit mundus et quidquid in mundo est, 
quia finitum, mutabile, contingens; et quum non ha- 
beat in se rationem existentise suiipsius, repetit il- 
lam ab Ente extra se, a Deo. Id desiderat adspectabi- 
tis hujus mundi machina ex sua dispositione : in coe- 
lis reapse astrorum numerus est in ordine, et secun- 
dum ordinem cursus complent; in terris, aquae erum- 
punt, ubi earum expetit natura, ac efformant rivulos 
et flumina, et fluunt ad felicitatem humanae societa- 
tis. Ast ordo subaudit ordinatorem ; et ordinator hu- 
jusmodi non est nisi Deus. 

Id demum concludit omnium populorum, omnium 
temporum locorumque consensus, qui non potest or- 
tum trahere nisi a natura, nisi a Deo : ergo Deus 
existit. 

3. Sed quid est Deus, et in quonam ejus essentia 
consistit? 

« Deus, Inquit Tertullianus, substantiae ejus nomen 
est, id est divinitatis : Dominus autem non substan- 
tiae, sed potestatis. » 

Essentia, ut aiunt Philosophi, cujuscumque entis 
est id, quod eidem maxime intimum est et ex quo 
caetera dimanant, ac primo proinde in eo concipitur, 
et non modo a reliquis rebus omnino distinguitur, 
sed etiam res ipsa in suo esse constituitur. 

Loquenles ergo de essentia Dei, illam perfectionem 
nominamus, quam primum in Deo concipimus, et ex 
qua caeterae omnes originem ducunt. 

Intelligimus illam primam rationem, per quam 

Deus differt ab omnibus creaturis. Qu® prima ralio 
solet a Theologis Aseitas nuncupari, secundum illud 
Exod. 3 : « Deus, interroganti Moysi quis esset, res- 
pondit : Ego sum qui sum. Sic dices filiis Israel : 
Qui est, misit me. » 

Hinc D. Thomas (p. i, quaest. 13, art. 11) recte al- 
legat verba S. Joan. Damasceni (libr. 1 de Fide or- 
thod., c. 3) dicentis « principalius omnibus, quae de 
Deo dicuntur nominibus esse Qui est. » 

4. Ex Aseitate igitur omnes in Deo dimanant aliae 
caeterae proprietates, perfectiones, doles, attributa ni- 
mirum, quibus divina natura consistit, aut instructa 
esse concipitur. 

Quae attributa solent in tres classes dispertiri. 

1° Alia dicuntur absoluta, et sunt potissimum : uni- 
tas, simplicitas, immensitas, infinitudo, aeternitas, 
immutabilitas, et caetera. 

2° Alia sunt relativa ad res creatas, ut visibilitas 
Dei, scientia, voluntas, providentia, praedestinatio ac 
reprobatio. 

3° Demum relativa ad Divinas Personas, ut Pater- 
nitas, Filiatio et Spiratio. 

4° Quae vero attributa, aut perfectiones sunt vel 
simpliciter simplices, vel simplices secundum quid ; 
proindeque inveniuntur in Deo vel Formaliler, vel 
Eminenter, aut Virtualiter. 

3» Nos, ut recto tramite ac ordinatim pergere pos- 
simus, tres disceptationes in tribus hisce classibus 
redigere conabimur. Ac in praesenti praecipue per- 
tractamus de Unitate Dei, ex qua deinde veluti toti- 
dem corollaria, alia primae classis attributa aperte re- 
censemus. Sit igitur 

PHOPOSITIO : 

DEOS EST UNUS. 

\ 

fi. Loquentes de hoc Divini Entis attributo, semper 
prae oculis tenere debemus errores adversariorum, 
quos ab antiquissimis mundi temporibus veram hac 
in re doctrinam dehonestarunt, sive illam theoretice 
consideres, sive practice animadvertas; et id, ut faci- 
lius nostris argumentis hujusmodi turbam refellere 
possimus. 

7. Primus inter errores, qui hominibus exhibetur 
est Polytheismus, qui consistit nimirum in professione 
et cultu plurimorum Deorum : unde jure confunditur 
cum idololatria. Per idololatriam Gentiles, homines sive 
virtute praeclaros, sive vitiis onustos, veluti Deos co- 
lebant, alios in coelum elatos, alios ad Elysios, quos- 
dam ad inferos. Hinc Cicero (de Natura Deorum, 
cap. 24) haec in re habet : * Suscepit autem vita homi- 
num consuetudoque communis, ut beneficiis excel- 
lentes viros, in coelum fama et voluntate tollerent. » 
Hinc Hercules, hinc Castor et Pollox, hinc Esculapius, 
hinc Liber etiam. 

Per idololatriam Pagani cultus habebant vel animan- 
tibus, vel elementis, vel astris, ita ut crederent in his 
divinitatem aliquam sedem tenere. Quam methodum 
concipiendi et agendi Dei unitati apertissime laedere, 
neminem praeterit. 

Et sic de Polylheismo. 

2° Alter error inter antiquissimos est Dualismus, 
qui generatim consistit in profitendis duobus princi- 

piis, boni ac mali, sive haec principia sint absoluta, 
improducta et ad invicem independentia, sive princi- 
pium malum productum sit. Hujus autem systematis 
venit origo ex corrupta traditione lapsus Angelorum, 
ac maxime inter Orientales vitam habuit, secum fe- 
rens Dei unitati magnum detrimentum, saltem in 
obii teratis hominum mentibus. 

3° Tertius denique error est Tritheismus, qui sae- 
culo vi, in Ecclesia ortum duxit, sed in nativitate 
periit. 

8. Contra hos errores, argumentis tum ex Scrip- 
tura, tum ex traditione, tum ex ratione theologica de- 
promptis, Dei unitatem probare conamur. Unitas enim 
Dei est dogma in Scripturis immediate revelatum, et 
ab Ecclesia clare propositum. Nunc ad probationes. 

Et ex Scriptura. 

9. In Deuteron. (cap 32, v. 39) : * Videte, inquit 
Deus, quod Ego sim solus, et non sit alius Deus pr*- 
ter me. » In eod. Deuter. (cap. 6, v. 4) habetur : 
« Audi, Israel, Dominus Deus noster, Dominus unus 
est. » Et in Psal. 82, v. 19 : « Tu solus altissimus in 
omni terra. » Deus igitur, ex Sacris Litteris Vet.Test., 
est solus, est unus, est altissimus. Si solus, et unus ; 
ergo ubinam pluralitas Deorum? Si Altissimus; ergo 
solus. 

Clarius idem evincitur ex Nov. Test. 

Apostolus Paulus (l a Corinth.) haec verba tenet : 
« Scimus quia nihil est idolum in mundo, et quod 
nullus est Deus, nisi unus. » Ex Divo Apostolo igitur 
non dantur in mundo idola. Ergo non Polytheismus, 
qui non est nisi Idololatria. Et curnam? Quia Deus 

intelligi nequit nisi unus; quia, ut ait idem Paulus 
(ad Ephes., 4, 5) : « Unus Deus et Pater omnium, qui 
est super omnes. » Si ergo est Pater omnium, est su- 
per omnes, est summus ; ergo est unus. 

Quod et Christus repetit apud D. Mare. (12, 29) : 
« Audi, Israel, Dominus Deus tuus, Deus unus est. » 

Ex Sacris Litteris igitur aperte concluditur unitas 
Dei : ergo e converso impugnantur expositi errores. 

10. Neque offenditur nostra propositio, si in Scrip- 
toris persaepe sermo agatur de pluribus Diis; nam ibi 
nomen Dii vel sumitur ad mentem Gentilium, qui 
nomen Dei solebant idolis tribuere, vel sumitur ad 
designandos viros dignitate sublimes, aut virtute prae- 
claros, vel denique ad insinuandam in Deo pluralita- 
tem personarum : et adeo hoc innititur veritati, ut 
Moyses in Pentateucho Monolheismum primam fuisse 
religionem apertissime probat. 

Ergo ex Scripturis non exhibetur Polytheismus. 
Ast neque Dualismus; nam testimonia, quae ab adver- 
sariis solent in medium, oppositionis causa proferri, 
non modo non propugnant eorum opinionem, quinimo 
illam infirmant. 

Dicunt revera Ecclesias!, (in cap. 33, v. 15) indi- 
casse duo principia, malum et bonum : « Contra ma- 
lum bonum est duo, et duo, et unum contra 

unum. » (Item et cap. 40, v. 25.) At falso : ibi enim 
non innuitur ad insinuanda duo principia, bonum et 
malum ; sed solum sermo habetur de illis malis, quae 
unicuique bono opponuntur sive ex hominum per- 
versitate originem ducant, sive ex Dei punitione ve- 
niant. 

Et sic dicendum de illo Amos (3, 6) : « Si erit ma- 
lum in civitate, quod non fecerit Dominus. » Nam 
inibi, secundum Aug., loquitur Propheta de malo 
poenae, quam a Judaeis Deus merito repetebat : ergo ne 
Scriptura quidem Dualismum tuetur. 

Ergo ex Sacris Litteris luculenter nostra evincitur 
propositio. 

11. Sed apertissime etiam ex traditione eruitur. 
Tertullianus revera (in lib. 1 «contra Mare., cap. 3) : 
« Deus, inquit, si non unus est, non est. » Et jure ac 
merito; nam Deus est ens perfectissimum, quo majus 
nec esse, nec excogitari potest; ergo est unus, secun- 
dum illud S. Cypriani, in Jibr. de Idolorum vanitate : 
« Unus igitur omnium teneat potestatem, » et juxta 
S. Athanas. in Oratione contra gentes : « Multiplici- 
tatem Deorum esse nulli tatem Deorum. » 

Hinc recte ratiocinatur Lactantius (de Ira Dei, cap. 
11) : « Si multi sint Dii, dum habent singuli potesta- 
tis aliqufd ac Numinis, summa ipsa decrescit : nec 
poterunt singuli habere totum, quod est commune 
cum pluribus; unicuique tantum deerit, quantum 
singuli possidebunt. » 

Quae veritas fuit tam diffusa in hominum natura, 
ut etiam antiqui Philosophi, quamvis plures colerent 
Deos, tamen illos considerarent in unum ; ita ut crede- 
rent ipsum Summum Jovem diversas induere formas, 
diversis decoratum fuisse titulis. 

12. Attamen, objicies, non omnes ex SS. Patribus 
eamdem in re tenuere doctrinam, ita ut S. Basilius 
(in Epist. 8) neget Deum esse numero unum. 

Ast peroptime in sensu suo id tenet S. Doctor; et si 

aliter dixisset, in errorem incidisset. Ipse enim no- 
mine unitatis intelligit, in cit. loc., unionem et com- 
positionem partium, quae certe in Deo non est : 
* Deum, ait, simplicem et incompositum fatentur 
omnes : non igitur unus numero est Deus. » 

13. Ex quo merito, in Symbolo Nicaeno dicitur : 
« Credo in unum Deum; » et in fidei professione edita 
a Concilio Generali Lateranensi IV (eap. Firmiter) ha- 
betur : « Firmiter credimus et simpliciter confitemur 
quod unus est verus Deus. » Et unus hic non specifice, 
sed numerice intelligi debet; adeo ut Dei unica et 
singularis sil natura. 

14. Id et recta ratio suadet. Deus enim est ens a 
se, ens perfectissimum : atqui ens hujusmodi esse 
non potest nisi unicum. Ponamus parumper entia ita 
considerata fuisse plura. Haec Yel haberent omnes et 
easdem perfectiones, vel non. Si primum, tunc hae 
perfectiones non essent necessariae et ens a se esi 
necessarium; si alterum, entia illa, quae Hisee care- 
rent perfectionibus essent limitata et finita : ergo vel 
nullus Deus, vel u^ius. 

Ergo unitas in Deo evidenter apparet. 

15. Quod et concluditur etiam ex aliis attributis, 
qu«e Dei exornant essentiam, quae a Dei profluunt 
AseiLate. 

Deus revera est immensus, nimirum ejus intima 
praesentia inest omnibus locis, omnibus rebus sive 
spiritualibus, sive corporeis. Regalis Psalmista(Ps. 138, 
v. 7) ait de Deo : « Quo ibo a spiritu tuo, et quo a fa- 
cie tua fugiam? Si ascendero in coelum, Lu illic es : si 
descendero in infernum, ades. » Hinc S. Augustinus 

(Epist. 187, ad Dardanum, cap. 4, n. 14, tom. 2) : 
< Sic est Deus, inquit, per cuncta diffusus, atque ita 
per totum totus. » 

« Magnus est, et non iiabet finem : excelsus et im- 
mensus » (Baruch, 3, v. 25). Hinc S. Auguslin. (lib. 9 
de Genes, ad litt., cap. 26) : « Deus est extra omnia 
non exclusus, intra omnia non inclusus, supra omnia 
non elatus, subter omnia non depressus, interior omni 
rei, quia in ipso sunt omnia, exterior omni rei, quia 
ipse est super omnia. » 

Est igitur Deus magnus, sine fine, super omnia : 
ergo est immensus. Est immensus : ergo est unus. 

16. Deus est simplex. Simplicitas revera in compo- 
sitionis negatione consistit; inde vere dicitur simplex, 
quod partibus non coalescit. 

Compositionis species tres sunt : physica, qute cons- 
tat partibus realiter distinctis ; metaphysica, quae or- 
tum trahit ex potentia et actu; logica demum, quae 
venit ex genere et differentia. 

Est compositio vel realis, vel rationalis : prima, 
quum partes realiter distinctae habeantur; secunda, 
quum distinctio partium ex nostra mente, ex conceptu 
nostro exurgat. 

17. Deus igitur est carens omne compositione reali. 

Et probo. Deus est purissimus actus, est ens neces- 
sarium, excludens omnem potentialitatem, quae inest 
compositioni reali : ergo Deus est simplex. Ait Joan. 
de Deo (4, 24) : « Spiritus est Deus. » Spiritus oppo- 
site ad corpus. Ergo si corpus ad materiam dicit, spi- 
ritus ad simplicitatem : < Deus enim adorandus esi 
in spiritu et veritate, ® Deo tribuuntur nomina abs- 

tracta ; ergo Deus est simplex : et hoc ex Scriptura. 

Patres id probant, quum ad examen redigunt essen- 
tiam Dei ejusque attributa. Deus est ens a se, et quod 
habet est : ergo est simplex. Dei conveniunt attributa, 
quae omnem compositionem respuunt : ergo est sim- 
plex. Hinc peroptime S. Bernardus, in re, ait (1. 5 de 
Considerat., cap. 6) : < Deus purus est, simplex, integer, 
perfectus, constans sibi, nihil de temporibus, nihil de 
locis, nihil de rebus trahens in se; unum quippe est, 
sed non unitum : non partibus constat, ut corpus; non 
affectibus distat, ut anima ; non formis substat, ut 
omne quod factum est; ipse sibi forma, ipse sibi es- 
sentia est. » Hinc Ecclesia Catholica (in Concil. Late- 
ranens. IV, cap. Firmiter) definivit : « In Deo unam 
esse essentiam, substantiam seu naturam simplicem 
omnino. » 

18. Ergo Deus, contra anthropomorphilas, expers 
est corporis; et si in Scripturis illi tribuantur caput, 
pedes, oculi, metaphorice id fit. Ergo in Deo non 
datur realis distinctio, contra Gilbertum Porretanum, 
et contra Gregorium Palamam, inter essentiam et attri- 
buta. divina. Et si dentur testimonia Patrum, qu;e 
innuere videntur ad realem distinctionem, accipienda 
sunt de distinctione virtuali. S. Augustinus revera 
inquit : « Deo aliud esse, quod Deus sit, aliud quod 
Pater, et similiter Filium non esse Verbum, quo Sa- 
pientia, verissimum est; quia licet reipsa idem in 
Patre sit Divinitas et Paternitas, idemque in Filio Ver- 
bum etSapientia, virtualiter tamen idem non est. » 

Ergo Deus est simplex. Est simplex ; ergo est unus. 

Ifi. Deus est immutabilis. Mutabilitas revera tunc 

habetur, cum ens deperdet aliquid de quo decoratum 
est, vel acquirit aliquid quo carebat. Deus vero est 
ens necessarium, est ens a se, est-simplex, est actus 
purus excludens omnem potentiam; ergo neque ali- 
quid potest perdere, neque acquirere; ergo mutabili- 
tati non subjicitur, juxta illud Malach., 3 : « Ego Do- 
minus et non mutor. » Hinc Gregor. Mag. (Moral., 
libr. 12, cap. 33, n. 38) in illis verbis Jacob., 1, 17 : 
« Apud quem non est transmutatio, nec vicissitudinis 
adumbratio, » ait : « Ipsa mutabilitas umbra est, qum 
quasi obscuraret lucem, si hanc per aliquas’ vicissitu- 
dines permutaret; sed quia inDeo mutabilitas non ve- 
nit, nulla ejus lumen umbra vicissitudinis intercedit. » 

Ergo quum in Scripturis videtur Deus mutabilitati 
subjectus, verba metaphorice intelligenda sunt, non 
realiter ; Deus enim in Sacris Litteris loquitur intelli- 
genliae hominum. Ergo falsi tatelaborantStoici, qui mu- 
tationi Deum obnoxium effutierunt : ergo, contra Soci- 
nianos, Deus immutabilis est non solum in sua subtan- 
tia, sed etiam in decretis, quia parissimus actus est ; et 
uti talem definivit Concil. Lateran. IV, in cap. Firmi- 
ter ; idem legitur in Concilio Nicaeno, in decreto de Fide 
(S. Ambros., de Fide, libr. 1, c. 18, n. 120). Ergo 
Deus est immutabilis. Est immutabilis; ergo est unus. 

20. Deus est infinitus, id est, in re, complectens 
essentia sua omnes perfectiones, juxta illud Ps. lii, 
v. 3 : « Magnus Dominus, et laudabilis nimis, et mag- 
nitudinis ejus non est finis. » 

Et jure ac merito; nam est ens necessarium, est 
illimitatum : ergo potest invenire neque finem, neque 
terminum illius virtutis et perfectionis. Hinc recte, 

ait, per hoc attributum S. Maxim, (in cap. 2, de 
Coelesti Hierarchia S. Dionysii Areopagitae) : t Deum 
nulli termino subjectum esse, 6ed ipsum terminum 
omnium existere, et cuncta in se ipso terminare , 
termino autem non esse subjectum. » 

Ergo a vero aberravit Hobbes in Leviatham, p. 1, 
c. 8, et in aliis suis operibus, quum negavit Deo veram 
et absolutam infinitatem. 

Ergo Deus est infinitus. Est infinitus ; ergo est unus. 

21. Deus denique est aeternus. Deus est immutabi- 
lis, infinitus; ergo est aeternus : aeternitas enim est 
interminabilis vitae lota simul et perfecta possessio. 
Hic reapse vocabulum aeternitatis in proprio sensu 
accipitur, juxta quod inquit Paulus (1 ad Timoth., 2) : 

» Deus solus habet immortalitatem. » Ergo neque 
incipit, neque desinit. « Priusquam montes fierent 
(exclamat Regalis Propheta, in Psal. 82 , 2 ), aut for- 
maretur terra et orbis, a saeculo et usque in saeculum, 
tu es Deus. » Et jure; nam ratio aeternitatis, ut ait 
S. Thomas (1, p. 9, 10 , art. 1 ), « consequitur immu- 
tabilitatem, sicut ratio temporis consequitur motum ; 
unde quum Deus sit maxime immutabilis, sibi maxime 
competit esse mternum. » 

Ergo Deus est aeternus. Est aeternus; ergo est unus. 

22. Ergo sive consideres Deum in intrinseca ipsius 
essentia, sive enumeres intrinseca ejus naturae attri- 
buta, sive argumenta depromas ex Scripturis, ex tra- 
ditione, ex ratione theologica, facile ac evidenter 
concludes Deum Optimum Maximum esse unum. Et 
sic salis fecimus primae recensitae classis de divinis 
attributis. Nunc ad secundam classem. 

DE DIVINIS ATTRIBUTIS 


AD RES CREATAS RELATIVIS. 


THESIS 5\ ' 


1. Agentes de divinis attributis, quae relativa sunt 
ad res creatas, a magni momenti Theologis solet dis- 
putari de Dei visibilitate, de scientia, voluntate, pro- 
videntia, praedestinatione ac reprobatione. Sed nos de 
his quatuor prioribus compendiose sermonem haben- 
tes, loquemur prolixius in thesi de praedestinatione, 
ac demum veluti per corollarium de reprobatione. 

2. De visibilitate Dei itaque quaerendum est : 
1° quaenam ipsa sit? 2° quibusnam in modis in Deo 
consideretur? 

Nomen visionis, ut ait S. Thomas (i p., q.' 67, 
art. I) : « Primo impositum est ad significandum ac- 
tum sensus visus; sed propter dignitatem et certitu- 
dinem hujus sensus, extensum est hoc nomen, secun- 
dum usum loquentium ad omnem cognitionem alio- 

iutn sensuum : dicimus enim vide quomodo sapit, 
vel quomodo redolet, vel quomodo est calidum ; et 
ulterius etiam ad cognitionem intellectus, secundum 
illud Malth., v. 8: « Beati mundo corde, quoniam 
« ipsi Deum videbunt. » 

3. Visio autem est vel abstractiva, scilicet quatenus 
in specie aliena habetur, vel intuiliva, scilicet in re 
ipsa, vel demum comprehensiva, qua res cognoscitur 
in eo quod ipsa cognoscibilis est. 

Visio intuiliva in hac mortali vita naturaliter 
est impossibilis. « Lucem inhabitat inaccessibilem 
(Deus) quem nullus hominum vidit, sed nec videre 
potest, » ailS. Paulus (1 Timoth., 6). Deus enim est 
ens supernaturale, et oculus corporeus ordinem suiip- 
sius superiorem respicere nequit; ideo consequitur 
ad id opus esse supernaturali aliqua virtute, quae a 
Theologis appellatur lumen gloriae, quod est habitus 
supernaturalis, quo mens creata ultimo disponitur ad 
eliciendam visionem Dei intuitivam. Quae definitio 
probabilior videtur inter innumeras Doctorum. 

Unde possibilis deducitur visio Dei supernaluraliter. 
« Videbimus eum sicuti est » (1 Joan., 3). Et jure; 
nam datur proportio inchoata nostri intellectus ad 
Deum intuitive videndum. 

5. Nihilominus comprehensiva visio Dei est etiam 
supernaturali ter impossibilis; Deus enim est infinite 
cognoscibilis, et humanus intellectus non potest eli- 
cere actus infinitos. 

6. Sed Sancti fruunlur, nec ne, Dei visione intui- 
tiva ante corporum resurrectionem ? 

Utique fruuntur. Id eruitur plane ex Luc. (23, 

v. f2) a quo narratur Christum in cruce pendentem 
latroni dixisse : « Amen dico libi, hodie mecum eris 
in paradiso. » Id et definitur a Concil. Florentino 
(sess. 2o, an. 1431). 

7. Absque dubio denique evincitur in hac vita 
abstractiva Dei visio, atque eo magis quo majori quis 
pollet intelligendi acumine, contra Aerium ejusque 
discipulum Eunomium, nec non contra Beguinos et 
Beguardos, qui stultissime asserebant se posse clare 
et aperte Deum videre, imo ita perfecte comprehen- 
dere gloriabantur, ut nec Deus seipsum perfectius 
comprehendat. Quorum vanissima praesumptio lucu- 
lenter refellitur ex Scriptura, ex Patribus, ex ratione. 

8. Ait principio Apost. Paulus, in 1 Corinth., 13, 
v. 9 : « Ex parte cognoscimus, et ex parte propheta- 
mus. Cum ergo venerit quod perfectum est, evacua- 
bitur quod ex parte est. » Quod si ex parte cognosci- 
mus, quomodo gloriantur Aerius sociique se compre- 
hendere Deum perfecte, ita ut perfectius nec Deus 
seipsum comprehendat? 

9. Patres hoc Anomaeorum delirium confutarunt, 
inter quos audire fas est Clementem Alexandrinum 
(libr. 5. Stromatum) : « Perspicuum est, inquit, nul- 
lum unquam vitae suae tempore posse perspicue Deum 
comprehendere. » 

10. Idem concludit ratio theologica. Nos non pos- 
sumus pervenire ad Dei visionem, nisi per opera 
salutaria : atqui haec tieri nequeunt solis viribus natu- 
ralibus, sine Dei auxilio, sine gratia speciali ; ergo 
Dei visionem in hac vita habere non possumus, nisi 
abstractivam, et juxta nostri intellectus acumen. 

11. Alterum inter recensita superius attributa divi- 
na, est Dei scientia. Haec cum sit naturae intelligentis 
perfectio, necessario in Deo esse debet, et est (1 Re- 
gum, 2, 3), ait sacer textus : « Deus scientiarum Domi- 
nus est. » Sub nomine scientiae autem hic intelligi- 
mus certam, evidentem ac immediatam intellectus 
cognitionem; et hoc in sensu accepta, reperituriri 
Deo simplex, juxta illud Sapientiae, 7, 22: « Est in 
illa (sapientia) spiritus intelligentiae sanctus, unicus, 
multiplex. » 

Est immutabilis, uti legitur Jacob, 1, 17 : « Apud 
quem non est mutatio, nec vicissitudinis obumbratio. » 

Est infinita : « Sapientiae ejus non est numerus, » 
ut in Psal. 146,5. 

Est denique efficax et causa rerum, secundum Re- 
galem Prophetam (in Psal. 103) : « Omnia in sapientia 
fecisti. » 

12. Hujus scientiae objectum est vel Deus ipse, vel 
res extra se. 

Deus ipse, quatenus seipsum perfecte cognoscat ei 
comprehendat, aiente Apostolo Paulo (1 Cor., 2) : 

« Quae Dei sunt, nemo cognovit, nisi spiritus Dei. » 

Extra se, quatenus cognoscat Deus omnia possibilia , 
omnia praeterita, praesentia et futura sive necessaria, 
.sive contingentia et libera, sive futura, contingentia 
condi tionata. 

Quae postremo a nonnullis scholis asseruntur, Deum 
per scientiam mediam cognoscere. Medium scientiae 
Dei est Deus ipse, vel res extra seipsum. 

13. Divisio scientiae Dei, secundum catholicos Theo- 
logos, est multiplex. 

Juxtra nostrum concipiendi modum, dividitur : 

i° In scienciam speculativam et practicam ; 

2° In necessariam et liberam; 

3° In simplicis intelligentiae et visionis. 

Quae ultima divisio recta videtur, ex eo quod Deus 
quidquid cognoscit vel existit in aliqua temporis dif- 
ferentia, vel non existit. Atqui primum spectat ad 
scientiam visionis, alterum vero ad scientiam sim- 
plicis intelligentiae. 

14. Tertium Dei attributum est voluntas, quae Deo 
essentialiter inest. « Omnia enim (Deus) quaecumque 
voluit, fecit» (Psal. 113). « Non mea voluntas, sed tua 
• fiat. » (Luc, 22). Voluntas haec est facultas appe- 
tendi : bonum appetitur mente praecognitum, malum 
rejicitur. 

Objectum voluntatis Dei est formale, seu prima- 
rium; nimirum ipsa Dei bonitas, materiale, seu se- 
cundarium, id est creaturae. 

15. Voluntatis divisio, secundum nostrum intelli- 
gendi modum, est vel signi, vel beneplaciti. 

Signi, nempe signum externum divinae voluntatis,, 
hoc est voluntas impropria. 

Beneplaciti, nempe actus ipsemet internus et im- 
mensus divinae voluntatis, hoc est voluntas proprie 
dicta. 

Haec beneplaciti voluntas distinguitur in anteceden- 
tem et consequentem : et prima ea est, quam Deus 
habet ex se, nulla expectata causa ex parte creatura- 
rum; secunda, quam Deus non habet ex se solo, sed 
expectata ex parte creaturarum occasione. 

Et Deus, supposito etiam peccato originali, hujus- 

3 . 

modi beneplaciti voluntate seria ac antecedente vult 
omnes homines salvos fieri, et Christus pro omnibus 
mortuus est. Hinc a veritate aberrant Estius, Sylvius 
et nonnulli veteres Thomistae, qui contendunt esse 
signi dumtaxat. Item et Janseniani, qui contendunt 
Deum habere voluntatem omnes homines salvandi, 
antecedentem tamen ad praevisionem originalis noxae. 

Haec eadem beneplaciti voluntas distinguitur insu- 
per in efficacem et inefficacem, denique in absolutam 
et conditionatam. 

Hinc voluntas Dei est causa imperans, scientia 
causa dirigens, et omnipotentia causa exsequens. 

16. Quartum demum ex enumeratis attributis est 
Dei Providentia, nimirum ratio ordinis rerum in 
finem in Deo existens (S. Thomas, 1, p. 9, 2). 

Datur, nec ne, haec Providentia? 

Utique, et certissimis variisque argumentis eruitur. 

1° Ex melaphysica. Universum a Deo est factum, 
juxta exemplar universi intelligibilis aeterni : ergo ex 
sapientissima Dei Providentia gubernatur. 

2° Ex physica. Omnia quae creata sive in coelis, 
sive in terris habentur, aecjuabili motu, ordine non 
interrupto ad unum moventur, et agunt secundum 
propriam naturam. Atqui hoc concipi non potest, 
sine continua Dei Providentia. 

3° Providentia exigit omnium causarum seriem : 
series hujusmodi enim a causa aeterna, sapientissima 
et necessaria profluit. 

4° Hoc et tota Gentilium Theologia, Poetica, Civilis 
ac Philosophica requirit. 

Homerus reapse Jovem perficere et omnia canit. 

Nulla datur natio, qu® Dei Providentiam non agno- 
verit, quia nulla datur natio sine religione (ut supe- 
rius demonstravimus). 

Philosophi id tenuere, teste Pythagora, qui per 
omnia vim divinam communicare omniaqne regere 
docebat. 

17. Sed quid ad rationes ad populos Gentiles men- 
tem vertere studemus? Melius est audire divina elo- 
quia, qu® peropiime rem demonstrant. Ait revera 
Sapientia, 14 : . « Sua autem, Pater, Providentia ab 
initio cuncta gubernat. » Et jure; nam Deus est agens 
sapienlissimus, proindeque omnia opera sua secundum 
ordinem et vitam dirigit. Unde exclamat S. Ambro- 
sius (I. 1 de Offic., c. 12): « Quis operator negligat 
operis sui curam? » Hinc Clemens Alexandrin. (libr. 6 
Stromatum) Atheum vocat, qui Providentiam esse 
non putat. Datur igitur Providentia, cujus cura esi 
de omnibus sive magnis, sive pusillis. 

His compendiose consideratis, veniant nunc Epi- 
curei, Faialist® ac Philosophi recentiores non pauci, 
et suis futilibus systematibus insurgant contra divinam 
' Providentiam, eamque e medio auferre conentur. 

Contra hos omnes revera existit Providentia, prop- 
ter quam omnia secundum ordinem et vivunt et 
moventur. Existit, dicimus; et si consideretur in 
mente Dei, est, ut ait Boetius (libr. 4 de Consola- 
tione) : « Summa ratio in summo principe constituta, 
qu® cuncta disponit. » .Si vero in execulione, tunc 
est ipsius Dei regimen. 

Et sic explicit etiam quarti ex pr«nolalis attributis 
brevis pertractatio. 

None disserendam de Praedestinatione. 

18. Sub nomine Praedestinationis, in Scriptura 
venit quodeumque Dei decretum. Sed hic pressius 
sumitur pro aeterna hominum destinatione ad vitam 
beatam. 

Hinc a S. August. in libr. 1 de Praedest. Sanet., 
cap. 10, definitur : « Gratiae praeparatio, » et in libr. 
de Dono perseverantiae, cap. 14 : * Praescientia et 
praeparatio beneficiorum Dei, quibus certissime libe- 
rantur, quicumque liberantur. » Et a S. Thoma (p. 1, 
q. 23, art. 2) : * Ratio ordinis aliquorum in salutem 
aeternam, in mente divina existens. > 

Praedestinatio igitur est praescientia, secundum Au- 
gustinum ; est ratio ordinis, juxta D. Thomam : ergo 
in praedestinatione concluditur actus intellectus. 

Est, juxta S. Aug., praeparatio beneficiorum; juxta 
S. Thom., ratio ordinis aliquorum in salutem aeter- 
nam, etc. Ergo in praedestinatione concluditur actus 
voluntatis. Inde intellectus, inde voluntas Dei. 

19. Quae praedestinatio, si consideretur in se, est 
una : unum revfera est Dei decretum, quod dat gloriam 
et gratiam. Hinc si decretum hujusmodi haec duo effi- 
caciter complectitur, praedestinatio est adaequata, ut 
aiunt scholae ; quod si unum tantum, scilicet vel so- 
lam gratiam, vel solam gloriam, et tunc praedestinatio 
est inadaequata. 

Quae praedestinatio adaequata insuper dupliciter pon- 
deranda : aut in intentione, aut in exeeutione. Si 
spectetur in exeeutione, planum est duo requiri : gra- 
tiam scilicet ex parte Dei, cooperationem gratiae ex 
parte hominis. Quae gratia nimirum, et gratiae coope- 
ratio habent vitam aeternam veluti terminum. 

Si vero spectetur in intentione, tunc exurgit perce- 
lebris quaestio etiam inter Catholicos Theologos agitata, 
utrum praedestinatio ad gloriam sit omnino gratuita et 
ante praevisa merita. Cui quaestioni respondent con- 
tradictorie Doctores, unusquisque pro viribus suam 
defendens opinionem. Sed nos, potius quam horum 
hinc inde placita in medium proferre, duo proponi- 
mus et resolvimus dubia : 

20. 1° An detur vera et adaequata praedestinatio, et 
haec ex parte Dei? 

2° An homo, sine speciali revelatione, certus esse 
possit de sua praedestinatione? 

21. Loquentes de prima quaestione, illud diligenter 
animadvertendum, quod Origenes narrat (libr. 3 de 
Principiis, c. 1) de veteribus quibusdam haereticis, 
Basilide nimirum, Valentino et Manichaeis, qui non 
modo praedestinationem non admisere adaequatam, sed 
nequidem inadaequatam ; et commiseentes homines 
angelosque, illos omnes dixere vel natura sua esse 
bonos, et ita non possent esse mali, adeoque neque 
salvandi, vel natura sua esse malos, et ita non possent 
esse boni, adeoque naturaliter reprobos existere. 

22. Contra hos et contra Pelagianos, et Semipela- 
gianos in praesenti eorumque proselytas breviter de- 
monstramus : 1° dari adaequatam praedestinationem, 
2° eam ita esse necessariam ad salutem aeternam, ut 
nemo prorsus eam obtineat, qui non fuerit praedes- 
tinatus. 

23. Ad primum. Ait Apostolus Paulus (Rom., 8, 29 

et seqq.) : « Quos praescivit, et praedestinavit quos 

autem praedestinavit, hos et justificavit, quos autem 

justificavit, hos et glorificavit. » Ergo ex Apostolo, 
justificatio et glorificatio ex ea tantum causa veniunt, 
ex praescientia scilicet ac Dei praedestinatione, secun- 
dum illam S. Aug. interpretationem in verbis Apostoli 
(lib. de Praedestin. Sanet., cap. 17) : « Electi sunt ita- 
que ante mundi constitutionem, inquit, ea praedesti- 
natione, qua Deus sua facta praescivit : electi e mundo 
ea vocatione, qua Deus id quod praedestinavit, imple- 
vit : quos enim praedestinavit, ipsos vocavit, illa sci- 
licet praedestinatione secundum propositum non alios, 
sed quos praedestinavit, ipsos et vocavit, non alios; 
sed quos ita vocavit, ipsos et justificavit, nec alios ; 
sed quos praedestinavit, vocavit, justificavit, ipsos et 
glorificavit. » Ex quibus apertissimis testimoniis, tum 
Apostoli Pauli, tum S. Augustini, concluditur exis- 
tentia verae et adaequatae praedestinationis, et ex parte 
Dei ejusque certitudo, ejusque immutabilitas ; et si 
nostrae imbecillitati hoc sublime opus impervium vi- 
deatur, fas est cum S. Aug. exclamare : 0 altitudo 
divitiarum! ac inde Dei venerari mysteria. 

24. Nec tantum existit praedestinatio; sed est ita 
ad aeternam salutem necessaria, ut nemo prorsus eam 
obtineat, qui non fuerit praedestinatus. Legitur enim 

in Apocal. ,21,27 : * Non intrabit in eam (gloriam) 

nisi qui scripti sunt in libro vitae. » Atqui hi sunt 
electi, hi sunt praedestinati. Sic in re loquitur S. Ful- 
gentius (de Fide ad Petrum, cap. 36) : « Firmissimum 
tene et nullatenus dubites, omnes quos vasa miseri- 
cordiae gratuita bonitate Deus facit, ante constitutio- 
nem mundi in adoptionem filiorum Dei praedestinatos 
a Deo, neque perire posse aliquem eorum, quos Deus 


Digitized by Googte 

tA 


— t>3 — 

praedestinavit, nec quemque eorum, quos ad vitam 
non praedestinavit, ulla posse ratione salvari. » 

Et jure ac merito; nam si non daretur specialis 
praedestinatio, sed tantum Dei generalis voluntas sal- 
vandi homines, tunc nullum daretur discrimen inter 
illos qui salvantur, et illos qui pereunt : differentia 
ea enim solum est desumenda ab una hominum vo- 
luntate ; et tunc ille qui salvus esset, posset gloriari 
de sua salute, quod est contra effatum Apostoli Pauli 
(i Corinth., 4,7): «Quid habes quod non accepisti? Si 
autem accepisti, quid gloriaris, quasi non acceperis? » 
Ergo luculenter patet existere veram et adaequatam 
praedestinationem ex parte Dei, et eam esse necessa- 
riam ad salutem aeternam, ita ut nemo prorsus eam 
obtineat, qui non fuerit praedestinatus. 

Et sic jam satis fecimus ad primam quaestionem. 

23. Nunc aggredimur secundam. 

An homo, sine speciali revelatione, certus esse po- 
test de sua praedestinatione? 

Cui quaestioni sine ulla haesitatione negativam da- 
mus responsionem. Et plane praedestinatio est actus 
divini intellectus et voluntatis : usque adhuc igitur 
Dei intellectus et voluntas ab hominibus cognosci non 
potest; semper pro his mysterium in re verificalur. 
Atqui intellectus et voluntas Dei, sine speciali revela- 
tione, cognosci non possunt : ergo. 

Attamen Protestantes, duce Luthero et Calvino, 
loquentes de arcano divinae praedestinationis mysterio, 
adeo praesumptionem tenuere, ut non dubitaverint 
statuere posse homines sua vi omnino cognoscere esse 
in numero praedestinatorum. Sed haec assertio a Sacris 


Digitized by Google 



64 — 


Litteris damnatur. Legitur reapse apud Apostolum 
Paulum (Rom., 11, 20) : « In fide autem sta, noli al- 
tum sapere, sed time Yide bonitatem, et severita- 

tem Dei : in eos quidem qui ceciderunt, severitatem : 
in te autem bonitatem Dei, si permanseris in bonitate : 
alioquin et tu excideris. » Jam vero, ubinara a sacro 
eloquio tantopere inculcatur metus, si homines certam 
suae aeterna) vitae securitatem haberent? 

26. Id inculcant et Patres, inter quos audiatur 
S. Bernardus, in Serm. 1 in Septuagesima : * Quis 
potest dicere : Ego de electis sum, ego de praedestina- 
tis ad vitam, ego de numero filiorum ? Quis hoc, in- 
quam, potest dicere, reclamante nimirum Scriptura : 
nescit homo, si sit dignus amore an odio? Certitudi- 
nem utique non habemus, sed spei fiducia consolatur 
nos, ne dubitationis hujus anxietate penitus crucie- 
mur. » HincConcil. Trid. (sess. 6, can. 16) anathemate 
ferit eos, qui illam asserunt certitudinem : « Si quis 
magnum illud usque in finem perseverantiae donum 
se certo habiturum, absoluta et infallibili certitudine 
dixerit, nisi hoc et speciali revelatione didicerit; ana- 
thema sit. 

Ergo nemo, sine speciali revelatione, certus esse 
potest de sua praedestinatione. 

27. Cujus causa finalis est gloria Dei efficiens, est 
' Dei decretum dandi gratiam et gloriam; meritoria 

externa sunt merita Christi, meritoria interna, prae- 
destinati ipsius merita supernaturalia. 

28. Effectus autem hujus sunt : vocatio, justificatio, 
perseverantiae donum, bona etiam naturalia, quatenus 
a Deo ad salutem efficaciter ordinentur, ita ut salutem 
aeternam homo consequatur. 

Ergo qui est in praedestinatione, est electus ad vi- 
tam : t Venite, benedicti Patris mei. » Qui non est 
electus ad vitam, reprobus fit et ad mortem vocatur : 

« Ite, maledicti, in ignem aeternum. » 

29. Contradictoria igitur praedestinationis est re- 
probatio. Illa enim est praeparatio gratiae; haec au- 
tem est praeparatio damnationis (Mag. Sent., lib. 1, 
dist. ii). Illa habet homines vocatos, electos, justifi- 
catos, glorificatos; haec vero tenet homines odio habi- 
tos, vasa in contumeliam, vasa irae, apta in interitum. 

Illa includit Dei propositum, Dei voluntatem confe- 
rendi gratiam et gloriam; haec includit voluntatem 
permittendi cadere in culpam et inferendi damnationis 
p.oenampro culpa (S. Thom., qu. 22, art. 2). In illa, 
quos Deus praedestinavit ad vitam aeternam, miseri - 
cordiosissimus est gratiae largitor ; in hac, quos prae- 
destinavit ad aeternam mortem, justissimus supplicii 
retributor est (S. August.,lib. 4 deAnima et ejus orig., 
cap. 11). Illa per effectus habet beatam vitam, gau- 
diumque perenne ; haec exclusionem a gloria, pcenajque 
inflictionem aeternae. 

30. Ex his usque adhuc relatis differentiis inter 
praedestinationem et reprobationem, jam patet repro- 
bationem posse dividi in positivam et negativam. 

Positiva reprobatio nimirum definitur a Magistro 
Sententiar. (libr. 1, dist. 11) : « Praescientia iniquitatis ' - 
quorumdam, et praeparatio damnationis eorumdem. » 

Negativa autem consistit in sola exclusione a gloria, 
tamquam a beneficio indebito, ut aliqui Thomistae 
censent, vel, ut aliis placet, in sola Dei voluntate per- 
mittendi, ut aliqui sua culpa ab aeternae gloriae acqui- 

.sitione deliciant; vel denique est efficax Dei decretum 
non praeparandi quibusdam beneticia, quibus certis- 
sime liberentur. 

31. Quando autem quaeritur quaenam sit causa re- 
probationis positivae, quaenam negativae, praescindentes 
a scholasticis quaestionibus reponimus, causa reproba- 
tionis positivae est peccatum, juxta illud Oseae (c. 13, 
v. 9) : « Perditio tua, Israel (ex te) : tantummodo in 
me auxilium tuum; » et Jac., 1 : « Nemo cum lentatur 
dicat quoniam a Deo tentalur. » Hinc jure ac merito 
Concil. Orausicanum, can. 2S, et Concil. Tridentinum, 
sess. 6, can. 6 et 17, anathemate percusserunt Zuin- 
glium et Calvinum, qui blasphemantes, asserere non 
erubuerunt causam positivae reprobationis esse Dei 
voluntatem. 

32. Causa vero reprobationis negativae est peccatum 
originale, ait revera S. Thom. (9, 3, de Veritate, 
art. 2, ad. 9) : « In ipsa electione, ratio est divina bo- 
nitas; ratio autem reprobationis, peccatum originale, 
ut Augustinus dicit. » 

Et sic explicit etiam praesens disceptatio; ex eo 
quod, quamvis breviter, nihilominus loculi sumus de 
omnibus illis divinis attributis, quae relativa solent 
dici ad res creatas, et de quibus tantum nobis sermo- 
nem habere ab initio proposuimus. 

DE SS. TRINITATE. 


DE DIVINIS ATTRIBUTIS 

AD DIVINAS PERSONAS RELATIVIS. 


THESIS 6 a . 


1. In duabus praecedentibus disceptationibus de 
prima et secunda classe divinorum attributorum ser- 
monem egimus, et recensuimus illa, quae absoluta 
vocari solent, et ea, quae ad res creatas relationem 
habent. Ordo nunc et ratio postulat ut de tertia disse- 
ramus, de attributis nimirum quae relativa sunt ad 
divinas personas, et quatuor numerantur : Paternitas, 
Filiatio, Spiratio activa, et Spiratio passiva. 

2. Neminem praeterit haec omnia relationem inter 
se habere: atqui relatio sine terminis concipi nequit; 
et terminus in re est sanctissima Trinitas. 

Hinc primum disserendum est de hoc augustissimo 
Mysterio, inde de Relationibus. 

Proindeque has proponimus qu&stiones ex ordine 
resolvendas : 

i°Qaoraodo definiatur mysterium sanctissimae Tri- 
nitatis? 

2° An sint in una divina essentia tres personae 
realiter distinctae? 

3° Demum an dentur in divinis personis relationes 
reales ? 

Et quoniam S. Augustinus, in libr. i de Trini- 
tate, cap. 3, nos monet * nec periculosius alicubi 
erratur, nec laboriosius aliquid quaeritur, nec fruc- 
tuosius aliquid invenitur, » nos qua majore possumus 
perspicuitate, de hoc nostrae religionis arcano per- 
tractabimus ; solum tamen rectam et incontroversam 
optimam auctorum doctrinam in medium proferemus. 

Sit igitur initium ab explicatione vocabulorum, 
quibus in disceptatione uti necessarium est. 

3. Primum inter ea est Essentia, nempe id quod 
primo concipi in ente debet, quod radix est omnium 
proprietatum, vel id quo res quaslibet in suo esse 
constituitur, prima realitas in ente concepta, radix et 
fundamentum aliarum realitatum, ab his omnibus 
distincta. 

2° Existentia, id est aclualilas illa, qua res extra 
suas causas constituitur, seu qua in rerum natura fit 
praesens. 

3° Natura, id est principium operationis rei intima- 
inhaerens, et quatenus Deo accommodatur, est princi- 
pium actionis divinae, ab ipsa tamen actione interiori 
minime sejunctum. 

4° Substantia, considerata pro eo quod in ea sit ac 
nullo subjecto inhaesionis indigeat definitur, id quod 
nullo alio indiget, cui inhaereat ad existendum. 

S° Subsistentia, nempe ultimum substantiae comple- 
mentum, eam reddens sui juris, sive incommunicabi- 
lem alteri tamquam supposito, sive personae. 

6° Persona, juxta Boetium, est rationalis naturae 
individua substantia, vel substantia singularis, intelli- 
gens lota in se, et incommunicabilis alteri. 

7° Principium, scilicet id quod rationem continet, 
cur illud sit cujus dicitur principium, quod princi- 
piatum vocatur. 

4. His positis definitionibus, nunc ad primam quaes- 
tionem ita praecise reponimus, nimirum mysterium 
sanctissimae Trinitatis esse unum Deum in tribus 
personis subsistentem. 

Unum dicimus, ad indicandam unitatem numericam 
et singularem, non vero specificam. 

In tribus personis, contra illos haereticos, duce 
Noeto et Sabellio, qui edocuerunt tria nomina divina- 
rum personarum esse unius et ejusdem personae. 

Subsistens, contra haereticos, qui aiebant divinas 
personas habere naturas partiales. 

Et sic de prima propositione. Venientes ad secun- 
dam, operae praetium erit nos historiam aliquam in 
re praemittere, et errores breviter recensere, ut inde 
facilius veritas doctrinae prae oculis effulgeat. 

5. Primis itaque Ecclesiae Christi temporibus, aevo 
ipso Apostolorum, hostes Trinitatis non defuere. 
Praeter enim Judaeos omnes (qui semper huic adver- 
sati sunt dogmati) Cerinthus unum Deum statuit, 
docens Christum esse purum hominem : idem Cerin- 
thus et Ebion Christum a Jesu distinctum professi sunt. 

Tertio saeculo, Paulus Samosatenus, Episcopus 

Antiochenus, Trinitatem negavit, aiens solum Patrem 
t^sse Deum (Byzant., de Sectis), Christum esse purum 
hominem, et Spiritum S. Gratiam, quae super Apos- 
tolos venerat. 

Eodem saeculo, Sabellius, quem consectatus est 
Episcopus Marcellus Ancyranus, unam hypostasim esse 
dixit Patrem et Filium et Spiritum Sanctura, et unam 
personam. (Athanas., in libr. de salut. Adventu 
Christi. Sozomen., in Hist. Eccles., lib. 2, cap. 23.) 

Hinc Pholinus venit, inficiens Trinitatem suo sys- 
temate Dei singuli, et solitarii. 

Attamen hi errores neque vitam in viribus ha- 
buere, neque rumores excitarunt eo modo quo fuit 
somnium Arii. Hic ex Lybia oriundus, Praesbvter 
Alexandrinus, anno Christi 317, unum Deum aeter- 
num praedicare coepit. Verbum vero non aeternum, sed 
primogenitam et perfectissimam creaturarum Dei 
Patris posuit. Hic error grassabatur in Orientem; itu 
ut Patres Nicaenii, nutu. 318, an. 325, auctorem in 
publicis comitiis damnaverint ; variis deinde vicibus 
caput extulit, interdum dejecit, donec argumentis ab 
optimis doclissimisque Theologis in medium prolatis, 
fere devictus esset. Postea Michael Servetus, Hispa- 
nus, Coelius, Socinus, eorumque sectatores e pulvere 
errorem illum excitarunt, dum ex altera parte a 
Graecis Schismaticis processio Spiritus S. a Patre et 
Filio, veluti ab unico principio, rejicitur. 

6. Ex quibus compendiose delibatis, facile videtur 
ad tres classes posse nos revocare errores : ad primam 
scilicet illos, qui nullam agnoscunt in personis divinis 
distinctionem ; ad secundum illos, qui inficiati sunt 

consubstantialitatem, et qualitatem trium persona- 
rum; ad tertiam denique illos qui negarunt proces- 
sionem Spiritus Sancti a Patre et Filio, veluti ab 
unico principio. 

Contra hos omnes, sive directe, sive indirecte 
veram probaverimus doctrinam, propositas pertrac- 
tantes quaestiones. 

7. Hinc, absqiie ulla haesitatione, asserimus in 
una divina essentia tres esse personas realiter dis- 
tinctas. 

Haec propositio ad fidem spectat, est a Deo revera 
in Sacris Litteris immediate revelata, est ab Ecclesia 
expresse proposita, et in traditione peroptime fun- 
datur, et recta ratio illam luculenter suadet. 

8. Ad Scripturam in primis venientes, dicimus 
quoque ex Veteri Testamento colligi hoc Trinitatis 
dogma. Legitur enim, in cap. 1 Genes : « In principio 
fecit Deus coelum et terram, et Spiritus Domini fere- 
batur super aquas. » In principio, id est in Verbo, 
Deus, id est Pater, Spiritus, id est Spiritus Sanctus. 
Ergo tres distinctae personae. Atqui Deus fecit, in 
Verbo fecit, Spiritus Domini fecit; ergo Patri, et Filio, 
et Spiritui Sancto una tribuitur efficientia, una tri- 
buitur actio. Atqui ubi tribuitur una eademque effi- 
cientia, una eademque actio, una tribui debet natura- 
una essentia. 

Ergo tres illae distinctae personae sunt in una divina 
essentia. 

Quod clarius eruitur ex Psalm. 32, 5 et 6 : * Mise- 
ricordia Domini plena est terra; Verbo Domini coeli 
firmati sunt, et Spiritus oris ejus omnis virtus eorum. » 

9. Sed clarissime res evincitur ex N. Testamento. 
Legitur revera apud Matth. : « Euntes ergo docete 
omnes gentes, baptizantes eos in nomine Patris, et 
Filii, et Spiritus Sancti. » Est igitur Pater, Filius, 
Spiritus. Ergo tres personae : datur particula et, quae 
distinguit realiter unum ab altero. Ergo tres realiter 
distinctae personae. 

Datur his tribus dictinctis personis in vocabulo, in 
nomine eadem efficientia, eadem virtus, eadem auc- 
toritas : ergo danda est eadem natura, eadem essen- 
tia ; ergo in una divina essentia tres sunt personae 
realiter distinctae. 

Apud Joan., 16, 27-28, dicitur Filium a Deo Patre 
exire; apud ipsum Joannem, 16, 26, asseritur Spiri- 
tum veritatis a Deo procedere. Tres igitur sunt per- 
sonae : Pater, Filius, Spiritus Sanctus. Paler est ille, 
a quo Filius exit, Spiritus Sanctus procedit : ergo Pa- 
ter est realiter distinctus a Filio, qui exit ab eo, a 
Spiritu S., qui procedit ab eo; Filius est realiter dis- 
tinctus a Patre, quia ille est qui exit, hic a quo exit : 
Filius est distinctus a Spiritu S., quia ille exit a Pa- 
tre, hic a Patre procedit; Spiritus Sanctus est distinc- 
tus a Patre et Filio, quia ab utroque procedit. Ergo 
tres personae realiter distinctae. 

Est una eademque essentia earum trium distincta- 
rum personarum. Filius exit a Patre, Spiritus Sanc- 
tus procedit a Patre : ergo Filius et Spiritus Sanctus 
sunt ejusdem naturae Patris, ejusdem essentiae; ergo 
in una divina essentia tres sunt personae realiter dis- 
tinet». 

10. Nunc ad illud percelebre in re testimonium, in 


Digitizediy GoogI 


- 73 — 

Epist. i Joan., 8, 7 : « Tres sunt qui testimonium 
dant in coelo : Pater, Verbum, el Spiritus Sanctus : 
et hi tres unum sunt. * Quo et numerus personarum, 
et realis distinctio, et unitas essentia) praedicantur, 
ita ut textus hic decretorius videatur ad convincen- 
dos veteres et novos haereticos; et quia ita est, Soci- 
niani pro virili parte conantur illum spurium de- 
clarare. 

Sed frustra ; nam ille versiculus ab antiquitate ge- 
nuinus semper habitus fuit, nemine prorsus recla- 
mante in Ecclesiis Romana, Africana, Hispana, et 
Orientali. De Ecclesia R. enim testificatur M. Aure- 
lius Cassiodor., in suis Complexionibus, ad cap. f> 
Epist. i S. Joan. 

De Ecclesia Africana S. Cyprianus, Episc. Cartha- 
ginensis (de Unitate Ecclesiae, cap. 4). 

De Gallia S. Eucherius, Lugdunensis Episcopus 
(saeculo v), in libr. Formularum spiritualium, c. ii. 

De Ecclesia Hispaniae Etherius, Uxamensis Episco- 
pus, in libr. adversus Elipandum, Toletanum Antis- 
titem. 

Quoad Ecclesiam Orientalem, hic versiculus repe- 
ritur, in liturgicis Graecorum libris, in Graecis codi- 
cibus. 

Denique concluditor veritas hujus versiculi ex auc- 
toritate Concilii Trid., quod in sess. 4 decrevit, om- 
nes utriusque Testamenti libros, cum omnibus suis 
partibus, sacros et canonicos. 

Ergo, cum adversarii hoc novum figmentum non , 
sustineant, debent ex seipsis confiteri in una divina 
essentia esse tres personas realiter distinctas. 

EI hoc ex Scripturis; quamvis in ipsis non inve- 
niantur voces Trinitatis et Consubstantialitatis, tamen 
occurrit aperte veritas his vocibus significata. Et ad- 
versarii textus, qui ad rem in Sacris Litteris inve- 
niuntur, non pro lubito explicare debent, sed secun- 
dum ordinem et veram doctrinam. Si Christus, quan- 
doque solum ad Patrem referri videtur, refert simul 
ut non excludat pluralitatem personarum in Deo, sed 
deorum falsorum idolorumque turbam. 

H. Nec tantum sacra eloquia augustum Trinitatis 
dogma peroptime probant, sed insimul non inter- 
rupta traditio. 

Apostolos ipsos hanc tenuisse doctrinam non modo 
patet ex N. Testamento, ab ipsis, Deo inspirante, exa- 
rato, sed etiam ex praxi continua in Ecclesia adhi- 
bita, tum in conferendo baptismo sub invocatione 
trium personarum realiter distinctarum, sub uno et 
communi nomine, tum ex trina immersione in eo- 
dem habita Sacramento, ad evincendam in una essen- 
tia distinctionem trium personarum divinarum, tum 
denique ex doxologia in Ecclesia recepta ab aetate 
Apostolorum. 

12. Quod Apostoli autem ab initio Ecclesiae Chris- 
tianae docuere sive doctrina, sive ex praxi, Patres 
omnes, Doctoresque de die in diem, de saeculo in sae- 
culum contra haereticos omnes Sabellianos, Ebioni- 
tes, Cerinthianos, Arianos aliosque illud semper fir- 
mum indubilatumque habuerunt, opposueruntque 
unanimiter ad eorum errores refellendos. 

S. Clemens revera, Uni in Pontificatu successor, 
relatus a S. Basilio, in libr. de Spiritu S., c. 29, tale 

exhibet testimonium de sanctissima Trinitate, ut 
aliud clarius non possit desiderari. Sed et antiquior 
Clemens : « Vivit, inquit, Deus, ut Dominus noster 
Jesus Christus, et Spiritus. » Et quomodo hae tres 
distinctae personae? In unione potentiae, ait Athena- 
goras, in sua legatione oblata pro Christianis Impera- 
toribus, M. Aurelio, Antonino et Commodo. 

Secundo saeculo S. Irenaeus, Episcopus Lugdumen- 
sis, lib. i, contra Haereses, cap. 1 1 : « Et propter hoc 
in omnibus, aiebat, et per omnia unus Deus Pater, et 
unum Verbum, et unus Filius, et unus Spiritus, et 
una Fides, et salus omnibus credentibus in eum. » 

Tertio saeculo S. Cyprianus, in libr. de Unitate Ec- 
clesiae, ait : « De Patre, de Filio, et de Spiritu Sanctu 
scriptum est: « Et hi tres unum sunt. » Tres scilicet in 
distinctione reali personarum, unum in essentia. » 

Sed ne nimius sim in citandis Patribus Ecclesia; 
veteribus, unum sat est audire, S. August., in 
libr. I, de Trinitate, qui omnes aliorum auctoritates 
complexus est : « Omnes quos legere potui, inquit 
August., qui ante me scripserunt de Trinitate, quae 
Deus est, divinorum Librorum veterum ac novorum 
catholici tractatores hoc intenderunt secundum Scrip- 
turas docere, quod Pater, et Filius, et Spiritus Sanctus 
unius ejusdemque substantiae, inseparabili aequalitate 
divinam insinuant unitatem : ideoque non sunt tres 
Dii, sed unus Deus. » 

Quod testimonium utique neque applicatione, neque 
interpretatione indiget. 

Ergo ex Traditione, in una essentia tres esse dis- 
tinctas realiter personas, luculenter patet. 


Digitized by Google 



13. Ast, (lices: primordiis Ecclesiae non modo 
ignota fuit haec formula Trinitatis, sed etiam fuit 
ignotum dogma per eam significatum; hinc veteres 
Patres de hac doctrina saltem confuse locuti sunt. 

His futilibus oppositionibus, aliisque in re prolatis 
breviter reponimus, proferentes in medium nonnulla 
generalia criteria. Et in primis animadvertimus 
verba, quibus nunc Theologi utantur in re, fuisse illo 
tempore ignota; attamen negamus ignotum fuisse 
dogma per ea significatum ; et nostra assertio patet 
ex citationibus veterum textuum jam supra prolatis. 

Quod si vero primis tribus Ecclesiae saeculis non 
admodum luculenter et perspicue quidam scriptores 
ecclesiastici locuti sunt, id ex duabus venit causis: 

1° Quod ea de re haeretici levissimos agitarunt 
rumores, non tales, qui adigere potuerint Patres ad 
prolixius et clarius disputandum; 2° quod sedulo 
cavebant, ne tantum Religionis Christianae mysterium 
in profanas Gentilismi aures abiret. Et ex quibus jam 
habes, contra Sabellianos, aliosque sectatores, suffi- 
cientia criteria ad futiles resolvendas oppositiones. 

14. Et ex quibus jam consideratis argumentis, 
sive ex Scriptura, sive ex Traditione, hujusmodi dogma 
definivit Concil. Lateranense IV, in cap. Firmiter; 
illud, et Symbolum Athanasii, in illis verbis : « Fides 
autem Catholica haec est, ut unum Deum in Trinitate, 
et Trinitatem in unitate veneremur : neque confun- 
dentes personas, neque substantiam separantes. » Et 
Ecclesia Catholica, in Praefatione sanctissimae Trini- 
tatis, solemni ter canit: t Ut in personis proprietas, 
in essentia unitas, et in majestate adoretur aequalitas. » 

15. Et jure ac merito; idem enim recta ratio suadet 
adversus veteres, novosque haereticos, qui contendunt 
hoc sublime mysterium Trinitatis rectae rationi pug- 
nare. Et sane scimus, ex ima parte, hoc mirificum nos- 
trae Religionis arcanum esse in Scripturis revelatum; 
scimus, ex altera parte, revelationem esse verbum 
Dei. Ergo vel hoc dogma non repugnat rectae rationi, 
quia veritas veritati non opponitur, vel dicendum est 
Deum falli ac fallere. Posterius asserere est iniquum; 
ergo remanet prius. Et si illud concipere non possu- 
mus, potius quam mysterium negare, colimus humi- 
liter Deum, et nostram fatemur ignorantiam, intellec- 
tumque limitibus circumscriptum submisse conside- 
ramus. 

Ergo in una divina essentia, tres sunt personae 
realiter distinctae. 

16. Sed hae tres distinctae personae habent, nec ne, 
relationes inter se? 

Utique habent. 

Et re quidem vera, relatio idem est ac ordo, seu 
habitudo unius ad alterum; ergo duo sunt termini, 
quos res ipsa requirit, nempe unus, qui refertur, 
alter ad quem refertur. Unde si relatio hujusmodi 
est mutua, tunc dicitur perfecta, sin minus imper- 
fecta. 

Demum relatio esse potest aut inter substantias, 
aut inter modos unius ejusdemque substantiae. 

Jam vero quatuor sunt in divinis personis hujus- 
modi relationes, quibus illae se mutuo respiciunt : 
1° Paternitas, qua prima persona refertur ad secun- 
dam, quam genuit; 2® Filiatio, qua secunda vicissim 


Digitized by Google 


refertur ad primam, a qua genita est; 3° Spiratio 
activa, qua Pater et Filius ordinem habent ad Spiritum 
Sanctum, quem mutuo amore producunt; 4° denique 
Spiratio passiva, qua Spiritus Sanctus a Patre, et Filio 
procedit. 

17. Ha? relationes in divinis inveniuntur personis 
realiter, nec in dubium revocari potest. Ait enim 
S. Thomas, 1 p., q. 28, art. 1 : « Pater non dicitur, 
nisi a Paternitate, et Filius a Filiatione : si igitur 
Paternitas et Filiatio non sint in Deo realiter, sequitur 
quod Deus non sit realiter Pater, aut Filius, sed 
secundum rationem intelligentiae tantum: quod est 
haeresis Sabelliana. » 

Et optime S. Thomas ; nam Paternitas et Filiatio 
sine ulla nostrae mentis cogitatione sunt in Deo : ergo 
in ipso existunt; ergo realiter distinguuntur, quia 
ad invicem opponuntur: illa contra qua? ad invicem 
non opponuntur, solum virtualiter distinguuntur. 

Ergo Spiratio activa, quia opponitur Spirationi 
passivae, realiter distinguitur. 

Ergo Paternitas, Filiatio, Spiratio activa, Spiratio 
passiva realiter distinguuntur, quia opponuntur ad 
invicem. Pater reapse non est Filius, et e converso, 
productio Patris et Filii non est certe producta Pro- 
cessione Spiritus Sancti. 

Ergo hujusmodi relationes sunt relationes perso- 
nales, id est constitutivae trium personarum ; nam 
principium quod est distinctivum est etiam constitu- 
tivum. 

18. Hinc solo Patri convenit Paternitas, qui proprie 
generat Filium ; est ingenitus, quia non nascitur. 

19. Hinc solo Filio convenit Filiatio, quia solu< 
Filius venit per veram generationem ; solus Filius 
dicitur Verbum, Sermo, Sapientia, quia, fatenie 
Tertulliano, est terminus intellectionis palernae. 

20. Hinc solo Spiritui Sancto convenit Spiratio 
passiva, seu Processio, quia ipse solus procedit a 
Patre et Filio; Spiritus Sanctus dicitur Amor, quia 
Amore purissimo et immutabili procedit a Patre et 
Filio. 

21. Atqui Joannes de Monte Nigro, Dominicano, iu 

Cone. Florentino, sess. 18, approbante illorum Patrum 
coctu universo, aiebat : « Secundum Doctores tam 
Graecos, quam Latinos, sola relatio est, quae multi- 
plicat personas nam in divinis sunt unum, ubi 

no nobviant relationes oppositae. * 

Quod et sapienter dictum fuit a Boetio, in fine libri 
de Trinitate: * Substantia in divinis continet unita- 
tem, relatio multiplicat Trinitatem. » 

Et S. August., in libr. 5, de Trinitate, c. 8, ait : 
4 Quamobrem, quamvis diversum sit Patrem esse et 
Filium esse, non est tamen diversa substantia, quia 
haec non secundum substantiam dicuntur, sed secun- 
dum relationem, quod tamen relativum non est acci- 
dens, quia non est mutabile. * 

Si igitur in divinis, praeter relationes omnia sunt 
unum, substantia continet unitatem ; non esi tamen 
diversa substantia. Inde evidenter descendunt corol- 
laria sequentia : 

22. Ergo Verbum est vere et proprie Deus, ac Dei 
Filius Patrique consubstantiale. 

Ha S. Joan. init. Evang. : * In principio erat Ver- 

bum, et Verbum erat apud Deum, et Deus erat Ver- 
bum Omnia per ipsum facta sunt, et sine ipso 
facium est nihil. » Verbum hic non est factum ; ergo 
non est creatum, sed verus Deus, qui fuit semper 
apud Patrem; ergo aeternus ut Pater in principio, sci- 
licet ante tempus; ergo distinctus a Patre : erat apud 
Deum; ergo Deus ut Pater : Deus erat Verbum ; ergo 
Creator uti Pater : omnia per ipsum facta sunt; est 
Patri consubstantiale in Filio, per quem fecit et saecula, 
cura sit splendor gloriae, et figura substantiae ejus. 

Ergo jure, in Nicaeno Symbolo profitemur nos cre- 
dere in Filium Dei Unigenitum, ex Patre natum ante 
omnia saecula, Consubstantialem Patri. 

23. Ergo Spiritus Sanctus est Patri et Filio aequa- 
lis et consubstantialis. Matth., 28 : * Euntes docete 
omnes gentes, baptizantes eos in nomine Patris, et 
Filii, et Spiritus Sancti. » 

Hinc ille dicendus vere ac proprie Deus, aequalis et 
consubstantialis Patri et Filio, cui tribuuntur eaedem 
divinae proprietates, operationes, honor, dignitas, vir- 
tus, quae tribuuntur Patri et Filio : atqui, ex recitato 
textu Matth. et ex aliis multis in Scripturis, haec omnia 
Spiritui S. tribuuntur. 

Ergo Spiritus Sanctus est aequalis et consubstantia- 
lis Patri ac Filio, quamvis ex illis immediate procedat. 
Ex quo S. Irenaeus, lib. 4, advers. Haeres, cap. 20, 
vocat illum : « Sapientiam Patris, Creatorem, et cum 
Patre et Filio solum verum Deum, Spiritum Dei, Spi- 
ritum Patris. » Proindeque Nicaena Synodus peroplime 
definivit, credendum et in Spiritum Sanctum Domi- 
- num, et vivificantem, ex Patre procedentem, et cum 
Patre et Filio adorandum et glorifieandum. 

24. Et sic satis diximus, quamvis compendiose, do 
praecipuis quaestionibus, quae solent disputari a Theo- 
logis circa augustissimum sanctissima; Trinitatis mys- 
terium ; ac insuper cognito quod in una divina essen- 
tia tres essent personae realiter distinctae, breviter 
ostendimus relationes inter illas : ideoque satisfecimus 
tertiae divinorum attributorum classi, 'quae relativa 
dicuntur ad divinas personas, juxta id, quod jam de- 
monstrare proposuimus. 


Digitized by Google 



'J 



DE DEO CREATORE. 


DE MUNDI CREATIONE 

EX NIHILO. 


THESIS T. 


i. Si creatura rationalis animam suum ad consi- 
derandum Deum Optimum Maximum parumper con- 
vertat, illum clare videbit necessarium, infinitum, 
immensum, in se bonum, ac misericordiae divitem 
relate ad res creatas. 

Illa nimirum bonitas, illaque misericordia omnibus 
illis modis ad Sui gloriam significandam manifestatur, 
quibus res in sua natura considerari potest. 

Jam vero res in sua natura vel est materialis, seu 
corporea, vel spiritualis, vel insimul spiritualis et 
corporea. 

Tribus in modis proinde Gloria Dei ejusque bonitas 
in suis actionibus ad extra aperitur. Consedantes nos 

igitur humiliter et semper Providentiae ordinem, in 
nostris quoque disceptationibus prosequi illum pro 
viribus conamur; ideoque 1° sermonem habebimus 
de rebus corporeis, et contra haereticos vindicabimus 
mundi creationem ex nihilo ; 2° de rebus spiritualibus 
loquemur, et Angelorum existentiam, eoruraque na- 
turam etiam in officiis adversus Rationalistas pro- 
pugnabimus; 3° verbum faciemus de rebus insimul 
spiritualibus et corporeis, et considerato homine in 
suis statibus, 1° disseremus utrum ipse fuerit in Jus- 
titia originali conditus, et si illa fuerit creaturae ra- 
tionali debita ; 2° considerantes ilium etiam in vita 
futura, postquam breviter aliquid de Beatitudine, ac 
de Purgatione locuti erimus adversus Incredulos ae 
Materialistas, loquemur prolixius de aeternitate poena- 
rum : et sic de Deo Creatore praecipua pertingemus. 

2. Sit igitur prima disputatio de Rebus corporeis, 
id est de mundi creatione ex nihilo. 

Creatio, uti omnes tenent Philosophi, idem est ac 
productio : sed hoc latius. Strictius autem creatio 
idem est ac productio totius entis ex nihilo. Hinc 
S. Thoraas, perspiciens discrimen, quod viget inter 
creationem et simplicem productionem, haac verba 
tenet, in libr. de Causis, lec. 18 : « Est quidem du- 
plex modus causandi : unus quidem quo aliquid tit 
praesupposito altero ; et hoc modo dicitur fleri aliquid 
per informationem, quia illud, quod posterius adve- 
nit, se habet ad illud, quod praesupponeba turper mo- 
dum formae. Alio modo causatur aliquid nullo prae- 
supposito ; et hoc modo dicitur aliquid fieri per crea- 
tionem. » 

Nos autem intelligimus in re loqui de hoc secundo 
modo, scilicet de vera creatione : et praecise addimus 
ex nihilo, ad indicandum statum possibilitatis mere 
internae logicae, ut aiunt, id est non existentiae; adeo- 
que cum dicimus mundum esse creatum ex nihilo, 
statuimus mundum eductura ex nihilo sui et subjecti, 
nempe ut nullum antea exstet subjectum, cx quo ve- 
lnti deducatur. 

3. Hoc est verum, hoc constituit articulum funda- 
mentalem nostrae Religionis; ideoque mirum non est, 
si a pluribus variisque adversariorum generibus op- 
pugnatum sit. 

4. Veteres revera Philosophi ex illo pervulgato 
principio : ex nihilo nihil fit, vel mundum uti nunc 
est, aeternum dixere, vel materiam praeexistentem 
improductam nuncuparunt. Sic in re loquitur Censo- 
rinus, de Natali, c. 4. Prior illa sententia (id est de 
mundi aeternitate, de ejusque aeterna materia) qua 
semper humanum genus fuisse creditur, auctores ha- 
bet Pythagoram Samium, et Ocellum Lucanum, et 
Archytam Tarentinum omnesque adeo Pythagoricos. 
Sed et Plato Atheniensis, et Xenocrates, et alii ilem- 
que antiquae Academi® Philosophi non aliud videntur 
opinati ; Aristoteles quoque 4 Stagyrites, et Theophras- 
tus multique prmterea non ignobiles Peripatetici idem 
scripserunt ; sed hi omnes erant in tenebris, in igno- 
rantia versabantur. 

5. Magis, magisque mirum est alios data revela- 
tione, fuisse homines, qui eumdem tenuerint erro- 
rem, duce Beausobrio ; fuisse non paucos inter ipsos 
Christianos, qui ita delirarunt, ut materiam credide- 
rint adernam et increatam. 

Secundo saeculo nimirum Marcion, lesle Theodorelo, 
libr. 1, Haeret. Fabularum, c. 14, id tenuit; idem te- 
nuere et Manichaei, et Dualistae; idem et Gnostici, 
Cerdoniani, Priscillianistae ; idem denique Sociniani, 
et Increduli omnes infelicis nostrae statis, qui dum ex 
una parte effingunt Deum admittere veluti omnium 
rerum principium et causam, ex altera vero, vel asse- 
runt mundum esse aeternum» vel cum Atheis materiam 
jaciant improductam. 

6. Contra hos omnes igitur facile erit, Deo opitu- 
lante, probare mundum fuisse ex nihilo per crea- 
tionem eductum, proindeque materiam non esse 
aeternam, neque improductam. Unde sit 


PROPOSITIO : 

DEUS EX' NIHILO, IN TEMPORE ET CUM TEMPORE, CONDIDIT 

MUNDUM. 

7. Propositio haec ad fidem spectat; constat enim 
ex divina revelatione immediate, expresse proponitur 
ab Ecclesia, confirmatur a traditione, a ratione sua- 
detur. 

Breviter de his omnibus, et in primis de ratione. 

8. Ex ratione ostenditur mundum fuisse ex nihilo 
a Deo eductum ; proindeque non aeternum, non im- 
produeta ejus materia. Et sane mundus est aeternus; 
ergo est improductus, est necessarius, est immutabilis. 

Si improductus, jam habet existentiam a se, et 
perfectionem in genere suo. 

Si necessarius, ergo non potest non existere. 

Si immutabilis, ergo ?i naturae suae mutari non 
potest. 

Atqui mundus non est improductus. Quis enim 
asserere possit mundum universum perfectum ita 
esse, ut nulla fieri possit perfectionis accessio? cum 
mullas videamus in omnibus esse imperfectiones : 
ergo mundus non est improductus. 

Atqui mundus non est necessarius. Quis revera 
asserere etiam parumper possit sibi implicare repug- 
nantiam , si nos cogitemus haec omnia , quae nos 
circumstant, aut non fuisse olim, aut in nihilum ite- 
rum redigi? Nulla exstat repugnantia : ergo mundus 
non est necessarius. 

Atqui mundus non est immutabilis. Quis porro 
asserere audeat mundum hunc continuis obnoxium 
non esse mutationibus? Varia sunt in mundo rerum 
genera, et omnia mutantur in horas, sive consideres 
animantium ordinem, sive respicias vegetalium se- 
riem, sive animadvertas mineralium entia : ergo mun- 
dus non est immutabilis. 

Mundus igitur non est Improductus, non est Neces- 
sarius, non est Immutabilis : ergo non est Ai ternus. 

Quod si mundus non est aeternus, suam existentiam 
non repetit a se, sed a causa extra se. Atqui causa 
hujusmodi non potest esse nisi infinita, nisi omnipo- 
tens. Infinitatis porro atque omnipotentiae vis requi- 
ritur, ut res a non exislentia ad existentiam veniat. 
Atqui solus Deus Optimus Maximus est infinitus, est 
omnipotens ; ergo mundus est conditus a Deo in tem- 
pore et cum tempore. 

9. Quod ex argumentis physicis idem deducitur. 

Et 1° ex motionibus astrorum ; 2° ex dispositione 
partium, quae in mundo inveniuntur, quia non est 
necessarium ut sit una vel altera ; 3° denique ex eon-. 
tinuis artium evolutionibus, quae concipi nequeunt 
cum aeternitate et perfectione. 

10. Idem demum ex consensione universali con- 
cluditur. Omnium nimirum gentium consensus, ex 
remotissimis temporibus repetitus, adstruit aperte 
mundi principium. Omnes enim sive Chaldaei, sive 
^gyptii> sive Graeci aliique populi suam jactant anti- 
quissimam originem, primos -tamen sui enumerant 
conditores: ergo mundos a Deo, in tempore et cum 
tempore, creatus est. 

Ergo somnium est asserere materiam hujus adspec- 
tabilis machinae aeternam, somnium est illam dicere 
improductam. Et sane si materiae aeternitatis perfectio 
detur, ei insimul danda est aliqua forma. Atqui ens 
aeternum est immutabile; ergo materia est immuta- 
bilis, eo modo quo immutabilis esset ejus forma. Atqui 
absurdum est dicere ex materia immutabili permuta- 
tionem mundum effici potuisse : ergo materia non est 
aeterna. Nihil ergo praeter Deum Optimum Maximum 
a se ipso existit, sed omnia ah ipso Deo producta sunt 
utique ex nihilo. 

11. Sed, objicies cum Atheis, modus creationis 
materiae ab homine comprehendi non potest ; ergo 
est aeterna. Sed hoc quid probat, nisi mentis humanae 
infirmitatem? Concludit forsitan illud non existere, 
quod nos non intelligimus? Minime. Satis est ut nos 
cognoscamus rei possibilitatem, eodem tempore quo 
scimus Divini Creatoris omnipotentiam ; nam neces- 

sarium est, cum Apostolo Paulo, fateri creationem 
ex nihilo mysterium esse, quod credere, non investi- 
gare oporteat : t Per fidem, inquit, intelligimus com- 
pactum fuisse mundum verbo Dei, ut quae videmus 
non sint ex apparentibus facta. » Et ad Hebr., c. 11, 
v.3: « Fide intelligimus aptata esse saecula verbo Dei, 
ut ex invisibilibus visibilia fierent. » Quae verba 
tamen invisibilibus, apparentibus non sunt interpre- 
tanda quasi Chaos sit supponendus, ex quo sint omnia 
discreta ex divino consilio, sed ut respiciant descrip- 
tionem telluris, initio Genes, positam. 

12. As, instas, ex nihilo nihil fit. 

Cui oppositioni facile satis faciemus, si nonnullas 
circa rem observationes adnolaverimus. In primis 
indubitatum est non posse quidem ullam creationis ex 
nihilo ideam sensibilem efformari, qualem in genera- 
tionibus habemus ; clare tamen concipi potest primam 
rerum productionem factam esse ex nihilo, scilicet 
eductam a non existentia ad exislentiam. Hinc illud 
effatum : ex nihilo nihil fit, est verum, vel falsum, 
juxta illius intellectus methodum veram, vel falsam. 

Proinde verum est illud principium, si intelligatur 
nihil fieri ex nihilo tamquam ex principio, vel sub- 
jecto; falsum est autem, si ea ratione intelligatur, 
qua Deus omnipotens effecit ut ea, quae ante non 
erant, inciperent esse. Ac satis de ratione. 

13. Et nostram thesim validius probamus, si argu- 
meutis philosophicis et philologicis addimus theolo- 
gica, divinae revelationis sacra eloquia invocantes. 

Ad rem igitur primum illud Genes, cap. 1, profe- 
rendum est : « In principio creavit Deus coelum et 

terram. » Quod est ad nostram doctrinam confirman- 
dam apertissimum, ac vere illam confirmat. 

Et sane genuinus sensus [alicujus textus ex triplici 
consideratione luculenter evinci potest : 

1® Ex vi vocis; 2° ex sensu traditionali; 3° ex colla- 
tione facta inter alios textus in eodem sensu. 

Atqui noster textus his tribus adamussim satisfacit. 

Et re quidem vera vocabulum creare, ut jam prin- 
cipio monuimus, idem est ac aliquid ex nihilo extra- 
here. Unde Chrysostomus (in cap. 5, Epist. 2 ad 
Gorinth.,ad vers. 17): « Creatio, inquit, inScriptura 
dicitur e nihilo in aliquid productio. » Et S. Hiero- 
nymus, in Epist. 140 ad Cyprianum, n. 6, ait : 
« Creatio est ejus, qui prius non erat, conditionis 
exordium. * 

Atqui vocabulum creare idem est ac Bara; quod si 
adhibeatur in prima conjugatione Hal, primitivam 
significationem retinet creandi, seu educendi, subs- 
tantiam ex nihilo. 

Id reapse, semper tenuit sensus traditionalis ; id 
tenuere David Himchi, et Moses Nachmanides; id 
fassi sunt Obadias, Saphorno et Salomon Dubna, cla- 
rissimi Rabbini ; id tenuere Septuaginta Interpretes, 
qui vocem hebraicam Bara verterunt fecit; id confir- 
mavit S. Gregorius Nyssenus, in Orat. 4, qui contra 
Eunomium illud vocabulum vertit creare. 

Collatio denique, Scripturae aliorum textuum nul- 
lum ingerit dubium, quinimo decisorie nostram con- 
firmat interpretationem. Legitur sane in Psal. 148, 
v. 5 : « Ipse dixit, et facta sunt : ipse mandavit, et 
creata sunt. » Legitur Sapienti®, 1, 14: « Creavit 

Dens, ut essent omoia. » Legitur Psai. 101 : • Initio 
tu, Domine, terram fundasti, et opera manuum tua- 
rum sunt coeli. » 

Jam vero Deus dixit, et creata sunt; ergo antea 
non erant ; Deus fundavit terram, et coeli sunt opera 
ejus ; ergo neque coeli, neque terra existebant. 

Christus ait, apud Joan., 17, 3 : « Clarifica me tu, 
Pater, apud temetipsum, claritate quam habui prius- 
quam mundus esset. » Ergo mundus fuit in tempore 
et cum tempore. 

Atqui si ex volantale Dei omnia creata sunt, quia 
non erant; si ex voluntate Dei terra et coeli sunt, quia 
non existebant; si ex voluntate Dei mundus fuit in 
tempore et cum tempore conditus, vocabulum creare 
in his omnibus, et in aliis plurimis Sacrarum Littera- 
rum textibus, accipitur pro vera productione rerum 
omnium e non existentia ad existentiam, ex creatione 
ex nihilo, juxta illud peremptorium matris piae, 2 Ma- 
chab. 7, 28, ad filium suum natu minimum : « Peto, 
nate, ut adspicias ad coelum et terram, et ad omnia 
quae in eis sunt; et intelligas, quia ex nihilo fecit illa 
Deus. » 

Jam vero si omnibus his textibus vera et obvia 
interpretatio detur de creatione ex nihilo, curnam, 
quibusnam causis illi Genes, textui denegatur? Nulla 
assignari potest causa. 

Ergo verba Genes : « In principio creavit Deus 
coelum et terram, » ita sunt inteliigenda, ut scili- 
cet dicerent, uti vere dicunt, in principio temporis 
Deus ex nihilo res omnes esse jussit, quae prius non 
erant. 

Ergo conclusio venit, sive tu consideres vim vocis, 
sives sensus traditionales, sive demum collationem 
facias aliorum Scripturae textuum. 

Et sic intellectis verbis illis, ubinam aeternitas 
mundi, ubinam aeternitas materiae praejacentis ? 

Ergo ex divina revelatione apertissime constat, 
Deum ex nihilo, in tempore et cum tempore, mundum 
condidisse. 

14. Ast, objicies, verba illa Genes., 1 : « In principio 
creavit Deus coelum et terram, » cum aliis Sacrae Scrip- 
turae locis, dicunt Deum fecisse ex praejacente materia 
mundum. Sed ex dictis jam inutilis oppositio evadit; 
nam ex eo in expositione exclusimus mundi aeternita- 
tem, aeternitatemque materiae praejacentis, quod clare 
probavimus omnia quae sunt esse a Deo ex nihilo 
creata. Ergo loca hujusmodi indicant materiam prae- 
jacentem, ex qua Deus formavit mundum, juxta Soci- 
nianorum interpretationem, concedimus; juxta veram 
Doctorum Catholicorum interpretationem, negamus. 

18. Ita porro intelligendam esse doctrinam de 
mundi creatione ex nihilo aperte confirmatur ex 
Patrum traditione, quorum auctoritatem breviter 
exponimus; et dicimus multa in hanc rem egregie 
attulisse Tertullianum contra Hermogenem et contra 
Marcionem, Theophilum Antiochenum , in 2 libro 
ad Autolycum, Dionysium Alexandrinum, apud Euseb. 
libr. 8, Praeparat. Evangelicae, cap. 19, et alios; ita 
ut Baelius, evidentia motus, coactus fuerit confiteri 
creationem ex nihilo adeo evidenter ostendi, ut sine 
absurditate negari non possit. 

16. Sed ne longior sim in re tam certa et cognita, 

proteram lanium prae omnibus Patribus S. Aug., qui, 
in libi*, imperfecto de Genesi ad litteram, c. 4, tom. 3, 
sic ait : « Deum fecisse, et creasse omnia quae sunt et 
quantum sunt catholica disciplina dici jubet; ita ut 
creatura omnis, sive intellectualis, sive corporalis, vel 
quod brevius dici potest, secundum verba divinarum 
Scripturarum, sive invisibilis, sive visibilis, non de 
Dei natura, sed a Deo sil facta de nihilo. » Quae verba 
nulla indigent expositione, quia clara ex se manifes- 
tantur. 

Ergo ex Patrum traditione constat Deum, in tem- 
pore et cum tempore, mundum condidisse. 

17. Solent tamen etiam hic oppositiones in medium 
proferre adversarii, aientes non defuisse veteres Ec- 
clesiae Patres, qui aut materiam aeternam agnoverunt, 
aut saltem id sine piaculo dici aut putari permiserunt. 
Sane Athenagoras comparat Deum creatorem figulo, 
qui ex luto praeexistente vasa format ; Clemens Alexan- 
drinus, in suis Hypolyposibus, de duobus mundis lo- 
quitur, quorum unus sit sempiternus, caducus alter. 
Justinus putavit Platonem cum Moyse consentire in 
explicanda rerum Genesi. 

18. Sed tempus et opera frustra terunt adversarii, 
haec omnia prolixius concinnantes; nam Patres om- 
nes, quos de hujusmodi arguunt erroris, liberi et 
expertes ab eo omnino evadunt. 

Athenagoras sane discrimen affert inter creatum et 
ingenitum, inter creaturas et Deum, et in eo tantum 
instituit comparationem figuli, ut quemadmodum quis- 
que artifex praeferendus sit suis operibus, ita et Deus 
anteponendus longe omnibus creaturis. 

Kelate ad Clementem Alexandr., Eusebius, in Hisi. 
Ecct., libr. 6, cap. 11, satis aperte significat, in Hy- 
potyposeon libro hunc non extitisse errorem ; proin- 
deque creditur ejus esse vitiatam in re doctrinam. 

Justinus denique, potius quam asserere Platonem 
cum Moyse consentire in explicanda rerum Genesi, 
Platonem arguit, quod Deum non creatorem, sed opi- 
ficem fecit. Ait enim, in Exhort. ad Geni. : « Creator, 
nulla re alia indigens, sua virtute et potestate, id quod 
fit, efficit : opifex vero, accepta ex materia condendi 
facultate, opus suum construit. » Ergo Patres, quoad 
mundi creationem ex nihilo, in veritate consistunt. 

19. Videamus denique hoc in themate consensio- 
nem Ecclesiae. 

Et in primis de sensu Synagogae circa creationem 
materiae et mundi, habemus locum apertissimum, jam 
recitatum in libr. 2 Machab., c. 7, v. 28. Ad Chris- 
tianos quod attinet, sic liber Pastoris, scriptis Aposto- 
licis suppar, eorum sententiam exprimit : * Deus, 
inquit, qui in coelis habitat, et condidit ex nihilo ea 
quae sunt » 

Quod inconcussum dogma in Symbolo Apostolorum 

aperte continetur illis verbis : « Credo in Deum 

creatorem coeli et terrae... » Quibus Concilium Cons- 
tantin. I, haec alia addidit verba : t Visibilium omnium, 
et invisibilium. » 

Quam veritatem confirmavit Innocentius III, ann. 
1213, in Concilio Lateranens. IV, dum in cap. Firmi- 
ter, definivit : « Deum esse unum universarum prin- 
cipium, creatorem omnium visibilium, et invisibilium, 
spiritualium, et corporalium , qui , sua omnipotenti 

virtute, simul ab initio temporis utramque de nihilo 
condidit creaturam. » Quae verba ita sunt ex se aperta, 
ut evidentiam pr® oculis prmferant. 

Ergo etiam ex expressa Ecclesi® propositione lu- 
culenter evincitur Deum condidisse mundum, in tem- 
pore et cum tempore, ex nihilo. 

20. Ergo mundus et mundi materia non per essentia- 
lem aDeo prodivit emanationem, contra Egyptios quos- 
dam et Chaldmos, Sinenses etSiamenses, contra Per- 
sas non paucos, contra Spinozam ej usque sedatores. 

21. Ergo mundus non fuit a Deo creatus ab ®terno, 
quia non erat « antequam quidquam faceret a prin- 
cipio » (Proverb., 8, 22;; quia * initio Deus temni 
fundavit » (Psalm. 150, 26). 

22. Ast, arguis, ratio faciendi mundum in Deo est 
aiterna, veluti ffilernn ejus natura atque substantia : 
ergo ab mlerno mundi creatio. 

Sed h®c oppositio facile prolabitur ex se ipsa, si 
parumper consideretur Deum omnimoda gaudere li- 
bertate in extrinsecis operationibus. 

23. Ergo certissime evadit Cosmogonia Mosaica, ad 
quam infirmandam neque ex geologicis, neque e\ 
astronomicis observationibus, quidquam eruitur. 

24. Ergo posito ac probato hujusmodi systemate, 
collabi videtur Hylozoismus, Autotheismus, Pantheis- 
mus, Manicheismus. 

25. Ergo denique ex hactenus fusius consideratis, 
apertissime constat tum ex Scriptura, cum ex sana et non 
interrupta traditione, tum demum ex ratione Deum, in 
tempore et cum tempore, ex nihilo mundum condidis- 
se; proindeque neque mundus mternusest, neque im- 
producla ejus materia. Quod erat demonstrandum. 

DE KEBUS MERE SPIRITUALIBUS. 


T)E ANGELORUM EXI STENT IA 
EORUMQUE NATURA. 


THESIS 8\ 


1. Loquens vir theologus de Deo Creatore certe 
suo religioso non satisfaceret muneri, si tantum exa- 
men ageret de mundo corporeo, nullum verbum te- 
nens de illis intelligentiis, de illis entibus nimirum, 
quae vita et ratione praedita, nostris sensibus impervia 
sunt. Quandoquidem omne quod conditum est a Deo 
ad ejus gloriam eductum est, secundum illud Psal- 
mistae : « Coeli enarrant gloriam Dei, et opera ma- 
nuum ejus annuntiat firmamentum. » Et inlelligentiae 
illae prae omnibus creatis rebus Dei Omnipotentis sa- 
pientiam bonitatemque manifestare solent. Hinc S. Au- 
gustinus, in libr. 22, de Civit. Dei, cap. 1, ait de illis : 
« Deus in principio condidit mundum bonis omnibus, 

visibilibus alque intelligibilibus rebus, in quo nihil 
melius instituit, quam spiritus, quibus intelligentiam 
dedit, et suae contemplationis habiles capacesque sui 
praestitit. » Proindeque mirum non est nos etiam, in 
nostris disceptationibus, de his intelligentiis, de his 
spiritibus sermonem habere. 

2. Intelligentiae hujusmodi, hujusmodi spiritus ap- 
pellari solent Angeli. Quod nomen graecum est, ac 
latine vertitur Nuncius. Hinc S. Doctor August., 
Serm. 1, in Psalm. 103, n. 15 : « Angelus, ait, officii 
nomen est, non naturae. Quaeris nomen hujus naturae, 
spiritus est; quaeris officium, Angelus est. » Et solet 
definiri : Substantia intelligens, completa, semper 
mobilis, id est semper actu intelligens, corporis ex- 
pers, immortalitatem a Deo consecuta. 

3. Fatendum est nos pauca de Angelis accepisse a 
Scriptura et Traditione ; proindeque pertractantibus 
de illis, multa ex conjecturis theologorum nobis hau- 
rienda sunt. Nihilominus, pro viribus in medium pro • 
ferre studemus omnia, quae de his vel fides, vel ratio 
nos docet, oppositiones in contrarium deductas brevi- 
ter resolventes. 

4. Quaestiones profecto, quae a theologis in re prin- 
cipaliter discutiuntur, ad quatuor reduci possunt : 

1° An existant Angeli? 

2° Quaenam sit eorum natura ? 

3® Quaenam illorum vita, quae officia, quae societas? 

4° Denique quaenam commercia cum hominibus 
habeant? 

5. Nos vero pertingentes opiniones omnes vel indi- 
recte, vel per corollaria, has duas in praesenti discep- 
tatione resolvendas proponimus : 



— 97 — 


1° Utrum Angeli vere existant? 

2° Utrum sint meri Spiritus, omnis corporis ex- 
pertes? 

6. Et de prima immediate examen agentes, incidi- 
mus, more solito, in adversarios, qui Angelorum exis- 
tentiam inficiari conati sunt. 

Inter hos primi se exhibent Sadducaei, celebris 
apud Judaeos secta, de qua S. Lucas, Act., 23, 8, sic 
loculus est : « Sadducaei enim dicunt non esse resur- 
rectionem, neque Angelum, neque Spiritum. » 

Sed opinio Sadducaeorum in pulverem dejecta fuit, 
donec novi saeculi xvi haeretici illam excutierunt : et 
hi pertinebant ad Anabaptistarum sectam. 

Praetermittimus Materialistas, Hobbesium, v. g. et 
Spinozam, ex eo quod quum isti negent omnem inte- 
gramque religionem, facile est concipi qua ratione 
unum vel alterum ejus inficiantur articulum. 

Balthasar Bekkerus, in Mundo fascinato, et Geor- 
gius David eo tempore quo visi sunt operationes An- 
gelorum negare, certe eorum existentiam quoque 
non admiserunt; nequit enim concipi existentia in- 
telligentiae completae, sine operatione. 

Quid denique dicendum de nostrorum temporum 
Pseudo- Philosophis? 

Illud asserendum, quod de Sadducmis diximus. 

Voltarius revera, in Philosophia Historiae, Ange- 
lorum existentiam inter hominum figmenta recenset, 
a Chaldaeis in primis et a Persis profectum, et ad He- 
braeis adoptatum. 

Sed nos contra hos omnes existentiam Angelorum 
facile demonstramus : 

i° Ex consensu universali omnium populorum ; 

2° Ex S. Scriptura, sive V. T.. sive N. T. ; 

3° Ex Sanctorum Ecclesiae Patrum traditione. 

Ad primum. 

7. Theologia Gentilis, Poetica, Civilis, Philosophica 
et Naturalis docet Angelos exislere, id est Spiritus, 
quos vocant vel Genios, vel Daemones. 

De Daemonibus verbum habet Hesiodus, antiquissi- 
mus Ethnicorum Scriptorum, in 1 libr. Operum et 
Dierum; et Clemens Alexandrinus citat duos Orphei 
versus, qui canunt Angelos. 

Thales, Philosophus Graecus, Daemones definivit : 
« Substantias animatas, seu viventes » (Laertius,- in 
Thalete, et Ptularchus, de Placitis, I lib., cap. 8). 

Plato passim nominat Daemones; minores Deos illos 
vocat in Timaeo, natura quidem mortales, immortales 
vero voluntate Summi Patris. 

.Egyptios Daemones statuisse constat ex Jamblico 
(de Mysteriis jEgyptiorum) ; illos statuisse et Chal- 
daeos, demonstrat Stanleius (part. 13 Historiae Philo- 
soph., sect. 2). 

Populos recentius cognitos hac opinione constat 
esse imbutos; quinimo apud veteres juxta et apud 
recentes nationes distinctio illa Daemonum bonorum 
ac malorum publice locum obtinuit atque hodie obti- 
net, uti ostendunt Jo. Girardus Vossius (de idolola- 
tria Gentili, lib. 1, cap. 4) et Antonius Vandalius (de 
Oraculis, disput. 1). 

Quoad Theologiam Naturalem denique existentia 
Diemonum solide demonstratur ex eorum scilicet ope- 
ratione; et in re audiendus est Henricus Morus, in 
i p. Enchiridii Metaphysici, c. 2. 

Ergo ex consensa universali populorum, sive illos 
in antiquitate consideres, sive recentius animadver- 
tas, luculenter concludes existentiam Spirituum esse 
generalem doctrinam, secundum id, quod collexit 
Tertullianus, in Apologetic., cap. 22 : « Dicimus esse 
substantias quasdam spirituales, nec nomen novum 

est. Sciunt Daemones esse Philosophi Daemones 

sciunt Poetae Angelos quoque Plato non negavit; 

utriusque nominis testes, vel Magi (id est Sapientes) 
adsunt. » 

8. Nunc ad S. Scripturam gradum faciamus. Asl 
etiam hic adversarii difficultates in medium ponunt, 
ut deinde deducant non posse, saltem ex Vet. Testa- 
mento, Angelorum existentiam probari. 

Nos vero in primis testimoniis ex eo depromptis 
propositionem confirmamus, deinde oppositiones pau- 
cis resolvemus verbis. 

Frequens porro in libris Moysis occurrit Angelo- 
rum mentio (Genes., c. 16). Angelus commemoratur, 
qui Agarem compellat (v. 6). Cumque invenisset eam 
Angelus Domini juxta fontem aquae in solitudine, 

qui est in via Sur, in deserto (v. 9) dixitque ei 

Angelus Domini : « Revertere ad dominam tuam, et 
humiliare sub manu illius. » Et in cap. 19, duo An- 
geli veniunt Sodomam, ut Lothum educant, et inco- 
lumem servent (v. 1) : « Venerunlque duo Angeli in 
Sodomam vespere, et sedente Lolh in foribus civita- 
tis » Sic et in Genes., 22, Angelus Abraham cohi- 

buit, ne filium suum Isaac immolaret. Et ita alibi 
passi m. 

9. Nunc veniant in medium Sadducaei, eoruinque 

proselytes et dicant, in libris Mosaicis ne verbum qui- 
dem de Angelis, ac praecipue de creatione illorum ; 
nam in primis, reponit Origenes, Hom. 1 in Genesi, 
S. August., in lib. 10 de Civit. Dei, cap. 9, Moysem 
illos indicasse nomine Lucis, et alios Patres nomine 
Coeli. 

Id autem a Moyse non plane significatum est, ne 
alliceret Judaeos (ad Idololatriam pronos) ad existi- 
mandos Angelos increatos, proindeque ad illos cultu 
Latriae colendos. 

Demum, ut optime advertit S. Aug., Angelorum 
creationem satis patere ex aliis Scriptur® locis, ubi 
in cantico trium puerorum : « Benedicite, Angeli Do- 
mini, Domino, » uti in Psalm. 102, et alibi sexcenties. 

10. Quod tamen ex Veteri Testamento clare erui- 
tur, luculenter evincitur ex N. T. Angelus Gabriel 
revera, ex jussu A2lerni Patris, Mari® nunciavit 
(Luc., 1). Ex Dei Omnipotentis Sapienti3, Angelus 
allocutus est Josephum, Mari® virum, ut liberaret 
divinum Infantem (Matth., 1). Deus ipse denique nos 
docet per Apostolum Paulum hujusmodi oxistentiam 
(ad Coloss., 1, 16) in illis verbis : « In ipso condita 
sunt universa in coelis et in terra, visibilia et invisi- 
bilia, sive Throni, sive Dominationes, sive Principa- 
tus, sive Potestates. » 

H. Ast, dices, nomina Angelorum Michael, Ga- 
briel, Raphael sunt sub captivitate Babylonica : ergo 
et tunc eorum inventa existenlia; cum Angelus sit 
nomen officii, nil vetat quin Scripturarum loca de va- 
riis hominum muneribus intelligantur. 

Quibus occurram, aiens quod posito etiam, ut no- 

mina Michael, Gabriel, Raphael fuissent ignota usque 
ad illud tempus, et' tunc patefacta, scilicet indita illis 
convenientia rebus, juxta quod scripsit Origenes, iu 
lib. 1 contra Celsum, n. 25 : « De appellatione autem 
Angelorum Dei, quorum alius Michael, alius Gabriel, 
alius Raphael nominantur, quisquis in arcana nomi- 
num disciplina versatus fuerit, reperiet indita illis 
fuisse nomina convenientia rebus, quas Dei sumrna 
voluntate in universo mundo administrant; » nihilo* 
minus hoc nil ad thesim defert; nam quidquid sit de 
nominibus, indubitatum est Hebraeos non ignorasse 
Angelorum existentiam, quorum et apparitiones, et 
officia apertissime jam descripserat Moyses. 

Quoad vero ad alteram difficultatem, ultro fateor 
nos perlegere in Scripturis nomen Angelorum homi- 
nibus quandoque collatum a Deo ; sed ex altera parte, 
inficiari nequimus nomen hujusmodj in multis adhi- 
bitum locis non posse convenire nisi Angelis proprie 
dictis, uti est in cit. cap. 1 Malth., in cap. 1 Luc., in 
locis Geneseos relatis : ergo nulla difficultas. 

Ergo, ex Sacris Litteris, sive in Veteri,- sive in 
Novo Testamento, evidenter concluditur existentia 
Angelorum. 

12. Patres unanimi voce id tenent; nam non datur 
fere Scriptor, quem antiquitas referat, in quo non 
reperiatur Angelorum existentia. Audiatur prae caete- 
ris S. August.,Serm. i, in Psal. 103, n. 18 : « Quam- 
vis, inquit, non videamus apparitionem Angelo- 
rum tamen esse Angelos novimus ex fide, et 

multis apparuisse scriptum legimus, et tenemus, nec 
inde dubitare fas nobis est. » Idem S. Bernardus 
tenet, in libr. 8, de Considerat., cap. 4. 


Digitized by Google 



102 — 


13. Hinc jure ac merito existentia Angelorum ile 
fide esse definivit Ecclesia, inConcil. Lateranensi IV, 
sui) Innocentio III, an. 1215, in cap. Firmiter : * Deum 
esse Creatorem omnium visibilium, spiritualium, et 
corporalium, qui, sua omnipotenti virtute, simul ab 
initio temporis utramque de nihilo condidit creatu- 
ram, spiritualem et corporalem, angelicam videlicet, 
et mundanam. » 

Ergo tumex Scriptura, tum ex Traditione universa, 
Angelos existere constat. » 

14. Sed quaenam est eorum natura ? 

Non loquor hic de opinione Gentilium, qui non 
solent intelligere Angelos sine corporis involucro. 
Homerus revera disertis verbis animas humanas, et 
Deos tenuissimis corporibus involutos facit. 

Idem fassi sunt Platonici et Aristotelici, quod clare 
demonstrant Eugubinus, lib. 8, de perenni Philoso- 
phia, cap. 27, et Apuleius, de Deo Socratis. 

15. Sed melius institutum nostrum est in themate 
videre quid senserint Ecclesiae Patres. 

Et asserimus hos posse dividi in quatuor classes: 

In 4 a sunt illi, qui vera corpora Angelis dedere ; 
in 2“ illi, qui Angelis corpora dedere, sed subtilissima 
et aetherea; in 3 a illi, qui corpora Angelis dedere, sed 
non proprie dicta, id est, quod certa regione ac loco 
definiantur, et circumscriptam habeant substantiam ; 
in 4° illi, qui omnino incorporeos Angelos docuerunt. 

16. Ad primam classem perlinet Justinus, qui, in 
Dialogo cum Tryphone : « Adeo corporibus, inquit, 
Angelos praeditos esse, ut in coelo utantur aliquo cibo, 
qui in Scriptura vocatur panis Angelorum » (Psal. 77 ; 

Gen., 18). Ad eamdem classem pertinent omnes illi 
Patres, qui tenent in hoc mundo Daemones stuprum 
habuisse cum mulieribus, et sunt : Athenagoras, Cle- 
mens Alexandrinus, Tertullianus, Constantius, aliique. 

17. Ad secondam classem attinet Methodius, qui 
Angelis corpus ex aere puro et igne assignare vide- 
tur. 

Origenes, qui negat posse naturam rationabilem 
absque corpore vitam degere ; Macarius, qui subtilia 
trilmit corpora. Sic Cyrillus, Ephrem. Eidem senten- 
tiae patrocinari dicuntur Athanasius, et Basii ius Mag- 
nus, Augustinus dubius haesisse videtur, imo fortasse 
in sententiam, quae Angelis sua corpora tribuit, fuit 
aliquando propensus. 

Ad tertiam classem perlinet Ceesarius , qui ait : 
« Incorporei Angeli sunt secundum nos, corporei vero 
secundum sese. » « Sunt corpora coelestia, et terres- 
tria, » dicit Apostolus. 

Ad hanc classem clare attinet Mopsuestenus, ex eo 
quod velit certo loco esse Angelos; Rupertus ac Ber- 
nardus item. De quarta classe inferius dicemus. 

18. Nunc vero quum quaestio hujusmodi in varias 
paries a Theologis, salva fidei compage, agitari soleat, 
nos ad nostram defendendam sententiam, hanc propo- 
sitionem statuimus : 

Angeli sunt meri Spiritus, omnis corporis expertes. 

19. Quae propositio certa est ex Goncil. Lateran. IV, 
quod, in cap. Firmiter, definivit contra Manichaeos : 

« Unum esse universorum principium, quod 

utramque condidit creaturam spiritualem et cor- 
poream, angelicam videlicet, et mundanam, ac deinde 

hominem quasi communem ex corpore et spiritu 
constitutam. » 

Ergo ex Concil. Lateran. IV, Angelorum natura 
est eadem quam aninuc nostrae. Atqui substantia 
anima nostra non potest esse nisi spiritualis omnino, 
omnisque corporis expers; secus homo non esset 
substantia media inter angelicam et mundanam : ergo 
Angeli incorporei. 

20. Prater hac, non desunt gravia argumenta ad 
nostram confirmandam propositionem, tum in Sacris 
Litteris, tum in Traditione, neque deest rationis suf- 
fragium, item grave. 

21. In primis ad Scripturam : legitur sane in 
Psal. 103, « qui facit Angelos suos Spiritus; » in 
Joan., Apocalyps., 1, 4, * et a septem Spiritibus, qui 
in conspectu throni ejus sunt; » inEpist. ad Hebraos, 
c. i, v. 14, * Administratorii Spiritus, » et in aliis 
sexcenties. Atqui Spiritus est substantia simplex et 
incorporea. 

Id concluditur aperte ex duabus observationibus : 
1° quod vocabulum Spiritus in Scripturis semper 
accipitur pro substantia simplici et incorporea, nisi 
aliquod addatur, quod sensui generali modificationem 
importet; 2° vocabulum Spiritus accipitur ad indican- 
dam unam ex duabus substantiis, quibus homo cons- 
tat, seu ad significandam animam. Atqui anima est 
substantia simplex et incorporea : ergo etAngeli. 

22. Sed hic quoque adversarii proferunt illud cele- 
bre testimonium Genes., 6, 2 : « Videntes filii Dei 
tilias hominum, quod essent pulchrae, acceperunt sibi 

uxores » Atqui concipi nequit ut quis sine corpore 

uxorem ducat. 

Ast facile res clara apparebit, si nonnulla? referan- 
tur animadversiones ; et primo S. August., libr. 15, 
de Civit., cap. 23, ait : « Illud filii Dei significare non 
Angelos, sed Seth successores, relatione facta ad 
Cainitas; nam veri Dei cultores sunt filii Dei, non 
veri Dei cultores filii hominum. Unde duae civitates : 
justorum, et hominum, id est Dei fideles, et Cainitae. » 
Hinc, prosequitur S. Aug., loc. cit., cap. 1 : « Natus 
est igitur prior Cain ex illis duobus generis humani 
parentibus, pertinens ad humanam civitatem, poste- 
rior Abel ad civitatem Dei; sed cum Abel nullam 
prolem reliquerit, in ejus locum Seth fuit substitutus. » 
Et in libr. 2 super Gen., quaest. 3, prosequens idem 
S. Doctor textus relati interpretationem « Quod essent 
pulchra, » ait: « Oculis magisque auribus de uxoribus 
judicantes. Prima in conjugiis malorum labes est 
cupiditatis, non rationis aut pietatis judicium sequi, 
formam tantummodo non virtutem in uxorem quae- 
rere. » 

2° Familiare est Hebraeis fortes et praestantes homi- 
nes Dei filios nominare ; unde Ambrosius, de Noe et 
Arca, cum ait: « Gigantes, non e terra, sed ex Ange- 
lis et ex mulieribus esse generatos, » sequitur trans- 
lationem 70, et per Angelos viros fideles et justos 
inlelligit, ut apparet ex loc. cit. 

3° Et si nonnulli ex Patribus de Angelis illum 
intellexissent locum Genes., decepti fuere vel ex 
versione 70, vel ex libro Henoch, ab illis canonico 
credito. 

4° Demum vel loquitur locus ille de malis Angelis, 
et tunc non filii Dei, vel de bonis, et hi cum in beati- 

fica Dei visione essent , non illecebris mulierum 
inrlulgerent. 

Ergo testimonium Gen., 6, 2, non laedit nostram 
propositionem. 

23. Sed instant : a S. Litteris solent tribui Angelis, 
quae concipi nequeunt sine corpore, lingua, nempe 
tuba canere voces, Daemones uri igne inferno, etc. 
Ast hoc non est nisi metaphorice et figurative; et 
Daemones in igne compescuntur virtute divina, nori 
tamen vi sua ac materiali: ergo, ex Scriptura, evidens 
est Angelos vere substantias spirituales esse ; et plane 
corpore destitutas. 

24. Quam conclusionem quisquis habere potest 
etiam ex Traditione, si in medium proferat omnes 
illos Patres, quos nos in categoria quarta recensuimus ; 
omnes illos scilicet, qui Angelos incorporeos habuere. 

Ex his numerantur Ignatius, Dionysius Areopagita, 
Gregorius Thauraaturgus, Nyssenus Gregorius, Na- 
zianzenus, Joan. Ghrvsostomus, Theodoretus, Joan. 
Damascenus, et alii. 

Ignatius revera, in Epistola ad Trallenses, vocat 
illos Coeliles, id est incorporeas naturas; Dionysius 
Areopagita passim eos appellat corporis expertes. 

Gregorius Thaumaturgus illos dicit incorporeas 
virtutes; Gregorius Nyssenus, incorpoream creatu- 
ram ; Gregorius Nazianzenus, intelligibilem et incor- 
poream; S. Joan. Chrysostomus et Theodoretus, subs- 
tantias penitus incorporeas; Joan. Damascenus An- 
gelos definit substantiam intelligentem, materi® atque 
corporis expertem, et ita deinceps: ergo ex Patribus, 
qui auctoritatem magni momenti faciunt, patet doc- 

trinam de spirituali ac incorporea Angelorum natura 
esse peroptime in S. Theologia contirmatam. 

25. Sed objicies, multi tamen sunt Patres, qui con- 
trarium tenent. 

Ast nos jam proposuimus de his varias categorias, 
proindeque reponimus in doctrina, qu® certa est, non 
de fide ; unusquisque abundet in sensu suo. 

Nihilominus advertimus adeo hanc nostram senten- 
tiam hodie factam esse communem inter Theologos, 
sive catholicos, sive acatholicos, ut nemo ei refragari 
audeat. 

26. Ad quam denique confirmandam etiam ratio- 
nes theologicae praesto sunt. 

Principio enim scimus ex Mare., 5, v. 9, plures 
Daemonum legiones unum corpus hominis invasisse. 
Atqui hoc concipi nequit, si in Angelis aliqua admitta- 
tur corporis moles. 

2° Angeli sunt substanti® cogitantes : ergo incor- 
porem. 

3° Demum certe explicari non posset velox Ange- 
lorum motus, si in involucro corporis illi essent : 

Ergo ratio ipsa confirmat Angelos esse incorporeos; 

Ergo Angeli sunt meri Spiritus, omnis corporis 
expertes. 

27. Ergo Angeli sunt in loco definitive, quatenus 
nempe non ubique sint, sed certis locis quasi definiti ; 
ac Deus de his utitur, ut gubernent nostrum globum 
terrenum, et sui gloriam et laudes ubique concele- 
brent (Isai., 6, v. 2; Luc., 2, v. 13); ut ejus voluntates 
exsequantur quocumque oportet (Daniel, 7); ut judi- 
cia Dei quandoque exerceant (Gen. 19, v. 11 ; 

Act. 12, v. 23) ; ut hominibus Dei voluntatem annun- 
cient (Math. 1, v. 2; Luc., l,v. 32); ut homines 
quoque custodiant, juxta illud Psal. 90: « Angelis suis 
Deus mandavit de te, ut custodiant te in omnibus viis 
tuis. » 

Et Math., 18, 10 : « Videte ne contemnatis unum 
ex his pusillis : dico enim vobis, quia Angeli eorum 
in coelis semper vident faciem Patris mei. » 

28. Ergo Angeli sunt incorruptibiles ; nam, ait 
Sanctus Thomas, 1 libr., quaest. 50, articul. 5, et 
libr. 2, contra Gentiles, cap. 55 : * Nihil corrumpitur, 
nisi per hoc, quod forma ejus a materia separatur : 
unde cum Angelus sit ipsa forma subsistens (ut in 
nostra sententia substantia penitus incorporea), im- 
possibile est quod ejus substantia sit corruptibilis. » 

Ergo Angeli sunt incorruptibiles ; ergo immortales; 

Ergo cognitio Angelorum est tantummodo intellec- 
tualis, et non partim sensibilis; 

Ergo Angeli loquuntur locutione intellectuali, non 
quod habeant linguas; et S. Thomas, art. 5, aii 
hujusmodi locutionem non esse aliud, nisi ejusdem 
mentis conceptus, ad alium ordinatus. 

29. Ex quibus igitur in themate breviter conside- 
ratis, jam patet quod demonstrare ab initio propo- 
suimus : Angelos nimirum vere existere, eorum natu- 
ram esse incorpoream ; ac proinde thesi in praesens 
propositae jam satisfecimus. 

DE REBUS INSIMUL SPIRITUALIBUS 


ET CORPOREIS. 

fcCCCC»»* 


UTRUM PRIMUS HOMO CONSTITUTUS SIT A DEO IN JUSTITIA 
ORIGINALI, ET UTRUM H.EC ESSET EI DEBITA? 


THESIS 9 a . 


i. Consideranti cuilibet Dei Oranipoteutis infinitam 
sapientiam, illico in mentem venit non posse illum 
aliquid sine nexu et coordinatione constituere. 

Hoc posito, creavit Dens Optimus Maximus subs- 
tantiam mere spiritualem : utique, et jam vidimus; 
creavit substantiam mere corpoream, absque dubio, 
et jam animadvertimus. Necessarium erat igitur ut 
alterum crearet Ens, quod simul simplici substantia et 
substantia corporea constaret, id est nexus et coordi- 
natio foret inter has duas substantias ; et Creator ter- 
nus etiam boc Ens e nihilo eduxit. Condidit revera 
hominem nimirum creaturam rationalem, constantem 

anima et corpore; eduxit eum immediate e nihilo, vi 
suae dexter® omnipotentis. « Formavit Deus hominem 
de limo terrae, et inspiravit in faciem ejus spiracu- 
lum vitae, et factus est homo in animam viventem » 
(Gen., 2, 7). 

Deus igitur lotum hominem condidit, corpus qui- 
dem quatenus illud e limo terrae formavit, animam 
autem quatenus inspiravit. Formavit, et inspiravit : 
ergo immediate condidit : « Unum rtse universorum 
principium creatorem omnium qui, sua omnipo- 
tenti virtute utramque condidit creaturam, ac 

deinde humanam, quasi communem ex corpore et 
spiritu constitutam. » ita Cone. Lateran. IV, in c. Fir- 
miter. 

2. * Immisit Dominus soporem in Adam : cumque 
obdormisset, tulit unam de costis ejus, et aedificavit 
eam in mulierem » (Gen., 2, 21). Hinc ex latere viri 
dormientis foeminam conformavit, quae dicta fuitEva. 

Ergo foeminae creatio non mythica, neque allego- 
rica, sed historica est; 

Ergo Deus immediate condidit primum hominem 
ejusque adjutorium. 

3. Hic Adam fuit primus homo in orbe. « Haec (sa- 
pientia) illum qui primus formatus est a Deo Patre, 
cum solus esset creatus, custodivit » (Sap., 10, v. 1). 

Hio primus Adam fuit solus : « Ad® vero non inve- 
niebatur adjutor similis ejus » (Gen., 1, 20). 

4. Ergo ex se dilabunlur futilia somnia illorum, 
qui hominis originem repetunt vel ab Ovo, vel a Limo, 
vel a fecunditate terr® ; 

5. Ergo per se corruunt Rationalistarum sophis- 

mala, dum asserunt Mosaicam historiam de hominis 
creatione esse mythicam ; nam tota et non interrupta 
traditio contrarium tenet ; 

6. Ergo in pulverem cadunt, cum ipso Isaaco La 
Peyrere, figmenta Praeadamitarura, et e vita ruunt 
Coadamitarum systemata ; 

7. Ergo denique existit primus ille homo, generis 
humani parens, ex ea omnipotenti virtute ac infinita 
bonitate, ex qua omnia fiunt. 

Nunc quaeritur : 

1° Homo hujusmodi, id est Primi Parentes, fuerint- 
ne constituti a Deo in justitia originali ? 

2° Et si constituti in illa, essetne ei debita? 

8. Quibus quaestionibus, ut facilius satisfieri possit, 
opere praetium erit breviter, sed clare praemittere : 

i° In quonam consistat hujusmodi justitia origi- 
nalis? 

2° Deinde quot et quinam sint status hominis? 

9. Nomine itaque justitiae originalis hic non venit 
virtus cardinalis, quae unicuique suum tribuit ; sed 
rectitudo et ordo omnium potentiarum animae inter 
se, et respectu suorum actuum ; ita ut ratio hominis 
Deo subjiciatur, cui rationi inferioris ordinis appetitus 
subdantur, dum animae corpus obnoxium est; et ori- 
ginalis vocari solet, ex eo quod homo ab origine sua 
illam tenuerit. Hinc S. Thomas in themate, 4, cont. 
Gentes, cap. 52, sic loquitur : « Secundum fidem doc- 
trinam ponimus, hominem a principio taliter esse ins- 
titutum, quod quamdiu ratio hominis Deo esset sub- 
jecta, et inferiores vires ei sine impedimento deser- 
virent, et corpus ab ejus subjectione impediri non 

posset per aliquod impedimentum corporale, Deo et 
sua gratia supplente, quod ad hoc perficiendum natura 
minus habebat. » 

10. Quo posito, ad quaestionem : In quonam con- 
sistit Justitia originalis? 

Praetermittentes disquisitiones Doctorum, cum Theo- 
logis, eruditione ac sana doctrina praeditis, praecise 
reponimus, justitiam originalem esse phrasim com- 
plexivam, ac in se quatuor comprehendere : gratiam 
sanctificantem, sive elevationis; donum integritatis, 
id est omnimodam subjectionem partis inferioris, 
nempe concupiscentiae ad superiorem scilicet rationem ; 

Donum Immortalitatis ; 

Denique donum Scientiae. 

11. Tres insuper sunt status, in quibus homo a 
Theologis considerari solet : 

Status naturae purae; status naturae integrae, seu 
inhocentis; status naturae lapsae. 

12. Status naturae integrae, seu innocentis, consistit 
in Justitia originali, in sensu superius exposito; status 
naturae lapsae, in amissione hujus Justitiae originalis, 
juxta illud Genes. ,3 : « Ex omni ligno Paradisi comede : 
de ligno autem scientiae boni et mali ne comedas, in 
quocumque enim die comederis ex eo, morte mo- 
rieris. » 

Status denique naturae purae dicitur quod naturae 
humanae ex suis principiis constitutivis omnino con- 
venit, quocumque alio semoto, quod extrinsecus ad- 
veniat ipsi indebitum. Hinc a Claris, Tournely, tom. 4, 
de Gratia, quaest. 11, art. 3, ille status ita describitur : 

« Status naturae puraB ille dicitur, in quo nasceretur 

homo, sine gratia et sine peccato; obnoxius tamen 
morti, cseterisque miseriis, quae naturam ipsam con- 
sequuntur. » Postea prosequitur rationes enumerando, 
quibus hic status a statu innocentiae et naturae lapsae 
distinguitur : sed nostrum hic non est de illis per- 
tractare. 

Unde neque ulterius in praemissis commorantes, ad 
primam nostram quaestionem veniamus : Utrum Pro- 
toparenles constituti Fuerint in statu Justitiae origi- 
nalis ? 

13. Pelagiani, Sociniani, Arminiani et Rationalistae 
omnes negant Primos Parentes esse in Justitia origi- 
nali constitutos : ergo pro his nunc homo est, qualis 
a Deo conditus; ergo nihil amisit per lapsum; ergo 
nulla reparatio necessaria, neque redemptio ; 

Ergo nullum peccatum originale ; ergo nulla gratiae 
necessitas. 

14. Quod haec lugubris infestaque doctrina sibi re- 
pugnantiam implicet, gravissimosque contineat erro- 
res, facile videtur, nostras probando quaestiones; 
proindeque illico in primis contra hos omnes asse- 
rimus. 

15. Protoparentes esse a Deo constitutos in statu 
Justitiae originalis. 

16. Hanc propositionem ad fidem perlinere nemo 

refragari audeat ; id enim aperte sancitum est in 
Cone. Trid., sess. 5, can. 1 : « Si quis non confitetur 
primum hominem Adam, cum mandatum Dei m Pa- 
radiso fuisset transgressus, statim sanctitatem, et jus- 
titiam in qua constitutus fuerat, amisisse anathema 

sit. » Quae verba S. Synodi non indigent interpreta- 

lione; adeoque ad nostrum confirmandum institutum 
prosequenles, aliis sacris utimur argumentis, sed the- 
sim per partes pertractabimus. 

17. Et primum Primi Parentes in statu sanctitatis 
fuerunt constituti. 

Legitur sane in Genes., 1, 26 : « Faciamus hominem 
ad imaginem, et similitudinem nostram. » Atqui, ex 
Bellarmino, imago refertur ad naturam hominis, et 
similitudo ad sanctitatem; et Origenes, contra Cel- 
sum, libr. 6, in virtutibus et sanctitate eam imaginem 
locat : ergo Deus Protoparentes in sanctitate et justitia 
constituit; in illa scilicet sanctitate et justitia, de qua 
loquitur Eccles.,7, 30 : « Solummodo hoc inveni, quod 
fecerit Deus hominem rectum. » Et quanam rectitu- 
dine? Illa scilicet, quae provenit ex sanctitate et jus- 
titia; illa rectitudine de qua loquitur Apostolus, ad 
Ephes., 4, 23, 24 : * Renovamini spiritu mentis ves- 
trae, et induite novum hominem, qui secundum Deum 
creatus est, in justitia et sanctitate veritatis. * 

Ergo Protoparentes fuerunt a Deo in sanctitate 
constituti. 

18. Et fuerunt quoque constituti in integritate, 
scilicet in omnimoda subjectione partis inferioris, 
nimirum concupiscenti® ad rationem. 

Ait enim Angelicus Doctor, in art. 2, qu®st. 95, 
1 p. : « Quia in primo statu (innocenti®) nullum ma- 
lum adhmret, nec imminebat, nec aliquod bonum 
aberat, quod caperet bona voluntas pro tempore illo 
habendum, ut patet per August., 14, de Civ. Dei, 
cap. 10, omnes ili® passiones, qu® respiciunt malum 
in Adam non erant, ut limor et dolor, et hujusmodi : 

similiter aec ili* passiones, qu* respiciunt bonum 
non habitum et tunc habendum, ut cupiditas *sluans. 
Ili* vero passiones, qu* possunt esse boni pr*sentis, 
ut gaudium et amor, vel qu* sunt futuri boni in suo 
tempore habendi, ut desiderium et spes non affligens, 
fuerunt in statu innocenti*, aliter tamen quam in 
nobis; nam in nobis appetitus sensualis, in quo sunt 
passiones, non totaliter subest rationi : unde passiones 
quandoque sunt in nobis prmveni.entes judicium ra- 
tionis, et impedientes; quandoque vero ex judicio 
rationis consequentes, prout sensualis appetitus ali- 
qualiter rationi obedit. In statu vero innocenti* infe- 
rior appetitus erat rationi totaliter subjectus': unde 
noti erant in eo passiones anim*, nisi ex judicio ta- 
lionis consequentes. » 

19. Et jure ac merito ita S. Doclor loquitur; nam 
in Genes., 3, 10, dixit Adam Deo : i Timui eo quod 
nudus essem; » respondit ei Deus : « Quis indicavit 
tibi quod nudus esses, nisi quod ex ligno de quo pr*- 
eeperam tibi ne comederes, comedisti? » Ergo Proto- 
parentes, antequam comedissent ex ligno, non eru- 
bescebant. Et curnam? Quia nulla erat luctatio inter 
carnem et spiritum. 

Ergo Primi Parentes fuerunt in integritate consti- 
tuti, in qua feliciter permansere, donec per illam 
pr*varicationis offensam, secundum corpus et animam 
in deterius commutati fuere. 

20. Primus Parens, scienti* dono pr*djlus fuit. 

Scienti® sane du* sunt partes : eruditio, id est 

scientia rerum theoretica ; et boni malique discretio, 
seu scientia practica. 

Jam vero Adam utraque decoratus fuit. Quoad pri- 
mam, Adam omnibus animantibus nomen dedit : atqui 
impositio nominis importat cognitionem qualitatum 
sive moralium, sive physicarum rei ; et cognitio hu- 
jusmodi uno actu sive in extensione, sive in intensi- 
tate non potest esse nisi supernaluralis. 

Ergo Adam habuit scientiam infusam theorelicam. 
Dixerat proinde Eccl., 17, 6 : « Creavit illis scientiam 
spiritus. » Habuit et scientiam practicam : voluntas 
enim Adam erat conjuncta cum perfecto amore Dei ; 
et in hoc amore omnes virtutes theologicae et morales 

consistunt. Unde Eccl., cit. cap. 17, v. 16 : « Sensu 

implevit cor illorum, et bona et mala ostendit illis. » 
Et curnam? Quia, ait S. Aug., * ex ignorantia deho- 
nestat error, ex difficultate cruciatus affligit. » Nec 
cruciatus vero, nec difficultas concipi potest cum statu 
beatitudinis. 

Hinc jure ipsemet Beatus Doctor, in libr. 5, Oper. 

imperf., cont. Julian., cap. 1, exclamat : « Eos 

qui in hoc saeculo ingeniosissimi apparent si Adami 

ingenio comparentur, distare longe amplius, quam 
celeritate a volucribus testudines distant; atque inge- 
niis tam excellentibus Paradisi felicitatem implendam 
fore, si nemo peecas9et. » 

Nihilominus, quoniam Protoparentes non erant in- 
finita praediti sapientia, poterant profecto falli, pote- 
rant libertate abuti, ac ab ordine statuque integritatis 
desciscere. Et defecerunt. Ait revera in quaestione 
Cone. Arausic., 2, can. 19 : « Natura humana, etiamsi 
in illa integritate, in qua condita est permaneret, 
nullo modo seipsam Creatore suo non adjuvante ser- 
varet. » 

Ergo Adam fuit in integritate constitutus, in qua 
tamen non confirmatus. 

21. Praeter has memoratas dotes, sublimis illa ac- 
cedebat, quae prae oculis supernaturalis apparet, scili- 
cet corporis immortalitas. 

Constat enim corpus partibus : ergo corruptibile. 

Atqui Adam in statu innocentiae habuit quod po- 
tuisset non mori, sed hoc ex privilegio, dum ex con- 
ditione naturae mortalis erat. 

Audiatur in re S. Augustinus, in libr. 6, de Genes, 
ad litt., cap. 25 : « Ante peccatum, et mortale secun- 
dum aliam, et immortale secundum aliam causam, 
dici poterat (corpus Adam), id est mortale quia poterat 
mori, immortale quia poterat non mori. Aliud est 
enim non posse mori, sicut quasdam naturas immor- 
tales creavit Deus ; aliud est autem posse non mori, 
secundum quem modum primus creatus est homo 
immortalis, quod ei praestabatur de ligno vitae, non 
de constitutione naturae Mortalis ergo erat condi- 

tione corporis animalis, immortalis autem beneficio 
Conditoris. » 

Quod autem Protoparentes hoc dono donati essent 
nisi peccassent, aperte a Moyse explicatur, et a Paulo 
Apostolo, ad Rom., 5, et alibi confirmatur. Hinc Pa- 
tres Carthaginienses et Patres Tridentini, sess. 6, 
can. 1, anathemate feriunt eos omnes, qui affirmant 
primos homines morituros fuisse, etiamsi non pec- 
cassent. 

Ergo Primi Parentes fuerunt in immortalitate cons- 
tituti, id est morti obnoxii quoad corpus non erant. 

22. Fuerunt igitur Primi Parentes constituti a Deo 

in sanctitate, in integritate; fuerunt praediti scientia 
super naturali, immortalitate. 

Atqui haec omnia efformant justitiam originalem. 

Ergo Primi Parentes fuerunt a Deo in justitia ori- 
ginali constituti. 

23. Sed haec justitia originalis eralneeis debita? 

Lutherani, Calvinisl*, Janseniani reponunt hujus- 
modi originalem justitiam fuisse homini debitam ac 
naturalem, adeoque pro his homo per lapsum in es- 
sentialibus corruptus est : ergo nullum liberum arbi- 
trium; ergo concupiscentia formale peccatum; ergo 
actiones malae hominibus non imputandae ; ergo Deus 
in hohiine peccat, et alia hujus generis. 

Ast nos, dum istos detestamur errores, his abhor- 
remus absurdis, absque ulla haesitatione reponimus, 

Justitiam originalem non esse Protoparentibus de- 
bitam, id est naturalem. 

24. El sane debitum natur* sub quadruplici res- 
pectu considerari potest : 

!• Vel quatenus profluit ab ipsis principiis naturam 
constituentibus ; 

2° Vel quatenus ab origine contrahitur ; 

3° Vel quatenus perficit naturam in suis operatio- 
nibus; 

4° Demum quatenus naturae consentaneum est. 

Indebitum naturae, e converso, duplici ratione dici 
potest : vel per se, quatenus non venit ex naturae 
principiis; vel per accidens, quatenus ex miraculo 
oblinetur, quod tamen ex natura fluere soleat. 

25. Atqui justitia originalis erat homini indebita 
ratione sui, vel per se. 

Et re quidem vera, non erat debita Protoparentibus 
Gratia Sanctificans; nam gratia, ut ait S. Paulus, est 
graiuita ; et de ea dicit S. Aug. in Psal. 70, v. 1 : 
« Si propterea gratia est, quia gratis est, nihil tuum 
praecessit ut acciperes. » Ergo sola descendit a libera- 
litate Dei ; ergo indebita. 

Nec ipsam exposcit in suis essentialibus constitutivis 
natura hominis; nam haec illud tantum requirit, ut 
homo sit animal rationale et ad bonum sui ordinis 
comparatum, ad ordinem scilicet naturalem, ad beali- 
t udi nem in genere, sive abstracti vam. 

Hinc non esset infelix homo, si finem supernalura- 
lem non attingeret, neque perversus, si eum non 
appeteret’; nam beatifica visio Dei non est finis natu- 
ralis hominis non elevati. 

26. Indebita quoque fuit integritas ; nam homo 
cum sit ens duabus constans partibus, ex quibus una 
spiritualis, tendens ad spirituale, altera corporea, ad 
sensibile tendens, natura sua aliqua exurgere debebat 
luctatio inter spiritum et corpus, juxta illud Apostoli : 
« Sentio aliam legem membris meis, repugnantem 
legi mentis meae. » Quod si igitur habes in primo ho- 
mine veram subordinationem appetitus ad rationem; 
quod si habes voluntatem nullis vitiatam pravis affec- 
tionibus, nullis exagitatam pravis motibus, uno verbo 
luctationem non habes inter carnem et spiritum, tunc 
invenies aliquid, quod homini naturale non est : ergo 
indebitum. 

Et adversariis, qui opponunt non potuisse Deum 
condere hominem absque rectitudine physico-morali, 
id est ignorantiae et concupiscentiae obnoxium, repo- 

ni mus non potuisse illum condere cum actuali deordi- 
nalione physico-morali ; non potuisse illum condere 
tali praeditum natura, ex qua abusu libertatis oriri 
posset inordinatio moralis, absque haesitatione ne- 
gamus. 

Ergo Protoparentibus indebita integritas. 

27. Erat quoque indebita scientia Adami, a Dei 
liberalitate largita ; nam hic multa cognovit manifeste, 
quae nunc non possumus cognoscere, nisi credendo 
(S. Thomas, 2, 2, quaest. 5, art. 1). Ergo obtinebat 
scientiam superiorem naturae limitibus circumscriptae ; 
ergo indebita. 

28. Unusquisque denique prae oculis videt condi- 
tionem corporis Protoparentis esse similem conditio- 
nibus aliarum rerum; est enim corpus partibus con- 
flatum : ergo segregatis partibus, interire debet. Atqui 
Adam habebat posse non mori; ergo Deus largitus 
erat quod naturae et conditioni corporis minime con- 
veniebat; ergo ex privilegio et beneficio Creatoris ei 
collatum, non conditione naturae ; ergo hoc donum 
indebitum. 

Et Deus utique poenam mortalitatis non inflixisset 
Adamo, juxta id quod declarat Cone. Orausicanum, 
11, can. 2, nisi peccato se commaculasset : aeternus 
enim Creator hanc immortalitatem promiserat, si 
Protoparentes non comedissent ex ligno boni et mali ; 
et ipsi comedere. 

29. Ergo Protoparentibus fuit indebita Gratia 
Sanctificans, Integritas, Scientia supernaturalis et 
Immortalitas; ergo Protoparentibus justitia origi- 
nalis erat indebita ; ergo si Deus illis hanc ademit 

postquam de ligno comederint, certe non fuerunt in 
essentialibus vulnerati : essentia enim est id, quod 
primo concipitur in ente, et a quo omnes alias pro- 
prietates profluunt; nimirum est illa realitas, quam 
si tu e medio auferas, ens destruitur. 

Ergo Lutherani eorumque proselytes, vel fatentur 
post lapsum Adami homines non exislere, vel justitiam 
originalem ei indebitam. Primum est absurdum asse- 
rere, remanet et secundum. 

Ergo justitia originalis non erat Protoparentibus 
debita; proindeque systemata adversariorum ex se 
prolabuntur cum suis erroribus. 

Ergo cum Deus, misericordiae dives, Protoparentes 
in statu felicitatis et sanctitatis constituit, hoc solum 
ex sua infinita patravit liberalitate. 

30. Sed bi Protoparentes in hoc justitiae et inno- 
centiae statu perseverarunt? Minime; quinimo per 
mandati sibi traditi transgressionem exciderunt ab 
illo, omnibusque obnoxii fuerunt illis poenis, quas 
ipsis Deus interminatus erat. 

31. Unde peccatum originale, quod consistit in 
amissione justitiae originalis. 

Sic sane loquitur in re S. Thomas, in 1, 2, 
quaest. 82, art. 3 : «Est attendenda causa originalis 
peccati ex causa originalis justitiae, quae ei opponi - 

tur Tota autem ordinatio originalis justitiae ex 

hoc est, quod voluntas hominis erat • Deo subjecta 

Sic ergo privatio originalis justitiae, per quam vo- 
luntas subdebatur Deo, est formale in peccato origi- 
nali. » 

32. Hinc recte procedit hujusmodi originale pecca- 

ti 

tum in omnes Adae posteros transfundi, non imita- 
tione, ut aiunt adversarii, sed vera propagatione. 

Et re quidem vera Protoparentibus data fuit justitia 
originalis a Deo, id est Sanctitas, Integritas, Scientia 
supernaturalis, Immortalitas corporis, hac conditione, 
ne ex ligno comederent. 

Et nisi comedissent, hoc sublime donum illis 
remansisset; ideoque et in haeredes transfusum esset. 
Quod si comedissent, hujus divinae liberalitatis donum 
amitterent; ac per consequens illud amissum non 
poterat transfundi in haeredes, hoc est in posteros. 

Atqui Adam transgressus est praeceptum Dei : ergo 
Adam amisit dona Dei ; ergo haeredes, omne genus 
humanum nempe non poterat a Protoparente Adamo 
in haereditatem habere nisi quod ipsi erat; ergo pec- 
catum originale in posteros transfunditur, et Propa- 
gatione, non Imitatione. 

Unde si sermo habeatur de gratia sanctificante, ex 
ejus privatione fit ut Adae posteri nascantur a Deo 
aversi, filii irae, peccatores, damnatione obnoxii; si 
de caeteris donis, ex eorum privatione fit ut posteri 
Adae nascantur cum concupiscentiae inordinatione , 
mortales, ignorantiae et doloribus addicti ; id est sub- 
jiciantur totidem illis poenis et affectibus, qui ortum 
ducunt ab illa transgressione divini mandati, ex qua 
justitiae originalis privatio venii. 

33. Et ex quibus facile eruitur liberum hominis 
arbitrium per originale peccatum non esse extinctum, 
sed lanium deminutuqi : quod quisque in se experiri 
potest, et experitur. Unde jure Cone. Trid. hujus 
veritatis adversarios anathemate ferit, sess. 6, can. o, 

illis verbis : « Si quis liberum hominis arbitrium 
post' Ad® peccatum amissum, et exlinctum esse dixe- 
rit, aut rem esse de solo titulo, imo titulum sine re," 
ligmentum denique a Satana invectum in Ecclesiam, 
anathema sit. » 

34. Et jam ex his omnibus breviter delibatis, 
nostrae thesi satisfecisse existimamus. Vidimus pro- 
fecto Deum Optimum Maximum hominem ex nihilo 
creasse, veluti nexum inter mere spirituale, ac inter 
mere materiale ; illum condidisse in justitia originali, 
qua) tamen non erat ei debita, et quam amisit ex 
divini praecepti transgressione: adeoque per conse- 
quens peccatum venit originale in universum genus 
humanum transfusum, quodque proinde poenis et 
affectibus ex eo manantibus obnoxium factum. Quod 
erat in duabus nostris praepositis quaestionibus demons- 
trandum. 

DE AETERNITATE P (ENAREM. 


UTRUM D/EMONUM HOMINUMQUE IMPIORUM vETERN.E 
SINT POEN.E. 


THESIS 10\ 


1. Fecit Deus sua divina virtute atque omnipotenti 
sapientia coelum et terram, et omnia quae in eis sunt; 
creavitque illa propter hominem, ut is prae caeteris 
entibus plurimis decoratus perfectionibus, Deo bene- 
diceret, ej usque gloriam hoc in orbe terrarum imme- 
diate celebraret. Sed brevis admodum praesens ho- 
minis vita! Et cum ad futuram pergat, sola ejus opera 
eum sequuntur. « Opera enim illorum sequuntur 
illos. » 

Quae opera, 1® vel talia sunt, ut ipse nulla macula 
obstrictus, e vita decedat; 2° vel talia sunt, ut macula, 
quamvis leviori aspersus, diem obeat supremum; 
3® vel talia sunt, ut gravi culpa coinquinatus, e vita 
migret ; 4® vel denique nondum lavacro regenera- 

tionis purificatus, id est noxa originali devictus, vitam 
liniat. 

Quatuor igitur sunt status, quibus creatura ratio- 
nalis in hujus curriculi termino inveniri potest, et 
totidem per consequens sunt status, qui eum in altera 
vita diversimode excipiunt. 

Sermonem de illis breviter, sed singulatim, aga- 
mus. 

2. Hinc si homo in primo statu feliciter decedat, 
tunc statini ascendit ad illam beatificam visionem, 
quae dicitur a Boetio, de Cons. Philos., libr. 3, 
part. 2 : « Status omnium bonorum aggregatione 
perfectus; » et a S. Aug., Enarr. in Ps. Ii, n. il : 
« Bonorum omnium summa et cumulus, » in qua 
« fulgebunt justi, et tamquam scintillae in arundineto 
discurrent » (Sap. 3, 7; Malth., 13, 43); ad illam 
beatam sedem, in qua * videtur Deus, non per spe- 
culum et in enigmate, sed facie ad faciem » (1 Cor., 
c. 13, v. 12); » et intuetur clare trinus et unus sicuti 
est » (Benedicius XII, in Const. Benedictus Deus); 
« ad regnum Unigeniti Redemptoris, in quo neque 
ruga, neque macula invenitur, et omne desiderium 
est plene completum ; » « illa cognitione, concludit 
Doctor Aug., de Spiritu et Littera, cap. 33, illa 
visione, illa contemplatione satiabitur bonis animae 
desiderium: hoc enim ei solum sal est; ultra non 
habet, quod appetat, quod inhiet, quod requirat. » 

3. Quod si in secundo statu quis e vita migret, 
tunc ad illud Purgationis devenit locum , quo in 
altera vita animae justorum, non plene in hoc mundo 
purgatae detinentur, usque ad integram divinae jus- 

titiae satisfactionem. « Interim juvantur precibus, 
ait revera Cyrillus Hierosolymitanus, in Catechesi 
mystagogica, 5, n. 6; denique pro omnibus oramus, 
qui inter nos vita functi sunt, maximum esse cre- 
dentes animarum juvamen pro quibus offertur pre- 
catio, dum sanctum illud et tremendum mysterium 
in altari positum est. » 

Et in themate decretorium habetur testimonium 
libr. 2 Mach., 43 et seqq., de Juda, qui « facta colla- 
tione, duodecim millia drachmas argenti misit Hiero- 

solvmam pro peccatis mortuorum sacrificium 

quia sancta ergo et salubris est cogitatio pro defunctis 
exorare, ut a peccatis solvantur ; » ita ut ab his animae 
justorum solutae, sicuti incensum ascendant ad illam 
lucis beatam sedem, insimul cum Angelis et Sanctis 
ad celebrandam Dei bonitatem atque justitiam. 

4. Quod si in quarto vitam finiant statu, id est ante 
regenerationis lavacrum pereant, tunc ad aeternam 
salutem pervenire non possunt; nam « nisi quis 
renatus fuerit ex aqua et Spiritu Sancto, non potest 
introire in regnum Dei. » Non potest revera quis 
regnare cum Christo, qui non fit membrum Christi ; 
et cum non possit cum Christo in alternum regnare, 
in lelernufh damnatur. 

3. Quid denique dicendum, si quis gravi culpae 
labe coinquinatus e vita decedat, uti tertio loco jam 
quae sivimus? 

Tunc miser infelix in aeternum erit? Poenis cru- 
ciabitur aeternis? 

6. Origenes Adamantinus, caeteroquin doctissimus 
et infatigabilis scriptor, ita inficiatus est hominum. 

damnatorum ipsorumque daemqfium pcenas futuras 
;eternas, ut demum impii plene suis sordibus purgati, 
ad vitam essent venturi beatam, ut sit Deus omnia in 
omnibus. 

Huic Origeniano errori adslipulati sunt ita dicti a 
S. Aug. (de Civ. Dei, 21, cap. 17 et seqq.) miseri- 
cordes. 

Qui, falsa quadam scientia et miseratione, vel pro 
impii serius ocius liberationem a pcenis felicitatem- 
que aeternam propugnabant, vel illis Dei misericor- 
diam adpromittebant Sanctorum precibus, vel tantum 
illis lavacro aquae vivae regeneratis hanc statuebant 
miserationem, quamvis impie, aut in haeresi hoc in 
mundo vitam duxissent, vel solis Catholicis, etiamsi 
male viventibus, vel illis denique, qui quamquam 
in peccatis vixissent, tamen eleemosynis indulsissent. 

Veniunt deinde Anabaplistae, Sociniani ac Rationa- 
I istae, qui aeternitatem poenarum denegant; nec desunt 
inter hos Prolestanles non pauci : Petrus Baelius nimi- 
rum, qui, in Resp. ad Provinc., lom. 3 Operum, 
cap. 144, ostendere conatus est pugnam adesse inter 
Dei infinitam bonitatem justitiamque, et poenarum 
aeternitatem. Illum secutus est Anton. Collinsius, in 
Serm. de libertate cogitandi, sect. 11, et Jo. Lockius. 
in suo Christianismo rationi consono. 

Nec denique verbum faciam de Incredulis ac Male- 
vialistis, qui recto tramite suis ex futilibus systema- 
tibus concludere debent pro non existentia inferni, 
proindeque insimul inficiari poenarum aeternitatem. 

7. Sed nos contra hos omnes, more solito, probare 
conamur in thesi, certum indubiumque esse pcenas 

aeternas existere, iisque in aeternum omnes in altera 
vita cruciari impios, sive daemones, sive homines, 
ideoque hanc statuimus propositionem : 

D/F.MONUM HOMINUMQUE IMPIORUM POEN.-E /ETERN.-E SUNT. 

8. Haec propositio ad fidem spectat : immediate 
enim a Deo in Scripturis, sive V., sive N. Testamenti 
revelata videtur; optime a traditione confirmatur, 
ab Ecclesia expresse proponitur, a ratione roboratur, 
a consensu universali luculenter evincitur. 

9. Et incipientes ab universali consensu, fidenter 
asserimus opinionem semper fuisse atque etiam 
hodie esse omnium nationum, omnium populorum, 
omnium temporum omniuraque locorum, hominum 
animas secundum anteactae vitas virtutes aut vilia, 
praemia aut pcenas in altera vita in aeternum habere. 

Apud Graecos revera et Romanos nihil certius erat, 
quam felicitas pro bonis, et miseria pro malis post 
mortem. 

Id enim praedicabant Philosophi, id et canebant 
Poetae (S. Aug., de Civ., libr. 22, cap. 25). Hinc vides 
quosdam, ardenti virtutis merito in coelum a veteribus 
fuisse evectos, sicut Pollucem, Herculem, ASneam, 
Romulum; alios inferioris dignitatis in luna locatos; 
caeleros ad inferos immissos. Hinc, pro bonis, Insulas 
Fortunatas, Turrim Saturni, Campum Elysium ; hinc, 
pro malis, Sisyphi saxum; hinc immeabiles inferorum 
viae, et ferreae portae. 

Hoc et tenuisse Graecos habetur a Cleineute 
Alexandr., Slromat. 5, id denique habuisse Tureas, 
Persas, Mogulenses, Tartaros barbarosque omnes 

usque ad noyae terrae cultores recentius detecta, 
monet Huetius, in Alneatis, lib. 2, c. 24. 

De Judaeis ac praecipue de duabus inter eos celeber- 
rimis sectis Pharisaeorum et Essenorum fuisse credita 
supplicia impiorum aeterna, testatur Joseph., lib. 8 
Antiq., c. 2 ; et multa in hanc rem ex libris Thalmu- 
dicis afferri possent, quae studiose collegit Julius 
Bartholoceius, tom. 2, Biblioth. Rabbin., in diss. de 
Inferno. 

Ergo consensu universali eruitur in altera 
vita pro bonis aeterna felicitas pro malis aeterna 
miseria. 

10. Sed quod a cousensu universali concluditur, 
apertissime quoque deducitur a S. Litteris, sive Ve- 
teris, sive Novi Testamenti. 

Legitur sane apud Isaiam, cap. 66, v. 24, de dam- 
natis : « Vermis eorum non morietur, ignis eorum 
non extinguetur. » Legitur apud Daniel, 12, 2 : * Et 
multi de bis, qui dormiunt in terrae pulvere, evigila- 
bunt: alii invitam aeternam, et alii in opprobrium, 
ut videant semper. » Atqui in his formulis exprimitur 
acerbitas supplicii; vermis qui rodet, ignis qui urit, 
et cruciatus aeternitas : vermis rodet, sed non consu- 
mitur ; ignis urit, sed non extinguitur. Ergo ex his 
eruuntur poenae, et aeternae poenae; alii enim evigila- 
bunt in aeternam vitam, alii in aeternum contemptum. 

Hinc optime S. Gregorius Papa, explicans illud 
Job, 20, 18 : * Luet, quae fecit omnia, nec tamen con- 
sumetur, » ait, lib. 15 Moralium : « Quia cruciatur, 
et non extinguitur; moritur, et vivit ; deficit, et sub- 
sistit; finitur semper, et sine fine est. » 

c. 

Ergo ex V. T. clare patet pro impiis poenarum 
aeternitas in altera vita. 

U. Id luculenter deducitur ex plurimis N. T. locis, 
sed unum vel alterum in medium proferemus. Pe- 
remptorium est illud Matth., 25, 41 : t Discedite a me, 
maledicti, in ignem neternum, qui paratus est diabolo, 
et Angelis ejus. » Ex quo testimonio aperte concludi- 
mus mternis suppliciis esse maciandos diabolum alios- 
que omnes dmmones ; nam «terno igne illi in sempi- 
ternum cruciandi sunt, quibus paratus q§t ■: atqui 
paratus pro diabolo et Angelis ejus. 

Quid do hominibus? Prosequitur sacer textus : « Et 
ibunt hi in supplicium aeternum, justi autem invitam 
«ternam. » Itaque non solum ignis aeternus, sed poena 
ipsa et supplicium erit aeternum pro Angelis malis 
quidem et pro hominibus impiis. 

In re «amen est audiendus S. August., de Fide et 
Opere, c. 15, cum interpretetur locum Matth. : « Ne- 
que illud dici hic potest in quo nonnulli seipsos se- 
ducunt, ignem aeternum dictum, non ipsam combus- 
tionem aeternam. Per ignem quippe qui «ternus erit 
transituros, arbitrantur eos, quibus propter fidem 
mortuam per ignem promittunt salutem, ut videlicet 
ipse ignis aeternus sit, combustio vero eorum, hoc est 
operatio ignis, non sit in eos «terna, cum et hoc pro- 
videns Dominus sententiam suam conclusit ita dicens : 
sic ibunt illi in combustionem «ternam, justi autem 
in vitam «ternam. Erit ergo «terna combustio sicut 
ignis, et eos in illam ituros veritas dicit quorum non 
lidem, sed bona opera defuisse declaravit. » 

12. Ac jure meritoque S. Doctor ita locutus est ; 

nam sacer textus, in Apocalyps., 20, 10, de impiis 
dicit : « Cruciabuntur die ac nocte in saecula saeculo- 
rum ; » de justis autem, cap. 22, 5 : < Regnabunt in 
stecula saeculorum. » 

Habes igitur hic telemam felicitatem pro justis, 
aeternum cruciatum pro malis. 

Atqui adversarii admittunt aeternam felicitatem pro 
beatis : debent ergo etiam admittere aeternitatem cru- 
ciatus pro impiis. 

ita sane ratiocinatus Irenaeus, in libr. 4, cap. 47 : 

« Quibuscumque dixerit Dominus : Discedite a me, 
maledicti, in ignem aeternum, isti erunt semper dam- 
nati; et quibuscumque dixerit : Yenile, benedicti Pa- • 
tris mei, percipite haereditatem regni, quod praepara- 
tum est vobis in sempiternum, hi semper percipiunt 
regnum, et in eo proficiunt semper. » 

Ergo ex Scriptura constat daemonum hominumque 
impiorum aeternas esse poenas. 

13. Ast, dices, loca Scripturarum, quae insinuant 
impiorum aeternam damnationem his vocibus interi- 
tus, mortis, perditionis vel intelliguntur in sensu pro- 
prio, et tunc destructionem important, vel improprie, 
et tunc diuturnam durationem, non aeternitatem. 

In primis monemus non tantum usam esse Scriptu- 
ram his vocibus cum damnatorum poenam expresserit, 
sed etiam aliis, id est ignis, tenebrarum, etc.; deinde 
asserimus Scripturam his vocibus usam esse compa- 
rationem nimirum instituentem inter poenam impiis 
in inferno paratam et mortem, ita ut significaret tan- 
tam hujus cruciatus esse intensitatem, ut sit quasi 
mors, aut interitus. 

Hac posita animadversione, corruit ex se altera 
difficultas ; nam loca in sacris adhibita eloquiis non 
indicant diuturnam durationem, sed veram aeternita- 
tem. Dicunt enim quod impiorum pcena sit sine fine, 
sit vermis non moriens et ignis inextinguibilis. Et 
sic etiam resolves alia ex Scripturis objecta : Cum in 
his dicitur non fore aeternam divinam ultionem in- 
telligitur agi de ultione hominibus danda hoc in orbe 
terrarum. 

Sic dices de aliis sacris testibus, in quibus videtur 
Deum vere comminatura esse aeternitatem poenarum, 
sed sibi jus reservasse illas mitigandi impiisque in- 
dulgendi ; nam decreta Dei, quae de poenarum aeterni- 
tate verbum dicunt, sub duplici respectu possunt 
considerari : vel quatenus sunt tantummodo commi-, 
natoria, vel quatenus sunt quoque absoluta ; et dum 
ultro fatemur adversariis in primis Deum sibi jus non 
ademisse mitigandi poenas, negamus eodem tempore 
id de secunda parte absolutum : sane Dei decretum 
debet suae veracitali et fidelitati ut executioni man- 
detur. 

Remanet igitur nostra propositio ex Sacris Litteris 
optime comprobata. 

14. Nunc ad Ecclesiae universalem traditionem, 
quam certum indubitatumque est esse unanimem, 
antiquam, non interruptam quoad dogma de aeterni- 
tate poenarum. Postquam enim primum a Theophilo, 
Alexandrino Patriarcha, error Origenianus damnatus 
fuit in Synodo, habita an. 400, una voce Ecclesia 
universa hujusmodi doctrinam veluti haereticam ha- 
buit ; et Patres recentiores confirmarunt quod Patres 
anteriores jam dixerant. 

15. Sic revera Hilarius loquitur, c. 5, in Mattii. : 

« Igitur requies nulla gentibus neque mortis, ut vo- 
lunt, compendio quies dabitur. Sed corporalis et ipsis 
aeternitas destinabitur; ut ignis aeternus sit in ipsis 
aeterna materies, et in universis sempiternis exercea- 
tur ultio sempiterna. Si igitur gentibus idcirco tantum 
iudulgetur aeternitas corporalis, ut mox igni judicii 
destinentur, quam profanum est Sanctos de gloria 
aeternitatis ambigere, cum iniquis aeternitatis opus 
praestetur ad poenam. » Quod vero Hilarius hic de 
gentilium sempiterno supplicio disserit, id aliis in lo- 
cis de peccatoribus universis affirmat. 

Idem et Clemens R., citatus a Damasceno, in Eclo- 
gis impiarum animarum sempiternas poenas praedicat 
illis verbis : « Immortales, inquit, omnes animae sunt 
impiorum, quibus melius foret non incorruptibilibus 
esse. Nam poena sempiterna ab inextinguibili igne 
punitae, neque morientes nullum flnem obtinere pos- 
sunt. » 

Item Tertull., in Apologetico, piis ac bonis vitae 
aeternae retributionem destinatam asserit, profanis vero 
ignem aeque perpetuum et jugem-. 

Sic et S. Hieronymus, contr. Haeres., lib. 4 et 28 ; 
sic Justinus Martyr, Apolog., 1, c. 28; sic Cyprianus, 
Lactantius, Minucius Felix. 

S. Doctor Augustinus denique, in libr. de Haeresi- . 
bus, n. 43, inter Origenis dogmata, quae Catholica 
Ecclesia omnino non recipit, hoc etiam recenset de 
purgatione et liberatione, ac rursus post longum tem- 
pus ad eadem mala revolutione rationalis universas 
creaturae : * Quis enim catholicus, subdit, Christianus 

vel doctus, vel indoctus, non vehementer exhorreat 
eam, quam dicit purgationem malorum, id est etiam 
eos, qui hanc vitam in flagitiis, et facinoribus, et sa- 
crilegiis atque impietatibus quamlibet maximis linie- 
runt, ipsum etiam postremo diabolum atque Angelos 
ejus, quamvis post longissima tempora purgatos atque 
liberatos regno Dei lucique restitui? » 

Ergo ex SS. Patribus planum est aeternitatis poe- 
narum dogma. 

16. Sed cum adversariis, objicies, non paucos esse 
Patres, qui contrarium sentiant : inter quos recensetur 
Gregorius Nazianzenus, qui primum in Oratione 39, 
qum est in Sancta Lumina, n. 19, Novatiauis commi- 
natur supplicia post mortem, sed purgatoria tantum, 
non aeterna ; ac deinde distinguens duo ignium ge- 
nera, in Orat. 40, in S. Baptismum, num. 36, sub 
dubio relinquit. Nihilominus, fatente Nicela , in 
Comm. ad illas Orat., quamvis hujusmodi loca sint 
obscura, tamen interpretari possunt de igne sempi- 
terno, secundum ipsius Doctoris mentem, in Orat. 15, 
n. 30; ubi scribit damnatos a Deo projectos esse, ut 
inustam in conscientia sempiternae ignominiae notam 

gerant nullumque illis locum esse poenitentiae 

neque errorum emendationi. 

Recensetur, 2°, Gregorius Nyssenus, qui, in Orat. 
- catechelica, cap. 26, docet peccatum impiorum quasi 
aurum in fornace longo ardore purgari debere. 

Hoc utique sapit haeresim Origenianam; sed ex al- 
tera parte utique indubitatum est fuisse id adulte- 
rina manu assutum, uti constat ex S- Germano, Pa- 
triarcha Constantinopolitano, ex Nicephoro et deni- 

que ex doctrina S. Docloris Gregorii } qui revera in 
Orat, adversus eos, qui castigationem aegre ferunt, 
de anima damnati affirmat eam esse luctu numquam 
finituro ac insolabili in aeternum cruciatam. 

Numerantur insuper ex Latinis Ambrosius atque 
Hieronymus, Irenoeus et Justinus. 

Non loquimur hic de duobus his postremis ; nam 
superius ad eorum veram doctrinam significandam 
satis jam diximus : proindeque loquenles de S. Am- 
brosio, adversariis contradicere non dubitamur; nam 
hic S. Doctor, Enarr. in Ps. 118, veram in themate 
profitetur doctrinam. 

Ita etiam dicendum est de S. Hieronymo; nam, 
Comment. in cap. S Isaiae, detrahit in gehennam im- 
pios eosque aeternis suppliciis cruciatos. 

Illud vero mirum magis est adversarios scilicet* 
inter quos Burnetius, in medium proferre Augusti- 
num eumque in partem suam trahere, dum nemo 
clarius dogma hoc Catholica) Ecclesiae tradidit atque 
in eo acerrime Origenianos vexavit. 

Quod si autem Patres vel contra credidere, vel de 
hac doctrina locuti obscure fuerunt, hoc tantum ex 
unica ratione venit, quia locuti sunt antequam Ec- 
clesia, in Synodo Y OEcumenica Constantinopolitana, 
opinionem illam Origenis damnasset. 

Ergo ex Patrum traditione firmum dogma feter- 
nitatis poenarum remanet. 

17. Quod etiam concluditur ex Martyrum respon- 
sionibus, qui cum urgerentur ad diis sacrificandum, 
id recusabant, ne incurrerent poenam perpetuam. 

18. Unde jure Ecclesia Catholica, in Synodo V 0E- 

cumenica, anathemate ferit omnes illos, qui dicerent 
temporanea esse daemonum et impiorum hominum 
tormenta finemque ea tempore aliquo habitura, atque 
impios ac daemones in priorem suum statum restitu- 
tum iri. Idque etiam eruitur ex Symbolo Athanasiano, 
quod ita concludit : « Qui bona egerunt, ibunt in vi- 
tam aeternam; qui vero mala, in ignem aeternum. » 

19. Quae veritas adeo est aperta ac evidens, ut ra- 
tio ipsa non modo ei non repugnet, sed imo illam 
confirmet. 

1° Illud revera dici non potest contradictionem ac 
repugnantiam implicare rectaeque rationi adversari, 
quod a Deo in S. Litteris revelatur : atqui a Deo re- 
velatur aeternitas poenarum pro impiis. 

2° Inibi inveniri nequit repugnantia ubi non est 
animadversa a primis Ecelesiae luminibus, maximo 
ingenio praeditis ac acutissimo utentibus ratiocinio. 
Atqui ex Patribus aeternitas poenarum non est ani- 
madverse repugnans ; quinimo S. Aug. de hoc potis- 
simum utebatur argumento ad terrendos peccatores. 
De catechizandis enim rudibus, c. 23, ait : « Fuge, 
frater, fuge illa tormenta, ubi nec tortores deficiunt, 
nec torti moriuntur. » 

3° Poenae hujusmodi, sive privativae sint, quate- 
nus consistunt in amissione Dei summi boni; sive 
positivae, quatenus in inflictione cruciatuum seu do- 
loris consistunt, sibi non contradicunt; nam primae 
quod aeternae esse debeant ex eo liquet quia pecca- 
tor, cum sciens lubensque eas per lethalem culpam 
incurrat, voluntario ab aeterna felicitate recedit. 

Ut vero aeternae esse debeant illae poenae, quae po- 

sitivae nuncupanlur exinde patet quod, sicut recte 
agentibus debentur bona, ita perverse agentibus de- 
bentur mala (S. Thom., contr. Gent., 3, c. 145, n. 1). 
Atqui sive bona, sive mala dici possunt aeterna; nam 
ulraque relate ad Deum in operationibus habent 
quamdam speciem infinitatis, et homo, cum sit limi- 
tibus circumscriptus, non potest per intensitatem in- 
finite neque frui, neque pati : poterit igitur per ex- 
tensionem. 

20. Hinc peroptime componitur aeternitas poenarum 
cum Deo infinitis attributis; nam Deus eodem tem- 
pore quod est bonus et misericors est etiam justus. 
Unde posita ex una parte bonitate, ex altera justitia, 
inter utramque creatura rationalis emittit actiones, 
quae si secundum ordinem sunt, tunc veniunt sub bo- 
nitatis patrocinio, si sunt contra ordinem, subduntur 
justitiae; ac proinde tum unae, tum aliae, diversimode 
sentiunt effectus bonitatis et justitiae. Ergo non est 
Deus, qui vult justitiam, sed homines, qui sub justi- 
tia ponuntur; ideoque Deus ita hominem condidit ad 
aeternam felicitatem, ut illam nihilominus ipse compa- 
ret debitis obsequiis : et hoc in sensu non reddit illum 
miserabiliorem sed felicem, si in suo ordine consistat. 

21. Ergo aeternitas poenarum pro impiis non modo 
rectae non adversatur rationi, sed et ab ea confirmatur. 

Ergo ex quibus omnibus compendiose delibatis, 
tum ex Scriptura, tum ex universali Traditione, ex 
Ecclesiae verae decretis, ex rationibus constat daemo- 
num hominuraque impiorum aeternas esse poenas. 
Quod demonstrare assumpsimus in thesi; et sic insi- 
mul explicit Tractatus de Deo Creatore. 

DE INCARNATIONE. 
THESIS 11\ 


De Christi natura divina et humana, deque 
ejus unica persona. 


I. Disserentes compendiose de homine, illum jam 
„ vidimus divina misericordia atque virtute ex nihilo 
ad existentiam eductum, et veluti primam creaturam 
in adspectabili hujus mundi machina vocatum, ut 
primus inter rerum ordines jubilaret Deo ejusque 
laudes cum Angelis celebraret. Consideravimus illuni 
praeterea 'Justitia Originali praeditum in Paradiso vo- 
luptatis locum obtinere ibique frui Deo, ex quo bo- 
nus erat bonus. Vivebat inibi scilicet sine ulla eges- 
tate, ita semper vivere habens in potestate. Cibus 
aderat, ne esuriret; potus, ne sitiret: lignum vitae, 
ne illum senecta dissolveret; summa in carne sani- 
tas, in anima iota tranquillitas. Sed heu infelix ho- 
mo!!! per transgressionem divini mandati hmc omnia 
perdidit et in maximam incidit calamitatem, in quam 
totum insimul humanum genus traduxit. 

Ast Dei Patris infinita misericordia, ut illum a tanta 
traheret miseria, Unigenitum misit Filium suum, qui 
proprio suo sanguine nos a daemonis liberavit capti- 
vitate. 

De hoc igitur magno pietatis Sacramento in prae- 
senti nostrum est disserere, ac illa humilitate, reve- 
rentia et praecisione, quae in re tanti momenti neces- 
sario requiritur : postquam aliquid de hoc divino Re- 
demptore, id est de Messiae adventu breviter dixeri- 
mus, disseremus in hac disceptatione de hujus Repa- 
ratoris, seu Christi natura divina atque humana de- 
que ejus unica persona; et ex quibus illa deducimus 
corollaria, quae ad thesim habeant relationem. 

In altera vero subsequenti disceptatione de Christi 
vero ac proprie dicto sacerdotio ejusque aliis in hac 
mortali vita muneribus, agemus; et sic hujus magni 
pietatis Mysterii etiam praecipua delibabimus. 

2. Sit igitur in re brevis sed immediata tractatio. 

Nomine itaque Messiae non significatur aliquod va- 
gum, aut indeterminatum, aut multiplex, uti autu- 
mat Judaeus, incredulus Salvador, sed peculiare ali- 
quod individuum, quod a Deo in lege promissum 
fuit, et ab Hebraeis quovis tempore expectatum. 

Si enim primo limine lex, id est universus aperia- 
tur Penlaleuchus, meridiana luce clarior haec exsur- 
git veritas. 

Quod autem Messias ab Hebrmis quovis tempore 
expectatus sit, facile evincitur e\ oraculis ejusdem 
legis, ex non interrupta Hebraeorum traditione, ex 
universali denique omnium nationum consensu; et a 
quibus insimul eruitur hujusmodi Messiam esse indi- 

viduum singulare, unicumque, ex eo quod habeat 
singulares characteres, unicaque officia. 

3. Atqui Messias ille jam venit : epocha enim ejus 
adventus ex Scriptura certa ac determinata fuit, quae 
tamen retardari nequibat, et jamdiu elapsa est. 

4. Atqui hic verus Messias est Jesus Nazarenus, id 
est Christus. 

Et sane ille dicendus est verus Messias, in quem 
1° epochae a Prophetis determinatae collimant; 2° in 
quem munia et officia obeunda, a Prophetis relata, 
conveniunt; 3° in quem notae et characteres promissi 
Messiae conspirant. 

Atqui haec omnia in Jesu Nazareno, seu Christo, 
veriffcantur. 

5. Et re quidem Yera, ex vaticinio Jacobi Messias 
venturus erat, fatiscente Judaica republica; et Jesus 
Nazarenus hoc tempore venit, nempe regnante He- 
rode. 

Ex Daniele Messias venturus erat circa exitum 
septuaginta hebdomadum ; et Jesus Nazarenus venit 
hoc tempore, ita ut in initium postremae hebdomadis 
se publice manifestaverit, in medio hujus hebdoma- 
dis morti addictus fuerit. 

Ex Aggaeo et Malachia Messias venturus erat, 
stante adhuc secundo templo. Et Jesus Nazarenus hac 
venit aetate : disputationem sane tenuit in templo 
cum Doctoribus, ex eo cum funiculis ejecit mercato- 
res, et post ejus mortem flammis consumptum est 
templum. 

Ergo epochae ad determinandum adventum veri 
Messiae cum Jesu Nazareni adventu mirifice concor- 
dant. 

6. Ia hunc munia atque officia obeunda veri Mes- 
siae conspirant. 

1° Munus porro erat Messiae cultum abrogare vete- 
rem, novumque sufficere (Malach., 10 et seqq.). Hoc 
fecit Christus; nam morte sua sacrificio, cultui, sacer- 
dotio Aaronico finem fecit. 

2° Messiae erat vocare gentes ad amorem cognitio- 
nemque Dei, ideoque Synagogam rejicere, juxta il- 
lud Jacobi : « Et erit expectatio gentium. » Et Jesus 
Nazarenus hic fuit, illud fecit, uti constat ex historia 
Evangelica; et sic deinceps. 

Ergo in Jesu Nazareno illa inveniuntur officia, quae 
vero Messiae obejinda erant. 

7. In Christo denique dantur notae et characteres 
veri Messiae. 

Characteres hujusmodi vel respiciunt originem, vel 
personam. De utrisque loquamur. 

1° De origine. Messias nasci debebat ex tribu Juda, 
ex familia David, ex Virgine Matre (Is., 7, 14). In 
Bethleem, civitate Judae (Michaeas, 5, 2). 

Atqui haec sunt in Jesu Nazareno verificata (Matth., 
c. 1, v. 6; Joan., 8, 42). Ergo. 

2’ Veniamus nunc ad characteres, quae respiciunt 
personam. Moyses erat in Scripturis Messiae typus, 
praeceptor, thauraaturgus, legislator. Ergo Messias 
haec omnia in summo gradu obtinere debebat (Isaias, 
c. 55, v. 4; idem, 2, 3; Zach., 9; Is., 35, 6). 

Insuper ei erat sacerdotale munus adscriplum 
(Psal. 109), ingredi templum Zorobabelicum, homi- 
num delicta ferre, vendi triginta argenteis, falso ac- 
cusari, saevae morti addici (Dan., 9); supplicii crudo 

genere cruciari (Psal. 21; Isaias, 53), resurgere de- 
mum debebat et gloriam afficere (Psal. 109 et 16). 
Sed haec omnia iu Jesu Nazareno sunt, uti concludi- 
tur evidenter ex historia Evangelica. 

Ergo characteres et notae, quae vero Messiae tribui 
solent, in Jesu Nazareno inveniuntur. 

Ergo in Jesu Nazareno conspirant epochae, a Pro- 
phetis in verum Messiam determinatae; concordant 
officia et munia obeunda, vero Messiae collimant de- 
mum notae et characteres. 

Ergo Je*us Nazarenus, nempe Christus, est verus 
Messias. 

8. Sed quisnam est hic Christus? ■ 

Est Verbum Dei, homo factum per assumptionem 
carnis. 

Unde Incarnatio, seu oeconomia, seu dispensatio in 
actione divina est assumptio naturae humanae, a Ver- 
bo divino facta in unitate personae ad humanum ge- 
nus redimendum. 

In modo vero post assumptionem est unio duplicis 
substantiae humanae videlicet et divinae in unica di- 
vini Verbi persona, unde Christus. 

9. Hinc quairilur : hic Christus estne vere ac pro- 
prie Filius Dei? 

Photinus, Theodotus ac Paulus Samosatenus divini- 
lati carnem sumere haud convenire contendunt, ideo- 
que concludunt : ergo Christus non est Deus. 

Sociniani hunc renovant |errorem. Rationalistae ul- 
terius progrediuntur; et negantes existentiam Verbi, 
dlud habent veluti quoddam Dei attributum ac pro- 
mde concludunt, Christum esse simplicem hominem 

!ic Dei legatum, et si sanctum, doctum ideoque confe- 
rendum esse cum Pythagora, Socrate, Zoroaslro, Con- 
fucio aliisque, quos Deus excitavit, ut dictis, faclis- 
que suos edocerent populares, ac institutis sive politi- 
cis, sive religiosis ad posteros transmissis, illos a vi- 
tiis, pravisque moribus arcerent. 

Sed quidquid impii in contrarium sentiant, nos- 
trum est ostendere Christo vere ac proprie inesse di- 
vinam naturam, proindeque contra hos omnes sit 


PROPOSITIO : 

VERE AC PROPRIE DICTA DIVINITAS, SEU NATURA DIVINA, 
IN CHRISTO JESU AGNOSCENDA EST AC PROFITENDA. ' 

10. Neminem praeterit hanc propositionem ad fi- 
dem spectare; nam clara est Sacris Eloquiis, ex pro- 
fessione fidei in omnibus symbolis exhibita, perop- 
time ab universa Ecclesiae traditione comprobata. 

Hinc facile nobis erit hoc unico argumento illam 
probare. 

Ille dicendus est esse vere Deus, 1° qui habet no- 
men divinitatis; 2° qui habet divinam essentiam; 
3° qui habet divina attributa; 4° qui tribuit sibi ve- 
ram divinitatem; 5° cujus verba Judaei et Discipuli 
ejus intellexerunt de vera divinitate; 6° et omnes ins- 
pirati scriptores hujus articuli professionem veluti 
praecipuum fundamentum constituunt fidei; 7° cui de- 
nique tribuitur cultus Latriae. 

Atqui haje omnia Christo conveniunt. 

11. El sane Christus habet nomen divinitatis. Jere- 
mias reapse, antiquas Messiae promissiones repetens, 

cap. 18, 6 : « In diebus illis, ait, salvabitur Juda 

et hoc est nomen, quod vocabunt eum Dominus. » 
Sed, ut Judaei fatentur, sacrum et ineffabile nomen 
Jehovah (Dominus), nonnisi vero Deo tribuitur. Ergo 
Messias verus Deus futurus erat : atqui Messias est 
Christus. Apostolus enim Paulus, alludens huic Jere- 
miae loco, i Coriath., 1, 30, inquit de Christo : « Qui 
factus est nobis sapientia a Deo, et justitia, et sancti- 
ficatio, et redemptio. » Ergo Christus habet nomen 
divinitatis. 

12. Christus habet naturam divinam. Pater ASter- 
nus, loquens per Davidem (Psal. 102), de Filio suo 
ait: « Ante luciferum genui te; » alibi : « Filius 
meus es tu, ego hodie genui te; » Joan., c. 1, v. 18 : 
« Unigenitus, qui est in sinu Patris; » Apost. ad Ga- 
lat., 4, 14 : « Filium Dei proprium. » Atqui, Filius 
meus. Unigenitus, Filius in sinu Patris, Filius Dei 
proprius alius non est nisi ille, qui Patris ex natura 
originem trahit : ergo Filius est Patris naturalis ; sed 
Filius naturalis dicitur, qui Patris natur® participat, 
qui Patri consubstantialis est, qui ejusdem natur® 
Patris est. Atqui natura Patris est divina; ergo na- 
tura Filii est divina. 

Nam, docente Alhanasio, generatio in divinis non 
consistit in origine viventis a principio vivente con- 
juncto in similitudinem, ita ut essentia geniti dis- 
tincta ac divisa sit a genitore, sed una, imo unica 
stante essentia, efficitur generatio; ergo Filius est 
ejusdem essenti® Patris, est Patri consubstantialis. 

« Sicut Pater habet vitam in semetipso,sic dedit Filio 
habere vitam in semetipso » (Joan., 5, 26); et alibi : 

« Ego et Pater unum sumus Pater in me est, el 

ego in eo. » 

Atqui Filius hic est Verbum; sed Verbum hujus- 
modi est Christus : ergo Christus habet divinam es- 
sentiam, naturam divinam. 

13. Christus habet divina attributa. 

Hic Filius estne revera eadem .Patris natura? Estne 
eadem Patris substantia? 

Utique. Atqui in eadem natura, in eadem substan- 
tia non possunt nisi identica attributa consistere : ergo 
Filius, id est Christus, habet Patris divina attributa; 
hinc Pater «ternus, Filius aeternus; Pater creator, 
Filius creator; Pater omnipotens, Filius omnipotens-; 
Pater summe sapiens, Filius summe sapiens; Paler 
summe bonus, Filius summe bonus ; et sic deinceps. 
Jureae merito igitur Joan. ,5,21, deVerboait: « Quae- 
cumque ille (Deus) fecerit, haec et Filius similiter fe- 
cit. » Pater creavit, et Verbum creavit. Atqui Verbum 
est Christus : ergo Christus habet divina attributa. 

14. Christus tribuit sibi veram divinitatem. Alt 
enim apud Joan., 3, 16 : « Sic Deus dilexit mun- 
dum, ut Filium suum Unigenitum daret, ut omnis qui 
credit in eum non pereat, sed habeat vitam aeternam. » 
Atqui Filius Unigenil* est ille, qui Patris naturae est 
particeps. Sed Pater est verus Deus : ergo Filius ve- 
ram sibi tribuit divinitatem. Atqui Filius dat vitam 
aeternam ; sed qui dat vitam aeternam est Ens Supre- 
mum, est Deus verus : ergo Filius, nempe Christus, 
sibi tribuit veram divinitatem. 

15. Verba Christi Judaei et discipuli ejus intellexe- 
runt de vera divinitate. 

Judaei revera propterea eum uti blasphemum inter- 
ficere voluerunt, quia dicebat se esse Deum, aequalem 
se faciens Deo (Joan., 5, 18); « et quia tu, homo cum 
sis, facis teipsum Deum » (Joan., 10, 33). 

Quoad discipulos ejus plana res est; nam Apostolus 
Paul., in Epist. ad Hebraeos, 1, Christum ita vocat 
Filium Dei, ut sit splendor Patris, et figura substan- 
tiae ejus, portansque omnia verbo virtutis suae 

per quem fecit et saecula. 

Idcirco Filius ante saecula erat : ergo Patri coaeter- 
nus, splendor Patris ; ergo Filius ejusdem gloriae ma- 
jestatisqne Patris; nam splendor, qui emanat ex eo, 
radius est profluens a sole : jam vero natura radii est 
identica naturae solis, a quo originem ducit; unde 
Pater Deus, Filius Deus et figura substantiae ejus. 
Atqui figura essentialis aeternae substantiae sic ex- 
pressa, ut sit per omnia illi similis et aequalis omnino, 
scilicet ejusdem naturae. 

Portansque omnia verbo virtutis suae, nimirum re- 
gens, gubernans, conservans et continens omnia 
nutu suo ac potentia. Atqui conservatio continua idem 
est ac creatio, et creatio subaudit infinitam poten- 
tiam : ergo Filius, id est Chris^s, est omnipotens. 

Purgationem peccatorum fanens. Peccatorum pur- 
gatio gratiam sine limitibus subaudit, sed hanc non 
possidet nisi Deus : ergo Filius, seu Christus, est 
Deus. 

Ergo ex Apostolo Paulo non solum verba Christi 
sunt accipienda in sensu ut ipse sibi veram tribuat 

divinitatem ac realiter illam habeat, sed insuper ut ei 
sint omnia alia attributa divina. 

Et sic de aliis discipulis dices. 

Ergo tum Judaei, tum discipuli Christi, intelligunt 
ejus verba de vera divinitate. 

16. Omnes inspirati Scriptores hujus articuli pro- 

fessionem veluti praecipuum fundamentum consti- 
tuunt iidei a Jesu praedicatae Judas, Epist. sua, 4 

et 5, S. Joan., 1 Epist., 1, 2, vocat Christum vitam 
aeternam; Petrus apud Matth., 16, Filium Dei vivi; 
Lucas, 1, 16, Dominum Deum. 

Ergo vel Christus verus Deus, vel de religione Ca- 
tholica actum est. 

17. Christo denique tribuitur cultus latriae. 

Magi adoraverunt eum, caecus procidens adoravit 
illum. Atqui cultus latriae soli Deo tribuendus est : 
« Soli Deo honor et gloria ; Deum tantum adorabis ; 
in nomine ejus terrestrium, coelestium, inferorum 
omne genuflectetur. » 

Ergo Christo tribuitur cultus latriae; ergo Deus. 

18. Atqui ille qui habet nomen divinitatis, divinam 
essentiam, divina attributa, qui tribuit sibi divinita- 
tem, cujus verba Judaei ac discipuli de vera inteiiexe-. 
runt divinitate, Scriptores inspirati de hac veritate 
fundamentalem Catholj^ae religionis articulum fecere, 
cui denique tribuitur cultus latriae est vere ac pro- 
prie Deus. 

Ergo vera ac proprie dicta divinitas, seu natura di- 
vina in Christo Jesu, agnoscenda est ac profitenda. 

19. Et nunc veniant adversarii et dicant, Sacras 
Litteras Christo improprie nomen Dei tribuere ac alias 

proprietates ex hoc ei conferre» utpote Dei legato, 
qui Dei ipsius personam sustinet. Nam ex dictis jam 
patet quantam in se absurditatem hujusmodi conti- 
neant oppositiones; nam Christus est verus Deus. 
Numquam se exhibet ut merum Dei legatum, et quam- 
vis divinam naturam cum divinis attributis sibi ad- 
scribat, haec tamen omnia a Patre sibi communicata 
ab aeterno praedicat, quia ex eo prodivit, ab eo pro- 
cessit : cum Patre sine fine regnabit, et regni ejus 
non erit finis. 

Ergo semper in suis viribus nostra manet pro- 
positio. 

20. Quae etiam peroplime probatur ab universali 
Traditione. Patres revera id unanimi voce confiten- 
tur ; et ne nimius sim, in medium tantum proferam 
S. Irenaeutn, qui, provocans haereticos sui temporis 
Christi divinitatem negantes, haec ait : « Ecclesia per 
universum orbem usque ad fines terrae seminata est ; 
et ab Apostolis et a discipulis eorum accepit eam fi- 
dem, quae est in Deum Patrem Omnipotentem, et in 
unum Jesum Christum, Filium Dei, incarnatum pro 
nostra salute. > 

. 21. Hoc et haeretici ipsi quandoque confessi sunt, 
hoc saepissime Martyres, hoc denique semper tenuit 
vera catholica fides, uti in omnibus Symbolis profitetu r. 

Ergo Christus est vere ac proprie Deus. 

22. Estne verus homo ? 

S. Leo Magnus, in Serm. 28, qui est octavus in Na- 
tivitate Domini, de safictissimo Incarnationis Myste- 
rio (cap. 4), recensens errores haereticorum : « Alii 
etenim, inquit, Domino solam humanitatem, alii so- 
lam adscripsere divinitatem. » 

Et jure ila locutus esi, nam adversarii etiam conlra 
Christi naturam humanam difficultates faciunt. 

Alii nimirum illam apparentem dixerunt, ut Phan- 
tasiastae; alii Christo tribuerunt corpus, sed aethereum 
atque sidereum, vel coeleste, ita ut transitum fecisset 
per Mariam, ut aqua per tubum ; nonnulli Christum 
dixere a S. Josepho progenitum, uti Cerinthiani atque 
Ebionistae, et ita deinceps. 

Ast nos contra hos omnes Christi veram humanam 
naturam vindicabimus, ac deinde totidem necessaria 
corollaria deducemus, proindeque hanc statuimus pro- 
positionem : 

VERBUM DIVINUM HUMANAM NOBIS CONSUBSTANTIALEM 
ASSUMPSIT NATURAM, INTEGRAM ATQUE PERFECTAM. 

23. Edicitur sane in Concil. Chalcedonen., act. 5 : 
« Christum perfectum inhumanitate, Deum verum et 
hominem verum, eumdem ex anima rationali et cor- 
pore, consubstantialem nobis secundum humanitatem, 
per omnia similem nobis, absque peccato. » Et in Sym- 
bolo Athanasiano dicitur : « Perfectus Deus, perfectus 
homo, ex anima rationali, et humana carne subsistens. » 

24. Atqui hoc jure meritoque; id enim plane evin- 
citur ex Joan., in initio Evangelii sui : « In principio 
erat Verbum, et Verbum erat apud Deum, et Deus erat 
Verbum. » Ergo hujusmodi Verbum est Deus, scilicet 
habet proprie dictam divinitatem; sed hoc Verbum 
est Christus : unde Christus est Deus. 

Sed Verbum hujusmodi caro factum est, nimirum 
assumpsit veram nostram carnem et inter nos fuit, 
habitavit in nobis, et quomodo? Veluti verus homo ; 

Ita ut Unigenitus Dei verus ex essentia Patris natu- 
ram haberet divinam, ex assumptione carnis naturam 
haberet humanam. « Et vidimus gloriam ejus, glo- 
riam quasi Unigeniti a Patre. » Hinc si Christus ex 
dictis fuit verus Deus, ex iisdem considerationibus 
est verus homo, juxta illud Apostoli ad Galat., 4, 4 : 
« Misit Deus Filium suum, factum ex muliere. » Et 
passim in Scripturis Christus dicitur homo et filius 
hominis, datur ejus conceptio, ejus nativitas, ejus 
vita, mors ac denique resurrectio. 

Atqui haec omnia convenire non possunt nisi vero 
homini : ergo Christus est verus homo. 

« Videte, inquit discipulis suis, manus meas et 
pedes, quia ego ipse sum : palpate, et videte, quia 
spiritus carnem et ossa non habet, sicut me videtis 
habere. > Adhuc autem illis non credentibus et 
mirantibus praegaudio dixit : « Habetis hic aliquid, 
quod manducetur? » Et coram eis manducavit, ut per 
veritatem comestionis veritas patefaceret carnis, in- 
quit S. Gregorius Papa. 

Ergo in Christo est vera humana natura. 

25. Christus igitur est verus homo : ergo corpus 
ejus est reale, non apparens, neque phantasticum, 
uti Phantasiastae somniant. Et contra hos ratiocinatur 
S. Thomas, 3 p., quaesi. 5,art. 1 : « Si non fuit verum 
corpus Christi, sed phantasticum, ergo non veram 
mortem sustinuit, nec aliquid eorum, quae Evange- 
listae de eo narrant secundum veritatem gessit, sed 
solum secundum apparentiam quamdam ; et sic ita 
sequeretur quod non fuerit vera salus hominis sub- 
secuta : oportet enim effectum causae proportionari. » 

26. Est corpus Christi verum corpus : ergo uon 

est e coelo delapsum, non coelesti substantia constans, 
sed humanum ex Virgine Matre susceptum. « Fi- 
lium factum ex muliere » (Apost., ad Galat., c. 4, 

v. 4). « Factum ex semine David secundum carnem » 
(Paulus ad Rom., 1, 2). 

27. Habuit Christus verum humanum corpus : 
ergo ex suae naturae conditione obnoxius fuit effectibus 
humanis, doloribus et corruptioni. « Vir dolorum et 
infirmitatem sciens, vulneratus, attritus » (Isaias, 53). 

28. Fuit Christus perfectus homo: ergo, contra 
Apollinaristas, habuit veram animam et mentem. 
« Videte absurditatem, inquiebat S. Aug. de Apolli- 
naristis (Tract. 47 in Joan., n. 9, tom. 3, part. 2j, et 
insaniam non .ferendam : animam irrationalem eum 
(Christum) habere voluerunt, rationalem negaverunt, 
dederunt ei animam pecoris, subtraxerunt animam 
hominis. » 

Ergo Christus ex hactenus disputatis, est verus 
Deus et perfectus homo; habet nimirum veram na- 
turam divinam et veram naturam humanam. 

29. Asl quomodo hae duae natur® sunt inter se 
connexae ? 

Per hypostaticam unionem, ita ut una sit persona, 
quae ambas in se naturas sustentet, regat, possideat- 
que. 

QuaB unio hypostatica est conjunctio illa, qua duae 
natur®, divina et humana, integr®, inconfusae, im- 
permixt® ac suis proprietatibus prmdit® in se per- 
manentes, subsistunt in una divini Verbi persona. 

Proindeque planum est duarum hujusmodi natura - 

rum conjunctionem immediate factam esse in una 
persona, adeo ut haec unica substantia, seu persona- 
litas, has duas regat naturas. Idcirco conjunctio haec 
est hypostatica, non vero accidentalis, seu moralis, 
vel externa, ut autumat Nestorius. Et si hypostatica 
conjunctio in una eademque subsistentia, patet non 
duas, uti somniat ipsemet Nestorius, esse personas, 
sed est una tantum. 

30. Et re quidem vera, Apost. Paulus ad Phil , 2, 6 
et seqq., ila de Christo scribit : « Qui cum in forma 
Dei esset, non rapinam arbitratus est esse se aequalem 
Deo : sed semetipsura exinanivit, formam servi acci- 
piens, in similitudinem hominum factus, et habitu 
inventus ut homo. » 

Jam vero ille qui in forma Dei est, scilicet Deus, 
ille idem exinanivit semetipsum, formam servi acci- 
piens, nimirnm fecit se hominem; ille qui arbitratus 
est se esse aequalem Deo, ille idem in similitudinem 
hominum factus est. Ergo eidem subjecto Christo 
tribuuntur attributa inter se opposita. 

Atqui hujusmodi opposita attributa de eodem enun- 
ciari non possent secundum diversas ejus naturas, 
nisi substantialiter uniantur et coalescant in unam 
personam, seu suppositum; ergo in Christo una est 
persona, una substantia, unum suppositum in duas 
naturas, divinam unam, alteramque humanam, con- 
junctum. 

« Id quod non erat (inquit S. Greg. Nazianz., 
Orat. 31, de Verbo aeterno loquens), assumpsit, non 
Deo factus, sed unum ex duobus fleri sustinens : Deus 
enim ambo sunt, id quod assumpsit et quod assump- 
tum est; naturae duae in unum concurrentes. » 

Atqui hoc unum est persona, et persona divina. 
Ista enim jam existebat in Verbo, antequam Verbum 
ipsum naturam assumeret humanam; et haec non 
poterat venire per modum partis ad constituendam 
personam, quae est simplicissima. 

Hinc S. Leo Magnus, Serm. 7, de Nativitate, ait : 

* Quod Verbum caro factum est non hoc signilicat 
quod in carnem sit Dei natura mutata, sed quod a 
Verbo in unitatem personae sit caro suscepta, cujus 
utique nomine homo totus accipitur. » 

Ergo duae sunt in Christo naturae in unica divina 
persona. 

31. Ergo ratione generationis Christus est Filius 
Beatae Virginis, ex qua Verbum. Filius Dei hypostatico 
nexu sibi assumpsit et copulavit naturam humanam ; 
ratione vero hypostaticae unionis B. Virgo est Mater 
Dei in assumpta carne. Ergo Maria Virgo est, contra 
Nestorium, vere ac proprie dicta Deipara. 

32. Ergo Christus, contra Felicem, Urgellitanum 
Episcopum et Archiepiscopum Toletanum, est Filius 
Dei naturalis, non adoptivus ; nam Pater aeternus est 
Pater naturalis Christi ratione hypostaticae unionis, 
in qua natura humana subsistit, et est Pater Verbi 
ratione aeternae generationis. 

33. Christus est perfectus Deus et perfectus homo; 
ergo, contra Eutychetera, duae sunt in Christo natui ® 
distinet®, inconfus® atque impermixt®. 

34. Ergo, contra Monothelilas, luculenter apparet 
duas esse in Christo naturales operationes et volun- 
tates indivisas et inconfusas. 

35. Natura divina et humana sunt hypostatica 

7 . 

unione in una Christi persona coDjunctae : ergo in 
concreto admittenda est in Christo idiomatum com- 
municatio. 

36. Est natura Christi humana cum divino Verbo 
hypostatice conjuncta : ergo uno eodemque latriae 
cultu cum Verbo divino est adoranda. 

Et sic finem obtinet praesens quoque disceptatio ; 
nam de Christi natura divina et humana, deque ejus 
unica divina persona disserere proposuimus; et de 
his mihi videtur jam salis esse disputatum. De Christi 
vero titulis ejusque muneribus in alia immediate 
subsequenti thesi locuturi sumus 

ATQUE MUNERIBUS. 


THESIS 12". 


De Christi vero ac proprie dicto in hac 
mortali vita sacerdotio. 


i. Vidimus usque adhuc Christum esse verum 
Deum et verum hominem. Uti Deus omnibus gau- 
det divinis attributis; uti homo autem omnjbus per- 
fectionibus certe indubitateque fruitur : ergo ei sunt 
tribuenda officia, quae ex his profluunt perfectio- 
nibus. ’ 

Jam vero est perfectio ut quis sit Caput hominum, 
Angelorumque; et de Christo inquit Apostolus: 
« Qui est Caput omnis Principatus et Potestatis; » 
et : « Angeli sunt administratorii Spiritus. » 

Titulus perfectionis est, ut quis sit Propheta, sit 
Magister; et de Christo Sacra Eloquia hos titulos 
huc illuc asserunt. 

Perfectio est dignitas regalis; et de Christo loqui- 
tur Lue., 1, 33 : « Regnabit in domo Jacob in aeter- 
num, et regni ejus non erit finis. » 

Regia dignitas concipi non potest sine judiciaria po- 
testate; etdeChristo aitJoan.,5,22: f Pater omne 

judicium dedit Filio. » « Ego autem constitutus sum 
Rex ab eo super Sion montem sanctum ejus * (Psal.). 

2. Sed praeter haec fuit hac in mortali vita vere 
et proprie dictus Sacerdos. Sociniani, ut possint 
etiam hic facilius veram debilitare doctrinam, dicunt 
Christum non fuisse in terris proprie ac vere Sacer- 
dotem, ex eo quod ejus in Cruce Mors sacrificium 
non fuerit, sed praeparatio tantummodo ad illam obla- 
tionem, quam, cum ascendisset ad Patrem, offerre 
debebat in coelis. Hinc concludunt Christum esse so- 
lum in coelis vere ac proprie dictum Sacerdotem. Sed 
nos etiam nunc contra istiusmodi adversarios probare 
conamur Christum fuisse hac in mortali vita vere ac 
proprie dictum Sacerdotem, insimulque vere ac rea- 
liter in terris sacrificium obtulisse, ideoque hanc pro- 
positionem proponimus : 

CHRISTUS VERUM AC PROPRIE DICTUM SACERDOTIUM 
IN HAC MORTALI HABUIT VITA. 

3. Haec propositio de fide est; ait enim Concii. Tri- 
dent., sess. 22, cap. 1 et seqq. : « Eucharistiam esse 
verum ac singulare sacrificium. » Si ergo verum 
sacrificium est Eucharistia, verus et singularis Sacer- 
dos est ille qui eam instituit : atqui Christus illam 
instituit; ergo Christus est verus et realis Sacerdos. 

Et sane. 

4. Veri et realis sacerdotis munia sunt praecipue 
tria : 

i° Docere, 2° sacrificium verum offerre Deo Patri, 
3° vEternum Patrem pro populo interpellare. 

i° Docere. Et re quidem vera, sacerdos idem est ac 
sacra dans : ipse dat quOd accepit. Atqui accepit Dei 
voluntatem ejusque legem, utrarumque praedicatio- 
nem : ergo et magisterium. 

Quod ita res se habeat colligitur ex eventu Divi 
Pauli, qui, iter pergens in Damascum ex Jerosolyma, 
quamquam divina luce summo in gradu fuisset cir- 
cumfusus, nihilominus ad Ananiam, ut edoceretur, 
fuit missus. 

2° Verum offerre sacrificium, ut Deus Optimus 
Maximus nobis propitius sit peccatoribus. Atqui ubi 
datur verum sacrificium, datur et verus Sacerdos. 

Apostolus reapse, Hebr., 5, haec habet : « Omnis 
Pontifex ex hominibus assumptus, pro hominibus 
constituitur in iis quae sunt ad Deum, ut offerat dona, 
et sacrificia pro peccatis. » 

3° Patrem Aiternum pro populo interpellare ; quia, 
fatente Apostolo, « et ipse circumdatus est infirmi- 
tate. » 

5. Atqui haec omnia vere ac proprie obivit Christus 
in hac mortali vita. 

Et re quidem vera, 1° Christfas Dei Patris volunta- 
tem legemque praedicavit. Legitur enim apud Joan., 
c. 17 : « Ego te clarificavi super terram, opus consum- 
mavi, quod dedisti mihi ut faciam ; » et v. 6 : * Ma- 
nifestavi nomen tuum hominibus. » Hinc S. Aug., 
Tract. 106 : * Non illud nomen tuum, quo vocaris 

Deus, sed illud, quo vocaris Pater. Hoc nomen ejus 
prius occultum omnibus, nunc manifestavit eis, quos 
dedit ei Pater ipse mundo. » Ergo Christus vere 
docuit. 

2° Vere Christus obtulit Deo Patri sacrificium. Sa- 
crificium itaque est oblatio sensibilis, facta Deo per 
legitimum ministrum, cum mutatione aut destruc- 
tione victimae, ad confitendum ipsius in res cunctas 
dominium. 

Ergo ubi non datur oblatio sensibilis, non extat 
mutatio aut destructio victimae, sacrificium intelligi 
nequit. Atqui haec omnia non possunt asseri de Christo, 
postquam in coelis ascenderit : ergo vel Christus non 
obtulit sacrificium, vel hoc munus in hac mortali vita 
obivit. Atqui primum asserere est absurdum, rema- 
net et secundum. 

Et jure ; nam t Christus dilexit nos, et tradidit se- 
raetipsum pro nobis oblationem et hostiam Deo in 
odorem suavitatis » (A post, ad Ephes., 8, 2). Et rursus 
ad Hebr., 9, 14 : « Sanguis Christi, qui per Spiritum 
Sanctum semetipsum obtulit immaculatum Deo, emun- 
dabit conscientiam nostram. » Quamobrem S. Aug., 
libr. 4, de Trinitate, cap. 14, l. 8 : « Unus, inquit, 
ipse erat, qui offerebat, et quod offerebat; » et libr. 10, 
de Civ. Dei, cap. 20 : * Sacerdos ipse Christus offerens, 
ipse et oblatio, cujus rei Sacramentum quotidianum 
esse voluit Ecclesiae sacrificium. » 

Ergo Christus vere ac proprie dictum obtulit Deo 
Patri sacrificium. 

Quod fuisse Propitiatorium docent passim Sacrae 
Scripturae; nam docent sacrificium Christi pro ex- 

piandis peccatis nostris oblatum fuisse : unde vocatur 
Reconciliatio, Propitiatio, Redemptio (ad Gal., 5, 4 : 
ad Romanos, 4, 25; ad Corinth., 5, 15, i ; Petri, 
2, 24). 

3° Denique Christus interpellavit pro populo. Lu- 
cas, 6, 12, ait de Christo : « Exiit in montem orare, et 
erat pernoctans in oratione Dei. » 

Atqui Christus non indigebat Altissimo preces pro 
se offerre, qui sanctus et impollutus erat : ergo pro 
hominum salute ac speciatim pro illis, qui cruciatus 
ei magis, magisque afferunt; ait enim in ligno crucis : 
« Pater, ignosce illis, nesciunt enim quid faciunt. » 
Ergo Christus in hac mortali vita vere ac proprie 
docuit, verum ac reale obtulit sacrificium, vere ac 
proprie pro populo interpellavit; 

Ergo Christus in hac mortali vita verum ac proprie 
dictum habuit sacerdotium. » 

6. Hinc Angelicus Doctor ad id de Christo conclu- 
dendum, in 3 p., qu. 21, art. 1, haec peroptime scri- 
bit : « Proprie officium sacerdotis est esse mediatorem 
inter Deum et populum, in quantum scilicet divina 
populo tradit : unde dicitur sacerdos, quasi sacra 
dans, secundum illud Malachiae, 11,7 : « Legem requi- 
rent ex ore ejus,» scilicet sacerdotis; et iterum in 
quantum preces populi Deo offerret pro eorum pecca- 
tis, Deo aliqualiter satisfacit : unde Apostolus dicit ad 
Hebraeos, 5, i : » Omnis Pontifex ex hominibus as- 
sumptus, pro hominibus constituitur in his quae sunt 
ad Deum, ut offerat dona et sacrificia pro peccatis. » 
Hoc autem maxime convenit Christo; nam per ip- 
sum divina dona hominibus sunt collata, secundum il- 

lud 2 Petri, 1,4:* Per quem, scilicet Christum, ma- 
xima et pretiosa nobis promissa donavit : ut per haec 
efficiamini divinae consortes naturae. » Ipse enim hu- 
manum genus Deo reconciliavit, secundum illud ad 
Coloss., 1, 16 : «In ipso, scilicet Christo, complacuit 
omnem plenitudinem inhabitare, et per eum reconci- 
liare omnia. » Unde Christo maxime convenit esse 
Sacerdotem. 

Quinimo Christus hac in mortali vita verum ac 
proprie dictum habuit sacerdotium. 

7. Ast nunc quaeritur : Sacerdotium Christi fue- 
rit, nec ne, sacerdotium leviticum? 

Respondeo negative. Sacerdotium enim Christi non 
est leviticum, sed secundum ordinem Melehisedech. 
Ait sane Regalis Psalmista, in Psal. 109, v. 4 : « Tu 
es Sacerdos in aeternum secundum ordinem Melchise- 
dech. » 

Quod et Apostolus Paulus clare probat toto cap. 4 
Epist. ad Hebraeos. 

Hinc asserimus sacerdotium Melehisedech aperte 
Christi sacerdotium adumbrare nomine, persona et 
oblatione ; ac proinde sacerdotium Christi secundum 
ordinem Melehisedech super sacerdotium Aaronicum 
praeminentiam obtinere. 

8. Et ad nomen venientes, dicimus Melehisedech 
in duabus suis vocibus significare Regem (Mechel), et 
justitiam (sedech) ; quod idem etiam exsurgit ex civi- 
tatis suae nomine. Erat enim Rex Salem, quae postea 
Jerusalem dicta est, et pacem sibi vult. Quibus nomi- 
nibus Christus verae justitiae et pacis Rex exprimi- 
tur : est revera justitia ipsa in aeternitate, factus est 

justitia nostra in tempore. Unde Apostolus : « Chris- 
tus est justificatio pro peccatis nostris. » Et Regalis 
Propheta : « Justitia et pax osculatae sunt. » 

Persona. Cum esset Melchisedech sacerdos Dei 
summi, obviavit Abrahae redeunti a caede Regum ac 
illi benedictionem impertitus est; Abrahamus inie- 
rim Melchisedech obtulit decimas praedae. 

Quo posito, duo simt consideranda in re : benedic- 
tio scilicet et datio .decimarum. Hinc ratiocinari li- 
cet, qui benedicit major est illo, qui benedictionem 
recipit : atqui Melchisedech benedixit Abramo et in 
eo sacerdotio levitico; ergo sacerdotium Melchise- 
dech est excellentius sacerdotio levitico. 

Sacerdotium leviticum dat decimas Melchisedech : 
atqui qui dat decimas inferior illi , qui eas re- 
cipit. 

Unde Apostolus ipsius Melchisedech dignitatem 
collegit, inquiens, cap. 7, Epist. ad Hebraeos, v. 4 : 
« Intuemini quantus sit hic, cui et decimas dedit de 
praecipuis Abraham Patriarcha. » 

Praeterea Melchisedech sacerdos manet in aeternum, 
non in se, sed in Christo cujus est figura. Illius enim 
ortus et genealogiae nullam fecit Scriptura mentio- 
nem, et de Christo Psal. ait: « Generationem ejus 
quis enarrabit? » 

Denique oblatione. Nam Melchisedech obtulit pa- 
nem et vinum, quo praefigurabatur sacrificium, 
quod Christus Sacerdos obtulit in ultima coena, do- 
nans discipulis corpus et sanguinem suum sub specie- 
bus panis et vini. Levitici sacerdotes e converso 
offerebant hircum pro rege, taurum pro sacerdote, 

capream pro populo : ergo sacerdotium Christi secun- 
dum ordinem Melchisedech est multo excellentius 
sacerdotio levitico. 

9. Nihilominus, ut in themate advertit S. Thomas, 
art. 6, « etiam ievitarum legale sacerdotium fuit 
iigura Christi sacerdotii, quamvis ah eo mullum deli- 
ciens; tum quia sacerdotium legale non mundabat 
peccata, tum etiam quia non erat aeternum, sicut sa- 
cerdotium Christi. » 

Et re quidem vera, unus ex familia Levi, a qua 
levilicum sacerdotium erat prae omnibus tali decoratus 
auctoritate atque dignitate, ut illi tantum datum esset 
in sancta Sanctorum, sanguine victimarum asperso, 
semel in anno penetrare; et iste summus Sacerdos 
verum tealeque sacrificium offerebat. 

Jam vero summus hic leviticus Pontifex nonnisi 
Christum praefigurabat, ejusque verum ac reale sacri- 
ficium. 

Ait sane Apostolus, in Epist. cit. ad Hebraeos, 
cap. 9, 11 : * Christus autem assistens Pontifex futu- 
rorum bonorum, per amplius et perfectius taberna- 
culum non manu factum neque per sanguinem 

hircorum aut vitulorum, sed per proprium sangui- 
nem, introivit semel in Sancta, aeterna redemptione 
inventa. Si enim sanguis hircorum et taurorum, et 
cinis vitulae aspersus inquinatos sanctificat ad emun- 
dationem carnis : quanto magis sanguis Christi, qui 
per Spiritum Sanctum semetipsum obtulit immacula- 
tum Deo, emundabit conscientiam nostram ab operi- 
bus mortuis, ad serviendum Deo viventi ? » 

Unde vides his verbis Apostolum comparationem 

instituere inter Pontificem veleris legis et Pontificem 
novae legis, et ait, eo modo quo ille per singulos 
annos immaculato sacrificio legali in Sancta Sancto- 
rum ingrediebatur, ad offerendum effusum victima- 
rum sanguinem, quas immolaverat; ita hic, id est 
Christus, immolato vitae suae sacrificio in Cruce, 
ingressus est coelum, ad offerendum sanguinem in 
Cruce effusum : ergo sacerdotium veteris legis , 
nempe leviticum, erat figura sacerdotii novae legis, 
id est Christi. 

Atqui sacerdos leviticus Ja-immolatione illa victi- 
marum offerebat verum ac reale sacrificium : ergo a 
fortiori Christus in immolatione vitae suae verum ac 
reale sacrificium offerebat. 

Atqui Christus morte sua cruenta hoc praecipuum 
sacerdotii munus obivit in mortali sua vita, antequam 
scilicet ingrederetur ad sanguinem suum offerendum 
in coelum : ergo somniant Sociniani, dum contendunt 
Christum non fuisse in terris verum Sacerdotem, 
ejusque mortem non fuisse nisi praeparatoriam obla- 
tionem ac tantum post suam in coelum ascensionem 
vere Sacerdotem esse constitutum. 

10. Christus reapse, fatente eodem Apostolo, loc. 
cit., v. 24, * semel se obtulit in consummatione saecu- 
lorum. » 

Ergo unicum fuit Christi in Cruce sacrificium : in 
coelis e converso jugiter seipsura offert. 

Christus passus est : oportebat eum frequenter 
pati ab origine mundi. Atqui poenis solum in terris 
obnoxius erat. 

Christus per hostiam suam apparuit : ergo eo 

loco quo nostrum erat illum videre; ergo in terris. 

Christus denique oblatione sua multorum peccata 
delevit. Atqui, fatente Petro, Ep. 1, cap. 2, 24, cum 
mortem in Cruce subierit, hoc praestitit : ergo Chris- 
tus fuit in terris verus et realis Sacerdos; ergo vera 
extrema, quae unicuique vero Sacerdoti sunt propria, 
hac in mortali vita obivit Divinus Magister; ergo 
Christus fuit Sacerdos secundum ordinem Melchise- 
dech, ej usque sacerdotium fuit excellentius sacerdotio 
levitico. Nihilominus istud leviticum fuit quoque 
figura sacerdotii Christi. 

H. Et nunc veniant adversarii et dicant Christum 
suum tunc exercuisse in primis sacerdotium, cum 
Mosaica sacrificia erant abolita, id est in ingres- 
sione ad coelum. Sed hoc frustra; nam jure Mosaica 
sacrificia abolita sunt in consummatione Agni, id est 
in Cruce : ergo in terris. 

Apostolus insuper Paulus in illis verbis : « Filius 
meus es tu, ego hodie genui te, » docet Christum 
factum esse Sacerdotem ab eo qui illa emisit verba, 
sed non significat tempus quando ei dicta sunt : ergo 
nostra propositio in sua firmitate remanet. 

i2. Hic tamen solet disputari utrum Christus sit 
Sacerdos prout Deus vel prout homo? 

Huic quaestioni diversimode reponitur. Ariani asse- 
runt Christum iuisse Sacerdotem uti Deum, Nesto- 
riani ut hominem. Nos autem Catholici dicimus Chri- 
stum fuisse Sacerdotem secundum humanam natu- 
ram, non tamen praescindendo a supposito divino, in 
quo subsistebat. Et sane actiones, ut aiunt Philoso- 
phi, sunt suppositorum : unde Christus, ut homo. Sa- 
cerdos fuit hypostatice cum divinitate conjunctus. 

Et Hostia sacerdotis fuit ipsemet Christus, juxta il- 
lud Apostoli ad Ephes., 5, 2 : « Christus dilexit nos, 
et tradidit seraetipsum pro nobis oblationem, et hos- 
tiam in odorem suavitatis. » 

Hinc S. Aug., lib. 4 de Trinitate, cap. 14, tom. 8 : 
* Unus, inquit, ipse erat, qui offerebat, et quod offe- 
rebat. » Et lib. 10 de Civitate Dei, cap. 20 : « Sacer- 
dos ipse Christus offerens, ipse et oblatio, cujus rei 
Sacramentum quotidianum esse voluit Ecclesiae sacri- 
ficium. » 

13. Nunc quaeritur quamam sint elTectus hujus sa- 
cratissimae Hostiae immolatae? 

Christus, fatente Isaia, c. 53, * dolores ac peccata 
hominum sibi imposuit. » Fatente Petro, Episl. 1, 
c. 2, v. 44 : « In suo corpore peccata nostra pertulit 
super lignum. » Fatente Paulo, 2 Corinth., c. 5, 21 : 
« Sua qui non noverat peccata, pro nobis peccatum 
fecit. » 

Et curnam haec omnia ? « Ut peccatis mortui, ait 
Petrus, loco citato, justitiae vivamus. » « Ut nos effi- 
ceremur, inquit Paulus, loc. eit., justitia Dei in 
ipso. » « Dedit semetipsum, scribit idem Paulus ad 
Tit., 2, 14, pro nobis, ut nos redimeret ab omni ini- 
quitate. » Ergo primus et summus divinae hujus Hos- 
tiae a Christo immolatae effectus fuit nostra a daemo- 
nis captivitate liberatio, fuit nostrorum peccatorum 
expiatio. 

Duo tamen in nostris peccatis distinguenda sunt 
una cum Angelico Doctore, 3 p.,quaest. 22, art. 3, 
scilicet maculam culpae et reatum poenae. « Macula 
quidem culpae, inquit S. Doctor, deletur per gratiam, 

qua cor peccatoris convertitur in Deum ; reatus au 
tem poen® totaliter tollitur per hoc, quod homo Deo 
satisfacit. * Utrumque autem horum efficit sacerdo- 
tium Christi; nam virtute ipsius gratia nobis datur, 
qua corda nostra convertuntur ad Deum. 

14. Pr®ter hoc, Christus est ille, qui dedit semeiip- 
sum redemptionem pro omnibus (Apost. 1 Timolh., 
cap. 2, v. 6) : * Ille Christus, qui non noverat pecca- 
tum, pro nobis peccatum fecit. » Ergo totus hujus 
sanctissim® oblationis fructus nobis solis est appli- 
candus. Ait enim idem Paulus de Christo, Hebr., 7, 
v. 27 : * Qui non habet necessitatem quotidie, quem- 
admodum sacerdotes, prius pro suis deliciis hostias 
offerre, deinde pro populi. » 

45. Tertius denique fructus hujus divin® Hosti®, 
immolat® est Christi ad Deum mediatio. Ait in the- 
mate S. August., Confess., lib. 10 : « Mediator inter 
Deum et homines oportebat ut haberet aliquid simile 
Deo, aliquid simile hominibus, ne in utroque homi- 
nibus similis longe esset a Deo, aut in utroque Deo 
similis longe esset ab hominibus, atque ita mediator 
non esset. » 

Et de eodem Christo jam dixerat Apostolus, 1 Ti- 
moth., 2, 5-6 : « Unus Deus, unus et mediator Dei et 
hominum homo Christus Jesus, qui dedit redemptio- 
nem semetipsum pro omnibus. » Et hujusmodi sunt 
prmcipui Verbi Incarnationis et divin® Hosti® incar- 
nat® oblationis effectus. 

46. Et sic etiam satis est de hac disceptatione; jam 
enim breviter pertigimus fere omnes Christi titulos, 
ejusque munera ac prolixius disserunnus de ejus sa- 

cerdotio. Illud sane contra Socinianos vindicavimus 
verum ac proprie dictum, atque in hac mortali vita 
perfectum fuisse conclusimus secundum ordinem Mei- 
ehisedech, non quidem secundum ordinem leviticum; 
hoc nihilominus figuram esse Christi sacerdotii. Quae 
omnia proposuimus ostendere. Et insimul de magno 
pietatis Mysterio adversus cujuslibet generis haereti- 
cos hactenus. 

THESIS 1 3\ 


Pius et ab omni idololatriae labe immunis est 
religiosus Sanctorum cultus, pius Same torum 
reliquiarum honor, sacrarum imaginum lici- 
tus ac pius usus et veneratio. 


1. Colligentes in unum, quod usque adhuc nostro 
in instituto disputavimus, manifestum est nos pra' 
eseteris locutos esse de Deo Uno et Trino, de Deo 
Creatore, de divinis supremi Entis attributis, de Uni- 
genito Incarnato, de Christi meritis et titulis, de 
Angelis et Sanctis, de Angelorum virtute, de bealitu- 
dine Sanctorum atque potentia apud Deum. 

Et haec omnia illa, quae nostrae capacitatis par erat 
pertractavimus reverentia, hanc diversimode judi- 
cantes pro diversitate excellentiae in honorato. 

2. Atqui in hac reverentia nimirum consistit cul- 
tus. Definitur enim ab Angelico Doctore, i, 2, 

quaest. 2, art. 2 : « Signum et testimonium quoddam 
illius excellenti® in honorato. » 

Unde si agatur de Ente Supremo, de Deo, quum 
ejus excellentia sit summa et absoluta, cultus qui ei 
unice habetur, supremus et absolutus vocatur, dictus 
a Theologis Latriae. 

Sin vero de creaturis sermo sit, id est de Angelis 
et Sanctis, cultus eorum, qui dicitur duliae, in ordine 
ad Deum est nonnisi relativus. 

In ordine vero ad illos dupliciter spectari potest : 
uti absolutus et uti relativus; 

Et absolutus, si sistat in ipsis Angelis et Sanctis, 
qui licet participatam excellentiam, tamen reipsa 
habent ob quam coluntur. 

Et relativus, si non sistat in ipsa re, utpote nullam 
admittente excellentiam, uti reliquiis et imaginibus* 
quibus adeo tribuitur honor, ut ad objectum cujus 
sunt referatur. 

Quod si quis admittatur gradus cultui duliae, supe- 
rior tunc locum obtinet cultus hyperduliae B. Virgini 
debitae, quia haec prae omnibus excellit creaturis. 

Nihilominus in eo consistit ut homines se invicem 
honorent. 

De adoratione denique civili et politica nobis hic 
sermo non est. 

Cultus ille triplex insuper : vel est interior, vel 
exterior, prout vel solo animo aut corporis significa- 
tione probetur. 

3. Hinc quod Deo Optimo Maximo supremus et 
absolutus debeatur cultus, sive internus, sive exter- 
nus, sine ulla haesitatione asserimus potius quam de 

illo disseramus, actus adorationis humiliter emittentes, 
ejus misericordiam atque bonitatem, poplite sub- 
misso, precamur. 

4. Quod cultus latriae Verbo Incarnato tribui de- 
beat, ita ut una eademque adoratione adoranda sit 
divinitas Christi et ejus humanitas, contra Apollina- 
ristas, Eutychianos, Nestorianos, Wicleffitas et Soci- 
nianos facile eruitur ex Scriptura, Traditione et ra- 
tione. 

Legitur porro apud A post. Paulum, Hebr., 1, 6 : 
« Et cum iterum introducit Primogenitum in orbem 
terrae, dicit : Et adorent eum omnes Angeli Dei. » 
Ergo ex Apostolo deferendus est supremus cultus 
Filio Dei Primogenito. Atqui hic Primogenitus est 
Christus : ergo ex eodem Apostolo adoranda est divi- 
nitas Christi et ejus humanitas. 

Quod et ex Joan., 9,38, et ex Matth., 28, evin- 
citur. 

Idem quoque ostendit Traditio, cujus inter testi- 
monia innumera solum Joan. Damascenum profere- 
mus, qui, libr. 3 de Fide orthodox., cap. 8: « Unus, 
inquit, est Christus, Deus perfectus et homo perfec- 
tus, cui unam eamdemque adorationem 'cum Patre 
et Spiritu, non exclusa immaculata ejus carne, adhi- 
bemus. Neque enim adorandam esse carnem ejus 
negamus; quippe quas adoratur in una Verbi persona, 
quae quidem ipsi persona et hypostasis facta est. Qua 
in re non creaturae servimus; non enim illam ceu 
nudam carnem adoramus, sed veluti divinitati uni- 
tam. » • 

Proinde contrarium proscriptum fuit in Concil. 
Cenerali V, can. 4. 

Et jure; nam dum in Christo naturae sunt hyposta- 
tice conjunctae in una divina persona : hinc terminus 
adorationis est persona, exinde fit ut nos adoremus 
Verbum cum carne sua. 

Ergo una eademque adoratione latriae cultus ado- 
randa est divinitas Christi et ejus humanitas. Et hoc 
est planum. 

5. Sed hic quaeritur an cultus religiosus Sanctorum 
sit pius et immunis ab omni labe idololatriae 1 ? 

Illa vetus Manichaeorum secta, veluti superstitiosum 
Angelis et Sanctis cultum renunciarunt, ideoque re- 
jiciendum; sed Hieronymus et Augustinus, Sancti 
Doctores, illos suis cum argumentis disjecere, ac in 
pulverem cecidit eorum impia doctrina. 

Quam non minus impie excitarunt Protestantes ac 
Increduli omnes, qui non cessarunt neque cessant 
ad ignarum suorum gregalium vulgum putidae idolo- 
latriae Catholicos accusare : Lutherus nimirum, Calvi- 
nus, Hieronymus Zanchius, Petr. Molinaeus, Joan. 
Dallaeus aliique horum sectatores, qui nihil nostram 
considerantes distinctionem cultus latriae ac duliae, 
asserunt nos illum honorem soli Deo debitum homi- 
nibus tribuere, proindeque Sanctorum cultum idolo- 
latriam vocant. Sed frustra id contendunt, et contra 
hos omnes hanc ponimus propositionem : 

PIUS ET AB OMNI IDOLOLATRIAS CABE IMMUNIS EST 
ANGELORUM, SANCTORUMQUE CULTUS. 

6. Et re quidem vera, veteres plurimi, quorum 
mentio fit in Scripturis, Angelos adoraverunt, neque 
idcirco sunt reprehensi. 

Legitur sane, Num., 22 : « Vidit Balaam Angelum 
stantem in via, evaginato gladio, adoravitque eum 
pronus in terram. « Atqui Balaam cognovit Angelum, 
et post hanc cognitionem adoravit eum, et non mera 
adoratione civili, uti planum est, sed religiosa : num- 
quam tamen legitur Balaam in hoc fuisse a Domino 
reprehensum. 

Ergo licitus est Angelorum cultus religiosus. 

In cap. 5, Josue narratur quum hic vidisset virum 
stantem, nudato gladio, dixisse : « Noster es, an ad- 
versariorum? Qui respondit : Nequaquam, sed sum 
princeps exercitus Domini ; et continuo Josue, proci- 
dens in terram et adorans, ait, etc. » Josue igitur 
cognovit Angelum, adoravit illum, et tamen repre- 
hensus a Deo non fuit : ergo licitus Angelorum cultus. 

Abraham, Genes., 18, 2 : « Videns tres Angelos, 
pronus eos adoravit in terram. * Atqui Ahraham fuit 
maximus Patriarcha et acceptus Deo; sed talis non 
esset, si idololatriae indulsisset. 

Loth, Genes., 19, i, idem Iribus Angelis praestitit; 
et Loth fuit a Deo sanctus, impollutus renunciatus : 

Ergo, licitus cultus Angelorum. 

Et hic licitus cultus, ut jam innuimus, fuit cultus 
religiosus, non civilis. Patriarchae enim Angelos ado- 
rabant non ut cives, sed ut a Deo Missos, ejusque ad- 
ministratorios Spiritus. 

7. Atqui hoc licitum fuit Patriarchis, aliisque ex 
veteribus Prophetis : ergo nobis nunc licitum est si- 
mili adoratione Beatos in coelis colere. 

Illi enim Angelos adorabant, nihil ipsis tribuentes, 
quod esset Dei proprium, aut Angelorum adversaretur 

naturae. Nos pariter Beatos in coelis colimus, nullum 
illis tribuendo, quod sit Dei proprium, nullum, quod 
eorum contrarium sit naturae : ergo licitus est Sanc- 
torum cultus religiosus. 

8. Eo modo insuper quo veteres nostri Patres qui- 
busdam eximiae sanctitatis viris religiosam exhibuere 
adorationem, Abias, vir timens Deum, ut vidit et 
cognovit Eliam prophetam, « cecidit super faciem 
suam * (libr. 3 Regum, 18). Filii Prophetarum ob- 
viantes Elisaeo, adoraverunt eum, proni in terram 
(libr. 4 Regum, 2, 15). Et curnam id fecit Abias? Ut 
veneraretur Eliam veluti sanctum : ergo cultu reli- 
gioso, non civili. 

Curnam id filii Prophetarum fecere? Quia miraculo 
Elisaeus aquas Jordanis divisit : ergo cultu religioso 
illum coluere, non civili. Et tamen nec Abias, nec 
filii Prophetaram a Domino reprehensi unquam fuere. 

9. Atqui si licitum fuit cultum duliae Sanctis adhuc 
in terris degentibus tribuere, curnam esset idolola- 
tricum eosdem adorare in coelum regnantes? 

Ergo licitus est in coelis cultus religiosus Sancto- 
rum, adeoque ab omni idololatriae labe immunis. 

10. Sed hic cultus eritne pius ? 

Absque ulla haesitatione illum cultum pium renun- 
tiamus. Et sane defertur respectu ad Deum : ergo est 
pius ; honoratur Deus in Sanctis suis propter ipsum : 
ergo est pius; colitur per eum excellentia virtutum in 
Sanctis : ergo est pius. 

11. Hinc uti idololatriae labe immunis et uti pius 
hujusmodi religiosus Sanctorum cultus semper habi- 
tus sil, probatur a vetustissima et sana traditione, 

insimulque ab Ecclesia, quae religioso cultu semper 
consuevit memoriam Sanctorum solemnitcr celebrare. 

In Const. Apostolicis profecto, libr. 8, cap. 33, dies 
recensentur, quibus feriandum erat famulis (id est 
Martyribus). Ex quo festorum institutio atque cele- 
bratio in Sanctorum honorem. 

Ecclesia Smyrnensis, in Epist. Encyclica de Mar- 
tyrio S. Polycarpi, dicit natalem ejusdem Martyris 
diem cum hilaritate et gaudio fuisse celebratum. 

Justinus Martyr, Apolog. 2, scribit : * Nos Deum 
Patrem et ejus Filium et bonorum Angelorum exer- 
citum colimus et adoramus, verboque et re ve- 

neramur. » 

Idem S. Cyprian. , Epist. 3 ; idem S. Athanasius, 
in libr. de Virginitate ;*idem S. Ambrosius, Serm. 6 r 
« Quisquis honorat Martyres, honorat et Christum, et 
qui spernit Sanctos, spernit et Dominum. > 

Indubia insuper monumenta ostendunt primis Ec- 
clesiae saeculis oblata fuisse sacriticia Deo in Martyrum 
solemniis, in ipsorum honorem. 

Tertullianus, in libr. de Corona, c. 3 : « Obla- 
tiones, inquit, pro defunctis, pro natalitiis annua die 
facimus. > Idem S. Cyprianus, Epist. 34, scribit. 

Et Eusebius Caesariensis, libr. 4 de Vita Constantini, 
asserit templum Conslantinopolitanum fuisse ab Im- 
peratore exlructum memoria Apostolorum, et dicit 
« in eo templo precationes in honorem Apostolorum 
celebratas fuisse, eamque aedem in honorem ac me- 
moriam Apostolici Collegii fuisse erectam et conse- 
cratam. » Ergo licitus et pius est cultus religiosus 
Sanctorum. 

12. Ast, objicies cura Scripturis, quae cultum Sanci- 
torum improbant, veluli Decalogi praecepto contra- 
rium (Deuter., 0, 13).- * Dominum Deum tuum adora- 
bis, et illi soli servies » (Tim., 1, 17; Isaias, 42, 8). 

Sed ex praemissis unica distinctione has resolvimus 
difficultates, vel alias ex aliis Sacrarum Litterarum tes- 
timoniis desumptas. Nimirum Sacra Eloquia inibi lo- 
qui de cultu latriae, soli Deo debito, concedimus; et 
nos jam antea id monuimus : illa prohibere Sauciis 
tribui cultum duliae, negamus. 

13. Sed instas, Apostolus Joannes, volens Angelum 
adorare, Angelus ille recusavit sibi oblatum honorem, 

dicens : « Vide ne feceris, conservus tuus sum 

Deum adora » (Apocalyps., 19, 10). 

Quam oppositionem peroptime solvit S. Aug., libr. 1 , 
Quaest. in Pentateuchum, q. 72, tom. 3, aiens : « Quod 
talis apparuerat Angelus, ut pro Deo posset adorati; 
et ideo fuit corrigendus adorator. » Et sic respondes 
de Synodo Laodicea, quae, in can. 35, non damnat 
Angelorum Sanctorumque legitimum cultum, sed su- 
perstitiosum. 

Et sic dices etiam de Patribus, qui vel rejiciunt 
cultum Angelis et Sanctis veluti Diis tributum, vel 
significant non esse colendos Sanctos in sensu quo 
Ethnici hanc vocem usurpant, sed in sensu quo usi 
sunt Catholici. 

Et si Ecclesiae Patribus ignota fuerunt illa vocabula 
latriae atque duliae, non quidem his ignota fuit res sig- 
nificata. Ergo cultus religiosus Sanctorum, contra 
Manichaeos, Lutheranos, aliosque Protestanles est li- 
citus atque pius. 

14. Et si licitum est ac pium ipsis Aulicis vel ora- 
tionibus, vel sepulchris, vel simulacris hominum de 
civili republica bene meritorum, vel de re litteraria 
memoriam honorare ; cur illicitum esset Christianis 
virtutum excellentiam in Sanctis religionis causa co- 
lere? Cur illis licitum esset Proceres atque Principes 
submisse venerari, fidelibus vero illicitum Sanctis suis 
propter Deum honores tribuere? 

15. Nec tantum licitus est atque pius cultus hujus- 
modi Sanctorum, sed insuper utjlis ac licita est eo- 
rum invocatio. Ait igitjir Cone. Trid. , sess. 25 : 
« Sanctos una cum Christo regnantes, orationes suas 
pro hominibus Deo offerre, bonum atque utile esse 
suppliciter eos invocare; et ob beneficia impetranda a 
Deo per Filium ejus Jesum Christum, Dominum nos- 
trum, qui solus noster Redemptor et Salvator est, ad 
eorum orationes, opem, auxiliumque confugere. » 

16. Sed nunc disputandum est utrum Sanctorum 
reliquiae et monumenta utiliter ac pie a fidelibus ho- 
norentur? 

Vigilantius Haeresiarcha cultum et venerationem 
sacrarum reliquiarum primus contemnere visus est, 
ita ut non dubitaverit Orthodoxos vocare Idololatras 
et Cinerarios, ex eo quod Martyrum cineres adoraneot. 
Hoc et ejus sedatores iterum cecinere. Sed incassum 
id adversarii contendunt ; nam Cone. Trid., sess. 25, 
anathemate ferit affirmantes Sanctorum reliquiis ve- 
nerationem atque honorem non deberi, vel eas alia- 
que sacra monumenta a fidelibus inutiliter honorari, 
atque eorum opis impetrandae causa Sanctorum me- 
morias frustra frequentari. 

17. Et jure; nam Scriptura Sacra hujusmodi ho- 
noris ac venerationis vestigia non pauca exhibet, tum 
in Veteri, tum in N. Testamento, indubium enim esi, 
praeter alia exempla, factum mulieris hsemorrhoissae, 
ex contactu fimbriae vestimenti Christi sanatae. Atqui 
fimbria vestimenti Christi non erat Christus. Ex um- 
bra Petri infirmi in plateis ab infirmitatibus suis libe- 
rabantur (Act., 5, 15). Atqui umbra Petri non erat 
Petrus. 

Hinc ab Ecclesia Catholica a primordiis suae consti- 
tutionis hujusmodi recepta est veneratio. 

Magna sane fuit semper et est sollicitudo fidelium 
colligendi Sanctorum reliquias ; super Sanctorum re- 
liquiis erectae fuerunt et sunt confessiones, martyria, 
memoriae. 

Maxima fuit et est sollicitudo fidelium in secernen- 
dis Sanctorum Martyrum exuviis a reliquorum ossi- 
bus fidelium. Et eo modo veteres fidei Christianae 
cultores in cryptis ac caemeteriis in Martyrum hono- 
rem sacrificia libabant; nunc fideles eorum in tumu- 
lis obsequenter peragunt sacra. 

18. Hinc optime in themate loquitur S. Doclor An- 
gelicus his in verbis : * Manifestum quod Sanctos 
Dei in veneratione habere debemus, tanquam mem- 
bra Christi, Dei filios et amicos et nostros intercesso- 
res : igitur et eorum reliquias qualescumque honore 
congruo in eorum memoriam venerari debemus, et 
praecipue eorum corpora, qum fuerunt templa et or- 
gana Spiritus Sancti, in eis habitantis et operantis, et 
sunt corpori Christi configuranda per gloriosam re- 
surrectionem. Unde et ipse Deus hujusmodi reliquias 

8 . 

convenienter honorat, in earum praesentia miracula 
faciendo. » 

Quod etiam luculenter asserit B. Hieronymus, in 
lib. contra Vigilantium, ac Ecclesiis usum Sanctos 
eorumque reliquias venerandi commendat. Hinc, in 
Epist. 109, ad Riperium, inquiebat : « Reliquias Mar- 
tyrum, ut eum cujus sunt Martyres adoremus : hono- 
ramus servos, ut honor servorum redundet ad Domi- 
num. » 

Et merito ; nam eum quem bona aestimatione com- 
plectimur non modo ipsum colimus, sed etiam quae 
ad illum, cum vitam duceret perlinebant, summo in 
pretio comparamus. 

Ergo Sanctorum reliquias et monumenta utiliter ac 
pie a fidelibus honorari luculenter apparet ex Scrip- 
tura, ex Traditione, ex ratione ; proinde propositio 
ad fidem spectat. 

19. Sed non disquisitionem aggredimur, quam ad 
resolvendam non modo documentis ex Scriptura de- 
promptis, sed etiam ex historia assumptis, utique 
oportet ut nos utamur ; hic est enim lapis offensionis 
inter Ecclesiam Catholicam et adversarios. 

En igitur quaestio : 

* Sacrarum imaginum usus ac veneratio estne lici- 
tus ac pius? » 

Novatores in themate tam indigne ferunt hoc Ro- 
mante Communionis doctrinae caput, ut nos dicant in 
ea re ludibrio esse ipsis Judaeis, qui Christianorum 
templa vocant domos turpitudinis, propter idolola- 
triam, quam in ipsis exerceri censent. 

Muhummedani, praeter quam quod nullam cognos- 

eant imaginem, non erubescunt nostros sacerdotes 
vocare Idololatras, ex eo quod ante imagines proci- 
dunt. (August. Thuanus, lib. 43 Historiarum; Hugo 
Lynschotensis, in Itiner. Indico, lib. 1, cap. 24.) 

Gentilium Sapientes improbarunt imagines. Taci- 
tus, in Annal., et S. August., lib. 4 de Civitate Dei, 
c. 19, ex Varrone referi Romanos per annos plus- 
quam 170 deos sine simulacris coluisse. 

Post annum 700 vulgaris aetatis sacris imaginibus 
in Ecclesia bellum indictum fuit ; ideoque hoc dogma 
constitutum visum est nefas esse imagines colere. 

Et Leo Isauricus, Constantinopolitanus Imperator, 
edixit sub poena capitis imagines a templis deleri : 
unde dictus fuit Iconomachus. Filius tanti parentis, 
Constantinus Copronymus, illius impietatem consec- 
tari non dubitavit. 

Error hujusmodi post ann. 800 tantisper conquie- 
vit, sed Leo Armenus in Oriente illum denuo excita- 
vit. Tunc in Occidente primus contra imagines sig- 
num dedit Claudius, Episcopus Taurinensis, quos de- 
nique secuti sunt Protestantes. 

Hinc est imaginum adversariis, qui usum et earum 
cultum rejiciunt proindeque eas destruunt, Icono- 
claslae nuncupantur ; qui vero usum et ornatum reti- 
nent in templis, attamen venerationem omnem abji- 
ciunt, Iconomachi vocantur. 

Contra hos omnes, quidquid impii contrarium 
sentiant, nos hanc propositionem statuimus : 

SACRARUM IMAGINUM USUS AC VENERATIO LICITUS AC 
PIUS EST. 

20. Et probo. Ille dicendas est licitus ac pias usas, 
qui nusquam prohibitus est: atqui usus sacrarum 
imaginum nusquam prohibitus est. 

Et sane lex naturalis imagines depingi non retat, 
dummodo nullum inferatur damnum religioni neque 
societati - 

Usum sacrarum imaginum Scripturae Sacras non 
modo non prohibent, quinimo illum praecipiunt. 
Expd. profecto, 25, 18-19, Deus Moysem jussit duos 
Cherubim exiruere in utroque arcae latere collocan- 
dos, dicens: « Duos quoque Cherubim aureos et 
productiles facies, ex utraque parte oraculi. Cherubim 
unus sit in latere uno, et alter in altero. » Idem 
Numer., 81, 8 , de serpente aeneo, qui Christi typus 
et imago esse deberet (Joan., 3, 14). Ex antiquis 
historiis luculenter eruitur templa sacris imaginibus 
fuisse ornata. Tertullianus, de Pudicitia, testatur cali- 
cibus insculptum fuisse Christum in forma Pastoris, 
ovem fumeris gestantis. 

Constantinum in loco baptismi sui posuisse agnum 
ex auro purissimo, ad dexteram vero statuam Christi 
argenteam, ad laevam S. Joannis Baptistae, testatur 
Parnasus Papa, in Vita Constantini. 

In Ecclesia Lateranensi, multas imagines Salvatori, 
Apostolis, Angelis positas fujsse ex historiis constat. 

Ergo de usu licito et pio sacrarum imaginum nulla 

quaesi! 0 - 

Nec thesi laeditur nostrae, si Concilio Eliheritano 
placuit picturas in Ecclesia non debere esse, ne quod 
colitur et adoratur in parietibus depingatur; nam, 
uti censet Bellarminus, de Imaginibus Sanctorum, 

cap. 9, Elibwitaaos Patres, utpotein Cpnpil. Provin- 
ciali coactos, et in hac et in aliis rebus errasse indu- 
bium est. 

21. Quid dicendum 4« earum veneratione? Et re- 
ponimus licitum est Sanctos ipsos adorare. 

Ergo et eorum imagines, quarum «ultus respecti vus 
est ad eosdem. 

Et sane planum est in V. Testamento arcam fuisse 
symbolum praesentiae Del. Atqui eam coluere Hebraei 
(Josue, 7,5;Psal. 98, 5; 1 Paralip., 28, 2); et tamen 
a Deo reprehensi non sunt voluti superstitionis et 
idololatriae rei : ergo licita uc pia sacrarum imaginum 
veneratio. 

Praeterea plurima miracula Deus dignatus est per 
sacras imaginas edere (in act. Syqod. VII, act. 6 et f>) : 
ergo Deus cultum hujusmodi sua divina auctoritate 
saucivit. 

Hoc dogma constituit Synodus VII Generalis, qu® 
est 2 a Nicena, Synodus VIII in Concilio Rom., sub 
Gregorio III fuit confirmatum. 

Et Concilium Trid. ait, sess. 25 (de Imaginibus) : 
♦ In templis habendas esse et retinendas, eisque 
debitus honor ac veneratio impertienda. Non quod 
cFedatur inesse aliqua in his divinitas, vel virtus, 
propter quam sint colendae ; vel quod ab eis sil ali- 
quod petendum; vel quod fiducia in imaginibus sit 
figenda, veluti olim fiebat a gentibus, quae in idolis 
spem suam colloeabant; sed quoniam honos, qui eis 
exhibetur, refertur ad prototypa, quae illae reprae- 
sentant : ita ut per imagines quas osculamur, et coram 
quibus caput aperimus et procumbimus, Christum 

adoremus, et Sanctos, quorum ili® similitudinem ge- 
runt, veneremur. » 

Ergo licitus et pius est sacrarum imaginum usus 
et veneratio; et si de omnibus aliis hoc concluditur, 
multo melius dicendum est de cultu quem Catholici 
Cruci Dominic® ejusque imagini deferunt, tum deni- 
que de usu Crucis signi. 

APPENDIX. 

DE CULTU ET INVOCATIONE BEATISSIMAE DEI 
GENITRICIS MARIAE. 

22. Exhibet sine ulla dubitatione super omnes 
Sanctos Beatissima Virgo et Genitrix Maria, eximiam 
excellentiam. Ergo ei competit cultus duliae superior ; 
ergo hyperduli®. Et re quidem vera, Patres et Ec- 
clesia} Doclores, insimul gravi scientia praediti et 
insigni decorati sanctitate, ita de hac veritate persua- 
sionem habuere, ut neque parumper dubitaverint 
suis in scriptis huc illuc recitare. 

S. Irenaeus profecto, libr. 5, cap. 19, antithesim 
instituens inter Evam et Mariam : « Per illam, dicit, 
adstrictum esse morti genus humanum, per Mari» 
obedientiam virginalem solutum esse. » 

Unde S. Ephrem Syrus, in Sermone de ejusdem 
laudibus, exclamat : * Sub tuum praesidium confugi- 
mus, o Sancta Dei Genitrix, sub alis pietatis atque 
misericordi» tu® protege et custodi nos. » 

Et ne nimii simus, pr® cmteris aliis proferemus 
S. Bernardum, qui, in Homilia 2° super Missus est, ita 


Digitized by Google 



— 183 — 


de cultu et invocatione Mariae locutus est, ut nil magis 
verum, nil magis dulce atque suave inveniri possit : 

« Quisquis te intelligis in hujus saeculi profluvio ne 

avertas oculo a fulgore hujus sideris, si non vis obrui 
procellis. Si insurgant venti tentationum, si incurras 
scopulos tribulationum, respice stellam, voca Mariam. 

Si jactaris superbiae undis respice stellam, voca 

Mariam In periculis, in angustiis, in rebus dubiis, 

Mariam cogita, Mariam invoca Ipsam sequens, 

non devias; ipsam rogans, non desperas; ipsam cogi- 
tans, non erras ; ipsa tenenle, non corruis ; ipsa pro- 
tegente, non metuis et sic in temetipso experiris 

quam merito dictum sit: Et nomen Virginis Maria. > 

23. Nos igitur oculos ad hujusmodi convertentes 
stellam, respicientes Mariam, petentes cum fiducia 
thronum ejus, illam in rebus nostris semper invo- 
cantes, hanc concludimus disceptationem aliisque 
eodem auspicio initium damus. 

Diximus enim de cultu religioso Sanctorum, de 
eorum reliquiarum honore ac denique de pio usu et 
Sanctorum imaginum veneratione. Quae omnia erant 
demonstranda. 

DE GRAT1J1 ACTUALIS NECESSITATE. 


THESIS 14*. 

Utrum ad omnes et singulos actus salutares 
necessaria sit interior Spiritus Sancti gratia 
illustrationis et inspirationis ? 


i. Diximus de Incarnatione : atqui praecipuus ejus 
fructus est Gratia , per quem (id est per Christum, 
Gratiae auctorem) maxima et pretiosa nobis promissa 
donavit : ut per h®c efficiamini divin® consortes na- 
tur® (2 Petri , cap. 1). Ergo nunc disserendum de 
Gratia. 

2. Nomine autem Gratiae venit quodcumque munus 
sive internum, sive externum, quod Deus pro libera- 
lilate sua homini confert. 

Munus hujusmodi respicit perfectiones vel natura- 
les, vel morales. 

Primo in ordine recensentur creatio praesertim et 
conservatio. 

Allero in ordine numerantur revelatio, prophetiae, 
miracula, illustrationes internae, charitas Dei, omnes 
denique illae res, quae ad vitam beatam hominem 
conducunt. Nos de hoc secundo ordine locuturi sumus, 
et sic Gratiam dividimus : 

3. Gratia Christi est vel Exterior, vel Interior. 

Exterior, nempe institutio Sacramentorum, praedi- 
catio verbi divini, etc. 

Interior, id est Fides, Spes, Charitas. 

Interior est vel gratis data, vel gratum faciens; 
et prima, quatenus datur ad aliorum salutem, e. g. 
donum miraculorum. 

Secunda vero, quae ordinatur ad salutem accipien- 
tis, scilicet fides, charitas, etc. 

Gratia gratum faciens est vel actualis, vel habi- 
tualis : loquentes in alia disceptatione de hac, de ilia 
in praesenti sermonem agimus. 

Gratia itaque actualis dicitur donum Dei, internum 
ac supernaturale creaturae rationali per Christi me- 
rita concessum, ad actus salutares eliciendos, au t etiam 
meritorios vitae aeternae. 

Vel, uti loquitur S. Thomas, 1,2, quaest. U0,art.2 : 

« Est quidam effectus gratuitae Dei voluntatis, quo 
aoima hominis movetur a Deo ad aliquod (bonum 

pium ac salutare) cognoscendum, vel volendum, vel 
agendum. » 

Est insuper vel praeveniens, sive excitans, quate- 
nus, juxta Divum Augustinum, omne meritum prae- 
venit; vel est cooperans, seu concomitans, quatenus 
supernaturaliter concurrit ad illud opus, ad quod per 
gratiam praevenientem excitamur. 

Gratia igitur praeveniens afficit immediate intellec- 
tum, mediate autem voluntatem, gratia vero coope- 
rans immediate afficit voluntatem : unde S. August., 
lib. 4, ad Bonifac. : « Gratia est inspiratio dilectionis, 
ut cognita sancto amore faciamus. » 

Quae gratia praeveniens seu excitans, dividitur in 
efficacem et sufficientem. 

Et gratia sufficiens dispertitur in proxime et re- 
mote sufficientem. 

4. Tres ergo sunt praecipuae tractationes, quae in re 
disputari debent : 

In prima scilicet loquendum est de necessitate gra- 
tiae actualis; 

In secunda de gratia efficaci et sufficienti ; 

In tertia de gratia habituali seu sanctificante. 

Quae omnia breviter complectimur in tribus relati- 
vis disceptationibus. 

Loquentes ideo in praesenti de prima quaestione, 
fuse disseremus de gratiae interioris actualis necessi- 
tate ad singulos actus salutares ; deinde veluti per co- 
rollaria huic illas reducimus propositiones, quae sive 
directe, sive indirecte ei referuntur. 

5. Ita igitur proponitur quaestio : 

« Utrum ad omnes et singulos actus salutares ne- 

cessaria sit interior Spiritus Sancti gratia illustratio- 
nis et inspirationis? » 

Haeretici omnes, quibus in deliciis est Catholicam 
doctrinam quoad gratiam contro ver tere, sub duplici 
categoria recenseri possunt : uni profecto per defec- 
Lum circa gratiam peccarunt, alteri per excessum, 
prout utrumque vulgus ignarum pro diversis placi- 
tis, quibus circa Protoparentum statum ac lapsum 
adhaeserint, suam sententiam in re protuentur. 

Ad primam classem itaque pertinent Pelagiani, So- 
ciniani ac Semipelagiani , quorum haec sunt syste- 
mata : 

Pelagiani in primis negarunt Protoparenles per 
Justitiam originalem ad ordinem supernaturalem ela- 
tos esse. Ergo homo, secundum Pelagium ej usque 
sectatores, nihil amisit ex lapsu ; ergo non erat ins- 
taurandum , quod perditum non erat ; ergo homo 
viribus arbitrii sui omnes perfectiones assequi potest, 
quamvis supernaturales ; ergo non est illi necessaria 
interior Spiritus Sancti gratia ad omnes et singulos 
actus salutares. 

Sociniani ad eamdem veniunt conclusionem, eo 
quod cum Ralionalistis et Incredulis autumarunt pri- 
mum hominem fuisse typum idealis perfectionis, et 
Christum nihil aliud esse nisi typum longe perfectio- 
rem, non autem Verbum Incarnatum. 

Semipelagiani admiserunt in Adam donum Eleva- 
tionis et Integritatis, proindeque per lapsum harum 
amissionem ; sed nimis arbitrii viribus tribuerunt, et 
pro ipsis initium salutis est liberum arbitrium ho- 
minis. 

6. Ad secundam classem spectant Novatores saec. xvi, 
qui, contendentes Justitiam originalem esse Protopa- 
rentibus essentialiter debitam, asserunt per Adami 
lapsum universum genus humanum in essentialibus 
vulneratum esse : unde exiinctum liberum arbitrium. 
Hinc, juxta hos haereticos,, omnia opera sine gratia 
elicita sunt totidem peccata, et sic deinceps. 

7. Nos vero Ecclesiae Catholicae sacra 'prementes 
vestigia, jam ostendimus .hominem in Paradiso volup- 
tatis fuisse in Justitia originali constitutum, quam 
tamen non fuisse ei debitam ac per divini mandati 
transgressionem illam amisisse; sed ex qua amissione 
non esse in essentialibus vulneratum, sed potius com- 
mutatum in deterius quoad animum et corpus, et im- 
becillitati illi obnoxium, quam per se postulat humanae 
naturae conditio : proindeque non posse suis tantum 
viribus ad supernaturalem statum (pervenire, etiamsi 
libere assentiendo posset, Deo excitanti atque vocanti, 
cooperare. Hinc contra omnes relatos adversarios, 
praesertim directe contra Pelagianos sic, more solito, 
statuimus propositionem : 

AD OMNES ET SINGULOS ACTUS SALUTARES NECESSARIA EST 

INTERIOR SPIRITUS SANCTI GRATIA ILLUSTRATIONIS ET 

INSPIRATIONIS. 

8. Et sic ad probationes gradum allico facieutes, 
asserimus in primis inter actus salutares praecipuum 
esse credere ea fide, quae ad salutem necessaria est : 
atqui nemo potest credere sine gratia Dei. 

Et sane fides, quae necessaria est ut salvemur, est 
fides in Jesum Christum, tanquam salvatorem et me- 

diatorem nostrum; adeoque fides iis dogmatibus praes- 
titam, quae Christus revelavit. Atqui Christi dogma- 
tibus credere non possumus, nisi de illis cogitemus ; 
nec cogitare de iis possumus, niei Deus nobis ea ma- 
nifestet. Sed h®e manifestatio fit per revelationem 
ex mera Dei gratia : ergo credere in Christum ejus- 
que in dogmatibus sine Dei gratia non possumus ; 
ergo actus primus salutaris creaturae rationalis, sine 
interiori gratia illustrationis ac inspirationis, intelligi 
nequit. -> 

9. Atqui sine fide impossibile est placere Deo: 
ergo ad omnes et singulos actus salutares necessaria 
est Dei gratia. 

Ita et Scripturae constituunt. Revera Christus in 
Evangelio ait : « Nemo potest venire ad me, nisi Pater 
traxerit eum. » Trahit Pater ad fidem, id est ad 
veram religionem, voluptate aeternorum bonorum, 
quam in cordibus nostris producit, dum eorum bono- 
rum ideam vivide per revelationem aut internam il- 
lustrationem mentibus nostris offert. 

Et Deus quomodo trahit? Ita ut nihil respectum 
habeat ad merita nostra, t Quis prior (ait Apost. 
Paul, ad Rom., c. 11) dedit illi, et retribuetur ei? 
Quoniam ex ipso, et per ipsum, et in ipso sunt om- 
nia. » Ac tali in modo, ut sine hujusmodi gratia nec 
cogitare, nec velle, nec operari quidpiam possimus, 
quo ad salutem perveniamus. « Non quod sufficientes 
simus (ait Apost. Paul., 2 Corinth., 3, 8) cogitare 
aliquid a nobis, quasi ex nobis, sed sufficientia nostra , 
ex Deo est. » 

« Deus est (inquit idemApost. ad Philippens., c. 2, 

v. 13) qui operatur in nobis et velle, et petficere pro 
bona voluntate. » 

Unde S. Aug., Tract. 81 in Joan., n. 3, exclamat : 
* Sive parum, sive multum, sine illo fleri non potest, 
sine quo nihil fieri potest. » 

Atqui in actus cogitationis, fidei, voluntatis, opera- 
tionis, spei et charitatis omnes et singuli comprehen- 
duntur actus salutares : ergo ex Scriptura luculenter 
apparet ad omnes et singulos actus salutares necessa- 
riam esse interiorem Spiritus Sancti gratiam illustra- 
tionis et inspirationis. 

10. Idem comprobat et concludit sana et non inter- 
rupta Traditio. 

Sanctus Justinus M. in Dialog. cum Tryphone, 
n. 102, citans verba Psalm. 21, 11, ait: « Deus meus 
es tu, ne discedas a me, » docet in Deum, qui omnia 
creavit, sperare omnes debere, et ab eo solo salutem 
et auxilium quaerere. 

S. Ambros., lib. 1 de Cain et Abel, cap. 8, ait : 
« Quidquid sanctum cogitaveris, Dei munus est, Dei 
inspiratio, Dei gratia. » Juxta id quod interpretatus 
est S. Aug., libr. 3, ad Quintium, cap. 4, in illis 
verbis Apost., Epist. 1 ad Corinth., cap. 4, v. 7 : 
f Quid habes quod non accepisti? Si autem accepisti, 
quid gloriaris quasi non acceperis? » 

« Ergo (addit S. Aug.) quod credamus, quod ope- 
remur bene, gratiae Dei acceptum referre debemus. 
Quo praecipue testimonio etiam ipse convictus sum, 
cum similiter errarem, putans fidem, qua in Deum 
credimus non esse donum Dei ; sed a nobis esse in 
nobis, et per illam nos impetrare Dei dona, quibus 

temperanter, et juste, et pie vivamus in hoc saeculo. » 

Quae verba Sanctorum Patrum nulla in re inter- 
pretatione indigent, et ne nimius sim, alia non profe- 
ram. y 

Ergo ex Patribus ad omnes et singulos actus salu- 
tares gratia Spiritus Sancti interior illustrationis et 
inspirationis requiritur. 

41. Hinc jure Ecclesia Catholica saepe in Conciliis 
hanc expressit veritatem, haereticorum doctrinam 
directe condemnans. Ait enim Concil. Trid., sess. 6, 
can. 3: « Si quis dixerit, sine praeveniente Spiritus 
Sancti gratia, atque ejus adjutorio, hominem credere, 
sperare, diligere, aut poenitere posse, sicut opor- 
tet anathema sit. » 

Idem et Concilium Arausican. II, ann. 619, can. 7. 

Ergo ex Ecclesia eadem probatur propositio. 

12. Post hoc frustra adversarii asserunt hominis 
liberae voluntatis esse actus fidei, spei et charitatis, 
qui tamen sunt actus salutares ; nam nosmetipsi ultro 
fatemur hos actus subjici hominum libertati, nihilo- 
minus sub ordine naturali. Actus enim supernaturalis 
supra naturam est ac excedit eam, et tantum elici 
potest gratiae praevenientis et operantis auxilio. 

Et cum Apostolus Paulus in Epist. ad Romanos, 
c. 7, v. 18, scribit: « Velle adjacet mihi, » loquitur in 
ordine ad luctam cum concupiscentia, non autem in 
ordine ad actus salutares. 

Rationalistis autem, qui dicunt Scripturam nun- 
quam commemorare operationes gratiae immediatas 
et supernalurales et multo minus earumdem necessi- 
tatem respondemus, indicantes loca perplurima, in 

quibus S. Eloquia docent homines permoveri ad cog- 
nitionem Christianae Religionis* ad perseverantiam 
in fide Evangelio praestandam, ad actus virtutis, ad 
motus pios et ad alia hujus generis; atque his consi- 
derationibus prolatis, concludimus nihil interesse, si 
vocabula hujusmodi non inveniantur, dum reperitur 
res propter illa significata. 

Ergo ex Scriptura, Patribus et Ecclesia contra Pe- 
lagianos constat, ad omnes et singulos actus salutares 
necessariam esse interiorem Spiritus Sancti gratiam 
illustrationis et inspirationis. 

13. Sed hic quaeri potest : haec interior gratia neces- 
saria estne ad progressum et consummationem boni 
operis salutaris, vel etiam ad initium? 

Et absque formidine de opposito praecise reponimus 
etiam ad initium. 

Ait sane Apost. Paulus, 1 Corinth., 4, 7 : t Quid 
habes quod non accepisti? Si autem accepisti, quid 
gloriaris quasi non acceperis? » Atqui si vel initium, 
vel progressus, vel consummatio operis boni nobis 
esset, jam aliquid haberemus a Deo non acceptum, et 
de quo proinde possemus gloriari. 

Hinc S. Cyprian., lib. 3 Testimoniorum ad Quiri- 
num, cap. 4, ap. S. Aug., de Prsed. Sanet., cap. 4, 
inferebat in nullo nobis esse gloriandum, quoniam 
nostrum nihil sit. 

Et S. idem Aug., in illis verbis Apostoli : * Non 
quod sufficientes simus cogitare aliquid a nobis quasi 
ex nobis, » in libr. de Praedest. Sanctorum, cap; 2, 
sic inquit : « Attendant hic et verba ista perpendant, 
qui putant ex nobis esse fidei coeptum, et ex Deo esse 

fidei supplementum. Quis enim non videat prius esse 
cogitare, quam credere? Nullus quippe credit aliquid, 
nisi prius cogitaverit esse credendum. Quamvis enim 
raptim, quamvis celerrime credendi voluntatem quae- 
dam cogitationes antevolant, mox illa ita sequatur, 
ut quasi conjunctissima comitetur : necesse est tamen 
ut omnia, quae creduntur, praeveniente cogitatione 
credantur. Quamquam et ipsum credere nihil aliud 
est, quam cum assensione cogitare. » 

Quod ergo pertinet ad religionem et pietatem de 
qua loquebatur Apostolus, si non sumus idonei cogi- 
tare aliquid ex nobismetipsis,sed sufficientia nostra e\ 
Deo est, profecto non sumus idonei credere aliquid 
(juasi ex nobismetipsis, quod sine cogitatione non 
possumus; sed sufficientia nostra, qua credere inci- 
piamus ex Deo est. 

Ergo ex Spiritus Sancti illustratione, inspiratione 
et adjutorio homo habet salutare fidei initium. 

14. Hic semper fuit Catholicae Ecclesiae sensus ; hic 
fuit sensus in quo locutus est Concil. Arausicanum If, 
c. 5 et 7; hoc et definivit Concil. Trid., can. 3, 
sess. 6 : * Si quis dixerit, sine praeveniente Spiritus 
Sancti inspiratione, atque ejus adjutorio hominem 

credere posse sicut oportet, ut ei justificationis 

gratia conferatur, anathema sit. » Ergo. 

15. Ast, objicies, in Scripturis reperiri testimonia, 
quae portas primas salutis, adeoque fidei initium hu- 
manae adscribunt voluntati. 

Sed frustra id dices; nam inibi et in aliis plurimis 
testimoniis significatur homines, divina gratia prae- 
ventos atque adjutos animas praeparare atque con- 

verti, ita ut levius hujusmodi certe gratiam non 
excludant. Unde hic fas est animadvertere dari in 
Sacris Litteris testimonia, in quibus tribuitur multum 
gratiae, dum ex altera parte alia inveniri, in quibus 
nimis indulgetur libero arbitrio; sed tum una quam 
altera in se continent in ordine suo et gratiam et 
liberam arbitrium. 

Et sic late palet haec veritas, ut in illis exemplis 
e Scriptura depromptis, de Zachaeo, de bono La- 
trone, de Centurione, qui bonis operibus fidei gra- 
tiam promeruisse perhibentur, videatur evidenter 
gratiae auxilium admissum, secundum verba Concil. 
Arausicuni, cap. 25, sic expressa : * Manifestissime 
credendum est quod et illius Latronis, quem Dominus 
ad Paradisi patriam revocavit, et Cornelii Centurionis, 
ad quem Angelus Domini missus est, et Zachaei, qui 
ipsum Dominum accipere meruit, illa tam admirabilis 
fides non fuit de natura, sed divinae gratiae largitate 
donata. * 

16. Solent insuper adversarii asserere Patres Grm- 
cos atque Latinos pene omnes anteS. August. illam 
tenuisse doctrinam, quam postea Semipelagiani pro- 
fessi sunt; videlicet Herman, S. Justinum, Clemen- 
tem Alexandrinum , S. Ambrosium, S. Optatum , 
S. Hieronymum. Sed ab hujusmodi accusatione hos 
liberamus ex unica tantum observatione, animadver- 
tentes nimirum Patres recensitos loculos fuisse formis 
liberioribus, quia nondum constituta erat in re tech- 
nologia, et nemo hoc dogma catholicum antea impug- 
naverat. Unde S. August., propositam sibi a S. Pros- 
pero Semipelagianorum expostulationem diluit, in 

libr. de Praedest. Sanet., c. 14, n. 27, his verbis : 
« Quid igitur opus est, ut eorum scrutemur opuscula, 
qui, priusquam ista haeresis oriretur, non habuerunt 
necessitatem in hac difficilis ad solvendum quaestione 
versari ? Quod procul dubio facerent, si respondere 
talibus cogerentur. » 

Et sic etiam dicendum de S. Joan. Chrysoslomo; 
nam ille in pluribus locis primas salutis partes Dei 
gratiae esse tribuendas agnovit. Sic in Hom. 12 
in l a Episl. ad Corinth., n. 1 et 2, in Hom. 4 in 
cap. 2 Epist. ad Ephes. et alibi saepe. 

Ergo interior Spiritus Sancti illustrationis ac ins- 
pirationis gratia necessaria est non modo ad progres- 
sum et consummationem boni operis salutaris, sed 
etiam contra Semipelagianos ad initium. 

17. Ergo contra eosdem ipsi primi credulitatis 
affectus sunt dona gratiae. Ait Joan., cap. 4, 29 : 
« Nemo potest venire ad me, nisi Pater, qui misit me, 
traxerit eum. » Et Apost. Paul. , Rom., 11, 35 : 
* Quis prior dedit illi, et retribuetur ei? Quoniam ex 
ipso, et per ipsum, et in ipsum, et in ipso sunt 
omnia. » 

18. Nihilominus, contra Novatores saecul. xvi et 
contra Jansenistas, homo lapsus sine speciali grati» 
auxilio nonnullas ordinis naturalis veritates cognos- 
cere, tum faciliora ejusdem ordinis naturalis opera 
perficere, tum leves superare tentationes potest. 

Legitur sane in Sapient., c. 13, 5 : « A magnitudine 
enim speciei * et creaturae poterit Creator horum vi- 
deri. » Ergo homo lapsus potest per seipsum aliquas 
ordinis naturalis veritates cognoscere. 

Habetur ex Apost. Paulo ad Rom. ipsum redar- 
guisse Philosophos, quod cum Deum naturaliter cogno- 
vissent « non sicut Deam glorificaverunt, aut gratias 
egerunt. » Poterant gentiles sine gratia Deum glori- 
ficare : ergo homo lapsus potest opera faciliora pro- 
priis viribus perficere. 

Potest homo nonnullas ordinis naturalis cognoscere 
sine gratia veritates, opera faciliora propriis viribus 
perficere ; ergo homo lapsus potest etiam sine gra- 
tia, sua vi, leves superare tentationes. 

Et jure; quia genus humanum per Protoparentis 
lapsum non in essentialibus, uti contendunt adversa- 
rii, vulneratum fuit, neque ejus liberum arbitrium 
pene ex linctum, sed solum in deterius commutatum 
quoad animam et quoad corpus, uti saepe animadver- 
timus. 

19. Ergo etiam vir infidelis potest aliqua opera 
inoraliter bona efficere, adeoque non omnia infide- 
lium opera sunt vitia aut peccata. 

Loquens profecto S. Aug., de Charitate humana, 
Serm. 349 de Temp., cap. 1 et 2, ait : « Liceat vobis 
humana charitate diligere conjuges, diligere filios, 
diligere amicos vestros. Omnia ista nomina necessi- 
tudinis habent vinculum et glutinaraen quoddam cha- 
ritatis. Sed videtis illam charitatem esse posse et im- 
piorum, id est paganorum, judaeorum et haeretico- 
rum. » Atqui charitas est basis et fundamentum omnis 
boni operis. 

Hinc recte S. Thomas, 2, 2, q. 10, art. 4, quaerens 
utrum omnis actio infidelis sit peccatum? resp. : 

« Manifestum est quod infideles opera bona ad 

quae sufficit donum naturae, aliqualiter operari pos- 
sunt. Unde non oportet quod in omni suo opere 
peccent. » 

20. Quinimo ipse homo lapsus, ante obtentam jus- 
tificationem, potest actus bonos ac supernaturales eli- 
cere : « Convertimini, et agite poenitentiam ab omni- 
bus iniquitatibus vestris, » ait Dominus Deus (Ezech., 
18, 30). 

21 . Non potest tamen homo justificatus in lota vita 
peccata omnia etiam venalia vitare, nisi ex speciali 
privilegio; nam fatente Joanne, 1,8 : « Si dixerimus 
quoniam peccatum non habemus, ipsi nos seducimus, 
et veritas in nobis non est. » * Septies enim cadet 
justus » (Prov., 24, 16). 

22. Ita ut homo justificatus non potest sine speciali 
Dei auxilio in accepta justitia perseverare. 

Sanctus Celestinus Papa, in Epistola ad Galliar. 
Episcop., c. 6, ait : * Neminem, etiam baptismatis 
gratia renovatum, idoneum esse ad superandas dia- 
boli insidias et ad vincendas carnis concupiscentias, 
nisi per quotidianum adjutorium Dei perseverantiam 
bon® conversationis acceperit. » 

23. Atqui hoc auxilium Dei, hoc adjutorium est 
supra naturam, est gratis datum : 

Ergo gratia est omnino gratuita. Sanctus Augusti- 
nus, Enarrat. 2 in Psalm. 26, n. 6 : « Quare gratia? 
quia gratis datur. Quare gratia datur? quia merita 
tua non praecesserunt. Illi ergo gloria, qui nos li- 
berat. » 

24. Ex his hactenus disputatis, jam generalim de 
grati® actualis notione, divisione ac necessitate pr®- 

cipua delibavimus, insimulque praesenti satisfecimus 
disceptationi ; nam jam vidimus ad omnes et singulos 
actus salutares necessariam esse interiorem Spiritus 
Sancti gratiam illustrationis ac inspirationis; eodem - 
que tempore relativa deduximus corollaria ; proinde- 
que quod proposuimus, jam explevimus. 

1)E GRATIA 


II 

DE GRATIA EFFICACI ET SUFFICIENTI. 


THESIS 15 a , 

Utrum detur in praesenti statu gratia mere et 
vere sufficiens, quae homini completam et 
relative ad praesentes ejus circumstantias 
expeditam ad actus bonos eliciendos facul- 
tatem tribuat, quae inutilis reddatur ex hu- 
manae voluntatis resistentia? 


I. Postquam in thesi immediate superiori de Gra- 
tiae actualis notione, divisione ac necessitate genera- 
tim vidimus, ordo ac ratio postulat ut in praesenti 
sermonem habeamus de natura ac divisione gratiae 
actualis relate ad liberi arbitrii cooperationem; et in 
hoc libenter faciendo, unicuique patet Theologo nos 
hic agere praecipue de gratia efficaci atque sufficienti. 
Hinc de his statira quaerimus : 

Quid sit gratia efficax? Et in quo consistat gratia 
sufficiens? 

2 . In primis tamen operae pretium erit animad- 
vertere hic non esse nostrum institutum in contro- 
versias Theologorum abire; ideoque prolixius in re 
disputare, sed tantum in medium Ecclesiae veritatem 
proponere, Scholarumque Catholicarum placita bre- 
viter recensere. 

3. His praemissis, sic reponimus : gratiae efficacis 
nomine nos intelligimus illam praevenientem gratiam, 
quae illuminat, movet et adjuvat intellectum et volun- 
tatem, ita ut operetur bonum infallibiliter, libere ta- 
men et minime necessario. 

Qui effectus, si a gratia producuntur nullo habito 
respectu ad consensum hominis, tunc gratia dicitur 
efficax natura sua ab intrinseco; sin respieiatur ad 
consensum futurum, tunc gratia dicitur efficax effica- 
cia connexionis. 

't. Gratia autem vere ac mere sufficiens ea dicitur, 
quae vires praebet plenas ac perfecte completas ad 
bene operandum relative ad praesentes hominis cir- 
cumstantias. 

Dividitur in Proximam et Remotam, quatenus vi- 
res praedictas immediate suppeditat, vel mediate. 

o. Quibus positis definitionibus, sic statuitur pri- 
mum dogma catholicum in themate : 

* Sub gratia efficaci intacta remanet libertas arbi- 
trii, et nulla absoluta inducitur necessitas, id est, homo 
liber est in actibus salutaribus. » 

Et sane Moyses ih Deuteron., 30, 19etseqq., post- 
quam proposuisset populo Israelitico < vitam et mor- 

tem, benedictionem et maledictionem, > ila eum hor- 
tatus est ; * Elige ergo vitaro, ut et tu vivas et semen 
tuum» et diligas Dominum Deum tuum, atque obedias 
voci ejus. » 

Atqui posito quod homini ad operandum adempta 
luisset a gratia Dei libertas, tunc 4® hujusmodi exhor- 
tationes locum non haberent, et 2° Moyses consensione 
Dei populum Israeliticum deciperet, Jam vero hoc 
asserere est absurdum : ergo gratia efficax non infert 
homini necessitatem ullam. 

Legitur apud Zach., i, 3 ; « Convertimini ad me, 
et ego convertar ad vos. » Ergo homo libere gratia 
praeveniente, excitante movetnr, flectitur, deter- 
minatur. 

Apostolus Paulus ait, Philipp., 2, 12 : « Cum timore 
et tremore salutem vestram operamini. » Ergo S. Doc- 
tor docet hominem libere posse agere et operari sub 
gratia. 

Dicitur in Ecclesiastico, 31, 10 : « Qui potuit trans- 
gredi, et non est transgressus; facere mala, et non fe- 
cit. » Ergo homo potest sub gratia Dei agere et pon 
agere, operari et non operari. 

Atqui ibi dicendum est gratiam efficacem nullam 
in actibus salutaribus absolutam homini inferre ne- 
cessitatem, ubi homo sub hujusmodi gratia potest li- 
bere moveri, flecti, determinari; libere agere et ope- 
rari, non agere et non operari. 

Ergo sub gratia efficaci intacta remanet Ubertas 
arbitrii. 

* 

6. Universa antiquitas semper hanc tenuit doctri- 
nam, uti asserit Calvinus ipse (hist.,fib. 2,cap.3,§ 10). 

9 . 

Et S. August., conquerentibus Pelagianis et Semi- 
pelagianis ex ipsius doctrina sequi interitura liberta- 
tis humanae, optime perpetuo propugnavit summam 
gratiae vim et efficaciam, insimulque libertatis huma- 
nae integritatem. 

Ait enim, in Epist. 214, alias 46 : « Si non est Dei 
gratia, quomodo salvat mundum? Et si non est libe- 
rum arbitrium, quomodo judicat mundum? » Hinc 
S. Bernardus his alludens verbis, de gratia et libero 
arbitrio inquit : t Tolle liberum arbitrium, non erit 
quod salvetur; tolle gratiam, non erit unde salve- 
tur. » 

7. Jure proinde Cone. Trid., sess. 6, can. 4, edixit : 
« Si quis dixerit, liberum hominis arbitrium, a Deo 
motum et excitatum, nihil cooperari assentiendo Deo 
excitanti, atque vocanti, quo ad obtinendam justifica- 
tionis gratiam se disponat ac praeparet ; neque posse 
dissentire, si velit, sed veluti inanime quoddam nihil 
omnino agere, mereque passive se habere : anathema 
sit. » 

Et merito S. Synodi Patres ita constituere; secus 
enim ignavis hominibus daretur occasio peccandi, et 
Deo Optimo Maximo peccatorum imputabilitas. 

S. Nec fucum faciunt oppositiones etiam hic ab ad- 
versariis prolatae. Nam si dentur in Scripturis passim 
testimonia, in quibus videtur omnis homini activitas 
sub gratia denegari, illa ita intelligenda sunt, ut dum 
ex uno latere adstruunt gratiae infallibilem effica- 
ciam, repellunt nihilominus ex altero, ut libero arbi- 
trio ab ea necessitas inferatur. 

Et S. Aug. aliique Patres, cum locuti sunt de gra- 

tiae necessitate, sermonem dicunt de necessitate hy- 
pothetica, vel morali, quarum nec una, nec altera of- 
ficiunt libertati. 

Ergo evidenter patet gratiam efficacem nullam ab- 
solutam inducere homini necessitatem in actibus sa- 
lutaribus, id est, hominem in his libere agere. 

9. Sed dogmate hoc catholico constituto, quaeri so- 
let quomodo concilietur et explicetur libertas arbi- 
trii cum infallibili gratiae efficacia? 

Hinc Scholarum Catholicarum varia systemata. 

Et 1° Thomistae constituunt gratiae efficaciam repe- 
tendam esse a praedeterminatione physica ad actum 
salutarem; et objicientibus hac ratione perimi liber- 
tatem, reponunt distinctione sensus compositi et sen- 
sus divisi. 

2° Augustinianenses gratiae efficaciam repetunt a 
duplici delectatione relative per gradus victrici, ita 
ut si alterutra praevaleat, habeatur assensus, vel dis- 
sensus ; et in hoc tantum discriminantur a Jaosenis- 
lis, quod hi contendunt gratiam homini inferre ne- 
cessitatem, illi vero non ita. 

3° Congruistae denique nullum reale discrimen in 
essentia et in origine admittunt inter gratiam effi- 
cacem et sufficientem, ita ut gratia praeveniens prae- 
beat veram ac expeditam ad agendum potestatem : 
hinc si homo consentiat, gratia fit efficax ; sin secus, 
remanet sufficiens. 

Nihilominus admittunt aliam alia vividiorem et va- 
lidiorem efficaciam virtutis : quod si enim Deus vult 
aliquem absolute converti, tantam ei gratiam tribuit, 
cui praevidet hominem infallibiliter assensurum. 

Sed cum in re nondum Ecclesia locuta est, unus- 
quisque pro lubito, iis in seligendis systematibus, suo 
abundet in sensu. 

Et satis de gratia efficaci : nunc de sufficienti, et 
illico quaerimus : 

10. Daturne in praesenti statu gratia mere atque 
vere sufficiens? 

Veniunt Novatores saeculi xvi, et ex suis propriis 
systematibus nullam agnoscunt gratiam, quae careat 
effectu. 

Sequuntur et Jansenistae, qui aiunt dari aliquam 
parvam gratiam, quae dici potest sufficiens in se ra- 
tione sui absolute, non autem relative ad praesentes 
hominis circumstantias. 

11. Catholica Ecclesia e contrario docet dari gra- 
tiam sufficientem, et esse talem relate ad praesentes 
subjecti circumstantias; idcirco quidquid sentiant im- 
pii, nos seraper dietamine Sanctae hujus Ecclesiae con- 
sedantes, contra hos omnes hanc statuimus proposi- 
tionem : 

DATUR IN PRAESENTI STATU GRATIA MERE ET VERE SUF- 
FICIENS, QUjE HOMINI COMPLETAM ( ET RELATIVE AD 

PRyESENTES EJUS CIRCUMSTANTIAS EXPEDITAM AD ACTUS 

BONOS ELICIENDOS FACULTATEM TRIBUIT, QUyE INUTI- 
LIS REDDITUR EX HUMANjE VOLUNTATIS RESISTENTIA. 

Et sane Sacra Scriptura tum in V., tum in N. Tes- 
tamento nos edocet Deum peccatores plerumque ob- 
jurgare, ex eo quod ipsius gratiae resistant. S. enim 
Protomartyr Stephanus ad Judaeos verba dirigens, sic 
se habet : « Dura cervice et incircumcisis cordibus 


/ 


Digitized by Google 



— 205 — 


et auribus, vos semper Spiritui Sancto resistitis, sicut 
patres vestri, ita et vos » (Ael., c. 7, 51). Juxta illud 
Prov., 1, 24 : « Vocavi, et renuistis; extendi manum 
meam, et non fuit qui adspiceret. Despexistis omne 
consilium meum, et increpationes meas neglexistis. » 
Secundum quod scribit Isaias, 10, 4 : « Quid est quod 
debui facere vineae meae, et non feci ei ? An quod ex- 
pectavi, ut faceret uvas, et fecit labruscas? » 

Qum omnia breviter contrahuntur a Christo apud 

Matth., 23, 37 : « Jerusalem, Jerusalem quoties 

volui congregare filios tuos, quemadmodum gallina 
congregat pullos suos sub alas, et noluisti ! » 

Jam vero ex his Verbi Dei testimoniis recensitis, 
duo recto tramite deducuntur : 

1» Deum Optimum Maximum gratiam dare homi- 
nibus, qum satis est ad praesentes circumstantias; 
2® hominem voluntate sua huic resistere. 

Et re quidem vera : « Vocavi (ait Deus) ex- 
tendi manum meam volui congregare filios. » Et 

ad quid sic Deus se gessit? Ut consilia sua audirent 

liomines ut facerent uvas vineae sum ut posset 

congregare filios sub ordine virtutis atque justitiae. 

Uno verbo, ut posset homo assequi illud bonuiu 
supernaturale, ad quod conditus erat. Et quando? 
In praesenti statu. Ergo datur gratia sufficiens relativa 
ad praesentes circumstantias. 

Atqui Judaei Spiritui Sancto resistunt, veluti eorum 

patres Homines despiciunt consilia Dei, ejusque 

increpationes negligunt Vineae Dei faciunt labrus- 
cas, potius quam uvas Jerusalem noluit congre- 

gari sub alas Dei. Ergo gratiae hujusmodi resistunt; 

ergo admittenda est gratia sufficiens relativa ad prae- 
sentes circumstantias, cni potest resisti. 

12. Quae autem gratia, his testimoniis significata, 
non est extrinseca, sed est interior voluntatis gratia. 
Ait enim S. Stephanus « dura cervice et incircum- 
cisis cordibus. » Atqui planum est ut hic nomine 
cordium intelligatur voluntas, uti demonstrat S. Tho- 
mas, lib. 11 , art. 6. 

Hinc jure meritoque damnata est ab Ecclesia Jan- 
senii propositio: Interiori gratiae in statu naturae 
lapsae nunquam resistitur. 

13. Ex Sacris Eloquiis apertissime evincitur justis 
conantibus et volentibus numquam deesse gratiam, 
qua praeceptorum observatio vere possibilis fiat. 

« Fidelis Deus est (inquit Apost. Paul., 1 ad Co- 
rinth., 10, 13), qui non patietur vos tentari supra id 
quod potestis, sed faciei etiam cum tentatione proven- 
tum, ut possitis sustinere; » < ita ut permittat Deus 
tantum unumquemque tentari, quantum potest susti- 
nere » (S. Cyprian, lib. 3 Testim., cap. 91). 

Atqui si Deus non patitur aliquem tentari supra 
id quod potest, sed tantum quantum potest sustinere, 
justis conantibus et volentibus numquam deest gratia, 
qua praeceptorum observatio vere possibilis fiat. 

Ergo jure ac merito damnata est ut haeretica altera 
Jansenii propositio : Aliqua Dei praecepta hominibus 
justis volentibus et conantibus secundum praesentes, 
quas habent vires, sunt impossibilia : deest quoque 
illis gratia, qua possibilia fiant. 

Atqui gratia hujus generis est gratia cui potest re- 
sisti , et haec est sufficiens : ergo datur gratia mere 

ac vere sufficiens, relativa ad praesentes circumstan- 
tias, sive proxima, sive remota. 

14. Neque hic cum adversariis dicas Paulinum tes- 
timonium esse tantum intelligendum (Je solis electis ; 
nara Patres de omnibus justis universaliter explicant 
illud, dummodo inertes et desides non sint, sed co- 
nentur et velint. 

Ait revera S. Aug. (de Cathechizandis rudibus, 
cap. 25, tom. 6, non solos praedestinatos, sed omnes 
fideles alloquens) : • Humilis esto Deo, ut non te per- 
mittat tenlari supra id quod potes. » Et Cone. Trid., 
sess. 24, can. 9, a clericis castitatem posse servari 
definit : « Cum Deus id recte petentibus non deneget, 
nec patiatur nos supra id quod possumus tentari. » 

15. Ex S. Litteris eruitur aperte Deum omnibus 
fidelibus, peccatoribus etiam obduratis et obcaecatis 
gratias tribuere, quibus possint tum ulteriora peccata 
praecavere, tum a patratis resipiscere. Ait sane Petrus, 
Ep. 2, c. 3, 9 : « Quod Deus patienter agit propter 
vos, nolens aliquos perire, sed omnes ad poenitentiam 
reverti. * 

Omnes igitur Deus vult ad poenitentiam reverti : 
ergo et peccatores, etiam obcaecatos et obduratos. Et 
quibus mediis? Per gratiam suam, quae capax est 
hunc obtinere finem, et cui potest resisti : ergo per 
gratiam sufficientem ; ergo datur gratia vere et mere 
sufficiens, relativa ad praesentes circumstantias, cui 
potest resisti. 

16. ExS. Scripturis aperte deducitur Deum pro loco 
ac tempore dare infidelibus omnibus, etiam negativis, 
gratiam, ut possint assequi salutem. Apostolus enim 

Paulus, in 1 Timath.,2,1 etseqq.,vult fieri orationes 
pro omnibus hominibus, quia, ut addit : « Hoc bonum 
est et acceptum coram Salvatore nostro Deo, qui om- 
nes homines vult salvos fieri, et ad agnitionem veri- 
tatis venire. Unus enim Deus, et mediator Dei et ho- 
minum, homo Christus Jesus,qui dedit redemptionem 
semetipsum pro omnibus. » Quod si Deus infideles 
vult salvos fieri, si Christus dedit seipsum pro illis 
redemptionem, certum est Deum illis largiri gratiam 
ad hanc salutem sibi comparandam. Atqui n®c est 
gratia, qu® sufficit ad illum assequendum finem et 
cui potest resisti : ergo datur gratia sufficiens in pr*- 
senti statu, relativa ad pr®sentes circumstantias. 

i7. Ast, objicies, nuspiam in Scripturis grati® me- 
morantur suffieientes : ergo non existunf. Sed frustra 
id asseris; nam si in his utique non inveniuntur 
hujus generis nomina, invenitur tamen res vocibus 
illis significata.. 

Et si plerumque Sacr® Litterae testimonia exhi- 
bent, in quibus videtur gratia omnis suum effectum 
sortiri, nihil aliud ex hoc deduci potest, nisi quod 
Dei voluntati et omnipotenti® (cum Deus absolute 
aliquid velit) nemo resistere possit : et inibi, ex altera 
parte, sermo non habetur de gratia, qu® potest esse 
et efficax et sufficiens, sed tantum de gratia efficaci. 

Ergo ex Scriptura constat dari in prmsenti statu 
gratiam mere et vere sufficientem, qu® homini com- 
pletam et relative ad pr®senles ejus circumstantias 
expeditam ad actus bonos eliciendos facultatem tri- 
buit, qu® inutilis redditur ex human® voluntatis re- 
sistentia. 

18. Quae veritas ita est altis defixa radicibus, ut 
sana et non interrupta traditio huc illuc semper pro- 
fessa sit. Audiantur prae caeteris S. Aug. et Angelicus 
Doctor S. Thomas. 

S. Augustinus enim, lib. 1 de Peccat, meritis et 
remiss., cap. ult., de homine justo loquens, sic ait; 
« Habet concupiscentiam, eam qua pugnat, eamque 
adjuvante Deo superat, si non in vacuum gratiam ejus 
susceperit, si reprobus esse noluerit. » Ex S. igitur 
Doclore Deus dat gratiam, ut homo pugnando cum 
concupiscentia hanc possit superare; nihilominus si 
non assentiatur gratiae excitanti atque vocanti, repro- 
bus fit. Ergo ex 8. Aug., datur in praesenti statu 
gratia, quae sat est relative ad praesentes circumstan- 
tias, et cui potest resisti : ergo datur gratia suffi- 
ciens. 

Idem S. Pater, initio Praefation. in Ps. 124, ait : 
« Cor eorum congelascit adversus Deum, et fit durum 
adversus imbrem gratiae ipsius, ne fructum ferat. » 
Ergo gratiae Dei quis potest resistere, ne ferat illum 
fructum, ad quem largita est. 

Ergo S. August., praeter gratiam efficacem, gra- 
tiam admittit sufficientem ; nam gratia de qua loquitur 
in recitato testimonio, certe non est illa de qua scribit 
de Praedest. Sanctorum, c. 8, et cui resisti non potest: 
« A nullo, inquit, duro corde respuitur, ad hoc quippe 
datur, ut durities cordis penitus auferatur. » 

19. Sed dices, S. Aug. tantum gratiam efficacem 
agnovit, ita ut semper de ea explicaverit verba Christi: 
« Nemo potest venire ad me, nisi Pater meus traxerit 
eum. » 

Cui oppositioni facile occurrimus, una tantum ob- 
servatione in medium prolata, nimirum S. Doctorem 
Scripturarum testimonia explicavisse de gratia effi- 
caci, cum illa revera ad gratiam pertinerent effica- 
cem ; sed ex hoc non venit, quod alibi sive Sacrae Lit- 
terae, sive S. Aug. aliam non agnovissent gratiam, 
quae nostra voluntate careat effectu, uti ex hactenus 
relatis apertissime constat. Et sic multa de S. Doctore 
resolves. 

20. Instant tamen adversarii et asserunt, gratiam 
inefficacem S. Aug. non esse, nisi gratiam externam 
(lib. de Gratia Christi, cap. 15, alibique). Sed etiam 
hic terunt frustra tempus contradictores; namS. Doc- 
tor illis et in aliis verbis declarat, se in his, qui non 
credunt vel bonum non operantur, non agnoscere eam 
gratiam victricem et efficacem de qua potissimum sol- 
licitus erat contra Pelagianos et Semipelagianos. Sed 
ex hoc non profluit illum excludere quamcumque 
aliam gratiam interiorem, qua homo adjutus vel cre- 
deret, vel bene operaretur, nisi ei propria perversi- 
tate resisteret. 

Nihil denique dicam de illo adjutorio sine quo ali- 
quid non fit, et adjutorio quo aliquid fit. Nam in 
primo S. Doctor significat gratiam illustrationis, in 
altero vero gratiam inspirationis; proindeque nulla in 
re difficultas. 

21. Apertius de gratia sufficienti in sensu exposito 
loquitur S. Thomas, qui, 1, 2, qu. 106, art. 2, ad 2, 
haec verba tenet : « Gratia Novi Testamenti, etsi ad- 
juvet hominem ad non peccandum, non tamen ita 
confirmat in bono, ut homo peccare non possit : hoc 

enim pertinet ad statum gloriae. Et ideo si quis post 
acceptam gratiam Novi Testamenti peccaverit, majori 
poena est dignus, tamquam majoribus beneficiis in- 
gratus et auxilio sibi dato non utens quia quan- 

tum est de se, sufficiens auxilium dat ad non peccan- 
dum. » Quae verba nulla indigent interpretatione. 

Ergo ex Patribus constat dari veram et relativam 
ad praesentes circumstantias gratiam sufficientem, cui 
potest voluntate resisti. . 

22. Hinc jure Cone. Trident. pro certo habet nos 
aliquando gratiae Dei interiori resistere, sess. 6, c. 15, 
et ait : « In Dei auxilio firmissimam spem collocare, 
et reponere omnes debent : Deus enim nisi ipsi illius 
gratiae defuerint, sicut coepit opus bonum, ita perfi- 
ciet operans velle et perficere. * Ergo datur gratia 
sufficiens. 

23. Et merito ; nam Deus vult omnes salvos fieri 
Christus pro omnibus mortuus. Nihilominus plures 
ex hominibus peccant et pereunt ; quid ex hoc ? Ergo 
non omnes gratiae sunt efficaces, et quae non efficaces 
sunt vere ac mere sufficientes. 

24. Quae tamen non sunt inutiles, uti autumant 
adversarii ; nam posita nostrae voluntatis affectione, 
ad actura reducuntur et producunt effectum; et tunc 
solum inutiles evaderent, si non inservirent aliquo 
intrinseco defectu, non autem ex sola hominis mali- 
tia. Non sunt perniciosae, uti haeretici ogganniunt: 
nam in se ac prout a Deo tribuuntur utiles sunt ac 
optimae, eo modo, quo sunt utilia et bona omnia dona 
Dei. Quod si fiant perniciosae, tunc hominis prava? 
voluntati imputandum. 


Digitized by Google 



212 — 


Non sunt denique Deo indignae; -nam Deus non tri- 
buit illas ea intentione, ut nullum producant effectum, 
sed tantum praevidet earum abusus; et si Deus in hac 
praevisione esset culpandus, tunc eodem modo incu- 
sandus esset, quum tribuat divitias, valetudinem, pul- 
chritudinem, libertatemque ipsam : quod nemo, nisi 
insanus, asserere audebit. 

25. Ex his igitur usque adhuc in thesi breviter 
delibatis, tum ex Scriptura, tum ex Traditione, tum 
ex damnatis Jansenii propositionibus, tum denique 
ex ratione theologica constat verum esse, quinimo ad 
Udem pertinere hanc propositionem : 

DATUR IN PR.ESENTI STATU GRATIA HERE ET VERE SUFFI- 
CIENS, QU.E HOMINI COMPLETAM ET RELATIVE AD PRE- 
MENTES EJUS CIRCUMSTANTIAS EXPEDITAM AD ACTUS 
BONOS ELICIENDOS FACULTATEM TRIBUIT, QUAS INUTILIS 
REDDITUR EX UUMAN,E VOLUNTATIS RESISTENTIA; 

quam, in hac disceptatione, ostendere suscepimus et 
jam demonstravimus. 

III 

DE GRATIA HABITUALI, SEU SANCTIFICANTE. 


THESIS 16\ 


Utrum in justificatione impii peccata vere 
remittantur ac prorsus deleantur. 


1. Postquam duabus propositis quaestionibus quoad 
gratiam jam satisfecimus, operae pretium erit nunc 
de tertia, id est de gratia habituali, seu sanctificante 
verbum tenere. 

2. Et primum videndum quid veniat sub hujus 
gratiae nomine. 

Gratia habitualis, seu sanctificans, solet definiri a 
communi Theologorum : supernaturale Dei donum 
permanenter inhaerens animae, quo homo immediate 

et formaliter sanctus efficitur, justus, Deo gratus, fi- 
lius Dei adoptivus, capax eliciendi opera meritoria 
vitae aeternae, ejusdemque haeres. 

Hinc vides hanc afferre in homine justitiam et sanc- 
titatem formalem contra Novatores saec. xvi , qui 
existimantes justitiam originalem esse naturae hu- 
manae essentialem, autumarunt ex illius amissione 
originale peccatum esse aliquod positivum atque subs- 
tantiale ; proindeque sanctitatem et justitiam non esse 
propriam hominis sanctificati, sed esse ipsam forma- 
lem Christi sanctitatem et justitiam, per fidem ap- 
prehensam. 

3. Tunc quaerendum est in quonam praecise sit 
essentia gratiae habitualis, seu sanctificantis? 

Itaque in re Theologi Catholici per diversas abeunt 
opiniones j sed hic nostrum non est eorum placita re- 
ferre : an sil nimirum gratia sanctificans qualitas phy- 
sica vel moralis, an sit creata vel increala, ut inhae- 
reat animae justi per modum habitus, etc. ; sed solum 
asserimus per eam homo justificari. 

4. Justificatio autem, secundum Cone. Trid., sess. 6, 
cap. 4, est « translatio ab eo statu, in quo homo 
nascitur filius primi Adae, in statum gratiae et adop- 
tionis filiorum Dei per secundum Adara Jesum Chris- 
tum Salvatorem nostrum. * Hinc justificatio, juxta 
doctrinam catholicam , ideoque secundum Verbum 
revelatum consistit in interiori animae renovatione 
per inhaerentem sibi gratiam ob Christi merita. 

IJnde contra Protestantes eorumque asseclas vox 
justificationis non adhibetur pro declaratione externae 
justitiae modo forensi, ita ut peccata impiorum soluin- 

modo tegantur ob extrinsecam justitiae Dei aut Christi 
imputationem, sed ut peccata hominum vere remit- 
tantur. 

Sed ut hoc facilius intelligi possit, aliqua sunt prae- 
notanda. Et primo nobis jam notum est omnes homi- 
nes nasci in peccato originali, adeoque morti aeternae 
obnoxios : venit Baptismus, et omnia abluit. Ast ipsi 
adulti post justitiam baptismalem novis se peccatis 
foedant; et peccata hujusmodi constituunt reatum cul- 
pae et reatum poenae, quorum prior est ipsa actus de- 
formitas, posterior est obligatio ad poenam ; et ex his 
homo fit vas irae et contumeliae, fit creatura Deo Crea- 
tori aversa ; venit justificatio, et homo ad Deum per 
ipsam revertitur. 

Hinc duo principia, quae Catholica Ecclesia in re 
tenet : 1° peccata ita deleri ac penitus ablui, ut non 
amplius eorum foeditas ac turpitudo remaneat, homi- 
nemque ideo justificatum esse vere atque intrinsece 
justum; 2° Spiritus Sancti gratiam in nobis intrinsece 
recipi et inhabitare, non autem tantum Christi justi- 
tiam nobis extrinsecus imputari. 

Hinc contra haereticos sit 

PROPOSITIO : 

IN JUSTIFICATIONE IMPII PECCATA VERE REMITTUNTUR 
AC PRORSUS DELENTUR. 

5. Et re quidem vera, Deus omnipotens sua infi- 
nita sapientia ac bonitate ita nos hujusmodi in Scrip- 
turis docuit veritatem, ut passim, sive in Veteri, sive 
in Novo Testamento, luculenter de ea sermonem lia- 

beat. Edocet scilicet peccata ia impii- justificatione 
vere remitti, auferri, deleri atque ablui tura quoad 
reatum culpae, tum quoad reatum pcenae praesertim 
aeternae. 

Legitur sane 1 Paralipom., 21, 8 : « Aufer iniqui- 
tatem servi tui. » Atqui auferre aliquid non importat 
illud tegere, sed e medio tollere, juxta illud Psal. 50, 
vers. 2 : « Dele iniquitatem meam, » vel secundum 
verba Isaiae, c. 44, 22 : t Delevi ut nubes iniquitates 
luas, et quasi nebula peccata tua. » Atqui implicat 
sibi repugnantiam asserere, quod nebulas non extin- 
guantur, cum sint solis calores, nec dissipentur nubes 
ventorum adventu, et aliquod illarum remaneat ves- 
tigium. 

Ac tali in modo, ut homo justificatus abluatur et 
mundetur. « Asperges me, Domine, hyssopo, et mun- 
dabor; lavabis me, et super nivem dealbabor » (Psal- 
mus 50). Atqui in essentia nivis non est specie tenus 
dealbatio, sed realis : ergo etiam in justificato mun- 
datio et ablutio est realis; ergo peccata non delecta, 
sed vere remissa, prorsus deleta. Hinc Apost. Paul. 
Ephes., 5, 26, jure scribit Christum passum esse 
* ut sanctificaret, mundaret et exhiberet ipsi sibi 
gloriosam Ecclesiam, non habentem maculam, aut 
ragam, aut aliquid hujusmodi, sed ut sit sancta et 
immaculata. * Ergo ex Scriptura plane constat, in 
justificatione impii peccata vere remitti, deleri, au- 
ferri atque ablui, non autem tegi. 

6. Hinc facile resolves omnia Sacrae Scripturae tes- 
, timonia, quae ab adversariis proponuntur, ut contra- 
rium demonstrent, id est peccata tecta, delicta homi- 

nibus non reputata ; et cum S. August., Enarr. 2, in 
Ps. 31, n. 9, dices : * Cooperta sunt peccata, abolita 

sunt, tecta sunt Non sic intelligatis, quod dixit 

cooperta sunt, quasi ibi sint et vivant. » Et merito; 
nam omnia peccata dicuntur tecta coram Deo : oculis 
ejus revera omnia sunt, et aperta sunt. 

7. Sed instas, saltem ante legem Mosaicam hominis 
justificatio consistebat in sola peccatorum non impu- 
tatione. Ait Apost. Paulus ad Rom., 5, 13 : « Usque ad 
legem enim peccatum erat in mundo : peccatum autem 
non imputabatur, cum lex non esset. » Sed etiam hic 
frustra id contendis, et meridiana luce hoc clarius vi- 
des, si tantum animum convertas ad unicam et sim- 
plicem observationem. 

Sub duplici nimirum adspectu lex considerari po- 
test, vel in ipsa natura hominis, vel in Scriptis Mo- 
saicis. Si consideretur in ipsa hominis natura, tunc 
praecise negamus peccatum ante legem non imputari ; 
et nostram probant negationem omnes illae poenae, 
quas Deus ante legem Mosaicam sumpsit de scelestis 
hominibus. 

Quod si vero consideretur lex in Scriptis Mosaicis, 
tunc utique ante legem peccatum non imputabatur; 
quia hoc concipi nequit sine legis transgressione, et 
lex nondum lata erat : ergo tota evanescit adversario- 
rum difficultas ; 

Ergo ex Scriptura luculenter nostra evincitur pro- 
positio. 

8. Quae insuper aperte eruitur ex Traditione. 

S. enim Joan. Chrysostom., in libro 2 de Compunc- 
tione, sic se habet : « Cordis compunctio, sicut ignis, 
. io 

omne animae vitium perurit et adimit, et quantacum- 
que in ea repererit mala, abstergit universa, et peni- 
tus delet. » 

Atqui quod abstersum est et penitus deletum, qui- 
dem tectum non remanet. 

9. Ait S. August., lib. 1, ad Bonifacium, cap. 13 : 
« Dicimus baptisma omnium dare indulgentiam pec- 
catorum et auferre crimina, non radere : nec ut om- 
nium peccatorum radices in mala carne teneantur, 
quasi rasorum in capite capillorum, unde crescant 
iterum resecanda peccata. » 

Auferre crimina (inquit S. Doctor), non radere. 
Ergo prorsus deleri, prorsus remitti, non tegi. 

Idem dicit Gregor. Magn., lib. 9, Ep. 59 ; idem Ca- 
techism. Rom. asserit, part. 2, de Sacram. Baptismi, 
n. 43. 

10. Sed, inquies, dantur et Patres, qui contrarium 
sentiunt, inter quos recenseri fas est S. Hieronym., 
qui, lib. 3 in Jer.em., c. 13, explicans verba Ps. 142, 
censet peccata non vere ablata esse, sed dumtaxat tec- 
ta, ita ut Deus adhuc ea conspiciat. En verba : « Id 
dictum esse non ad comparationem Dei (nt veteres et 
novi haeretici volunt et patroni haereticorum), sed ad 
scientiam ejus. Homo enim videt in facie, Deus in 
corde; et quod nobis interdum mundum videtur, il- 
lius oculis sordidum deprehenditur. » 

Ast nescio quomodo in partem suam adversarii 
S. vertant Doctorem in illis verbis ; nam inibi Hiero- 
nymus asserit quandoque evenire ut nos aliquod bo- 
num existimemus, quod realiter coram Deo est ma- 
lum : homo videt in facie, Deus in corde. 

Inibi S. Scriptor advertit nos plerumque hominem 
justum habere, qui tamen coram Deo peccatis est co- 
inquinatus : quod nobis interdum mundum videtur, 
illius oculis (Dei) sordidum deprehenditur. 

Atqui utrumque quod scribit S. Hieron. verum est; 
et tamen concluditur, his animadversis, peccata in 
impii justificatione non esse vere ablata, sed dumta- 
xat tecta. Considerent haeretici ipsimet et judicent. 

11. Instas, ipse Hieronymus, aliique Patres tenent 
nos nihil boni habere, et totam nostram justitiam in- 
niti in una Dei misericordia (S. Hier., in Dial. 1 ad- 
versus Pelag.); et S. Gregor. Mag., in lib. 35 Mora- 
lium, ulterius procedens dicit « in homine esse pura 
mala. » 

Sed reponentes breviter huic sectatorum opposi- 
tioni, asserimus SS. Ecclesiae Patres non solum in his 
locutionibus, sed etiam in aliis multis potius quam 
designent peccata nostra non esse vere remissa, tan- 
tummodo constituunt nihil esse in nobis boni ex viri- 
bus nostris, sed nos omnia Dei gratim referre debere. 
« Omnis enim, aiente Apostolo, sufficientia nostra est 
a Deo; et quid habemus, a Deo habemus. » Ergo quid 
gloriamur? 

Atqui haec omnia vera sunt, et tamen citati Patres 
iis in constituendis non asserunt peccata impii justi- 
ficatione non esse prorsus deleta, penitus remissa. 

12. Hinc merito Concil. Trid., sess. 5, can. 5, san- 
civit : t Si quis per Jesu Christi Domini nostri gra- 
tiam, quae in baptismate confertur, reatum originalis 
peccati remitti negat; aut etiam asserit non tolli to- 
tum id, quod veram et propriam peccati rationem ha- 

bet : sed illud dixit tantum radi, aut non imputari 

anathema sit. » 

13. Atque optima id edixit ratione; nam duo in 
Scripturis pro certo eruuntur : 1° quod peccatores 
sint translati de morte ad vitam (1 Joan., c. 3, v. 14) ; 
2 a quod ipsimet peccatores excitati sint cum Christo 
(Rom., 6, 1). 

Ergo, vel asserundum est peccata in impii justifi- 
catione vere remitti ac prorsus deleri, vel Scripturam 
falsum edocere. 

Atqui alterum dicere est absurdum : ergo primum 
propugnandum est; ergo, in justificatione impii, pec- 
cata Yere remittuntur ac prorsus delentur. 

14. Sed hic quaeritur : Impiorum formalis justifi- 
catio estne in sola imputatione justitiae Christi, aut in 
sola peccatorum remissione, vel potius justificantur 
per gratiam et charitatem, quae in cordibus eorum 
per Spiritum Sanctum diffunditur atque illis inhae- 
ret; et gratia, qua justificamur, estne tantum favor 
Dei? 

Iniquum est asserere impios justificari forinaliter 
sola impulatioae justitiae Christi, aut sola peccatorum 
remissione : ergo dogmaticum esse dicemus justificari 
per gratiam et charitatem. 

15. Et sane Apostolus Paulus, Rom., 5, 5 : « Cha- 
ritas Dei, inquit, diffusa est in cordibus nostris per 
Spiritum Sanctum, qui datus est nobis. » Ad Titum, 
3, 5, 6, 7 : « Salvos, ait, nos fecit, per lavacrum re- 
generationis et renovationis Spiritus Sancti, quem 
effudit in nos abunde per Jesum Christum Salvato- 
rem nostrum, ut justificati gratia ipsius, haeredes si- 
mus secundum spem vitae aeternae. » 

Quod jam precabatur Regalis Propheta in Psal. 50. 
v. 12 : « Cor mundum crea in me, Deus, et spiritum 
rectum innova in visceribus meis. » 

Ergo ex Sanctis Litteris impii justificatio est in re- 
generatione et renovatione interna, per Spiritum 
Sanctum effecta, non autem sola Christi externa 
justitiae imputatione, vel sola peccatorum remis- 
sione. 

Et jure; nam secus impiorum conversio et totalis 
mutatio nec esset, nec intelligi posset. 

Liceat, ex. gr., in mentem revocari illud mirabile 
factum conversionis Divi Pauli, qui ex Christi Eccle- 
siae persecutore, mutatus fuit in vas electionis. Jam 
vero hoc posito, vel dicendum est impium justificari 
per internam gratiae infusionem, vel asserendum Pau- 
lum non fuisse interne mutatum. 

Atqui hoc alterum est absurdum : ergo. 

16. Hinc Concil. Trident. in sess. 6, can. 10 et 11, 
anathemate ferit omnes illos, qui contrarium sen- 
tiunt. Edicit revera, can. 10 : « Si quis dixerit homi- 
nes per eam ipsam (Christi justitiam) formali ter jus- 
tos esse, anathema sit. » 

Can. 11 : t Si quis dixerit homines justificari vel 
sola imputatione justitiae Christi, vel sola peccatorum 
remissione, exclusa gratia et charitate, quae in cordi- 
bus eorum per Spiritum Sanctura diffundatur, atque 
illis inhaereat, aut etiam gratiam, qua justificamur, 
esse tantum favorem Dei, anathema sit. » Ergo. 

17. Sed nunc duo breviter praestanda sunt, ut nos- 
tram possimus pro virili parte complere et absolvere 
thesim. 

Loquendum i° de mediis justificationis, 2° de jus- 
tificationis effectibus. 

Ad primum. 

18. Praecipuum justificationis medium est vera Dei 
gratia. 

Et sane neminem praeterit hominem sine infusa 
charitate Deum non amare : atqui nemo dicit homi- 
nem justum, qui nondum Deum amat. « Si habuero 
omnem fidem (ait Apost., 1 Corinth., c. 13, 2), ita ut 
montes transferam, charitatem autem non habuero, 
nihil sum. » Atqui charitas vera non est, nisi ex Spi- 
ritu Sancto diffusa in cordibus nostris (Paul., Rom., 
c. 5, v. 5). Ergo praecipuum justificationis medium 
est mera gratia Dei. 

19. Alterum justificationis medium est fides, quam 
Tridentini Patres vocant dispositionem ad justificatio- 
nem. Et reapse, ait Joan. : « Haec scribo vobis, ut 
sciatis quoniam vitam habetis aeternam, qui creditis ' 
in nomine Filii Dei. » Legitur, Act., 16, 30 : « Et pro- 
ducens eum foras ait : Domine, quid me oportet fa- 
cere, ut salvus fiam ? At illi dixerunt : Crede in Do- 
minum Jesum, et salvus eris tu et domus tua. » Paul., 
Rom., 5, v. 1, scribit : « Justificati ergo ex fide, pacem 
habeamus ad Deum per Dominum nostrum Jesum 
Christum. » Ergo alterum justificationis medium est 
fides. 

20. Sed quaenam fides? 

Firmus assensus ad ea omnia, quae Deus revelavit, 
non vero fiducia Novatorum in divinis promissionibus. 

Et sane Christus, cap. ult. Marci, v. 15, ait : * Prae- 
dicate Evangelium omni creaturae. Qui crediderit 

salvus erit. « Et alibi : > Haec scripta suiit, ut credatis 
quia Jesus est Christus Filius Dei, et ut credentes vi- 
tam habeatis in nomine ejus. » Qua ratione igitur 
salvus erit? vitam 'teternam habebit? Si crediderit 
Jesu Christo, ejusque Evangelio. Ergo ad justificatio- 
nem non fiducia in divinis promissionibus requiritur, 
sed assensus ad ea omnia, quae Deus revelavit, id est 
vera fides. 

21. Sed haec fides sola sufflcilne ad justificationem *? 

Minime; non est soli fidei adscribenda justificatio. 

Ait enim S. Jacobus, in Epist. sua, c. 2, v. 14 et 

seqq. : * Quid proderit fratres mei, si fidem quis dicat 
se habere, opera autem non habeat? Numquid poterit 
fides salvare eum? Fides, si non habeat opera, mortua 
est in semetipsa. » Et iterum : « Videtis quoniam ex 

operibus justificatur homo, et non ex fide tantum? 

Sicut enim corpus sine spiritu mortuum est, ita et 
fides sine operibus mortua est. * 

Hinc S. Bernardus, Serm. 24 in Cant.,ait : « Non 
facit hominem rectum, neque fides etiam recta, qu;e 
non operatur ex dilectione. » Et iterum : « Neque 
opera sine fide, neque Odes sine operibus, sullicit ad 
aeternam rectitudinem. » Ergo. 

22. Unde pro tertio modo asserimus, quod posita 
in nobis fide illa, qute regenerationis et justificationis 
dispositio est et initium, sequi actum Dei judicialem 
absolutionis a peccatis nostris. Et reapse ex superius 
praenotatis constat, hominem justificari per fidem, per 
quam gratia Mediatoris nostri nobis impetratur : du- 
bitari ergo nequit quin posita fide, quae primum do- 
num est, quod homini peccatori largitur Deus, eum 
justificet per merita Jesu Christi. 

23. Quarto denique concludimus, hanc justilicatio- 
nein nobis impetrari per merita Christi, qui pro pec- 
catis nostris Patri satisfecit. Deus profecto in justifica- 
tione in cordibus hominum charifalem suam effundit; 
et Christus pro nobis mortuus est, ejusque sanguine 
nos redemit : ergo. 

Et haec sunt media justificationis. 

24. Nunc aliquid de justificationis effectibus, seu 
bonis. 

Principio illa venit pax spiritualis in nobis, quae est 
pax cum Deo et magna pars felicitatis praesentis. Ait 
Apost. ad Rom., 5, 1 : « Justificati ergo ex fide, pa- 
cem habeamus ad Deum per Dominum nostrum Jesum 
Christum. » 

Per fidem : ergo non ex lege. Atqui hic est primus 
verae justitiae effectus, reconciliatio nostra cum Deo, 
quam neque lex, neque humana philosophia potuerunt 
efficere. 

25. Alter effectus est adoptio justificati in filium 
Dei. Inquit Joan., 1 Epist., 3, 2 : « Charissimi, nunG 
filii Dei sumus ; et nondum apparuit quid erimus. » 
Hinc justificatus evadit frater Christi, ejusque cohae- 
res. Paulus ad Rom. ait, 8, 17 : « Si autem filii et 
haeredes : haeredes quidem Dei, cohaeredes autem 
Christi. » 

26. Tertius denique effectus est spes certissima vitae 
aeternae, quam gloriam Dei vocat Apostolus, Rom., 
5, 2 : t Per quem et habemus accessum, per fidem in 
gratiam istam, in qua stamus, et gloriamur in spe 
gloriae filiorum Dei. » 

In qua stamus, in qua perseveramus, et gloriamur 
in spe aeternae felicitatis. 

27. Nihilominus hujusmodi effectus possunt amitti, 
eodemque tempore amissibilis est gratia sanctificans. 
Legitur porro in Yeteri Testamento, Deum ore Pro- 
pheto Ezechielis (Ezech., c. 3, 20) comminatum esse 
justo : « Quod si conversus justus a justitia sua fuerit, 

et fecerit iniquitatem in peccato suo morietur, et 

non erunt in memoria justitiae ejus, quas fecit. * 

Ergo justus potest a justitia sua decidere et mori 
in peccato suo ; secus enim frustranea redderetur Dei 
comminatio. 

Ex quo S. Augustinus, de Corrept. et Gratia, c. 6, 
probat hominem, si jam regeneratus et justificatus in 
malam vitam sua voluntate relabitur, esse corripien- 
dum, quia acceptam gratiam suo in malum libero 
amisit arbitrio. Ergo justificatio est amissibilis. 

28. Atque his animadversis, disputatisque finem 
nostr® facimus thesi. Probavimus revera in justifica- 
tione impii peccata vere remitti et prorsus deleri, ac 
deinde compendiose praecipua perligimus, quae ad 
justificationem spectant; proindequeomni, quod pro- 
posuimus, satisfecimus. Hacque insimul disceptatione 
explicit tractatus de gratia, quia jam de tribus capiti- 
bus, quae ab initio pertractare constituimus, ex ordine 
diximus. 


to 

DE SACRAMENTIS. 


*- 


I 

DE PQ3NITENTIA. 


THESIS 17 a . • 

Utrum Poenitentia sit vere ac proprie Novae 
Legis Sacramentum, a Christo Domino insti- 
tutum ad delenda peccata post Baptismum 
commissa. Et quot sint ejus partes? Et quae- 
nam? 


1. Ex systemate, quod jam ab initio nostrae institu- 
tionis in medium protulimus, facile est cognoscere 
nos hic de Sacramentis sermonem agere. Diximus 
enim de Christi Redemptione; debebamus proinde 
verbum tenere de effectibus praecipuis hujus Redemp- 
tionis. Et in hac consideratione, postquam praecipua 
delibavimus de gratia, veluti de principali Christ 

Passionis et Crucis effectu, necessarium erat in prae- 
senti nonnulla disserere de altero etiam maximi mo- 
menti effectu, nimirum de Sacramentis. 

2. Sed inutile est animadvertere nos hic loqui non 
posse de omnibus Sacramentis, nec non de his omni- 
bus rebus, quae ad illa relativa sunt ; nam institutum 
nostrum id prohibet. Idcirco expositis in primis non- 
nullis in re considerationibus in genere, disseremus 
praecipue et prolixius de duobus Novae Legis Sacra- 
mentis, quae in praxi prae manibus sacerdotum fide- 
liumque versari solent. Et primo probare conabimur 
Poenitentiam esse vere ac proprie unum ex septem 
Sacramentis; deinde videbimus quid sit Matrimonium, 
et an sit vere Sacramentum. Quod duabus appositis 
disceptationibus absolvere posse existimamus. 

3. Hinc statim quaerimus quid sit Sacramentum in 
genere ? 

Nomen Sacramenti varie accipitur. Antiquitas illo 
nomine uti solebat ad significandum juramentum mi- 
litum in servitiis fideliter praestandis (Veget., libr. 2 
de Re militari, cap. 5). 

Vel ad exprimendum illud pignus in loco sacro de- 
ponendum, ut victus, qui in causa caderet in poenam 
injuste litigationis , depositam pecuniam amitteret. 
Hinc Cicero, Sacramento contendere. 

Sed missis profanis usibus, ecclesiastici Scriptores 
hoc usurparunt vocabulum, vel pro Mysterio, vel pro 
re sacra ad Deum pertinente, vel pro re arcana et 
recondita, vel denique ut indicaretur per illud res 
sacra visibilis ac sensibilis, qua invisibilis Dei gratia 
confertur. 

Ast ne nimis solliciti simus de nomine, spectantes 
rem ipsam, asserimus praecise Sacramentum esse in- 
visibilis gratiae visibile signum. Dicitur sane signum, 
quia aliud sensibus, aliud menti exhibet, menti ni- 
mirum gratiam, quae tamen si sit exterior et respec- 
tum habeat ad carnis emundationem, inest Sacra- 
mentis Veteris Legis; -sin vero ad animae ablutionem, 
Novae Legis inest Sacramentis. 

4. Sacramenta Novae Legis itaque sunt signa sensi- 
bilia, permanenler a Christo Domino instituta, ad 
significandam et producendam gratiam sanctificantem 
ex opere operato. 

Tria igitur requiruntur in Sacramentis N. L. : Ma- 
teria, Forma et Minister. Id est tribus haec Sacra- 
menta perficiuntur (ait Eug. IV, in Instructione Arme- 
norum), videlicet, rebus tamquam materia, verbis 
tamquam forma, et persona Ministri, cum intentione 
faciendi id, quod facit Ecclesia. 

5. Materia est id circa quod versatur actio Ministri, 
scilicet res illa, qua ex Christi institutione Ecclesia 
utitur in Sacramentis tonficiendis. Est vel proxima, 
vel remota. 

Forma sunt verba, quae Minister addit : quae eadem 
esse debent a Christo Domino instituta; eruntque 
eadem, dummodo verbis idem inerit sensus. 

Minister denique ille est, qui adhibita materia et 
forma, conficit Sacramentum. . 

6. Nunc quaeritur : 

Quot sint Sacramenta N. L.? 

ConciJ. Trid., can. 1, sess. 2, ait esse septem, 

nimirum Baptismum, Confirmationem, Eucharistiam, 

Poenitentiam, Extremam Unctionem, Ordinem et Ma- 
trimonium. 

Suntne plura, vel pauciora? Minime (Cone. Trid. 
loc. cit.). 

Suntne omnia vera Sacramenta? 

Absque ulla dubitatione (Concil. Trid. loc. cit.). 

Quinam Sacramentorum effectus? 

Omnia N. L. Sacramenta gratiam conferunt sancti- 
ficantem scilicet et sacramentalem. Baptismum prae- 
terea, Confirmatio et Ordo imprimunt characterem 
in anima, id est signum quoddam spirituale et inde- 
lebile, unde ea iterari non possunt. 

7. His generatim praemissis, ad nostram pressius 
thesim revertentes, quaerimus utrum Poenitentia sit 
vere ac proprie unum ex septem Sacramentis N. L. 
a Christo Domino institutum, ad delenda peccata post 
Baptismum commissa. 

Novatores saecul. xvi, exdllo systemate de sola lide 
justificante, quae dum per Sacramenta excitatur, vim 
habet ut non imputantur peccata illa,t]tribus homo 
inquinatus est, deducunt Poenitentiam non esse vere 
ac proprie dictum Sacramentum, sed tantum Recorda- 
tionem Baptismi. 

Nos autem Ecclesiam consedantes Catholicam, 
probavimus jam peccata hominum vere remitti per 
Baptismum et gratiam sanctificantem ; ideo nunc 
asserimus Poenitentiam esse alteram naufragii tabulam 
post Baptismum, esse vere Sacramentum ac omnino 
distinctum ab ipso Baptismo. Proindeque contra illos 
sit 

PROPOSITIO : 

POENITENTIA EST VERE AC PROPRIE NOVjE LEGIS SACRA- 
MENTUM, A CHRISTO INSTITUTUM AD DELENDA PECCATA 

POST BAPTISMUM COMMISSA, A SACRAMENTO BAPTISMI 

DISTINCTUM. 

8. Et re quidem vera, illud dici debet vere ac pro- 
prie Sacramentum : 1° quod est signum . sensibile ; 
2° a Christo Domino institutum; 3° quod confert 
divinam gratiam. 

Atqui haec omnia praestat Poenitentia. 

Nomen Poenitentiae itaque in primis a poenitet, vel 
punitione poena est ; et accipi solet vel pro virtute, id 
est animi dolore, quem quisque experitur ad aliquod 
malum patratum, vel pro Sacramento reconciliationis, 
aut pro Baptismo laborioso, aut pro secunda post 
naufragium tabula, et tunc definitur : Sacramentum 
Novae Legis, a Christo Domino institutum, quo per 
juridicam Sacerdotis absolutionem, homini contrito 
et confesso remittuntur peccata post Baptismum com- 
missa. 

9. Et hoc in postremo sensu accepta, Poenitentia 
est vere ac proprie Sacramentum. 

Est profecto signum sensibile ; adest enim ex una 
parte peccatorum confessio in pcenilente, ex altera 
absolutio a Sacerdote. 

Atqui haec duo utique sensibilia sunt. 

10. Est a Christo Domino institutum. Christus re- 
vera, cum a mortuis fuerit excitatus, insufflavit in 
discipulos suos, dicens: « Accipite Spiritum Sanctum. 

Quorum remiseritis peccata, remittuntur eis: et quo- 
rum retinueritis, retenta sunt » (Joan., 20, 22-23). 

Atqui Divinus Magister hic confert Apostolis pro- 
missam illam potestatem, de qua loquitur Matth., 
c. 18, v. 18 : * Quaecumque alligaveritis super terram, 
erunt ligata et in coelo ; et quaecumque solveritis 
super terram, erunt soluta et in coelo. » Id est quae- 
cumque Apostoli et eorum successores ligaverint, aut 
solverint, seu interius in foro conscientiae absolvendo, 
aut retinendo peccata, soluta sint, aut ligata in coelo. 
Sed in hujusmodi potestate absolvendi atque ligandi 
Sacramentum Poenitentiae consistit; et in hujusmodi 
potestatis collatione ejus institutio : ergo hoc nostrae 
salutis Mysterium est a Christo Domino institutum. 

11. Confert gratiam divinam : et jure; nam dicitur 
in institutione hujus Sacramenti : « Quorum remise- 
ritis peccata, quorum retinueritis, quorum alligave- 
ritis, quaecumque solveritis. » Atqui jam in alia prae- 
cedenti disceptatione probavimus peccata non posse 
remitti sine gratia. 

Ergo Poenitentiae Divinum Arcanum confert gra- 
tiam divinam. 

12. Ergo Poenitentia est signum sensibile, est a 
Christo Domino divinitus instituta, confert gratiam 
divinam; ergo est vere ac proprie dictum N. L. Sa- 
cramentum. 

13. Unde apposite S. Trid. Synodus sic in sess. 14, 
can. 1, sancivit : « Si quis dixerit in Catholica Eccle- 
sia Poenitentiam non esse vere et proprie Sacramen- 
tum pro fidelibus, quoties post Baptismum in peccata 
labuntur, ipsi Deo reconciliandis a Christo Domino 
institutum, anathema sit. » 


» 

14. Et merito ita Concil. Trid. in themate edixerit ; 
quia sana et non interrupta traditio id continuo in 
Ecclesia propugnavit. Iluic categoriae profecto recen- 
sentur omnes illi Patres, qui adversus Montanistas 
et Novatianos tuentur illimitatam potestatem dimit- 
tendi peccata a Christo concessam, post Baptismum 
commissa. 

Ait prae caeteris August., libr. 2 de Adulter, conju- 
giis, cap. 16: « Si a catechumeno factum est homici- 
dium, baptismate abluitur; si a baptizato, poenitentia 
et reconciliatione sanatur. * 

Recensentur omnes illi Patres, qui extollunt hac 
causa sacerdotalem potestatem. Audiatur in reS. Am- 
brosius, de Poenitentia, libr. 1, cap. 8, comparans 
Poenitentiae Sacramentum Baptismo,, ita Novatianos 
compellit : * Cur baptizatis, si per hominem peccata 
remitti non licet? In Baptismo enim utique remissio 
peccatorum omnium est : nec interest utrum per Poe- 
nitentiam, an per lavacrum hoc jus sibi datum Sacer- 
dotes vindicent; unum in utroque ministerium est. » 
Recensentur omnes illi Patres, qui non modo hoc 
propugnant Sacramentum, quinimo inculcant confes- 
sionem. 

Praxis Ecclesiae liturgica, sive Orientalis, sive Occi- 
dentalis, hanc concludit veritatem. 

Eumdem deducit numerum septenarium Sacramen- 
torum, inter quae Poenitentia numeratur, et de qua 
ait Concil. Florent, in Decreto ad Armenos : « Quar- 
tum Sacramentum est Poenitentia. » 

13. Unde ex unanimi ac perpetua consensione om- 
nium Ecclesiarum populoruraque recte deducitur, 

expositae doctrinae veritatem repetendam esse a pri- 
maeva Apostolorum doctrina. 

16. Quibus praemissis, tempus frustra teris, si in 
recitatis testimoniis Scripturae, afferas Christum tan- 
tummodo contulisse Apostolis missionem praedicandi 
Evangelium. 

Nam ex illis collatione facta, nulla exsurgit contra- 
dictio neque difficultas, et semper in firmitate nostra 
remanet propositio, ex eo quod in hoc sensu ab Ec- 
clesia interpretationem habuere, uti videre est in 
Cone. Trid., sess. 14, can. 3, quod anathemate ferit 
unumquemque qui verba Salvatoris : « Accipite Spiri- 
tum Sanctum » detorserit contra institutionem 

hujus Sacramenti (Poenitentia)) ad auctoritatem praj- 
dicandi Evangelium. 

Idemque dicendum est de Patribus, qui utique ad- 
scribunt remissionem omnium peccatorum Baptismo, 
ut causae remotae, cum sit Baptismum principium, a 
quo nostra dependet salus, non vero veluti causae pro- 
ximae et formales, ita ut excludant posse peccata re- 
mitti per Poenitentiae ministerium. 

Remanet igitur quod hoc sit vere ac proprie Sacra- 
mentum. 

17. Et jure; nam posito quod Christus mortuus sit 
ad faciendam pro omnibus redemptionem, finem non 
assequeretur suum neque ex parte sui, si Poenitentia 
non esset Sacramentum; et peccatores omnes post 
Baptismum in desperatione agerentur. Atqui est ab- 
surdum, quod Christus finem non obtineat proposi- 
tum, atque adigat in desperationem peccatores : is 
enim melius vult ut convertantur et vivant : ergo 
Poenitentia est vere ac proprie Sacramentum. 

18. Nunc quaeritur : Estne distinctum a Baptismo? 

Lutherus, lib. de Captivit. Babyl., scribens pericu- 
losum, imo falsum esse opinari Poenitentiam esse 
secundam tabulam post naufragium, et perniciosum 
esse putare per peccatum excidisse vim Baptismi, et 
navem hanc esse illisam ait, ad delenda peccata post 
Baptismum perpetrata nullum esse Sacramentum ad- 
mittendum, ac sufficere solam fidem cum recordatione 
Baptismi jam suscepti. 

Calvinus, libr. 4 Institut., cap. 15, n. 4, vult Poe- 
nitentiam esse ipsum Baptismi Sacramentum. 

Nos vero cum Catholica Ecclesia tenemus Sacra- 
mentum Poenitentia) esse distinctum a Sacramento 
Baptismi. 

19. Rationes autem hujus 'distinctionis luculenter 

producit Cone. Trid. , sess. 14, c. 2. Hinc, potius 
quam nostras in re dicamus considerationes, juverit 
S. Synodi in medium verba ipsa proferre : « Caeterum 
hoc Sacramentum (Poenitentiae) mullis rationibus a 
Baptismo differre dignoscitur; nam praeterquam quod 
materia et forma quibus Sacramenti essentia perfici- 
tur, longissime dissidet, constat certe Baptismi minis- 
trum judicem esse non oportere sed ante hoc tri- 

bunal (Poenitentiae), tanquam reos, sisti voluit; ut per 
sacerdotum sententiam non semel, sed quoties ab ad- 
missis peccatis ad ipsum poenitentes confugerint, pos- 
sent liberari. Alius est praeterea Baptismi, alius Poe- 
nitentiae fructus. » Et sic deinceps. 

20. Hinc S. Leo Magnus, in Epist. 107, ad Theodo- 
rum, Forojuliensem Episcopum, ait : « Multiplex mi- 
sericordia Dei ita lapsis subvenit humanis, ut non 

solam per Baptismi gratiam, sed etiam per Poenitentiae 
medicinam, spes vitae renovetar aeternae. » 

Atqui si Poenitentia non esset Sacramentum distinc- 
tum a Baptismo, per eam dari non posset medicina, in 
qua spes vitae aeternae renovaretur. 

Ergo Poenitentia est verum ac proprie dictum Novae 
Legis Sacramentum, a Christo Domino institutum ad 
delenda peccata post Baptismum commissa, et est dis- 
tinctum a Baptismo. 

21. Ergo nullum datur peccatum, quod non possit 
remitti per Poenitentiae Sacramentum, quamvis grave. 

22. Hic tamen disputari solet de Materia, de Forma 
et de Ministro hujus Sacramenti. 

Et praecise asserimus solos sacerdotes esse ministros 
hujus Sacramenti, formam consistere in illis verbis : 
« Ego te absolvo a peccatis tuis. » 

Materiam denique remotam, sive necessariam, sive 
liberam, eam esse circa quam versatur Sacramentum. 

Materia autem proxima sunt actus pcenilentis, id est, 
contritio, confessio et satisfactio (Cone. Trid., sess. 14, 
<-ap. 2, can. 3). 

23. De Contritione. 

Contritio in primis, aiente cit. S. Synodo, sess. 14, 
cap. 4, est animi dolor ac detestatio de peccato com- 
misso, cum proposito non peccandi de caetero. 

Qui dolor 1° interior esse debet, 2° supernaturalis, 
3° universalis, 4° super omnia, 5° ex natura sua, id est 
in actu primo efficax. 

Contritio insuper est vel perfecta, quatenus chari- 
tate perficitur, vel imperfecta, quae attritio nuncupa- 
tur, quatenus vel ex turpitudinis peccati considera- 

tione, vel ex gehennae, aut poenarum metu communi- 
ter concipitur. 

24. Hinc contritio perfecta ex charitate intensa cum 
volo confessionis poenitentera plene justificat. 

26. Hinc ad Poenitentia? Sacramentum contritio 
charitate perfecta non requiritur. 

26. Hinc attritio est verus et utilis dolor ac prae- 
parat ad gratiam, non vero facit hominem magis hy- 
pocritam ac magis peccatorem, neque est dolor coactus, 
sed liber ac voluntarius. 

27. De Confessione. 

Confessio est accusatio sacramentalis peccatorum 
post Baptismum commissorum, facta sacerdoti ad illo- 
rum remissionem virtute clavium obtinendam. Accu- 
satio, hinc non pura narratio post Baptismum com- 
missorum, hinc illa antea Poenitentiae Sacramento non 
subsunt. 

Sacerdoti, quia huic tantum a Christo Domino est 
collata potestas. 

Qui officio fungitur Judicis, Doctoris ac Medici. 

Confessio denique et Vocalis et Integralis esse 
debet. 

28. De Satisfactione. 

Hoc nomine satisfactionis venit actio illa, qua in- 
juriam Deo nostris peccatis illatam, quantum possu- 
mus compensare conamur, ac proinde illius justitiae 
satisfacere. 

Remittitur enim per absolutionem a Domino omnis 
culpa, quin universa poena etiam condonatur. Sess. 14, 
cap. 8, ait Concil. Trid. : « Ideoque debent Ministri 
poenitentias salutares et convenientes satisfactiones 

pernitentibus injungere, quae tamen sunt opera satis- 
factionis privata. In Ecclesia vero etiam publica daba- 
tur Poenitentia, de qua aliquod breviter dicere certe 
hic operae pretium erit. 

Unde 

APPENDIX. 

DE PUBLICA POENITENTIA. 

29. Circa publicam poenitentiam, qualis esset Ca- 
tholicae Ecclesiae priscis temporibus austeritas, facile 
eruitur ex verbis Tertulliani (de Poenitentia, cap. 9), 
in quibus doctissimus Scriptor describit poenitentia* 
publicae naturam, insimulque modum illam appli- 
candi. 

30. Initio sane haec publica poenitentia peracta fuit, 
nullis certis definitis spatiis atque solemniis; eaque 
tota erat posita in ejectione ab Ecclesia, laboriosisque 
operibus, quae rei criminum suscipere cogebantur. 

Post vero schisma Novatianum, qui dicebant non 
esse Ecclesiae graviora peccata dimittendi potestatem, 
ritus fuere determinati, certaque solemnia ac spatia 
poenitentiae fuere constituta. 

31. Hinc qualuor poenitentiae gradus : tletus, au- 
ditio, substratio, consistentia. 

1° Flentes, qui cinere scilicet aspersi atque cilicio, 
extra Ecclesiam in porticu commorantes, sua crimina 
publice confitebantur ; 

2° Audientes, qui scilicet Ecclesiae ingressi narlhe- 
cem, cum catechumenis verbum Dei audiebant; 

3° Substrati, qui intra Ecclesiae ambitum in genua 
provoluti, manuum impositionem sub certis precibus 
accipiebant; 

4° Consistentes, qui cum fidelibus in Ecclesia con- 
sisterent precesque funderent. 

32. Nunc quaeritur 1° a quo tempore usus publicae 
poenitentiae in Ecclesia invaluerit? 

Facile est reponere, hunc usum circa substantiam 
Apostolorum aevo invaluisse, uti constat ex illo publico 
incestuoso Corinthio, quem Paulus tradidit Satanae. 

Quoad autem ejus ritum ordinaturaque usum per 
gradus recensitos, haec disciplina nonnisi post medium 
tertium saeculum venit. 

33. Quaeritur 2° quandonam haec publica poeniten- 
tia in desuetudinem abierit ? Tempore Nectarii, Pa- 
triarchae Constanlinopolitani, in Oriente : cujus exem- 
plum etiam reliquae Graecorum Ecclesiae brevi secutie 
sunt. 

In Occidente autem vetus illa disciplina diutius ste- 
tit, donec saeculo xn fere ubique obsolevit, et ejus mu- 
tatae disciplinae causae fuerunt canonicae poenitentiae 
commutatio cum certis precibus et corporis flagellis, 
cum pecunia collata in pauperes, aliisque piis usibus. 

34. Quaeritur 3° ob cessationem severioris disci- 
plinae circa publicam poenitentiam, reprehendi ne 
possit Ecclesia, perinde ac si minus sapienter se ges- 
serit? 

Minime; nam consultum Ecclesia duxit illum seve- 
ritatis remittere rigorem. 

Vel quia aliquod grave scandalum evenire per pu- 
blicam poenitentiam soleret (Socrat., Hist. Eccles., 
v. 10; Sozom., 8, 16). 

Vel quia aliquem poenitentem in desperationem 
adducerent sacerdotes, si nimia uterentur austeritate, 

vel illius utilitati parum consulerent, si nimis commi- 
seratione indulgerent; vel denique quia non omnes 
Christiani, cursu temporis, his poenitentiis habiles 
essent, et charitas plurimorum frigescere coepisset. 

35. Sed hic juverit verba Leonis, Epist. 168, ad 
Episcopos Campanos, in themate audire : * De Poeni- 
tentia, ait, quae a lidelibus postulatur, ne de singulo- 
rum peccatorum genere libello scripta professio pu- 
blice recitetur: cum reatum conscientiarum sufficiat 
solis sacerdotibus indicari confessione secreta. Quam- 
vis enim plenitudo fidei videatur esse laudabilis, quae 
propter Dei timorem apud homines erubescere non 
veretur, tamen quia non omnia hujusmodi sunt pec- 
cata, ut ea qui poenitentiam poscunt non timeant pu- 
blicare, removeatur tam importabilis consuetudo, ne 
mulli a poenitentiae remediis arceantur, dum aut eru- 
bescunt, aut metuunt inimicis suis facta reserari, 
quibus possint legum constitutione percelli : sufficit 
enim illa confessio, etc. » 

Ergo Ecclesia Catholica bene se gessit in severitatis 
relaxatione circa publicam poenitentiam. 

36. Hisque breviter delibatis, finem facimus huic 
quoque disceptationi : diximus enim de Poenitentiae 
vere ac proprie N. L. Sacramento, a Christo Domino 
instituto ad delenda peccata post Baptismum com- 
missa; insimulque sermonem egimus de praecipuis 
veritatibus, quae sunt huic Sacramento relati vae, deque 
ejus partibus, aliquid addentes de publica Poenitentia ; 
quae omnia in votis erat demonstrare. 

II 

DE MATRIMONIO. 


THESIS 18 a . 

Utrum Matrimonium sit vere ac proprie unum 
ex septem Legis Evangelicse Sacramentis, 
a Christo Domino institutum, et utrum sit 
Ecclesiae potestas constituendi impedimenta 
illud dirimentia ? 


1 . Inter argumenta quae a Doctoribus in re theolo- 
gica exponi non modo solent, quinimo diligenter exa- 
minari, minimum quidem non est illud, quod de vera 
Matrimonii natura, legitimitate et sanctitate pertrac- 
tat. Quid enim est homini tot vitae hujus miseriis 
afflicto, quod soiatium afferat, nisi sanctitas fami- 
liae? Quod est, quod societati pacem tribuere possit, 
nisi sanctitas civium? Quid est, quod verae Christi 

Ecclesiae ordinem tranquillitatemque conferre valeat, 
nisi sanctitas fidelium? 

Ex Matrimonio scilicet hujusmodi sanctitatis origi- 
nem ducere debent. Ex eo nimirum exsurgit familia, 
ex familiis societas, ex societatibus prima societas, 
Ecclesia. 

Unde optime Angelicus Thomas, tum in 4, disl. 34, 
quaesi. i, art. 1, ad 4, tum in 4 contra Gentes, c. 78, 
ait : « Humanam generationem, quae ex Matrimonio 
pendet ad tria potissimum ordinari : nimirum ad 
perpetuitatem speciei, ad perpetuitatem boni politici, 
ad perpetuitatem Ecclesiae. » 

2. De hoc honorabili connubio igitur nostrum in 
praesenti est sermonem instituere. 

Et ut ordo in pertractatione servari possit, animad- 
vertimus nos in primis aliquod in genere dicere de 
Matrimonio, ac deinde veluti per corollaria deducere 
inesse Ecclesiae veram potestatem constituendi impe-- 
dimenta Nuptiarum dirimentia; denique rationibus 
probare inconcussis illud vere ac proprie esse unum 
ex septem Sacramentis Legis Evangelicae. 

Hinc stalim disquisitionis sit initium. 

3. Maris et foeminae conjunctio in se est juris na- 
turae et gentium (1. i, § 3, ff. de Inslit. et Jure). Ta- 
men tractu temporis formam aliquam recepit, et ex 
ipsa denominationem specialem habuit. 

4. Hinc Matrimonium tripliciter spectari potest : 
1° prout officium naturae; 2° prout Sacramentum; 
3° prout contractus civilis. 

Quatenus officium naturae' est conjunctio maris et 
foeminae et consortium omnis vitae, divini et humani 

juris communicatio (Modest., I. 1 de Ritu Nuptia- 
rum). 

Vel conjunctio maris et fceminae individuam con- 
suetudinem retinens. 

Quatenus contractus civilis est conjunctio maris et 
fuemina.*, individuam consuetudinem retinens, secun- 
dum leges civiles. 

Quatenus Sacramentum est conjunctio maris et fce- 
minac, individuam retinens consuetudinem, secun- 
dum leges ecclesiasticas. 

Vel melius est Sacramentum Novae Legis, quo sig- 
nilicatur conjunctio Christi cum Ecclesia, et gratia 
confertur ad sanctificandam viri et mulieris legiti- 
mam conjunctionem, ad uniendos arctius conjugum 
animos, atque ad prolem pie sancteque in virtutis 
officiis et fide Christiana instituendam. 

5. Prout naturae officium, bonum ac honestum est 
et solo consensu perficitur. 

Prout contractus civilis oportet ut concurrant in 
eo ineundo ea, quae civiliter et politice requiruntur, 
scilicet solemnitates civiles, pacta dotalia, traductio 
sponsae in aedes sponsi, etc. Et nimirum ad ea diri- 
genda jus civile statuitur, simul ac ad successiones 
ex matrimoniis obvenientes. 

Prout Sacramentum denique, quia Christus idem 
naturae officium, id est eumdem naturalem contrac- 
tum ad dignitatem sacramentalem evexit et gratiam 
adjecit. Unde fit ut nulla divisio adsit inter contrac- 
tum naturalem et Sacramentum. 

Hinc 1° cum lex naturae fundamentum habeat in 
lege aeterna divina, et lex aeterna divina pro suo in- 

lerprele leneat Ecclesiam, profluit uni Ecclesiae hoc 
jus competere. 

Hinc 2° Ecclesiae est jus originarium proprium at- 
que exclusivum leges circa Matrimonium ponere, im- 
pedimenta matrimonii dirimentia constituere. 

Hinc 3° potestas civilis abutitur, cum hujusmodi 
impedimenta, vel sine auctoritate Ecclesiae in medium 
proferat, vel contra Ecclesiae auctoritatem constitutam 
dispenset. 

Hinc 4° cum circa res externas Matrimonii aliquid 
effecerit auctoritas civilis, functa est officio suo. 

Hinc 5° ad judices ecclesiasticos causae perlinent 
matrimoniales. 

(5. Sed his considerationibus, relate ad secundam 
nostrae propositionis partem breviter delibatis, nunc 
disserendum est prolixius de prima parte, et illico 
quaeritur : 

« Utrum Matrimonium sit vere ac proprie unum ex 
septem Legis Evangelicae Sacramentis, a Christo Do- 
mino institutum? « 

7. Et etiam hic omnium veritatum contradictores 
sua placita in contrarium ponunt. Nihilominus, quia 
obsoletae jam sunt Gnosticorum, Salurnianorum, Ma- 
nichaeorum aliorumque impiorum sectae, quae uti ex 
malo principio nuptias a diabolo invectas, veluti ma- 
las damnabant, in nostra proinde thesi tantummodo 
Proteslanles impugnare debemus, qui, quamvis Ma- 
trimonii sanctitatem et divinam institutionem agnos- 
cant, tamen negant illud a Christo ad Sacramenti 
dignitatem evectum fuisse. 

Lutherus profecto aiebat Matrimonium non esse 

Sacramentum, sed ab hominibus in Ecclesia inventum. 

Calvinus, lib. 4 Instit., c. 19, n. 34 : « Matrimo- 
nium, inquit, quod ul a Deo institutura fatentur om- 
nes, ita pro Sacramento datum, nemo usque ad Gre- 
gorii tempora viderat. » 

Sunt tamen inter ipsos Novatores, qui ut fucum 
faciant et fallant incautos, Matrimonii nomen et ap- 
pellationem non recusant; at Sacramentum non pro- 
prie et stricte pro signo efficaci et practico, sed late 
et improprie pro simplici signo usurpant. (Ita Spola- 
tensis, lib. 5 de Republ. Eccles., c. 11, n. 28 et seqq.) 

8. Sed quidquid in contrarium sentiant cujuslibet 
generis impii, nos Sacramenti hujus veritatem in vero 
ac stricto sensu vindicandam assumimus, ac proinde 
contra hos omnes hanc statuimus propositionem : 

MATRIMONIUM VERE AC PROPRIE EST UNUM EX SEPTEM 

NOViE LEGIS SACRAMENTIS, A CHRISTO DOMINO INSTI- 
TUTUM. 

9. Quae propositio de fide est, et nos eam demons- 
tramus hoc ex uno generali argumento. 

Illud inter dogmata catholica habendum est, quod 
a Deo immediate est in Scripturis revelatum, ab Ec- 
clesia expresse propositum, et in traditione confir- 
matum. 

Atqui quod Matrimonium sit vere ac proprie unum 
ex septem Legis Evangelicae Sacramentis, a Christo 
Domino institutum, immediate a Deo in Scripturis 
revelatur, ab Ecclesia expresse proponitur, a tradi- 
tione denique confirmatur. Ergo 

Quod luculenter apparebit in ipsius disceptationis 
per partes evolutione. 

10. Ait sane in primis Conci). Trid., sess.24, can. i : 
« Si quis dixerit Matrimonium non esse vere et pro- 
prie unum ex septem legis Evangelicae Sacramentis, 
a Christo Domino institutam, sed ab hominibus inven- 
tum, neque gratiam conferre, anathema sit. » 

Quam quidem veritatem ab Ecclesia expresse pro- 
positam, Scriptura; aperte innuunt, traditio docet, per- 
petua Ecclesiae praxis confirmat. 

11. Tria revera requirantur ad Sacramentum N. L. 
constituendum : 

1° Ut sit a Christo Domino institutura ; 

2° Ut sit symbolum rei sacrae; 

3° Ut habeat promissionem gratiae sanctificantis. 

Quae omnia in canone Cone. Trid. cit. relate ad 
Matrimonium inveniuntur. Ait sane : « Matrimo- 
nium a Christo Domino institutum. » Hoc enim 

ad mentem Sacrae Scripturae, tum V., tum N. Tes- 
tamenti. 

Legitur profecto, Genes., 2, 18 : « Dixit quoque 
Dominus Deus ; Non est bonum esse hominem solum, 
faciamus ei adjutorium simile sibi. » 

Et hic advertit S. August., lib. 9 de Genes, ad lit- 
teram, c. 17 : i Nulla in re alia esse viro necessarium 
foeminae adjutorium, nisi in procreatione et educatione 
liberorum. * 

Atqui haec procreatio, educatio liberorum non esset 
secundum legem divinam, nisi legitime vir et foemina 
insimul copulati per illud mutuum vinculum, in quo 
consistit essentia Matrimonii. 

Ergo quis inficiari potest in illo capite Deum Ma- 
trimonium instituisse? Prosequitur revera in eod. 

cap. 2, 24 : « Quamobrem relinquet homo patrem 
suum et matrem, et adhaerebit uxori suae; et eruht 
duo in carne una. » 

Quapropter ipsius natur® auctor, Deus, in Paradiso 
voluptatis Matrimonium instituit, ei normas fecit fe- 
cunditatemque illi tribuit. . 

Vix enim mulior condita est, seu aedificata ex viri 
dormientis costa et Ad® est oblata, stalim Adam in 
illis erupit verbis : « Hoc nunc os ex ossibus meis, et 
caro de carne mea. • Quibus verbis indissolubilis ac 
perpetuus conjugii nexus (adnolante Cone. Trid., 
sess. 24, cap. 1, de Matrimonio) significatur. Quod 
Christus peroptime explicat et dat rationem Sacra- 
menti, in illis verbis Matth. : « Quod Deus conjunxit, 
homo non separet. » Et Paul., 1 Corinth.,7 : « Qui 
Matrimonio jungit virginem, bene facit. » 

12. Qu® testimonia sacra insimul luculenter de- 
monstrant conjugium hujusmodi esse a Deo in V. Tes- 
tamento institutum, et in N. Testamento a Christo 
Domino confirmatum elevatumque ad Sacramentum. 

13. Aiunt revera Patres Ephesini Christum dis- 
pensatorem ipsis tunc benedixisse nuptiis, cum in 
Cana Galil®® cum Sanctis vocatus Apostolis, adesse 
dignatus est. 

Ergo tunc Christus nuptias a Deo institutas confir- 
mavit , elevavitque eas ad Sacramenti dignitatem 
iilasque sua cohonestavit pr®sentia. 

14. Idem repetit S.Epiphanius, H®res.,6, 7 : « Ve- 
nerabiles esse nuptias, inquit, ac Dei aspirante gratia 
coeleste regnum obtinere, quis vel ex eo non cognos- 
cat, quod ad nuptias invitatus Salvator ipse fuerit, ut 
his benediceret? » 

Ergo quis de hujusmodi a Deo facta institutione, a 
Christoad Sacramentum elevatione ulterius dubitabit? 

15. Matrimonium est signum sensibile rei sacra?, 
ac proinde non civilem contractum solum, sed etiam 
mysterium quoddam et Sacramentum. Ex cap. 5 Episi . 
ad Ephes. : * Sacramentum hoc magnum est, ego dico 
in Christo et in Ecclesia. » 

Atqui illa conjunctio viri et fceminae magnum est 
mysterium et Sacramentum, sub quo latet Christi et 
Ecclesiae indissolubilis conjunctio. Nam Christus quo- 
dammodo reliquit Patrem, ut ipse ait : i Exivi a Pa- 
tre, et veni in mundum ; » reliquit et Matrem, aut 
Synagogam, ut Ecclesiae tamquam uxori adhaereret, 
ita ut arctissimo amoris vinculo et nexu indissolubili 
conjuges inter se sint. 

16. Peroptime hic S. Hieronymus hujus loci in 
Comra. explicat de conjugio Adami et Evae : « Idip- 
sum, inquit, per allegoriam in Christo interpretatur 
et in Ecclesia, ut Adam Christum et Eva praefiguraret 
Ecclesiam. » Idem et Gregorius Nazianzenus. 

Ergo Apostolus in illo testimonio exhibet Matri- 
monium ut Sacramentum, seu signum ac repraesenta- 
tionem unionis Christi cum Ecclesia. 

Ergo Matrimonium est signum sensibile rei sacrae. 

17. Evidenter profecto et sublimiter id exprimit 
S. Hieronymus, in cap. 5 ad Ephes. : « Recte, inquit, 
ab Apostolo Matrimonium dicitur honorabile connu- 
bium : quoniam in baptizatis signum est conjunctionis 
Christi cum Ecclesia, propter quam Dominus Patrem 
suum Deum reliquit et venit ad terras, sicut de ho- 
mine dictum est : « Relinquet homo patrem suum et 

« malrem, et adhaerebit uxori suae. » (Sic et Eslius 
in 4, dist. 26, 1 5.) 

Ergo Matrimonium est symbolum unionis Christi 
cum Ecclesia : ergo est signum sensibile rei sacrae. 

18. Et jure ; nam signum illud dicitur, quod praeter 
ideam sui, alterius exhibet ideam; et hic conjunctio 
Christi cum Ecclesia honorabile connubium Matrimo- 
nii repraesentat. 

Dicit sane Chrysost., Hom. 50 in Genesim : « An 
non audis Paulum dicentem Sacramentum esse nup- 
tias el imaginem dilectionis Christi, quam erga Ec- 
clesiam exhibuit? » 

19. Habet denique Matrimonium promissionem 
gratiae sanctificantis. 

Colligitur primum ex illo ipso cap. 5 ad Ephesios : 
nam inibi non modo docemur Matrimonium esse 
signum conjunctionis Christi et Ecclesiae per naturae 
con formitatem, sed etiam per spiritualem charitatem, 
qua Christus Ecclesiam diligit et sancte gubernat; et 
ipsa Ecclesia Christo adhaeret per fidem, spem et cha- 
ritatem, eique per obedientiam. Ait enim S. Paulus : 
« Ecclesia subjecta est Christo, et Christus dilexit 
Ecclesiam, et seipsum tradidit pro ea, ut eam sancti- 
ficaret. » Ubi Apostolus non semel monet ut viri uxo- 
rem diligant, veluti Christus dilexit Ecclesiam, et 
mulieres obediant viro, ut Ecclesia obedit Christo. » 
Idem Paulus ad Ephes., 5, 24 : « Sed sicut Ecclesia 
subjecta est Christo, ita et mulieres viris suis in om- 
nibus. » V. 26 : « Ut illam (Ecclesiam) sanctificaret, 
mundans lavacro aquae in verbo vitae. » 

Ergo Matrimonio inest promissio gratiae sanctifican- 
tis et justificantis. 

Quod deducitur etiam ex eodem Apostolo, i Timoth., 
v. 2, et i Corinlh., 7, v. 14. 

Ergo ex S. Litteris, sive V. Testamenti, sive N. 
eruitur Matrimonium esse a Christo Domino insti- 
tutum, signum sensibile rei sacrae, habens promissio- 
nem gratiae sanctificantis. 

Atqui hncc tria constituunt vera extrema essentialia 
Sacramentorum Novae Legis : ergo Matrimonium est 
vere ac proprie unum ex septem Sacramentis, a 
Christo Domino institutum. 

20. Quod autem Scriptura luculenter innuit, sana 
et non interrupta traditio expresse docet. 

At, cum nos fere in singulis Matrimonii Sacra- 
menti extremis constitutivis speciatim Patrum aucto- 
ritatem retulimus, hic generatim quaedam horum 
testimonia breviter in medium proferemus. 

21. Sancti ipsi Doctores in primis praecipuum pro- 
bationis argumentum ex eo petunt, quod apud Chris- 
tianos Matrimonium semper locum habuerit inter res 
sacras religionis, certo ritu a ministris Ecclesiae cele- 
brandas. 

S. Ignatius nimirum, vir Apostolicorum temporum, 
in Epistola ad Polycarpura : « Decet, inquit, ut 
sponsi et spons® de sententia Episcopi conjugium 
faciant : quae nuptiae sint secundum Dominum, 
et non secundum cupiditatem ; omnia ad honorem 
Dei fiant. » Jam vero si Matrimonia apud Chris- 
tianos profana essent, cur necessaria sententia Epis- 
copi? 

(Item S. Justinus Martyr , in Dialog. cum Try- 
phone; Tertullian., libr. 2 ad uxorem, et libr. de 

it. 

Pudicitia, eap. i; S. Clemens Alexandr., libr. 3 Pae- 
dagog.) 

Et sic de aliis Patribus in saeculis, subsequentibus. 

Hinc audebit nunc Lutherus concludere Matrimonii 
Sacramentum esse ab hominibus inventum ! 

22. Alterum argumentum petitur ex monumentis 
veterum, qui vocant Matrimonium stricto sensu Sacra- 
mentum. 

S. Ambros. scilicet, lib. i de Abraham, cap. 7 : 
« Cognoscimus, inquit, praesulem custodemque con- 
jugii esse Deum, qui non patiatur alienum thorum 
pollui ; et si quis fecerit peccare eum in Deum, cujus 
legem violet, gratiam solvat. Et ideo quia in Deum 
peccat, Sacramenti coelestis amittit consortium. » 

Idem et plerumque asserit S. Aug< huc illuc in 
suis scriptis, et post eum Pontilices et Concilia. 

23. Tertium denique argumentum ex illis Patrum 
testimoniis petitur, a quibus agnoscitur Matrimonio 
esse adnexam gratiae promissionem. 

S. Ambros. revera, et cum ipso Patres Concilii 
Mediolanensis , in Epist. ad Siricium Pontificem : 
« Non negamus, inquit, sanctificatura esse a Christo 
conjugium, divina voce dicente : • Erunt ambo in una 
« carne et uno spiritu. » 

Item S. Cyrill. Alexandr. (Comm. in Joan.Evang., 
libr. 2). 

Item S. August. in libr. de Bono conjugali, et alii 
omnes. 

Jam vero quomodo gratiae sanctificantis promissio 
posset in Matrimonio agnosci, si Matrimonium profa- 
num esset? 

Et in hac justificanti et sacramentali gratia nimi- 
rum Cone. Trid. innixum, in sess. 24, can. i, de 
Matrimonio effectus ipsius gratia; in conjugio enume- 
rat. 

Ergo ex universali Patrum Conciliorumque una- 
nimi voce concluditur Matrimonium esse vere ac 
proprie unum ex septem N. L. Sacramentis. 

24. Quod Traditio unanimiter docet, praxis Eccle- 
sia; Catholicae semper et constanter tenuit. 

De Ecclesia Occidentali profecto fidem faciunt Eu- 
gen. IV, in Decret. seu Instruet, pro Armenis, et ante 
Eugenium, Concilium Constanliense ; ante Constan- 
tiense, Lucius III, in Decret. contra haereticos; ante 
Lucium, Gregorius Papa, uti fatetur ipse Calvinus, 
Instit., libr. 4, c. 19, § 34; ante Gregorium, sacra- 
mentalia et rituales libri, ante vii saeculum exarati, 
qui inter septem Sacramenta Matrimonium recen- 
sent, quosque Martenius exhibet (de Antiq. Eccles. 
Ritib.,. lib. I, part. 2, c. 9, q. 5). 

Quae omnia inde in compendium reduxit Cono. 

Tridentinum. 

% 

25. De Ecclesia Graeca fidem facit Hieremias Pa- 
triarcha, in Confessionis Augustanae censura, data in 
fine saeculi xvi, ubi nomine totius Ecclesiae Graecae 
profitetur septem esse in Ecclesia Sacramenta, a 
Christo Domino instituta, et disserens de Matrimonii 
Sacramento, ait divinum Sacramentum esse atque 
unum ex illis septem, quae Christus et Apostoli Eccle- 
siae tradiderunt. 

Post haec quisnam asserere audebit Matrimonii Sa- 
cramentum esse in saeculis deinde ab hominibus 
inventum? 

Ex Scriptura igitur, tum V., tura N. Testamenti, 
ex Traditione, ex Ecclesiae praxi universali luculenter 
constat Matrimonium vere ac proprie esse unum ex 
septem N. L. Sacramentis, a Christo Domino institu- 
tum. 

26. His positis et consideratis, ex se facillime colla- 
buntur futiles Novatorum somniationes aientium, 
nihil erui ex Scriptura posse de Matrimonii Sacra- 
mento; nam jam vidimus ex permultis locis id con- 
cludere licitum esse, quinimo necessarium. 

Quod si vero aliquo in modo in Sacris Litteris hoc 
deficere videatur, a Traditione huc illuc suppleri in- 
dubium est. 

Nam si Patres interdum vagis locutionibus usi sunt, 
non ex hoc excluditur semper illos fuisse locutos ad 
sensum et Ecclesiae praxim. 

Utique verum est saepe loqui latiori sensu, saepis- 
sime tamen strictiori latius enim se exprimunt, cum 
alludant ad illud Paulinum testimonium ; et jure : 
certum deliberatumque est conjugium Adae cum Eva 
reipsa fuisse figuram et signum conjuucfionis futurae 
Christi cum Ecclesia. Atqui haec figura in omnibus 
reperitur matrimoniis. Ergo in matrimoniis Haebreo- 
rum ; ergo merito in istis eam Patres latiori sensu 
praedicarunt, strictiori tamen cum sermonem habue- 
runt de Matrimonio Christiano. 

27. Quod autem mirum et intolerandum est, ut 
adversarii asserant, S. Aug. in themate pro ipsis mili- 
tare. Nam S. Doclor, cum vocabulo Sacramenti circa 
Matrimonium usus fuerit, semper in proprio sensu 
loculus est, uti videre est in libr. de Genes, ad litter., 

cap. 7, in libr. de Fide et Operibus, in libro de Saneta 
Virgine, in libr- de Nuptiis, aliisque in locis. 

Et si etiam improprie vocabulo Sacramenti utatur, 
peroptime sensum, quo locutus est, explicat, exem- 
plum habes in libr. 2 de Peccat. Merit. et Remiss., 
cap. 26. 

Hinc animadvertendum S. Doctorem suis in operi- 
bus non probare Matrimonium esse Sacramentum, 
sed id assumit tamquam certum ad probandum Ec- 
clesiae dogma, videlicet quod Matrimonii vinculum sit 
prorsus indissolubile. 

28. Ulterius in refellendis futilibus adversariorum 
objectionibus non moramur, nam iisdem gravioribus 
auctoribus parvi momenti esse videntur; proindeque 
potius quam in illis inutiliter tempus teramus, toto 
animo exhortamur Novatores vias iniquitatis relin- 
quere, et cum Ecclesia Catholica confiteri nostrae 
religionis dogmata ; et hic illud explicite profiteri 
quod nos in praesenti disceptatione vindicare suscepi- 
mus, nimirum : Matrimonium esse vere ac proprie 
unum ex septem Legis Evangelicae Sacramentis, a 
Christo Domino institutam, quod usque adhuc probare 
conati sumus. 

29. Et ita finem facimus quoque huic praesenti 
disceptationi, insimulque Theologiae dogmaticae; di- 
ximus sane de hac divina scientia perplurimas veri- 
tates, et quamvis compendiose juxta propositum nos- 
trum, praecipua pertigimus. 

DE THEOLOGIA MORALI. 


I 

DE ACTIBUS HUMANIS ET DE CONSCIENTIA. 


THESIS 19\ 


1. Tria sunt consideranda in recta et Christiana 
hominum societate, ut quis ad vitam aeternam justo 
tramite tendere possit, Dogma scilicet, Mores et Disci- 
plina Diximus jam de dogmatibus pertractantes 

usque adhuc de S. Theologia. Loquemur de disci- 
plina, cum aliquid de jure canonico inferius disputa- 
bimus. In praesenti igitur est breviter disserendum 
de illa scientia, quae de vita et moribus quaerit, quae- 
que moralis Theologia solet nuncupari et definiri 
ratione rei : scientia, quae humanas actiones ad mo- 
rum honestatem dirigit in ordine ad vitam aeternam. 
Quae denique, cum originem ducat a recta ratione, a 

legibus humanis et a divino verbo revelato, dici 
potest etiam, justi atque injusti scientia, ex his Iribus 
derivata. 

2. Nihilominus, quid nobis hic datum est juxta ins- 
titutum nostrum de tam utili et fere indefinita scien- 
tia pertingere? Yel nihil vel parum. Proindeque 
quatuor selegimus themata, et de his in quatuor 
appositis disceptationibus breviter disseremus. In l a 
nimirum loquemur de actibus humanis et de cons- 
cientia ; in 2 a de vitiis atque peccatis in genere et spe- 
cie ; in 3 a de virtute religionis, et praesertim de voto; 
in 4“ demum de virtutibus theologicis. Sit igitur 
prima pertractatio 

DE ACTIBUS HUMANIS ET DE CONSCIENTIA. 

3. Sub nomine actus nihil aliud ex Doctorum con- 
sensu inlelligitur, nisi animi motus : qui motus vel 
exsurgunt ex natura tantum animali, et nuncupantur 
actus hominis, vel ex natura rationali scienter ac 
libere proveniunt, et tunc sunt actus humani, qui, 
uti inquit S. Thomas, 1, 2, q. 1, art. 1, « sunt proprii 

hominis, in quantum homo est quorum homo est 

dominus qui ex voluntate deliberata procedunt. » 

Actus igitur humanus est actus a voluntate proce- 
dens deliberate. 

4. Hinc actus proceditne a voluntate immediate? 
En actus elicitus. Proceditne mediate? En actus im- 
peratus, quatenus per alias potentias ex voluntatis 
imperio exercetur. 

Dicitur deliberate, quatenus cum advertentia ra- 
tionis producitur, ideoque libere. 

Qui tamen liberi Immani actus vel sunt regulis 
boni conformes, et sunt tunc actus boni, vel diffor- 
ines, et merito mali appellantur. 

Tria igitur continentur in actibus humanis, quia 
ex natura hominis rationali proveniunt : Intellectus, 
Libertas, Voluntas. 

5. De intellectu. 

Intellectus est verum quaerere deque illo judicium 
dare. Hinc multiplex ejus status, nimirum status du- 
bii, opinionis, probabilitatis, certitudinis. 

6. Quod si intellectus ideam non habeat, tunc ex- 
surgit primum ejus impedimentum, id est ignorantia, 
quae definiri solet carentia ideae. 

Sin de re falsum ducat judicium, tunc exsurgit 
alterum ejus impedimentum, scilicet error. 

Qui est ex communi Doctorum simul ac ignorantia 
vel juris, vel facti. Et primum cum lex ignoretur, et 
secundum in cognitione legis, si quis nesciat factum 
concretum esse legi contrarium. Est vel antecedens 
seu invincibilis, quatenus nullimode pendet a volun- 
tate. Est concomitans, quatenus licet abesset, asque 
tamen opus fieret. Est consequens, quatenus a libera 
voluntate procedit. Unde si directe a voluntate proce- 
dit, dicitur directe affectata ; sin secus, nuncupatur 
indirecte voluntaria, et dispescitur in crassam et su- 
pinam. 

7. De libertate. 

Libertas est vis eligendi; libertas ergo excludit 
quamlibet necessitatem sive intrinsecam, sive extrin- 
secam. 

Libertas alia est exercitii, alia executionis. Prima 

consistit in imperio voluntatis, id est in actu ipso 
intimo volendi. 

Altera vero consistit in actu imperato, sed externo. 

Prima etiam dicitur indifferenti® seu a necessitate 
natur®, altera a coactione. 

Prima est vera libertas : et in ea verificatur. pr®- 
cise facultas eligendi. 

Atqui optio vel electio intelligi nequit sine termi- 
nis, qui saltem duo esse debent. 

Termini esse possunt vel specifice diversi, vel con- 
trarii, vel contradictorii. 

Unde triplex libertas: specificationis, contrarietatis, 
contradictionis. 

Radix libertatis denique, uti docet S,Thomas, i, 2, 
qu. 17, art. 1, ad 2, « est voluntas sicut subjectum, 
sed sicut causa est ratio : ex hac enim voluntas libere 
potest ad diversa ferri, quia ratio potest habere diver- 
sas acceptiones boni. » 

8. Libertati exercitii opponitur necessitas, qu® est 
determinatio ad unum. 

Libertati executionis opponuntur vis et metus. 

Vis est majoris rei impetus qui repelli non potest. 
(Paulus, 1. 2, off. Quod metus causa.) 

Metus est instantis vel futuri periculi causa mentis 
trepidatio. (Ulpianus, 1. i, ff. Quod metus causa.) 

Est vel ab intrinseco, quatenus res in se metum 
continet. 

Est ab extrinseco, quem quis adhibet, ut invitis ali- 
quid extorqueat.'-» 

Est gravis, vel levis cum grave, vel leve sit pericu- 
lum, mentis trepidatio. 

9. Intellectui insimul et libertati opponuntur con- 
cupiscentia et habitus. 

Per illam quis inducitur ad aliquid pravum asse- 
quendum. 

Per hunc repetitis actibus, quis non advertit quod 
agit. 

Dispescitur concupiscentia in antecedentem et con- 
sequentem, quatenus nobis invitis et insciis exoritur, 
ve! nostra voluntate eligitur. 

10. De voluntate. 

Voluntas est facultas bonum appetendi. Hoc bonum 
duplex est vel adaequatum, vel inadaequatum. Et pri- 
mum voluntatis adimplet capacitatem ; proindeque 
voluntas hoc .in sensu libera non est, e- converso 
tamen cum de altero sermo habetur. 

11. His breviter in genero consideratis, nunc quae- 
ritur : Quid est voluntarium? 

Praecise reponimus cum S. Thoma, 1, 2, qu. 7, 
art. i, est < id quod procedit a principio intrinseco, 
cum cognitione finis. » 

Ab intrinseco? Ergo quod a principio exlrinseco 
originem ducit, non est voluntarium. 

Cum cognitione finis? Ergo id quod cognitionem 
aufert vel perturbat, non est voluntarium. 

12. Est autem voluntarium, vel simplex, vel mix- 
tum. Et primum, cum a voluntatis inclinatione solum- 
modo procedit; et alterum, cum aliqua causa consen- 
sus voluntatem comitetur. 

Hinc 1° est perfectum, cum faciamus quod absolute 
volumus ; imperfectum seu secundum quid, quando 
magis velleitas, quam voluntas exhibetur. 

Hinc 2° si voluntas directe et immediate imperet, 
- nuncupatur voluntarium directum, sive in se.v. 

Sin indirecte, constituitur indirectum voluntarium, 
seu voluntarium in causa, quod est : illud quod non 
intenditur in se, sed in alio directe volito, hoc est 
quod in causa vel in effectu habetur. (S. Lig., n. 8.) 

Ad quod constituendum tria requiruntur: 1° ut 
agens potuerit atque debuerit effectus praevidere 
consecutos; 2° ut in manu ejus esset causam ponere 
vel non ponere ; 3° ut causam ex qua sequitur effec- 
tus malus teneatur auferre. 

13. Et ne nimis solliciti simus de aliis permullisque 
voluntarii distinctionibus, potius quaeremus : 

Quaenam sint voluntarii impedimenta? 

Et absque formidine de opposito reponimus esse 
omnia illa, a nobis jam recensita, quae opponuntur 
intellectui, libertati, voluntati. 

Et sane tres hujusmodi facultates ad voluntarium 
constituendum requiruntur; proindeque mirum non 
est, quod earum relativa impedimenta voluntarium 
auferant. » 

14. Et sic plane constat in quo proprie actus hu- 
manus consistat. 

Sed hujusmodi actus, ut superius animadvertimus, 
vel procedit a voluntate consentanea ad rectam ra- 
tionem, ad legem, ad voluntatem Dei, et tunc est actus 
moralis bonus, vel procedit a voluntate dissentanea 
ad rectam raj-ionem, ad legem, ad voluntatem Dei, 
et tunc est actus malus. De bonitate igitur et malitia 
actuum humanorum in praesenti operoe pretium est 
aliquid disserere. 

15. Fontes ex quibus actus humanus suam boni- 
tatem et malitiam desumit sunt tres, Objectum, Finis 
et Circumstanti®. 

Objectum duplex est, materiale et formale. 

Illud dicitur materiale, circa quod versatur actio, 
ex. gr., in furto est res qu® subripitur. 

Formale est ratio illa qu® inclinat ac movet volun- 
tatem, ut in objectum materiale tendat, ex. gr., suble- 
vatio pauperum est objectum formale actus miseri- 
cordi®, quia misericordia respicit pauperem qui 
sublevari intenditur. 

Hinc interrogationi a quonam actus desumat suam 
bonitatem aut malitiam, reponimus ab utroque, quam- 
vis prmcipue a formali, veluli ab eo quod reddit actum 
voluntarium. 

16. Finis est illud cujus gratia aliquid fit, dispesci- 
tur 1° in finem operis et operantis, 2° in primarium et 
secundarium, 3° in intermedium et finem ultimum. 

. Operis, quatenus natura sua et intrinsece indepen- 
denter a voluntate agentis ad opus dirigitur. 

Operantis, quatenus ab agente ipso eligitur et in- 
tenditur. 

Primarius, qui influit in actum ut causa efficiens. 

Secundarius ille, qui allicit tantum ad agendum. 

Intermedius, qui ad alium refertur, ideoque est si- 
mul finis et medium. 

Ultimus denique, ad quem omnia referuntur; nam 
obtento eo, omnia possidentur, qu® ad hominis per- 
fectionem expeti possunt, ex. gr., bealitudo. 

17. Circumstantia denique est accidens quoddam 
actus moralis, quod ipsi addit moralitatem distinctam 

ab ea, quam ille actus jam participat de objecto tum 
materiali, tum formali. Duo igitur sunt circumstan- 
tiarum extrema : 

1° Ut aliquam moralitalem in actum referat. 

2° Ut moralilas haec non sit desumpta ab Objecto, 
neque materiali, neque formali. 

18. Sed quare bonitas et malitia actuum humano- 
rum desumuntur ex circumstantiis? 

Quia circumstantiae sequuntur ordinem objectorum, 
et haec esse possunt conformia aut difformia rectae ra- 
tioni : ita et circumstantiae, ex. gr., qui nudum vestit, 
hoc est objectum misericordiae, ideoque et meritorium ; 
quod si nudus vestem recipiens, sit dantis inimicus; 
tunc circumstantia inimicitiae auget meritum in dante, 
et sic dices de aliis innumerabilibus exemplis. 

Sed observandum est : 

1° Nonnullas circumstantias addere actui novam 
speciem bonitatis et malitiae, alias augere illas dum- 
taxat, aliquas diminuere. 

Observandum est 2° tunc tantum circumstantias 
conferre actui malitiam vel bonitatem, cum sint prae- 
visae et aliquo modo intentae. Et jure; nam non da- 
tur bonitas vel malitia actionis, nisi voluntaria. 

19. Quibus positis, quaeritur : l°Quid requiratur ut 
actus sit bonus morali ter? 

Ut actus sit secundum rectam rationem tum ex 
parte objecti sive materialis, sive formalis, tum ex 
parte finis, tum ex parte circumstantiarum. Unde 
omnes aiunt Doctores bonum ex integra causa.. 

20. Quaeritur : 2° Undenam actus moralis fiat malus ? 

Ex malitia objecti sive materialis, sive formalis, ex 

malitia tinis, ex malitia circumstantiarum, sive insi- 
mul hae malitiae in actu conveniunt, sive una tantum 
ex praenotatis. Unde omnes concludunt Theologi ma- 
lum ex quocumque defectu. 

21. Quaerimus: 3° An possit idem actus esse simul 
bonus et malus respectu diversorum? 

Nonnulli Theologi affirmant, inter quos Joau. Cas- 
sianus, collatione 17,cap. 17 et 18; Auctor operis im- 
perfecti in Matth., cap. 7, inter opera S. Joan. Chrys., 
tom. 6. Sed nos negamus, Apostolo Paulo innixi, qui, 
in Epist. Rom., 3, 8, aperte damnat eos, qui dicunt : 
Faciamus mala, ut eveniant bona. 

22. Cognito igitur in quonam consistat actus hu- 
manus in suis relativis extremis, illico exsurgit 

* 

QUESTIO : 

UTRUM ET QUANDO ACTUS HUMANUS IMPUTANDUS SIT ? 

Quod actus hurnaui sint imputabiles, nulla datur 
dubitatio. 

Remanet ergo ut videamus quando imputabiles. 

Tunc reponimus esse imputandos, cum constat ac- 
tus humanos ab hominis voluntate procedere scienter 
ac libere : nil enim volitum quin praecognitum; sed 
cognitio hujusmodi sufficit ut sit vel implicita, vel 
explicila. 

Intellectus vero est aestimare quemadmodum actio 
imputari debeat. Intellectus sane habetur ad^objectuni 
externum tamquam forma ad materiam. Atqui forma 
dat esse rei; ergo et intellectus actioni, ex. gr., si 
quis, dum suum putat esse alienum, illud subripit, 

furto erit obstrictus; contra si alienum veluti suum 
contrectet, non tenetur furti. 

23. Nec tantum actio imputatur, sed etiam effectus : 
atqui actio imputatur directe vel in causa, si volunta- 
rium fuit directura vel in causa. Idem et effectus di- 
recte vel in causa, quatenus vel directe vel in causa 
fuit voluntarium. 

Qui tamen effectus tunc tantum imputandi, cum 
fuerint 1° pravi vel noxii, atque is, qui illis causam 
dedit, 2° debuerit atque 3° potuerit eos praecavere. 

24. Diximus superius intellectum dare formam ac- 

tioni; et jure : nam res, fatente Angelico Doctore, non 
uti sunt, sed uti visae sunt, imputari debent. Nihilo- 
minus conscientia ipsa est [in re quoque judex. 
Unde 

Hic juverit aliquid de conscientia videre et primum 
quaerere, in quonam consistat in themate conscien- 
tia; deinde quaenam ejus divisio, denique relativa 
corollaria. 

25. Hinc stalim quaerimus : Quid sit conscientia ? 

Conscientia, secundum Angelicum Doctorem in 1 p., 

q. 7, art. 13, « est applicatio scientiae ad opus aliquod 
particulare. » Unde a Scholasticis definiri solet: Judi- 
cium practicum rationis, quo judicamus quid in par- 
ticulare sit faciendum vel omittendum. Illud scilicet 
judicium quod deducitur ex comparatione particulari 
legis et actionis.. 

Atqui actio duplici in modo considerari potest : vel 
antequam executioni mandetur, vel exsecuta. Unde 
conscientia optime 1® dispescitur in antecedentem et * 
consequentem. 

Seii concipi non potest conscientia sive antecedens, 
sive consequens, sine objecto super quod ipsa versa- 
tur, et sine subjecto cujus sit actionem peragere. 

Atqui objectum potest esse vel verum, vel falsum. 
Unde conscientia 2° dividitur in rectam, vel erro- 
neam. 

Atqui subjectum potest aliquid judicare bonum aut 
malum, vel suspensum haerere circa actionis bonita- 
tem. Unde conscientia 3° deducitur in certam, vel 
dubiam. 

Atqui dubium propter inanem rationem iu medium 
prolatam, potest asserere peccatum ubi non est, vel 
propter levem causam ibi adimere culpam ubi adest. 

Ergo conscientia 4° distinguitur in scrupulosam et 
laxam. 

Atqui motivum ex quo quis judicium elTormat, po- 
test esse vel grave, vel infirmum. 

Ergo conscientia 5° est denique vel probabilis, vel 
improbabilis. 

De singulis pauca. 

26. Conscientia recta itaque a communi Theologo- 
rum solet dici illa, quae repraesentat vere objectum 
sicuti in se est. 

Hinc quaeritur : Potestne quis seraper sequi omnia, 
quae praecipit conscientia recta? 

Absque ulla dubitatione. 

27. Conscientia erronea e contrario est illa, quae 
repraesentat, uti verum, falsum objectum, et in hoc 
agitur vel invincibiliter, vel vincibiliter. 

Hinc quaeritur : Potestne quis semper sequi id, quod 
praecipit conscientia erronea? Utique si haec sit in 
errore invincibili ; minime, si in errore vincibili. 

28. Conscientia certa tunc habetur, cum mens prac- 
tice judicat absque formidine de opposito. 

Certitudo autem triplex est : physica, metaphysica, 
moralis. 

Certitudo conscientia} non est physica, neque me- 
taphysica, sed tantum moralis. Ait S. Thomas, 2. 1, 
q. 70, ari. 2 : « In actibus humanis non potest haberi 
certitudo demonstrativa, eo quod sunt circa contin- 
gentia et variabilia; et ideo sufficit probabilis certi- 
tudo, quae ut in plurimis veritatem attingit, etsi in 
paucioribus a veritate deficiat. » (S. Anton., 2 part., 
lit. 3, c. 10, §34.) 

Atqui certitudo moralis, juxta Moralistas, esse potest 
vel major, vel mfnor : conscientia per consequens po- 
test esse vel tuta, vel tutior. 

Hinc quaeritur : Conscientia moraliter certa estne 
regula recta morum? Affirmative, quin ex fide est 
(Roman., 14, 23). 

29. Conscientia dubia tunc verificalur, cum inter 
rationes mens aequalis ponderis suspensa haeret. Du- 
bium revera est mentis suspensio inter opposita. 

Est vel positivum, vel negativum, juris, vel facti, 
speculativum, vel practicum. 

Et positivum habetur, cum hinc inde dantur ratio- 
nes aequalis momenti, vel fere. 

Et negativum, si non adsint rationes, vel adsint tan- 
tummodo leves. 

Et juris, cum dubitatur de lege ejusque obligatione. 

Et facti, cum de aliquo particulari facto dubitatur. 

Et speculativum, cum in abstracto dubitatur de bo- 
nitate, vel malitia actionis. 

Et practicum, cum dubitatur de actione particulari 
suis cum circumstantiis in ordinem ad tinera agentis, 
utrum sit licita, vel illicita. 

Hinc quaeritur : l°In dubio speculativo potestne ha- 
beri moralis certitudo de honestate actionis? 

Affirmative, quia hoc non excludit praclicam hanc 
moralem certitudinem. 

Quaeritur : 2° In dubio practico de honestate actio- 
nis licetne agere? 

Negative, quia agens non agit ex fide ; et quod non 
est ex fide peccatum est (Apost. Paul., Rom., 14). 

30. Conscientia scrupulosa tunc habetur, cum prac- 
tico in judicio ponitur limor, ubi npn est timor; ni- 
mirum peccatum apprehenditur, ubi non est pec- 
catum. 

31. E contrario conscientia laxa, ubi est peccatum 
mortale frivolis rationibus vel omnino negat, vel sal- 
tem veniale reuuncial. 

Hinc quaeritur : Potestne quis practice agere cum 
conscientia scrupulosa, vel laxa? 

Minime. Non cum conscientia scrupulosa, quia in 
inani apprehensione versatur. 

Non cum conscientia laxa, quae tali vertitur in ig- 
norantia, ut facillime superari possit. 

32. De conscientia probabili. 

Pertractantes de conscientia probabili, juverit sta- 
tira animadvertere nostrum hic non esse indefinita» 
Theologorum in re controversias referre, sed tantuin 
aliquid asserere, quod certum est. 

Conscientia itaque probabilis est mentis assensus 
cum formidine de opposito. 

Quae lumen si ralione fulcitur, solet dici intrinseca, 
sin auctoritate sapientium, extrinseca. 

Et in hoc duplici respectu vel est absoluta, vel 
comparata ad opposita. 

Quae comparatio dat propositiones vel aeque proba- 
biles, vel non. 

Si aeque probabiles, en conscientia dubia. 

Si non, et tunc una propositio relate ad oppositum 
esse potest vel magis probabilis, vel minus probabi- 
lis, vel probabilissima, vel tenuiter probabilis, vel 
dubie probabilis. 

Et hoc aestimatur ex motivis seu gravibus, seu le- 
vibus, seu gravioribus, seu levioribus, seu gravissi- 
mis, seu levissimis. 

Hinc conscientia luta, vel tutior, vel minus tuta. 

Tuta, quae favet legi. Non tuta vel minus tuta, quae 
favet libertati. Usus tamen obtinuit, ut opinio favens 
legi vocetur tutior. Contraria, minus tuta. Ex quo 
Probabilistae, Probabilior istae, Tutioristae. 

33. Hinc quaeritur : 

1° Ubi duae occurrunt opiniones aeque probabiles, 
quarum altera favet legi, ac proinde tuta est, vel tu- 
tior, altera libertati et est minus tuta, an possit homo 
probus hanc secundam, rejecta prima, licite am- 
plecti ? 

2° An possit homo probus eamdem opinionem mi- 
nus tutam sine piaculo sequi, tutiore posthabita, 
etiamsi tutior majoribus probabilitatis gradibus ful- 
ciatur? 

Nos in doctrina tam gravi, potius quam nostram 
proferamus opinionem, existimamus nonnullas in the- 

mate recenseri propositiones, quas tenent Theologi 
doctrina atque experientia praediti, et ad illas lectores 
remittere nostros. 

1° Non licet sequi opinionem probabilem, neque 
probabiliorem, relicta tutiore, quoties adest obligatio 
absoluta alicnjus finis determinati oblinendi, quem 
usus medii obtinendi probabiliter inepti in pericu- 
lum adduceret; tum igitur pars quae est tutior se- 
quenda est. 

2° Non licet sequi opinionem tenuiter probabilem, 
relicta tutiori. 

3° Licet sequi opinionem probabilissimam et etiam 
probabiliorem, tutiori relicta, ubi de solo licito vel 
illicito agitur. 

4° Licet sequi opinionem vere et solide -probabi- 
lem, 'relicta tutiori aeque probabili vel etiam proba- 
biliori, ubi de solo licito vel illicito agitur, modo ta- 
men excessus probabilitatis sententiae tutioris non sil 
valde notabilis. 

34. Et ita praesentem concludimus disceptationem : 
nam diximus jam satis de actibus humanis, deque 
conscientia : quod ab initio pertractare constituimus. 

DE THEOLOGIA MORALI. 


II 

DE VITIIS ATQUE DE PECCATIS IN GENERE ET SPECIE. 


THESIS 20\ 


i. In praecedenti disquisitione comparavimus crea- 
turam rationalem ita a Divino Creatore esse consti- 
tutam, ut scienter et libere agens actum emitteret 
humanum ; quem actum suas induere qualitates, 
secundum quod sit rationi conformis, vel difformis. 
Hinc bonum ex hac proportione exsurgit, vel malum. 
Hinc virtus, vel vitium; hinc praemium vel poena. 
Postquam igitur alibi nonnulla diximus de bono et 
malo, de praemio et poena, in praesenti thesi aliquid 
dicendum est de vitio et virtute. Quae virtus cum in 
suis complexivis distinctionibus sit vel moralis, vel 

theologica, operae pretium est illico monere nos hic 
tantum locuturos de morali; in altera vero immediata 
discepiatione de theologica. 

Et asserentes ex virtutis deficientia vitium oriri, 
ex virtutis defectu peccatum venire, illico quaerimus : 

2. In quonam vilium et peccatum consistant? Et 
quaenam inter ea intercedat differentia? 

Idea peccati continet in se ideam legis aeternae 
transgressionis. In lege aeterna revera omnis recidit 
lex sive naturalis, sive positiva ; et peccatum est actus 
moraliter malus. Hinc definitur a S. Aug., lib. 2i 
contra Faustum, c. 17 : « Dictum vel factum, vel con- 
cupitum contra legem aeternam. » (S. Thom.,2, 2, 
qn. 71, art. 7.) 

Vitium e contrario est habitus seu dispositio per 
se inclinans ad actum moraliter malum. (S. Thorn., 
1, 2, qu. 71.) Et sic habes definitiones et discrimina 
inter peccatum et vitium. Nihilominus promiscue 
Moralistae solent uti his : quod velim animadversum. 

3. Hinc quaeritur : Quotuplex peccatum? 

Peccati notitia, uti nuper diximus, continet in se 

legis aetern» transgressionem; atqui transgressio 
hujusmodi accidere potest vel a natura (ait S. Ansel- 
mus), seu origine, vel a persona. Unde peccatum na- 
turale, seu originale et personale. 

Non disputamus hic de peccato originali; de eo 
enim jam in Theologia dogmatica disseruimus : rema- 
net igitur ut loquamur de solo personali, quod est 
vel actuale, vel habituale. 

Per peccatum habituale intelligitur ipsa macula 
animae inhaerens ex actuali peccato, eamque detur- 

pans, donec poenitentia abstergatur. (Bonacin., de 
Peccatis.) 

Per peccatum actuale, actio ipsamet peccaminosa, 
quae in actu difformi a lege, vel a Dei voluntate con- 
sistit. 

Jam vero hujus generis difforraitas a Dei voluntate 
(in transgressione) vel talis est, ut omnimodam solvat 
divinam amicitiam, et tunc peccatum mortale consti- 
tuit ; vel est tantum Dei ‘laevis offensa, et tunc pecca- 
tum efficitur veniale. 

Hinc apertissime constat essentiae peccati inhaerere 
aversionem a Deo et conversionem ad creaturas. 

4. Sed non semper actus hic in positivis versatur, 
quinimo plerumque in contrarium. 

Et sane quaelibet lex sive aeterna, sive divina po- 
sitiva, sive humana; aliquod praecipit ab homine 
~ adimplendum. Creatura rationalis dupliciter conside- 
rari potest : relate ad hanc legem, vel quatenus illius" 
praecepto solum non satisfacit, vel quatenus illi con- 
trarium emittit actum. Si primum, statim venit pec- 
catum commissionis ; sin alterum, peccatum omis- 
sionis exsurgit. 

5. Ast peccatum sive commissionis, sive omissionis 
respiciendum est vel objective, vel subjective. 

Atqui objecta in re tria sunt : Deus, societas, vel 
proximum individuum ipsum. 

Hinc si quis ita agit, ut immediate et specialiter 
actus suus Deo repugnet, peccat contra Deum ; sin 
agit contra justitiam et charitatem, peccat contra pro- 
ximum ; sin denique indulget intemperantia? et pas- 
sionibus, peccat contra seipsum. 


Digitized by Googk 



-r- 272 - 

l 

Unde etiam si subjective consideretur, triplex esi, 
quatenus tribus in specificis modis actus agentis fer- 
tur in objectis. 

6. Et ex his generalibus partitionibus profluunt 
illae Theologorum distinctiones, quae ratione differen- 
tis speciei dant differentiam peccatorum specificam 
et ratione multiplicationis actuum differentiam pec- 
catorum numericam. 

7. His hactenus praemissis, nunc duo sunt dispu- 
tanda ! i° Quid requiritur ut creatura rationalis 
peccet? 2° Unde repetenda sit gravitas peccatorum? 

8. Et ad primam quaestionem statim venientes, 
absque ulla reponimus dubitatione, ad formale pecca- 
tum requiri malitiam objectivam actus, mentis ad- 
vertantiam, voluntatis consensum. Nil volitum sane 
quin praecognitum ; et non sunt homini impulabilia, 
quae non advertit ejus mens. Mens profecto, id est 
intellectus judicio peccat in his, quae credere nos 
oportet, ex. gr., in haeresi, vel cum judicat esse omit- 
tendum, quod ita non est, vel committendum, quod 
est plane improbandum. 

Nihilominus influit quoque appetitus, cum concu- 
piscentia in delectatione morosa versatur, vel pravo 
indulget desiderio. 

9. Nunc ad secundam quaestionem : 

Unde repetenda sit gravitas peccatorum? 

Ex his quae jam de actibus humanis disseruimus, 
huic propositioni plana exhibetur et recta responsio. 

Actus revera humanus ex objecto, ex fine et ex 
circumstantiis perficitur. Peccatum per consequens 
ex his tribus petitur. 

Cujusque gravitas est comparanda ex majori vel 
minori disconvenientia legi, rectae rationi, vel Dei 
voluntati. 

10. Hinc si habes insimul materiam gravem in se, 
vel ob circumstantias, plenam advertentiam mentis 
in malitiam, plenum voluntatis consensum in praeva- 
ricationem, habes peccatorum gravitatem; et hujus- 
modi, ut sit ex ea constitutum mortale peccatum. 

Quod si e converso levem invenias advertentiam 
ad malitiam, iraperfectumque voluntatis consensum, 
levem habes gravitatem; ideoqueel peccatum veniale. 

Unde quaestioni. Quaenam censenda sit advertentia 
sufficiens ad mortale peccatum? potius quam varia Doc- 
torum placita atque opiniones in medium proferamus, 
reponimus illam censendam esse plenam atque suffi- 
cientem advertentiam, quae praecedat actum peceami- 
nosum, ipsumque consensum in expressa cogitatione, 
vel saltem in dubitatione positiva malitiae mortalis. 

Et ex qua simplici consideratione, quae complecti- 
tur naturam actus, objectum, finem et circumstantias 
facillime eruitur differentia peccati venialis a peccato 
mortali. 

Et evincitur luculenter quibus in modis peccatum 
leve ex genere suo fiat grave. • 

11 . Nunc quaeritur : Plura peccata venialia possuntne 
constituere unum mortale? 

Minime per se loquendo ; nam innumerae negativa; 
quantitates numquam unitatem efformare posse vide- 
buntur. 

Nihilominus, si materiae ipsorum venialium possunt 
in unum coalescere, ita ut fiat unum objectum grave 

12 . 

relate ad idem praeceptam, tunc peccatam veniale 
fieri potest mortale, v. g., si parva furta in unam no- 
tabilem materiam coalescant. 

12. Sed hic quaeri potest : Undenam petenda sit spe- 
cifica diversitas peccatorum? et undenam uumerica 
distinctio? 

Principio enim omne peccatum ad aliquam vitii 
speciem pertinet : vitium sane est quod a virtute 
deficit; et virtus contra est habitus animi, qui ad 
bonum inclinat, et bonum facit agentem. 

Hinc cum cuique virtuti vitium contrario nomine 
opponitur, exsurgit tot esse vitia seu specifica peccata, 
quot virtutes contrario oppositae. 

Cum vitia aestimentur ex objectis natura diver- 
sis et numerus ipsorum est longe major quam nu- 
merus virtutum ; hinc uni eidemque virtuti multa 
plerumque opponuntur vitia, quorum alia ultro citro- 
que, alia diverso dumtaxat ab ea desciscunt. 

Quibus positis, en regulae quas in themate tenere 
solent Theologi Moralistae. 

13. 1° Desumitur distinctio specifica peccatorum ex 
oppositione ad diversas virtutes, vel ex deformitate 
moraliter diversa contra eamdem virtutem (S. Lig., 
n. 31). 

2° Ex violatione praeceptorum moraliter diverso- 
rum, seu ratione peccati, vel motivi distinctorum 
(S. Lig., n. 33). 

Hinc celebris Yersus : 

Virtutes laesae, diversa objecta, modusque, 

Dant speciem peccatis, diversamque reatum . 

14. Virtutes insuper vel perlinent ad ordinem su- 
pernaturalem, vel ad ordinem naturalem. Primae di- 
cuntur theologales, alterae morales. 

Theologales sunt Fides, Spes et Gharitas. Sed de 
his in disceptatione immediate sequenti loquemur. 

Mbrales sunt Justitia, Temperantia, Fortitudo et 
Prudentia. 

Justitia alios spectat ; hinc neminem laedere, suum 
cuique tribuere, Deum colere et solum colere. Soli 
Deo honor et gloria ; unde alia Numina honore non 
prosequeris, secus enim idololatriae devictus eris. 

Temperantia ad nosmetipsos pertinet : per eam 
amor sui moderatur, et homo honeste vivit ; si con- 
trarium agit, contra seipsum peccat. 

Fortitudo animum addit, patientiam fovet, longa- 
nimitatem exhibet ; si quis enim vel nimis timide, 
vel nimis audacter agit, male se gerit. 

Quid prudentia? Per eam creatura rationalis At 
cauta in agendo, per eam docemur quorsum et qua- 
liter operandum. 

Hinc fraus, dolus, praecipitantia et levitas pruden- 
tiam infirmant. 

Et sic de aliis in re permultis exemplis verbum 
habeas. 

15. Nunc quid dicendum de numerica peccatorum 
distinctione? 

Distinctio peccatorum numerica ex multiplicitate 
malitiae erui fas est. 

Atqui multiplicitas hujusmodi ex duplici oritur ca- 
pite : 1° ex repetitione actus interni, 2° ex plurali- 
tate objectorum. 

Hinc actus malus continet in se peccatum. Multipli- 
centur actus, multiplicantur et peccata. 

Possumus velle uno actu plura objecta diversa et 
mala. 

Ergo multiplex peccatum : ergo numerica distinc- 
tio ex multiplicitate objectorum. 

Hinc vides in quovis peccato duo insimul conside- 
rari, actum voluntatis et objectum ; et ex bis duobus 
lllico deduces corollarium. 

Respondentne uni malo actui voluntatis plures of- 
fensae virtutes? Utique. 

En totidem peccata numero distincta, ex . gr. , si quis 
sacerdotem caedit, bis peccat, eo quod simul justitiam 
et religionem laedat, et sic deinceps. 

16. Unde regulae a magni nominis Docloribus 
exhibitae: 

1° Desumitur distinctio numerica peccatorum ex 
diversitate objectorum totalium sive moraliter diver- 
sorum. 

2° Desumitur etiam ex multiplicitate actuum mo- 
raliter interruptorum (S. Lig., n. 36). 

Unde Sanchez, 1. 4 Decal., c. 11, n. 25 : « Si pa- 
rens filio imperet hodie studium, cras aliud negotium, 
licet materiae secundum se sint notabiliter diversae, 
tamen neglectus utriusque duo constituit peccata nu- 
mero distincta ; bis enim filius fuit patri inobediens. » 

Et sic diximus quae praecipua generatim de peccatis 
dicenda erant nunc veniamus ad aliquid disputandum ; 
de his in specie : hinc 

I>F. PECCATIS IN SPECIE, SEU DE VITIIS CAPITALIBUS. 

17. Cum a Theologis disputatio assumitur de pec- 

catis in specie, solent ipsi loqui praecise de vitiis ca- 
pitalibus ; sed non in sensu quasi ea tantum sint mor- 
talia, sed potius ut ex hoc significent Vitia capitalia 

esse veluli fontes, a quibus alia permulta sive venia- 
lia, sive mortalia profluunt peccata. Et sub tali consi- 
deratione nos ipsimet de his brevem suscepimus per- 
tractationem. 

18. Vilia capitalia itaque, juxta Angelicum Docto- 
rem,2, 2, qu. 169, art. 6, sunt numero septem : super- 
bia, avaritia, luxuria, gula, ira, invidia, et acedia. 

De singulis pauca. 

19. Et primum de superbia, quae juxta Ecclesiasti- 
cum, 10, 15, et Prov., 18, 12, * est initium omnis 
peccati. » 

Definitur sane a S. Thoma, 2, 2, qu. 162, art. 2 : 
« Inordinatus appetitus propri® excellenti®. » Atqui 
ubi non est ordo, est confusio ; et ubi est confusio, 
non est rectitudo ; et ubi non est rectitudo, omnia in 
perniciem ruunt. 

Hinc optime Gregorius Magnus, lib. 34 Moral., de 
ea ait : * Superbia autem quasi generalis et pesti fe- 
rus morbUs corpus omne virtutum corrumpit. » 

Et jure : nam ex ea originem ducit ambitio ; et ex 
ambitione passionum cupiditas statim movetor : hinc 
idea honoris, quamvis immeriti, somnium dignitatis, 
potenti® cogitatio. 

Ex superbia 2° prssutnptio emanat, ex qua quisque 
nescit suas metiri vires. 

Ex superbia 3° vana gloria venit, ex qua laudis 
humanaeque reputationis vana voluptas. 

Ex superbia denique 4° vesana hypocrisis, propter 
quam homo sub ovium pelle lupi rapacis tegit quali- 
tates, in suiipsius et societatis detrimento. 

20. Sed cognito vitio, facilev est invenire reme- 
dium. Et est in themate triplex : i° vera cognitio 
nostrae infirmitatis; 2° humanae vanitatis justa consi- 
deratio ; 3° Christi Jesu humilitatis perfecta meditatio. 

21 . Alterum capitale vitium est avaritia, id est amor 
inordinatus divitiarum. Dicitur ab Apostolo Paulo, 
1 Timotli., 6 : < Radix omnium malorum cupiditas ; » 
et ab Ecclesiastico, 10, 9, asseritur avaro iuesse om- 
nem iniquitatem : < Avaro autem nihil est scelestius. > 

Et merito ; nam ex ea omne peccatorum genus ex- 
surgit, cupiditas venit atque potentia ex collectis di- 
vitiis malum patrandi. 

Misere cruciatur juvenis, si forte in ipsam inciderit, 
audacter virilem consectatur aetatem, senes violenter 
persequitur; quia finem in senectute non habet, qui- 
nimo crescit in dies. 

Hinc optime Aligheriusde ea asserit: 

Ed ha natura si malvagia e ria 
Cbe niai non empie la bramosa vogiia, 

E dopo il pasto ha pid fame che pria. 

(Inferno, c. 1, v. 97 et seqq.) 

22. Filiae infestae matris immediate oriuntur ex ea : 

1° Cordis durities erga miseros, ita ut infelix in 

moerore et lacrymis frustra quaerat aquae guttam ab 
avaro ; 

2° Sollicitudo inordinata de terrenis : avaro sane 
omnia sunt parum, etiam Craesi thesauri ; 

3° Violentia rei alienae usurpandae, fraus et dolus. 

23. Cujus remedia nihilominus sunt in primis cum 
Salomone exclamare : « Vanitas vanitatum, et omnia 
vanitas. » Hinc sana consideratio hujus vitae turpitu- 
dinis, insimulque obventura pericula. 

24. Tertium ex praenotatis vitiis capitalibus est 
luxuria, hoc est inordinatus appetitus in re venerea. 

Venit profecto ex ea caecitas mentis ; et quis non 
modo non agnoscit foeditatem suam, juxta illud Da- 
nielis, 13 : « Species decepit te, et concupiscentia 
subvertit cor tuum ; > sed etiam amittit, vel saltem 
minuit scientiae sapientiaeque donum. 

Producitur ex ea inconstantia, inconsideratio at- 
que in primis odium Dei. Luxuriosus porro pro- 
sequens creaturas, relinquit Creatorem. Ait revera 
S. Aug. : « Deum diligis? Deus es. Terram diligis? 
Terra es. » 

25. Remedia praecipua hujus vitii sunt occasionum 
fuga, oratio, Sacramentorum frequentia, carnis mor- 
tificatio (S. Lig., n. 71). 

26. Quartum capitale vitium est ira, nempe inor- 
dinatus vindictae appetitus, et hoc in genere suo cons- 
tituitur mortale. Propter iram itaque praecipua ve- 
niunt : 

1° Indignatio, per quam lumen intellectus amitti- 
tur, saltem in actu ; 

2® Convicia, per quae proximum injuriis perse- 
quitur; 

3° Blasphemiae, ex quibus Deo Optimo Maximo, 

Omnipotenti, Creatori scelestae convertuntur injuriae. 

27. Cujus remedium est malos ejus considerare 
effectus, Christi mansuetudinis prosequi vestigia. 

28. « Quintum ex capitalibus vitiis est gula, nimi- 
rum cibi vel potus inordinatus appetitus. » (S. Thom., 
2, 2, qu. 148, art. J). Propter eam, cum inordinata 
evadit, originem ducunt innumera peccatorum ge- 
nera, ex eo quod in crapulis et ebrietate mentis he- 
betudo producitur, scurrilitas habetur, cujuslibet im- 
munditiae generis huc illuc profluunt. 

29. Cujus remedia praecipua in vitae futurae medi- 
tatione consistunt, sive corporis, sive animae detri- 
mentum considerare. 

30. Sextum ex dictis vitiis est invidia, scilicet aiente 
Angelico Doctore, 2, 2, qu. 36, art. 1, tristitia de bono 
alterius, in quantum est diminutivum gloriae propriae. 
Unde vides optime se habere Apostolum, cum invi- 
diosos excludit a regno Dei ; haec enim venenum vo- 
mit in proximum, huncque continuo cruciat in rebus, 
sive in existimationis detractione, sive in afflictione, 
cum videat bona aliena propitia vertere, sive denique 
in odii principio atque perseverantia. 

31. Cujus remedium praecipuum est recta conside- 
ratio malorum effectuum qui ex ea proveniunt, ac 
insuper humilitatis indulgere exercitiis, insimulque 
proximi charitatem a Domino orationibus petere. 

32. Septimum tandem capitale vilium est acedia, 
quae a S. Doctore Angelico dupliciter accipitur : late, 
et tunc per eam ipse significat teporem animi in exer- 
citio virtutum, vel strictius pro tristitia in Dei amici- 
tia comparanda, in divinorum scilicet praeceptorum 

observatione. Hinc acediae est in divinis officiis tepo- 
rem habere, ipsius est otiositatem somnolentiamque 
custodire, illius est in desperationem deducere, eo 
quod vitam tantum in deliciis diligit. 

33. Cujus vero remedia sunt praesertim meditatio- 
nes in vocibus et minis Dei contra acediosos prolatis, 
virtutis merita in mentem revertere, Christi labores 
considerare. 

34. Hactenus de septem vitiis capitalibus, proinde- 
que de peccatis in specie ; et sic concludimus hanc 
disceptationem. Diximus profecto de peccatis in ge- 
nere, quorum praecipua, quamvis compendiose in me- 
dium protulimus ; ac deinde ad speciem venientes 
juxta nostrum institutum, pauca in re delibavimus : 
quod agere ab initio proposuimus. 



DE THEOLOGIA MORALI. 


III 

DE VIRTUTIBUS THEOLOGICIS. 


THESIS 21 a . 


1. Sacrae Theologiae sive dogmaticae, sive moralis 
Expositor, complectens in paucis praecipua, quae de 
hujusmodi supernaturali scientia solent pertractari, 
certe finem non attingeret suum, si de Virtutibus 
theologicis sermonem non haberet. « Domus Dei, ait 
S. Aug. (Serm. 26, vel 20), credendo fundatur, spe- 
rando erigitur, diligendo perficitur. » De Fide igitur 
loquendum est, de Spe atque de Charitate, quae tres 
Virtutes theologicas complent. 

2. Virtus in primis, uti jam monuimus, est habitus 
animi, qui ad bonum inclinat et bonum facit agen- 

tem, veluli loquitur S. Aug. (lib. 11 de Lib. Arbitr., 
cap. 18 et 19) : « Est bona qualitas mentis, qua recte 
vivitur, qua nullus male utitur, quamque Deus in no- 
bis sine nobis operatur. » 

Atqui bona qualitas mentis non habetur sine Fide, 
recte non vivitur sine Charitate; et quia Deus in no- 
bis sine Fide operatur, in Spe movemur et sumus. 

Ergo haec tria sunt verae virtutis essentiale consti- 
tutivum. 


DE FIDE. 

3. Fides, juxta Apostolum Paulum, in Ep. ad Hebr., 
cap. 11, est « sperandarum substantia rerum argu- 
mentum non apparentium. * Et ne ad explanandam 
hujusmodi definitionem diu immoremur in medium 
placita Doctorum proferentes, exhibemus tantum 
S. Thomam, qui, in 2, 2, quaest. 4, artic. 1, sic se ha- 
bet in re, « dicitur fidem esse substantiam rerum 
sperandarum, quia scilicet prima inchoatio rerum 
sperandarum in nobis est per assensum fidei, quae 
virtutes continet omnes sperandas. In hoc enim spe- 
ramus beatificari, quod videbimus aperta visione ve- 
ritatem, cui per fidem adhaeremus. » 

Nihilominus, communiter a Theologis Fides definiri 
solet : virtus a Deo nobis infusa, qua libero et pio vo- 
luntatis affectu iis firmiter assentimus, quae nobis a 
Deo revelata sunt propter ipsius Dei revelantis auc- 
toritatem. 

Duo igitur in Fide animadvertenda : 

1« Ut credamus omnia a Deo revelata ; 

2° Ut credamus ex supernaturali divinae revelatio- 
nis motivo. 

Quod motivum in sua veritate proponitur et nobis 
explicatur ab Ecclesia vera Christi, ab Ecclesia nimi* 
rum Catholica, Apostolica, Romana. « Qui vos audit, 
inquit S. Luc., 10, 16, me audit; qui vos spernit, me 
spernit. » 

Hinc est credendum absque ulla haesitatione : du- 
bius enim in Fide est infidelis. 

Est credendum omnibus omnino veritatibus a Deo 
revelatis; nam in eo qui aliquem fidei articulum non 
credit non manet fides neque formata, neque infor- 
mata. (S. Thomas, 2, 2, quaest. 5, art. 3.) 

De quibus vides duo insimul oriri : motivum fidei 
et objectura fidei. 

4. Quod objectum est vel materiale, vel formale. 

Et primum, si in rebus revelatis, cognoscendis et 

credendis versatur ; 

Et alterum, si consideretur ratio propter quam cre- 
ditur, id est, divina auctoritas. 

5. Dividitur praecipue a Doctoribus Fides : 1* in ha- 
bitualem, quatenus in habitu supernaturali ter infuso 
anima permanenter est ; et actualem, quatenus in fir- 
ma, et supernaturali rebus revelatis adhaesione con- 
sistit. 

Dispescitur 2° in explicitam, quando fidei articulus 
creditur in se sub propriis ac peculiaribus terminis ; 
et implicitam, quando creditur veritas non in se, sed 
in alio, in quo illa continetur. 

Denique dividitur 3» in formatam seu vivam, vel 
informem seu mortuam, prout cum habitu charitatis 

conjuncta esi insimulque eum operibus, vel cie bis esi 
destituta. 

6. Quibus praemissis : quaeritur : i° Utrum Fides ex- 
plicita et supernaluraiis in Deum uti auctorem gratiae 
necessaria sit ad salutem? 

Gnostici pro primis negant hujusmodi necessitatem, 
et asserunt sola Dei cognitione Philosophos paganos 
consecutos fuisse salutem ; et ex hac unica ratione Py- 
thagoram, Platonem, Aristotelem aliosque imagines 
coluisse. (S. Irenaeus, lib. 1, cap. 25; S. Epiphanius, 
Hmres., 27; S. Aug., de Haeresibus, n. 7.) 

Quem errorem e pulvere excitavit Zuinglius, inEx- 
posit. Fidei ad Francisc. I. 

Sed nos contra hos omnes statuimus hanc proposi- 
tionem : 

FIDES EXPLICITA ET SUPERNATURALIS IN DEUM UT AUC- 
TOREM GRATI.E AD SALUTEM EST NECESSARIA. 

7. Sed antequam ad probandam thesim veniamus, 
juverit animadvertere, duplicem dari necessitatem, 
aliam medii, alteram praecepti. 

Et primam talem esse, ut sine ea impossibile sit 
invenire salutem, ex. gr., sine Baptismo; aliam vero 
hujusmodi esse, ut dato quod in impotentia vel igno- 
rantia invincibili omittatur, tamen non impeditur sa- 
lutis aeternaj consecutio. 

8. Qua posita animadversione, sic ad probationes 
gradum faciamus : 

Ait sane Apost. Paulus ad Hebrasos, c. 11 : « Sine 
tide impossibile est placere Deo. » Atqui fides de qua 
loquitur Apostolus est illa sperandarum substantia 

rerum argumentum non apparentium: ergo superna- 
luralis. 

i 

Hinc Cone. Trid., sess. 6, cap. 3, ita se explicat, et 
hoc in sensu verba Pauli exponit. 

Et jure; nam nemo sine actuali charitate salutem 
aeternam consequi potest (S. Joan., i Epist., 3, 14). 
Atqui charitas sine fide supernaturali concipi nequit : 
ergo 

Et hoc sive loquamur de veteribus in lege Mo- 
saica, sire de Christi fidelibus in lege Evangelica. 

Inquit revera S. August., de Nat. et Grat.,c. 44 : 
« Ea fides justos sanavit antiquos, quae sanat et nos, 
id est Mediatoris Dei et hominum hominis Jesu 
Christi, fides sanguinis ejus, fides mortis et resurrec- 
tionis ejus. » 

Ergo fides explicita et superna luralis in Deum ut 
auctorem gratiae ad salutem necessaria fuit in omni 
statu et est. 

9. Hinc quaestioni : An liceat fidem aliquando ex- 

trinsecus aperte negare, dummodo occulte interius 
retineatur in corde? Absque ulla haesitatione reponi- 
mus contra Helcesaitas non licere. Ait enim Christus 
per Malth., 10, 32-33 : « Omnis ergo qui confitebitur 
me coram hominibus, confitebor et ego eum coram 
Patre meo Qui negabit me, negabo et eum. * 

10. Quaeritur : An liceat fidem saltem occultare, 
falsam simulando religionem? 

Negative. Inquitporro S. Thomas, 2, 2, quaesi. 111, 
art. 1 : « Ad virtutem veritatis perlinet, ut quis talem 
se exhibeat exterius per signa exteriora, qualis est : 
signa autem exteriora non solum sunt verba, sed 
etiam facta. » 

11. Sed posita fidei necessitate, quaeritur : Quan- 
donam urgeat praeceptum fidei eliciendae 1 ? 

Post usum rationis, in articulo mortis atque saepius 
in vita (S. Lig., n. 7; Homo Apost., n. 13). 

12. An liceat uti vestibus infidelium? 

Et tunc tantum licitum est cum ipsa sint signa ali- 
eujus nationis, neque religioni officiant. 

13. An liceat Catholicis audire sermones infidelium, 
nuptiis adsistere, funeribus adesse? 

Et licet, dum hoc non habeatur veluti professionis 
symbolum. 

14. Nunc 

DE SPE. 

Spes est virtus a Deo infusa, qua ab infinita ejus 
misericordia bona nobis prmparata expeclamus. Hinc 
dicitur a S. Aug., in Enchirid., cap. 8: « Nonnisi 
bonarum rerum, nec nisi futurarum et ad eum perti- 
nentium, qui earum spem gerere perhibetur. » 

15. Objectum spei est duplex : formale et mate- 
riale. 

Formale consistit in bonitate et fidelitate Dei 
(S. Lig., n. 21). 

Materiale est Dei futura possessio : « Ego merces 
tua magna nimis » (Genes., 25, 1). 

Spei characteres sunt praecipue Fiducia et Deside- 
rium. 

Fundamenta autem omnipotentia Dei ej usque mise- 
ricordia. Ait Regalis Propheta, Psal. 23 : * Ego autem 
in misericordia tua speravi. » 

Hinc D. Angelicus, 2, 2, quaest. 17, art. 4, quoad 

\j 

.j 

spem sic se habet : « Spes duo respicit, scilicet bonum 
quod obtinere intendit, et auxilium per quod illud 
bonum obtinetur. Bonum autem quod aliquis sperat 
obtinendum habet rationem causae finalis; auxilium 
autem per quod aliquis sperat illud bonum obtinere 
habet rationem causae efficientis. » Et iterum : « Spes 
respicit bealitudinem aeternam sicut fmem ultimum; 
divinum autem auxilium, sicut primam causam indu- 
centem ad bealitudinem. * 

16. Hinc disputandum : Utrum actus spei Christianae 
sint boni et commendandi ? 

Et absque ulla haesitatione asserimus esse bonos 
commendandosque ; nostra enim responsio fundatur 
in Scripturis et in Traditione, denique in Ecclesiae 
Catholicae praxi. 

17. Loquitur sane hoc in sensu S. Propheta David, 
in Psal. 26, ut indicet desideria precesque ferventes 
regnum aeternum possidere : « Unam petii a Domino, 
hanc requiram, ul inhabitem in domo Domini omni- 
bus diebus vitae meae. » 

Eodem vero in sensu, eademque ratione Divus 
Paulus horiatur Colossenses, cap. 1,4: «Ut haberent 
tidem in Christo Jesu et dilectionem in Sanctos om- 
nes propter spem. » 

Id repetit in cap. 3, 23 : « Scientes quod acci- 

perent a Domino retributionem haereditatis. » S. vero 
Augustinus examen agens in verbis Regalis Prophetae, 
sic in Tract. 3 in Joan., ait : « Quidam suspirans 
amator in Psalmis dicit : « Unam petii a Domino, hanc 

« requiram » Quid est hoc quod requirit? * Ut in- 

« habitem, inquit, in domo Domini per omnes dies vitas 

* meas ut contempler, inquit, delectationem Do- 

« mini » Talia nobis praemia promissa sunt, fra- 

tres mei, tale aliquid amate, tali regno suspirate, et 
talem patriam desirate. » 

48. Praxis Ecclesiae idem tenuit. Quod constat ex 
officio Martyrum, in quo ipsa ait: « Tradiderunt cor- 
pora sua propter Deum ad supplicia, ut haeredes fie- 
rent in domo Domini. » 

Idemquedocet, dum Cbristifidelibus actus spei solli- 
cite praecipit. 

Ergo hujusmodi spei actus vel dicendum est bonos 
esse et commendandos, vel asserendum errasse Scrip- 
turam, Patres et Ecclesiam in illis laudandis et praeci- 
piendis. 

Atqui asserere hoc postremum est absurdum : ergo 
actus spei sunt boni et commendandi. 

49. Ergo inciderunt in errorem Pseudo-Mystici 
veteres, qui falsa devotionis et sanctitatis larva de- 
cepti, in eo perfectionis apicem constituebant, ut 
omnem spem coelestis praemii abjicerent, soliusque 
charitatis purae motivo operarentur. 

Ergo a veritate aberrarunt recentiores Quietistae, 
duce Michaele Molinos, qui e pulvere excitarunt 
Pseudo-Myslicorum faeces ac in medium scienti® 
exhibuerunt. 

20. Et contra hujus generis adversarios sunt actus 
spei boni et commendandi, non modo in omnibus 
fidelibus, sed etiam in justis, quamvis perfecta chari- 
tate instructis. 

Statuit 'profecto Concil. Trident., sess. 6, c. 2, 
can. 34 : « Si quis dixerit justificatum peccare dum 

intuitu aeternae mercedis operatur, anathema sit. » 

Ergo. 

21. Quibus positis, quaeritur : 

1° Spes requiritur, nec ne, ad justificationem ne- 
cessitate medii? 

Affirmative. Homo enim a Deo ita est constitutus, 
ut ad finem suum ultimum assequendum sollicite 
studeat. 

Atqui hoc fieri nequit sine propriis actibus : ergo 
non potest fieri sine spe. Unde Apost. Paul., Rom., 
cap. 8, v. 24 : • Spe salvi facti sumus » (Concilium 
Tridenlinum, sess. 6, cap. 7). 

22. Quaeritur 2° Spes requiritur, nec ne, necessitate 
praecepti ? 

Affirmative. Et revera ait Apost., 1 Timolli., 6, 17 : 

« Praecipe neque sperare in incerto divitiarum, 

sed in Deo vivo. » Ergo datur verum praeceptum 
emittendi aliquoties in vita spei actus; ergo spes 
requiritur necessitate praecepti (Psal. 6, 1). Ergo jure 
Alexander III hanc propositionem damnavit : « Homo 
nullo unquam vitae suae tempore tenetur elicere actus 
fidei, spei et charitatis ex vi praeceptorum divino- 
rum, ad eas virtutes perlinentium. » 

Hinc S. Aug., Tract. 83 in Joan., dicit : « De fide 
nobis quam multa mandata sunt, quam multa de 
spe! » 

23. Spei opponuntur desperatio et praesumptio, 
quae duo sunt mortalia; ait enim de his S. Aug., 
Serm. 87 de Verb. Evang. : * Istas duo animas occi- 
dere. » 

24. Desperatio in diffidentia consistit, et diffidentia 

facit Deum secordem el tyrannum. Causae despera- 
tionis sunt plurimae. Praecipuae recensentur : luxuria, 
acedia, melancholia, scrupuli, etc. 

Desperationis remedia sunt : Dei bonitatis atque 
misericordiae infinitae consideratio; venia peccatori- 
bus a Deo data ; in Christum fiducia ; Beatae Virginis 
devotio et refugium. 

25. Praesumptio e converso est temeraria expectatio 
beatitudinis, vel mediorum ad illam. El hoc accidere 
potest, 1° si quis salutem expectet aeternam ex pro- 
priis viribus. Ita Pelagiani. 2° Si hujusmodi salus a 
Deo expectetur sine ulla creaturae rationalis coopera- 
tione. Ita Novatores 3° Si denique spe veniae quis 
peccet, et ob spem conversionis in morte perseveret 
in peccato (S. Lig., n. 21). 

Ex quibus recto tramite causae praesumptionis pro- 
fluunt, id est vana gloria, superbia, ignorantia ; et ex 
quibus aliae omnes veluti e fontibus originem ducunt. 

Et ex his omnibus praemissis, facile est videre quo- 
modo confessarius se gerere debeat cum desperato et 
cum praesumptuoso. 

26. Nunc 


DE CHARITATE. 

Loquentes de Charitate, illam habemus ab Apost., 
i Corinth., 13, 13, veluti omnium virtutum excellen- 
tissimam : « Nunc autem manent fides, spes, charitas: 
tria haec, major autem horum est charitas. » Et qua 
ratione? Quia est * vinculum perfectionis » (Coloss., 
c. 3, 13). Quia « si habuero omnem fidem, ita ut 

monles transferam ; cbaritatem autem non habuero, 
nihit mihi prodest » ( 1« Corinth., 13, 2). 

27. Ac sicuti supernaturalis et a Deo infusa charilas 
ab Angelico Doctore, 2, 2, quaest. 23, art. 1, dicitur 
esse amicitiam quamdam hominis ad Deum. 

Quam definitionem Theologi Tractatistae ita solent 
exhibere: « Charitas est virtus qua diligimus Deum 
tamquam summum bonum propter seipsum, nosque 
et proximum propter Deum. » 

28. Hinc triplex brevis tractatio : de charitate erga 
Deum, de amore erga proximum, de amore erga nos- 
metipsos. 

29. Sed primum nonnulla praemittenda de objecto 
charitatis et de divisione. 

30. Objectum charitatis est vel materiale, vel for- 
male. 

Materiale illud dicitur circa quod virtus charitatis 
versatur. 

Formale in ratione continetur, sub qua charitas 
suum objectum respicit. 

Objectum materiale est primarium, nempe Deus 
ipse, et secundarium, scilicet nos ipsi et alii homines, 
quos propter Deum diligere tenemur. 

Objectum formale charitatis est infinita bonitas per 
seipsam amabilis (S. Thom., 2, 2, quaest. 23, art. 5, 
ad 2). 

Hinc amor charitatis hac de causa dici solet bene- 
volentiae amor et complacentiae. 

Quod si vero Deum diligimus quatenus nobis est 
beneficus, exsurgit illico amor concupiscentiae. 

Amor Dei esse potest vel perfectus, vel imperfectus. 

Et perfectus, cum Deum prosequimur amore secun- 
dum seipsum ; imperfectus, cum Deum amamus se- 
cundum bonum quod a Deo provenit in nobis (S. Tho- 
mas, 2, 2, qumst. 27, art. 3). 

Hinc charitas perfecta et imperfecta. 

Charilas hujusmodi vero a Deo infusa vel est talis, 
ut homo promptus efficiatur ad diligendum Deum et 
proximum, et tum est habitualis (Angelicus Doctor, 
2, 2, quaest. 23, art. 2); vel est motus animi ad 
fruendum Deo propter seipsum et se atque proximum 
propter Deum, et est actualis (S. Aug., libr. 3 de 
Doctrina Christ., c. 20). 

Quae charitas actualis demum vel est affectiva, vel 
effectiva, quatenus in corde et voluntate solum rema- 
net, vel ad actus exteriores progreditur. 

His animadversis, ad propositas quaestiones. 

• I 

DE AMORE DEI. 

31. Utrum detur speciale praceplum charilatis 
erga Deum? 

Datur, et est summum mandatum, aiente Mattii., 
c. 1, v. 22 : « Diliges Dominum Deum tuum ex toto 
corde tuo et in tota anima tua : hoc est maximum et 
primum mandatum. » 

Hinc S. Aug., libr. 1 de Moribus Eccl., cap. ii : 
* Summum bonum, inquit, quod etiam optimum 
dicitur, non modo diligendum esse, nemo ambigit, 
sed ita diligendum, ut nihil amplius diligere debea- 
mus. » 

32. Sed quanam charitate? 

Cum illa proficiscente a gratia divina, id est super- 
naturali. 

Illa quae ex. toto corde venit, id est interna ; illa 
ex qua Deum habemus super omnia et majorem 
caeteris omnibus, id est appretiative summa; illa 
quae nos efficaciter movet ad ea, quae Deo placent, 
id est efficaci; illa denique ex qua Deum in omnibus 
et semper praeferimus, id est universali . 

33. Quae charitas denique obligat per se, quando 
homo sufficientem Dei infinite boni cognitionem 
habet et in articulo mortis. 

Per accidens, in omni periculo labendi et cum 
urget praeceptum contritionis. 

II 

DE AMORE ERGA PROXIMUM. 

34. Sub nomine proximi veniunt omnes illi, qui 
sunt capaces beatitudinis supernaturalis, vel ea jam 
fruuntur ; id est omnes illi, qui in Ecclesia sunt mili- 
tante, in Ecclesia purgante, denique in Ecclesia trium- 
phante, ad exclusionem illorum, qui misere in in- 
ferno prolapsi sunt et ibique cruciantur, ubi non est 
neque amor, neque ulla redemptio. 

35. Quo posito, quaeritur : 1° Datur, nec ne, praecep- 
tura diligendi proximum? 

Datur, et grave et speciale est. Ait profecto Matth., 
22, et Joan., 13 : « Diliges proximum tuum sicut teip- 
sura. Mandatum novum do vobis, ut diligatis invicem 
sicut dilexi vos. » 

Ac illa porro dilectione, illoque amore benevolenti* 
tendentis ad nnionera, quae intercedere debet inter 
fratres et cohaeredes. 

36. Quaeritor : 2°Quandonam hoc praeceptum obliget ? 

Obligat per se, quando obligat praeceptum charila- 

lis relate ad Deum; obligat per accidens, quando 
proximus est in gravi necessitate. 

S. Aug. reapse sic generaliter de amore proximi, 
libr. 1 de Doctrina Christ., cap. 28, n. 29 : • Omnes 
homines aeque diligendi sunt ; sed cum omnibus pro- 
desse non possis, his potissimum complendum est, 
qui locorum et temporum, vel quarumlibet rerum 
opportunitatibus constrictius tibi quasi quadam sorie 
junguntur. Et pressius amore proximum prosequa- 
mur cum officiis charitatis, id est eleemosyna, fraterna 
correctione, operibus denique misericordiae omni sub 
respectu. » 

37. Quaeritur : 3° Estne idem charitatis praeceptum 
erga inimicos? 

Absque ulla haesitatione, et est speciale. Ipsi enim 
sunt capaces beatitudinis supernaturalis, sunt in proxi- 
mo, dant nobis occasionem exercendi virtutem : ergo 
diligendi sunt. HincMatih., 5, expresse dicit : « Dili- 
gite inimicos vestros, benefacite his qui oderunt vos, 
et orate pro persequentibus et calumniantibus vos. i 
Unde S. Aug. in re advertit Christum in his verbis 
non dedisse consilium, sed praeceptura. 

III 

DE AMORE ERGA NOSMETIPSOS. 

38. Quaeritur : Utrum homo seipsum charitate dili- 
gere debeat? 

Et affirmative prmcise reponimus, 1° quia amor 
suiipsius fundatur in divino praecepto : « Diliges proxi- 
mum tuum sicut teipsum ; * 2° quia individuum 
suiipsius est conditum ad beatitudinem, et natura ra- 
tionalis, id est homo, necessario ad illam tendere de- 
bet; 3° quia amor suiipsius non modo dicit unionem, 
sed ipsam unitatem. 

39. Sed quanam proportione homo seipsum dili- 
gere tenetur relate ad proximum ? 

Ait S. Thomas : « Aliquem in charitatem servan- 
dum esse ordinem; ac proinde hominem magis teneri 
seipsum diligere, quam proximum. Quod Christus 
ipse innuisse videtur iis verbis Levit., 10, et Matth., 
22 : « Diliges proximum tuum sicut teipsum. » Ex 
quo videtur, inquit Angelicus, quod dilectio hominis 
ad seipsum est sicut exemplar dilectionis, quae habe- 
tur ad alterum ; sed exemplar potius est quam exem- 
platum : ergo homo ex charitate magis debet diligere 
seipsum quam proximum. » 

40. Et sic satis erit etiam de hac disceptatione. 
Diximus revera aliquid de Virtutibus theologicis in 
genere; Fidem deinde, Spem et Charitatem in suis 
relativis, specialibusque relationibus consideravimus: 
quod erat disputandum. 

DE THEOLOGIA MORALI. 




JV 

DE VIRTUTE RELIGIONIS ET PRAESERTIM DE VOTO. 


THESIS 22\ 


1. Cuicumque lectori, qui hoc nostrum opus per- 
legere dignatus est, luculenter est planum nos jam 
descriptionem dedisse tum de Virtute, tum etiam de 
Religione ; sed certe ei datum non est prae oculis te- 
nere quodnam sit praecise in Theologia Morali objec- 
tum Religionis : proindeque nostrum hic est de illo 
in primis quaerere, deinde alios recensere breviter 
Religionis actus, ac denique prolixius de voto verbum 
habere. 

2. Hinc siatim 

13 . 


Digitized by Google 



— 298 — 


DE OBJECTIO RELIGIONIS. 

Objectam Religionis est vel materiale, vel formale. 

Objectum materiale sunt omnes illi actus, qui va- 
lent ex uno latere ad significandam Divini et Omnipo- 
tentis Creatoris excellentiam, et ex altera parte ad 
nostram indicandam submissionem. 

Objectum vero formale est ratio illa propter quam 
actus Religionis adimplemus, et est multiplex. En 
exemplum : quidam Christifidelis laudes divinas ca- 
nit. Jam vero hoc agit, vel ex eo quod existimat hu- 
jusmodi laudes esse Deo Optimo Maximo acceptas, vel 
ut possit infinitam Dei sanctitatem commendare, vel 
denique ejus ostendere gloriam, vel tandem illi gra- 
tias pro beneficiis agere, et sic deinceps. 

Hinc vides objectum formale Religionis totidem in 
se continere actus, quot sunt specialia motiva propter 
quae aliquis objectum materiale prosequitur. 

Objectum vero materiale Religionis totidem actus 
continet, quot debitum honorem Deo exhibere pos- 
sunt et quibus revera exhibetur. 

3. Hinc Adoratio, seu Cultus, Oratio, Sacrificium, 
Votum, Juramentum, Sanctificatio Festorum. Qui ac- 
tus praecipui sunt et quibus alii numero indefiniti 
reduci possunt, ideoque de his tantum instituendus 
est sermo. 

4. Sed nos jam de Cultu, seu Adoratione, et de Sa- 
crificio in Theologia Dogmatica locuti sumus ; ideoque 
in medium aliquid proferemus deOratione, Juramento, 
el de Sanctificatione Festorum, inde verbum prolixius 
habebimus de Voto. 

DE ORATIONE. 

5. Orare est loqui. Cum igitur Deo loquimur, ora- 
mus. Oratio per consequens nil aliud est, nisi quivis 
pius animae affectus in Deum per mentis elevationem 
ad ipsum. Et hoc in sensu latius patet. Strictius autem 
a Damasceno definitur : « Petitio decentium a Deo. » 

Est petitio decentium. Atqui neque decentia peti 
possunt, nisi in primis illa in mente volutentur ; et 
cum versantur in mente vel inibi manent, et en 
Oratio mentalis, vel extra exhibentur, et en Oratio 
vocalis. 

Est 2° vel public3, vel privata. 

6. Hinc quaeritur : i° Utrum oratio sit necessaria ad 
salutem? 

Affirmative, et ex jure naturae. Homo enim natura 
sua in periculis, in angustiis, in necessitate denique 
auxilium petit. 

Ex jure divino insuper, uti audire est S. Luc., 18, 
24 : « Oportet semper orare, et nunquam deficere. 
Vigilate et orate, ut non intretis in tentationem. » 

7. Posito quod sit necessaria oratio ad salutem, 
quaeritur : 2° Utrum sit necessitate medii an praecepti ? 

Et probabilius necessitate medii et praecepti. 

Medii. Deus sane condidit hominem et indidit in eo 
spiritum ratione praeditum, ideoque illum ad finem 
ultimum constituit : quem finem Christifidelis assequi 
non potest sine mediis, id est sine gratia. 

Atqui Deus per orationem dat gratiam : ergo pro- 
babilius est necessitate medii. Est certe necessitate 
praecepti, et hoc constat ex recitatis S. Scripturae tes- 
timoniis. 

8. Sed quomodo orandum? Pietate, devotione et 
attentione, perseverantia, humilitate et fiducia. 

Insuper orandum pro rebus necessariis, utilibus et 
honestis. 

9. Ad quem preces vertere? Ad Deum unum et 
Trinum, Crealoremque, ad Beatam Virginem Mariam, 
omnesque ad Angelos et Sanctos. 

10. Sed quandonam orationis urgeat praeceptum? 
Absolute in articulo mortis et semel in anno, per 
accidens toties quoties id requirat prudens necessitas. 

11. Pro quibus orandum est? Pro vivis omnibus, 
etiam infidelibus, et pro mortuis in Purgatorio degen- 
tibus: pro damnatis vero minime, quia in inferno 
nulla est redemptio. 

DE JURAMENTO. 

12. Juramentum est invocatio divini Numinis in 
testimonium veritatis. Quae invocatio, si debite facta 
est, tunc juramentum evadit honestum atque lauda- 
bile (Deuteron., 7, v. 13; Psal. 62; Jerem., 4, 26). 

Erit tamen debite facta, cum habeatur Veritas, 
Judicium et Justitia (Jer., 4). 

13. Est juramentum vel assertorium, vel promisso- 
rium. 

Est assertorium, cum invocatio fit ad comproban- 
dam assertam vel negatam veritatem. Est promisso- 
rium, quando quis quod promisit praestare vult. 

Est implicitum, vel explicitum; est solemne, vel 
simplex; est judiciale, vel extrajudiciale. 

Judiciale dispescitur in juramentum calumniae, 


Digitized by Google 



— 301 — ' 

malitias, veritatis, credulitatis; in juramentum litis et 
in litem, etc. 

14. Quaeritur : 1° Quaenam sint requisita ad essen- 
tiam juramenti? 

Duo : 1° intentio jurandi, 2° formula juratoria. 

Ergo juramentum promissorium intelligi nequit 
sine voluntate jurandi. 

Ergo si quis sine veritate judicio atque justitia 
juramentum praestat, semper peccatum committit 
mortale : adducere reapse Deum in testimonium fal- 
sitatis est velle destruere ipsius veracitatem. 

Ergo juramentum concipi non potest sine invoca- 
tione Numinis, sive explicite, sive implicite. 

15. Quaeritur : 2° Utrum juramentum promissorium 
de re licita inducat obligationem religionis? 

Et asserimus obligare. Per se enim jam simplex 
promissio obligationem inducit, et ex divini Numinis 
testimonio confirmatur et corroboratur. 

E converso autem, si juramentum versetur in re 
illicita, Ecclesia sane non est vinculum iniquitatis. 

16. Quod si juramentum promissorium inducit 
obligationem, quaeritur : 3° Qualis ipsa sit? 

Et obligatio haec aestimanda est a gravitate rei de 
qua juratum est. Hinc si res gravis, gravis obligatio ; 
si res levis, levis obligatio. 

17. Sed quomodo hujus juramenti obligatio cesset? 

Secundum Jurisconsultos, obligatio haec cessare po- 
test vel irritatione, vel dispensatione, vel remissione, 
vel denique commutatione. 

Irritatur profecto, cum superior auferat a subdito 
obligationem; dispensatur, cum ab hujusmodi obli- 

gatione eximetur ; remittitur, cum creditor obligatio- 
nem suam sponte condonat; commutatur denique, 
cum obligatio non extinguitur, sed in aliam trans- 
fertur. 

18. Quid de juramento judiciali? 

Juramentum hoc dupliciter sumitur : generice ni- 
mirum, quatenus in judicio praestatur, cum deferat 
illud vel judex, vel pars; et specifice, cum pars parti 
deferat, judice approbante. 

19. Juramento judiciali specifice sumpto opponitur 
illud necessarium vel suppletorium, vel tandem pur- 
gatorium. 

20. Quomodo denique juramentum interpretandum 
est? 

Stricte et juxta naturam actus; nam jurans censetur 
voluisse se quam minimum potuit obligare; et jura- 
mentum est vinculum propriae voluntatis. 

DE SANCTIFICATIONE FESTORUM. 

21. Festi dies dicuntur, quibus Christianos sacris 
vacare oportet, et curnam? Ut honorem reddant vel 
Domino, vel Beatae Virgini Immaculatae, vel Sanctis : 
inde festivi dies sunt vel Domini, vel Beatae Virginis, 
vel Sanctorum. 

22. Quaeritur : 1° Quodnam praeceptum sit diebus 
festis? 

Illos celebrare; et hoc vel jure naturae, vel jure 
divino positivo : < Sabbata sanctifices » (S. Thomas, 
2, 2, 122, 4, ad 1). 

Quod divinum mandatum Ecclesia proponit in duo- 

bus extremis : sacro interesse, et operibus abstinere 
servilibus. 


DE AUDITIONE SACRI. 

23. In primis itaque Christifideli opus est sacro 
interesse : quod intelligitur, si adstet celebranti et 
per totum adstet sacrificium, corpore et animo simul. 

Qu® corporis pr®sentia debet esse moralis et con- 
tinua. 

Praesentia yero anim® in mentis attentione con- 
sistit, sive ea sit interna, sive externa. 

24. Hinc qu®stioni : Quibus ex causis Christianus 
ab audiendis sacris excusari possit? Theologi solent 
respondere, aientes quamlibet causam, et si medio- 
criter gravem, hominem excusare, qu® notabile 
incommodum, vel damnum propri® anim®, propriove 
corpori, vel proximo afferat (S. Lig., n. 324). 

Quod incommodum grave, juslumque impedimen- 
tum solet ®stimari a pietate, a consuetudine, deni- 
que a superioris dispensatione. 

DE OPERIBUS VETITIS IN DIEBUS PESTIS. 

25. Opera qu® a creatura rationali redigi possunt 
sunt tria : nimirum vel corporis, vel mentis, vel utri- 
usque. 

Qu® ad quatuor capita reducuntur : 

1° Corporis, qu® a servis, seu mercenariis, fieri 
solent ; 

2° Anim®, qu® a personis liberis ordinario fieri 
possunt ; 

3° Utriusque, quae ab omnibus indiscriminatim 
fiunt. 

4° Recensentur opera forensia. 

26. Prohibentur omnibus opera primi generis, ex 
cap. 8 de Feriis, Decret. Gregorii IX. 

Prohibentur forensia, ex cit. cap., excepta causa 
criminali jam incoepta, quae nequeat interrumpi. 

Prohibentur mercaturae, nundinae, venditiones pu- 
blicae et similia, quae strepitu fiunt, nisi aliud ratio- 
nalis velit consuetudo. (Benedicius XIV, Constit. quae 
incipit : Ab eo tempore.) 

Non prohibentur liberalia et quae ad quotidianum 
usum necessaria sunt; sed dantur in omnibus his ca- 
pitibus exceptiones, quae tamen hic nostrum non est 
considerare. 

27. Causae demum propter quas Christifidelis excu- 
sari potest a servilibus sunt plures, sed facile ad has 
duas revocari possunt : ad pietatem scilicet et neces- 
sitatem. 

Necessitas haec primum est vel publica, vel privata. 

Publicae minus gravis ratio sufficit, privatae gravis 
prorsus debet esse causa. 

Deinde excusat pietas, id est religionis causa ; sed 
hic animadvertendum utrum proximae an remotae 
sint, quae ad Dei cultum pertinent, ut templum or- 
nare, vel aedes sacras reficere, etc. Primum licet ex 
juxta causa, alterum ex gravi tantum. 

28. Disputatur nunc : Utrum pictura sit opus ser- 
vile, vel non? 

Duplex est opinio. Affirmant Suarez, Sanchez et 
Salmanticenses; negant probabilius Layman, Sa, Pa- 


Digitized by Google 



— 305 — 


laus, Roncaglia, Anacletus et Holzman; quia cum ten- 
dat ad animum recreandum, magis in eo mens ope- 
ratur, quam manus; ideoque potius est dicendum 
opus liberale : quod verum arbitror. 

29. Deinde quaeritur : Ulrum praeceptum sanctifi- 
candi festa obliget sub gravi? 

Et a communi Theologorum affirmativa proponitur 
responsio ex illa propositione, ab Innocentio XI dam- 
nata : « Praeceptum servandi festa non obligat sub 
mortali, seposito scandalo, si absit contemptus. » 

30. Hactenus de Sanctificatione Festorum. Nunc 

DE VOTO. 

31. Votura, ait S. Thomas, est « promissio delibe- 
rata, facta Deo de bono meliori et possibili. » 

Est promissio. Atqui promissio in actu voluntatis 
consistit, per quem aliquis ad aliquid agendum, vel 
omittendum se obstringit : hinc intelligi nequit nisi 
vera. Et erit vera promissio, cum secumferat animum 
se obligandi plena advertentia rationis, proindeque 
dicitur promissio deliberata. 

Quo posito, quaeritur : Si dubitetur utrum adfuerit 
vera deliberatio, emissum votum secumferlne vim 
obligandi? 

Pichler, h. t., n. 3, cum aliis autumat votum hu- 
jusmodi non obligare; e contra EngeI, h. t., n. 5, 
aliique judicant obligare. Sed puto veriorem esse Pi- 
chler sententiam, ex hac simplici consideratione : in 
dubiis scilicet standum esse pro libertate. 

32. Promissioni vere deliberatae opponuntur igno- 
rantia, error et metus. 

33. Hinc quaeritur : Utrum votum ignorantia obli- 
gationis emissum valeat, nec ne? 

Et distinguendum : vel vovens versatur in omni- 
moda ignorantia, vel in tali, ut saltem in confuso 
obligationem cognoscat. 

Neminem praeterit in prima hypolhesi voventem 
liberum esse a voto, quia hoc sine intentione sese 
obligandi non inlelligilur. 

E converso autem in secunda, quia saltem vovens 
intendit votum facere, prout caeteri omnes vovere so- 
lent. 

34. Quaeritur : Utrum validum sit votum errore fac- 
tum? 

Et nos jam alibi diximus varias erroris divisiones, 
inter quas non ultimam recensuimus illum versari 
posse vel circa substantiam rei, aut quoad circums- 
tantias rei substantiales, vel circa accidentalia rei, aut 
quoad circumstantias rei accidentales; et sub distinc- 
tione hac jam certam constitutamque quaestionis ha- 
bes resolutionem. 

Error nimirum cum substantiam pertingat, aufert 
in re voluntarium ; ideoque res promissa est neque 
cognita, neque volita. 

Contra vero cum error sit in re accidentali. 

35. Quaeritur : An valeat votum metu factum? 

Et praecise negamus, si metus sit ab extrinseco, in- 
justus, cadens in virum constantem et directe incus- 
sus ad votum extorquendum. Et jure; nam Deus, mi- 
sericordiae et bonitatis dives, hujusmodi non excipit 
promissionem. 

E converso, si metus sit levis et indirectus. 

36. Dicitur ia definitione : facta Deo (promissio). 
Et sane planum est votum esse actum religionis, ac- 
tum latriae cultus. Atqui soli Deo honor et gloria, id 
est illi soli cultus latreuticus est debitus. 

Unde quaestioni : Utrum votum factum Sanctis sit 
verum votum? aperta est responsio; nimirum tunc 
solum vere evadit votum, cum emissum in honorem 
Sanctorum ad Deum ipsum immediate referatur. 

37. De bono meliori. 

Bonum dicitur quod est in se honestum ac justum, 
Deoque gratum; idcirco non sufficit ad votum res 
tam de se, quam respective indifferens ad finem. 

Meliori, quatenus nempe comparatio sit inter unum 
vel alterum et omnibus spectatis melius quam oppo- 
situm eligitur. Promissio enim quae impedit majus 
bonum detrahit aliquo in modo Dei cultui, ideoque 
nec est ipsi grata. 

38. Dicitur de bono possibili, ex eo quod impossi- 
bilia promittere idem est ac mentis impotentiam os- 
tendere, e. g., si quis votum emittat numquam venia- 
li ter peccandi. 

Materia igitur voti debet esse moraliter bona 'et 
moraliter possibilis. 

39. Cognito ex his in quonam votum consistat, vi- 
dendum nunc quotuplex sit. 

Et ne solliciti simus illud considerare relate ad 
rem, ad personam voventis, ad formam voti generice 
illud dicimus esse triplex : 

1° Solemne, vel simplex ; 

2° Personale, vel reale ; 

3° Temporaneum, vel perpetuum. 

Dicitur solemne, quando solemniter fit el solemni- 
ter ab Ecclesia excipitur. Secus simplex. 

Dicitur personale, si actio aliqua vel omissio pro- 
mittitur. 

Dicitur reale, si promittitur res a persona sepa- 
rabilis. 

Appellatur temporaneum, si ad tempus ; 

Perpetuum, si toto hujus vitae curriculo servan- 
dum sit. 

40. Nunc disputandum utrum licitum sit vovere? 

Veniunt Lutherus et Calvinus, et aiunt licitum esse 
votum, si fiat de iis quae jam in lege praecepta sunt ; 
impium autem ac turpe, si de iis quae a lege prae- 
cepta non sunt. 

Sed nos, more solito, contra istam cerebrosam dis- 
tinctionem asserimus generatim 

I.ICITUM ESSE VOVERE. 

Nostra vero assertio fundatur in Scripturis, tradi- 
tione et ratione. 

Et sane quod licitum sit vovere luculenter patet ex 
pluribus Scripturae testibus, praesertim Num., 30, v. 3; 
Deuter., 23, v. 2i. 

Quod autem Sacra Eloquia nullam votorum faciant 
distinctionem, clare evincitur ex verbis Psal. 49, et 
Eccl., 5, in quibus de omnibus votis dicitur generatim : 
« Redde Altissitno vota tua. Si quid vovisti Deo, ne 
moreris reddere. » 

Idem concludit et traditio. A saeculo iv, sane Con- 
cilium Eliberitanum in perpetuum a fidelium commu- 
nione arcebat virgines, quae votum castitatis violave- 

rant. Idem et ratio confirmat. Profecto votum, ut 
nuper explanavimus, est promissio deliberata, facta 
Deo de bono meliori. Per votum igitur voluntas nostra 
firmatur in bono ac proinde in Deo Optimo Maximo, 
vel uti in summo bono : ergo per votum voluntas ad 
perfectionem pergit. 

41. Quibus positis, aliquid dicendum est de voti 
obligatione. 

Principio enim ad vovendum nulla est obligatio; 
sed posito voto, illud necessario implendum est. Ait 
D. Aug. : * Quia vovisti, jam te obstrinxisti, aliud 
tibi facere non licet vovere est voluntatis, sed red- 

dere necessitate. » Votum sane est quasi quaedam lex 
privata, quam quis sibi imponit. Atqui lex, ejusque 
praecepta obligandi vim secumferunt : ergo et votum. 
Ac eo modo, quo Ecclesiae praeceptum obligat per se, 
ita et votum. Atqui Ecclesiae praeceptum obligat sub 
gravi et sub levi; sic votum obligat sub. gravi, vel 
sub levi, juxta quod vovens se obstrinxit leviter, vel 
graviter : votum sane obligat secundum voventis in- 
tentionem. 

42. Quando autem quaeritur quaenam sit materia 
gravis, vel levis in voto, facile respondemus mate- 
riam esse gravem, vel levem, quando sub gravi, vel 
sub levi ab Ecclesia proposita est ; vel cum comparata 
sit alio cum praecepto leviter, vel graviter obligante. 

43. Constituto itaque quod votum importet vim 
obligandi, quaeritur nunc quotuplex peccatum com- 
mittat, qui votum violat? 

Et distinguendum est. Si votum sit de re jam ab 
Ecclesia praepepta, tunc duplex est in violatione pec- 

catum : unum conlra virtutem ad quam in specie re- 
fertur, aliud contra virtutem religionis. Sin vero 
votum sit de nullimode praeceptis, tunc datur tantum 
peccatum contra religionem. 

Et interpretatio voti desumenda est ab ipsa voven- 
tis voluntate, a qua votum vim suam habet. 

44. Sed votum estne semper semel emissum, vel 
aliquando potest cessare? 

Et potest cessare. 

45. Igitur de voti cessatione. 

Votum multipliciter cessare potest : 

• 1° Per cessationem causae finalis ; 

2° Per notabilem materiae mutationem; 

3° Per commutationem ; 

4° Per dispensationem ; 

5° Per irritationem. 

46. Exlinguitur votum per cessationem causae fina- 
lis, ex eo quod finita causa, cessat omnis ratio vovendi. 

47. Exlinguitur per notabilem mutationem mate- 
riae; nam illa notabiliter mutata, merito praesumitur 
vovens numquam habuisse in his adjunctis se obli- 
gandi intentionem. 

48. Quoad commutationem, tres hypotheses fieri 
possunt : vel commutatio fit in melius, vel in aequali, 
vel in minus bonum. 

Planum est voventem posse commutare, sua etiam 
privata auctoritate, votum suum evidenter in melius. 

Planum est in minus bonum non posse commutare ; 
promissio enim Deo facta integre et devote perpetuo 
est servanda. 

Quid in aequali? Et evidens est votum in aequali 

sua auctoritate non posse commutare ; quoniam posita 
promissione, Deo est gratius illam ex fidelitate exci- 
pere, quam aliam aequalem arbitrio voventis substitu- 
tam acceptare. 

49. Nihil dubium denique adest, quod votum cesset 
post dispensationem a legitimo superiore factam ; nam 
dispensatio voti est voti remissio, facta Dei nomine 
ob justam causam ab habente spiritualem jurisdictio- 
nem in foro externo : Ecclesia enim habet potestatem 
dispensandi. 

Ait profecto Matth., 16, 19 : « Quodcumque ligave- 
ritis, ligatum ; quodcumque solveritis, solutum erit. » 

Possunt in non reservatis Episcopi et Praelati quasi 
episcopalem obtinentes jurisdictionem etiam dispen- 
sare. In reservatis, solus S. Pontifex. 

Reservata autem sunt quinque : 

1° Votum castitatis perfectaB et perpetuae; 

2° Votum ingrediendi religionem ab Ecclesia ap- 
probatam ; 

3° Votum peregrinationis ad sepulchrum Christi 
Hierosolymis ; 

4° Peregrinationis ad limina Apostolorum ; 

6° Peregrinationis ad S. -Jacobum Composlellae. 

50. Per irritationem tandem votum cessat. Irritatio 
revera est annullatio voti, facta ab eo cujus potestati 
subest voluntas voventis, aut materia voti. 

Hinc vota impuberum simpliciter et directe irritari 
possunt a patre (can. 2, caus. 20, quaest. 2) : maritus 
potest irritare vota uxoris, quae usui Matrimonii se 
opponunt, et sic deinceps. 

51. Et satis deVoto, insimulque de praesenti dis- 

coptatione. Locuti sumus sane de virtutibus religio- 
nis, et de his breviter summa diximus ; deinde verbum 
de Voto habuimus in suo esse constitutivo atque sua 
in evolutione: quod erat demonstrandum. 

Et sic explicit etiam postrema ex quatuor thesibus, 
a S. Theologia Morali depromptis. 

Nunc ad S. Scripturam. 

EX SACRA SCRIPTURA. 


4 

1 

MOYSES SUMMAM MERETUR FIDEM IN NARRATIONIBUS EVEN- 
TUUM SIVE NATURALIUM, SIVE SUPERNATURALIUM, QUI 
IN SUO PENTATEUCHO DESCRIBUNTUR. 


THESIS 23 a . 


i. Cum Deus omnipotens ex suae voluntatis nutu 
hominem hoc in orbe terrarum constituerit, illi facul- 
tates indidit, ut verum cognosceret, ut bonum con- 
sectaretur. Sed creatura rationalis qualis nunc nasci- 
tur est sibi ipsi inexplicabile enigma, ita ut sine 
lumine revelationis facile ex eo dissolvi non possit. 
Praecellit sane animantia omnia ratione; ac tamen 
veluti illa expositus est cujnscumque generis infirmi- 
tatibus. Praeest profecto animantibus, sed magis quam 
ipsa in incertissima vivit vita, cum doloribus vix aut 
ne vix quidem ferendis. Quaerit hujus rei causas, nec 

invenit; quaerit sui status veram notitiam, sed frustra 
quaerit. 

Hinc veteres Philosophi justam ignorantes tanto- 
rum malorum causam, ignorantes nimirum peccatum 
originale ex quo haec omnia fluun t, huc illuc errarunt ; 
et tunc accusaverunt naturam, quasi esset magis 
iniqua in hominibus quam in bestiis (Cicero, in 
libr. 3 de Republica, apud S. Aug., libr. 4 contra 
Julianum, cap. 12). Tunc statuerunt duo summa re- 
rum principia: unum bonum et unum malum, uti 
Manichaei; tunc denique autumarunt his aerumnis 
homines esse subjectos propter scelera in altera vita 
commissa, uti Pythagorici in sua Metempsychosi. 

2. Sed cum artifice maximo, insimulque misericor- 
dia} sapientiaeque diviti quomodo haec concilianda 
confusio ? 

Erat necessaria revelatio, quae omnia explanaret 
el hominem in recto tramite redigeret, ut tandem 
aeternum assecuturus esset gaudium. 

3. Revera haec revelatio divina facta est, et in Libris 
Sacris continetur. 

Qui libri constituunt S. Scripturam. Hinc facile est 
cognoscere sub nomine S. Scripturae intelligi libros, 
Deo inspirante conscriptos, atque ut tales ab Ecclesia 
propositos. 

Qui libri generatim dividuntur et constituunt Ve- 
tus et Novum Testamentum. 

Sunt Prolocanonici ac Deuterocanonici. 

Sunt. Legales, Historici, Sapientiales ac Prophetici. 

4. Sed de his omnibus, juxta nostrum institutum, 
quomodo pertractemus? Impossibile est enim summa 

capita compendiose pertingere; ideoque duo tantum 
ex tam sublimi atque indefinita materia selegimus 
themata, et in primis postquam breviter aliquid 
dixerimus de praecipuis sensibus, qui in S. Chartis 
continentur, probare studemus Moysem summam 
mereri fidem in narrationibus eventuum sive natura- 
lium, sive supernatifralium, qui in suo Pentateucho 
describuntur; deiude paucis delibatis de juribus 
Hebraeorum moralibus et caeremonialibus, ostendere 
conabimur civilia jura Hebraeis data esse justissima, 
et ad reipublicae utilitatem, felicitatemque sapientis- 
sime directa. Id autem complectimur duabus oppositis 
disceptationibus. 

5. Hinc immediate ad primam. 

Unusquisque sanae mentis videt Sanctas Scripturas 
non ita esse apertas, ut cuicumque, veluti fingunt 
plerique Novatores, obviae sint, sed egere expositione 
praesertim ob reconditos sensus, quos in se ipsis con- 
tinent. Ait in re S. Aug., lib. 2 de Doctrina Chris- 
tiana, cap. 6 : * Quod lotum provisura divinitus esse 
non dubito, ad edomandam labore superbiam et intel- 
lectum a fastidio removendum, cui facile investigata 
plerumque vilescunt. » 

Quo posito, incivile est de hoc sacro volumine 
etiam in paucis -tenere sermonem, sine antecedenti 
illius sensuum disquisitione. 

6. Sensus itaque est in genere mens auctoris. 

Sensus S. Scripturae est illa rerum notio, quam 

Scriptores sacri in mentem habuerunt, vel quam 
Spiritus Sanctus per verba Scriptorum sacrorum 
significare intendit. 

Duplex est Scripturae sensus: litteralis, seu histori- 
cus, id est quem voces menti subjiciunt, et spiritalis, 
seu mysticus, quem res vocibus expresse significant. 

Sensus autem litteralis est vel proprius, vel impro- 
prius, seu figuratus; et primus, cum verba propria 
significatione, et alter, cum metaphorice voces usur- 
pantur. 

Sensus vero mysticus dispescitur a Docloribus in 
allegoricum, tropologicum et anagogicum. 

Allegoricus, quando in Veteri Testamento aliquod 
exponitur de aliqua veritate Novi Testamenti, v. g., 
de Christo, vel de Ecclesia sua ; 

Tropologicus, cum ad mores res referuntur; 

Anagogicus denique, qui vitam respicit futuram. 

7. Recensetur insuper sensus accommodati tius, 
scilicet ille, quem voces atque enunciationes Scriptu- 
rarum praetereunt, cum aptantur aliae rei exprimendae 
ac ea sit, quam auctor expresserit. 

8. Hic quaeri solet, utrum in Scriptura locum ha- 
beat sensus accommodatitius. Et mihi videtur nullum 
adesse dubium, quod in Scripturis hujusmodi sit 
sensus. 

Et sane in Apocalypsi, 11, 4, legitur : « Hi sunt dum 
olivae, et duo candelabra in conspectu Domini terrae 
stantes. » Quae verba sunt Zachariae, 4. Jam vero 
Zacharias ea dicit de Jesu sacerdote, filio Josedeeh 
et Zorobabel. Et S. Joannes ea usurpat et accommodat 
duobus illis in fine mundi testibus, qui communi 
sententia censentur fore Enoch et Elias. 

Regalis Propheta, in Psal. 117, 6, ait: « Dominus 
mihi adjutor, non timebo quid faciat mihi homo. » 

Et Apost. Paulus ait de se ad Hebneos, 13, 6 : 
< Ita ut confidenter dicamus : Dominus mihi adjutor, 
non timebo quid faciat mihi homo. » Et tamen neque 
Psaltes haec verba de Paulo dixit, nec Paulus illa 
usurpavit quasi a se prolata, sed in sensu accommo- 
datitio. 

Ergo in Scripturis hujusmodi datur sensus. 

Sed ex hoc venit forsitan, ut omnia sint in Scrip- 
turis sensu accomodatitio dicta ut Vaticinia, Prophe- 
tiae, etc.? Minime; ideoque frustra terunt tempus 
Increduli ad id concludendum. 

S). Quibus compendiose praemissis, asserimus his in 
sensibus locutum fuisse Moysem in Pentateucho, suis 
tamen in relativis adjunctis variisque circumstantiis; 
proindeque fidem in narratis summam mereri : quod 
luculenter apparebit in hujus disceptationis curriculo. 

10. Insurgunt enim vero etiam hic Neorelici, et 
uti fidem sacro Scriptori labefactare valeant, aiunt 
non posse Moysem illa quae narrat in Genesi tara longe 
ante se gesta, et illa fere omnia in aliis Pentateuchi 
libris cognoscere; ipsi enim ogganniunt defuisse op- 
portuna documenta, aliasque necessarias notitias a^ 
historiam suam concinnandam. 

Sed nos haec futilia Novatorum, innumeraque alia 
hujus generis inferius resolventes, hicinterim contra 
Illos hanc statuimus propositionem : 

MOYSES SUMMAM MERETUR FIDEM IN NARRATIONIBUS EVEN- 
TUUM SIVE NATURALIUM, SIVE SUPERNATURALIUM, QUI 

IN SUO PENTATEUCHO DESCRIBUNTUR. 

11. Et sarte ille dicendus est omnem in narrationi- 

bus eventuum sive naturalium, sive supernaturaliuin 
fidem mereri, qui 1° plenam habet scientiam rerum; 
2° pollet reipsa voluntate vera dicendi in his qua* 
narrat; 3° cujus vera et indubitata sunt facta ipsa 
narrata. 

Atqui Moyses in Pentateucho' exarando habet ple- 
nam rerum scientiam ; pollet reipsa voluntate vera 
dicendi in his qua} narrat; facta ipsa relata sunt vera 
atque indubitata. 

Ergo. 

12. Et profecto, habet plenam rerum scientiam. 

Moyses revera est missus a Deo, est Dei voluntatis 

in lege veteri executor. Atqui missus a Deo, Dei vo- 
luntatis in veteri lege executor certe per verbum re- 
velatum omnia* cognoscere debebat, qua} ad sui mis- 
sionem relativa essent. Hinc ex hocprincipio luculenter 
patet vera scripsisse; quia, Deo afflante, omnia exara- 
verit, proindeque omnem summam mereri fidem. 

13. Sed citra revelationem illi divinitus factam, ad 
ejus notitiam res venire potuerunt vel ex incorrupta 
Patriarcharum traditione ore tenus demandata, vel 
denique ex propria scientia. 

Diluvium universale profecto, secundum doctissi- 
mos S. Scriptura Interpretes, accidit a M. 1656. Quo 
posito, sic chronologiam in re ipsi constituunt : 

Adamus vixit annos 930 (Genes., 5, 5). Mathusala 
annos 969 (Gf-nes., 5, 27). Mathusala igitur convixit 
Adamo 243. Cum Mathusala Noe convixit annos 600, 
ulpote quo anno sexcentesimo vitae Noe diluvium con- 
tigit, et ad quem annum Mathusala vitam produxit. 
Noe habuit inter filios Sem, qui vixit cum Abraham 

annos 130. Siquidem Sem vixerit ultra diluvium an* 
nis 302 (Gen., 11, 10-11). Abraham vero natus sit 
anno post diluvium 332. Cum Abramo Jaeob vixit 
annos 13. Siquidem Abraham vixerit annos 173, et 
Isaac filius, anno ejus centesimo natus, Jacobum ge- 
nuerit anno aetatis suae 60 (Genes., 25, 7). Inter autem 
Jacobi mortem et nativitatem Moysis intercesserunt 
anni 118, qui reperiuntur, si ab annis 215, quibus 
Israelilae habitarunt in jEgvpto ab eorum adventu cum 
Jacobo anni 17 subtrahantur, quibus Jaeob post ad- 
ventum superstes fuit in ASgypto; itemque anni 80, 
quibus Moyses vixit antequam, eo duce, Israelilae 
abiissent ex jEgvpto (Genes., 47, 9, 28; Exod., 7. 7). 

Unde revelatio primum Adamo a Deo facta fuit, 
deinde per non interruptam traditionem etiam ore 
tenus fuit Moysi participata. Hinc scripsit de mundo 
et de sua origine; hinc de homine, et sic deinceps. 

14. Sed huic sacro Scriptori verbi Dei revelatio 
et Patrum non interrupta traditio fuit necessaria tan- 
tum in illis rebus, quae evenerunt ante ipsum et ab eo 
in Genesi relatae. 

Nam si sermonem habemus de illis, quae in Exodo, 
Levitico, Numeris et Deuteronomio narrat, ea vel 
oculari inspectione didicit, vel denique ipsemet gessit. 

Et sic satisfecimus magnae Novatorum difficultati, 
qui falsa aliqua suppositione fidem Pentateucho dene- 
garunt, ex eo quod Moysi facultas facta non esset 
cognoscendi quod scripsit. 

Ergo Moyses in factis Pentateucho narratis sive na- 
turalibus, sive supernaturalibus habuit plenam rerum 
scientiam. 


Digitized by Google 



— 320 


15. Pollet reipsa voluntate vera dicendi in his 
quae narrat. 

Et re quidem vera, quod Moyses fuisset vir summa 
sapientia praeditus, notum ita inter omnes fuit, ut 
nequidem ei hujusmodi qualitatem sacerdotes iEgyp- 
tii denegaverint. Sic Diodorus Siculus testatur, sic et 
Arlapanus. 

Sed ne nimis solliciti simus in re testes audire, si 
aliquod de ejus scriptis examen agamus, illico exsur- 
git excellentia doctrinae sive dogmaticae, sive moralis, 
sive civilis politicae, ita ut neque illa sapientior, ne- 
que in suis adjunctis fuerit. 

16. Hic sacer ac sapiens Scriptor fuit decoratus 
probitate summa, quae liquet ex characteribus intrin- 
secis Pentateuchi, liquet ex simplicitate dictionis, ex 
perspicuitate sermonis, ex brevitate narrationis, ex 
sinceritate mentis et doctrinae. 

Contra si Judaeos aliosque fallere voluisset, tunc 
homo callidus esset, fanaticus, in suis scriptis freneti- 
cus, in actionibus externis exagitatus. Esset magna- 
tum adulator, suae virtutis et sanctitatis ostentator ; pro- 
priis studeret utilitatibus, potentiam atque honores 
quaereret, proprios dissimularet errores, orationis va- 
nitatem, plausumque consedaretur. Sed Moyses po- 
tius quam his indulgeret vanitatibus, rectam virtutem 
prosequi, vbrumque exponere conatus est. 

Ergo noluit decipere Judaeos. 

17. Sed posito parumper quod illos decipere in 
deliciis ei esset, addo non potuisset. Judaei enim aeque 
ac Moyses de rebus narratis vel cognitionem habebant 
ex antiquis documentis, vel prae oculis illas tenuere, 
vel demum cum Moyse operati sunt. 

Recensentur insuper uno ordine festi dies Hebraeo- 
rum suis cum adjunctis sive locorum, sive temporum, 
sive denique cum ritibus in circumstantiis adhibitis. 
Quae omnia concludunt Scriptorem noluisse decipere 
Judaeos, sed veritatem exponere. 

18. Praeterea ipse ingenue sua, suorumque vitia 
manifestat. Non tacet sane se interfecisse ASgyptium, 
non sUet vitia Annae sororis, etc. 

Redarguit populum, illius vitia aperit, refractarium 
vocat, durae cervicis, idolorumque cultorem. At quo- 
modo si haec falsa fuissent, siluissent coaevi ? 

Ergo Moyses pollet vera voluntate dicendi. 

19. Retulit tandem facta, quae ante omnium oculos 
evenerunt et appellat ad eorum testimonium (Exod., 
19, 4) : « Vos ipsi vidistis quae fecerim Aegyptiis, 
quomodo portaverim vos super alas Aquilonum, et 
assumpserunt mihi. > Et vers. 8 : * Cuncta quae locu- 
tus est Dominus faciemus. » Quo posito, quomodo 
asserere Moysem velle Judaeos decipere? 

20. Idem valet, quinimo a fortiori valet, quoad 
narrationem miraculorum. Ipse sane ex miraculorum 
historia aliqua deducebat funesta Judaeis, et a quibus 
summopere abhorrebant. 

Et 1° deducebat Hebraeos esse adeo perfidos et be- 
neficiorum immemores, ut nulla unquam quis tam 
pertida viderit. 

2° Infamiam esse aliorum deorum cultum, et inter 
gentes Judaicam procliviorem exstare Idololatriae. 

3° Colendum atque diligendum esse Deum super 
omnes et omnia. Quod huc illuc repetit in Pentateu- 
cho Moyses. 

u. 

Ergo nequit concipi ipsum coaevos voluisse deci- 
pere. Ac posita perabsurdum hypothesi id voluisse, 
planum est non potuisse. 

Ergo pollet reipsa veritate dicendi, in his, quae 
narrat. 

21. Sed tandem vera et indubitata sunt facta ipsa 
narrata. 

Et re quidem vera, ut facium quodcumque verum 
renunciandum sit, oportet ut habeat proprias notas, 
propriosque characteres, et sunt : 

1° Ut facium sit gravis momenti et capax attentio- 
nem hominum excitandi ; 

2° Ut publicitate gaudeat, fraudes, dolosque vitandi 
causa ; 

3° Ut referatur a scriptore coaetaneo ; 

4° Ut fidem obtineat apud eos, quibus imponi quae- 
ratur ; 

5° Denique ad ejus memoriam perpetuam perpetua 
monumenta supersint. 

Atqui notis his, characteribusque fruuntur facta a 
Moyse narrata in Pentateucho. Ergo. 

Et sane erant gravis momenti ; ex illorum enim ve- 
racitate vitam Israelitici populi pendebat, ex falsilate 
autem indubitatum excidium. 

Erant ita in populos divulgata, ut non modo He- 
braeis nota essent, sed etiam loto Aegypto pervulga- 
rentur. 

Porro de his non scriptor coaetaneus tantum locutus 
est, sed tota antiquitas atque universalis traditio illa 
nobis demandarunt. Quisnam fuit revera cui ignotum 
erat Moysem instituisse Hebraeorum rempublicam ? 

quisnam ignorare potuit .Egypti plagas, earumque 
veritatem? Sed curnam credimus Xenophonti, qui 
scripsit de celebri Graecorum, qui Cyro juniori opem 
tulerant receptu? 

Curnam de bello Peloponesiaco ex Thucydide hau- 
rimus? 

Curnam bello Gallico credimus ab ipso Julio Caesare 
narrato, et fidem non praestamus Moysi, qui refert 
facta fere omnia intra quadraginta annos, suos ante 
oculos gesta ? 

Ex nulla alia causa, nisi ex Novatorum pervicacia, 
qui pro lubito tenent omnia sacra funditus evertere. 
Sed frustra tempus et voces terunt. 

Certum indubitatumque est in narratione Mosaica 
contineri eventus, qui populo Israelitico imponendi 
erant. Atqui incredibile est populum hujusmodi se 
mendaciis subjicisse. 

Monumenta denique, quae deinde superesse visa 
sunt, nostram confirmant thesim. Vides reapse festivi- 
tates creatas, nomina ad aliquod insigne factum con- 
servandum imposita. 

Exod. enim, 12, instituitur Pascha in memoriam 
internecionis primogenitorum Egyptiorum, ex qua 
usus consecrationis cujuslibet primogeniti summo 
Creatori Deo Optimo Maximo. Ex hac ratione vides 
Encoeniam et Tabernaculi diem festum ; ex hac tan- 
dem tot monumenta, quae inveniuntur in Pentateucho 
et quorum etiam nunc clara exstat memoria. Ergo 
facta ipsa, quae a Moyse in Pentateucho narrantur, 
sunt per se vera et indubitata. 

22. Ergo Moyses in Pentateucho exarando habet, 

plenam rerum scientiam ; pollet reipsa vera voluntate 
dicendi in liis, quae narrat; facta ipsa ab eo relata 
sunt vera atque indubitata. 

Atqui haec omnia constituunt justum delibera - 
tumque criterium, ut narrata mereantur plenam 
lidem. 

Ergo Moyses summam meretur fidem in narratio- 
nibus eventuum, sive naturalium, sive supernatura- 
lium, qui in Pentateucho describuntur. 

23. Nihilominus, huic tam evidenti conclusioni, post 
id quod hactenus disputatum est haeretici, potius 
quam Sacris Litteris capita deflectant, Dei justam 
colant doctrinam, subsumere conantur, aliamque 
viam aggredi student ad suos infestos fines propug- 
nandos. 

24. Dicunt profecto lidem non esse Moysi dandam 
in narratis, ex eo quod ejus intererat facti veritas, et 
Judaei argui possuut conspirasse in fraudem cum 
Moyse. 

Sed vana futilisque suspicio, qufe tamen aliquod 
contra adversarios magis miraculosum concludit. 

Quomodo revera concipi potest tot hominum cen- 
tena millium in his, quae ad ipsos pertinebant in 
fraudem inductos fuisse, in fraudem scilicet hujus- 
modi, quae suo tempore perduravit et usque adhuc 
perduraret? 

Hoc posito in sensu adversariorum, jam habes 
summum ex miraculis; proindeque certa atque indu- 
bitata doctrina a nobis propugnata. 

23. Sed instas, si illa, quae narrantur gesta veritate 
gauderent, tunc scriptores vel coaevi, vel suppares 

de his locati essent : quod minime factum est. Ergo. 

Sed etiam nunc hic observare fas est non posse 
negari facium oculis visum, manibusque contrecta- 
tam, deinde ab ipso auctore expositum, ex eo quod 
alii scriptores de eo verbum non tenent. Dubitamus 
nos profecto Galliam per Caesarem domitam fuisse, 
eo quod ab ipso duco narratur ? 

Tamen in themate neque defuerunt auctores, qui 
rerum a Moyse gestarum mentionem fecerunt. 

Arlapanus revera, ab Euseb. laudatus (Praepar. 
Evang., 1.9,c. 27), referi asservatam esse ab Heliopo- 
litanis traditionem de trajectione maris Rubri ; et nar- 
ratio haec convenit adamussim cum illa Mosaica. Dio- 
dorus Siculus loquitur de divisione maris Erythraei ad 
transitum Israelitarum, Tacitus loquitur de aqua ex 
virga Moysis profluente. 

Plinius, Apuleius, aliique referunt Moysem fuisse 
inter Magos celebratissimum : ergo falsa adversario- 
rum doctrina. 

26. Sed instant, asserentes miracula Moysis non 
esse vere miracula, quia contingunt praeter naturae 
leges. 

Sed in mentem non revocant Novatores Biblici 
Moysem omnia summa gravitate narrare, tempus 
narrationis constituere, locum dicere, personas lau- 
dare, circumstantias commendare. Ergo quomodo 
impossibilia, improbabilia dicerent miracula, cum 
in facto argumentis invictissimis existere probentur? 

Neque his comparari licitum est miracula Pagano- 
rum ; nam ista vel erant privata, vel si publica, non 
superabant potentiam humanam. 

27. Habes profecto in exemplum Egyptiorum pla- 
gas et Magorum mirabilia. 

Mutantur quidem aquae in sanguinem, et Magi 
etiam id faciunt. 

Adest immensa ranarum productio, et idem Magi 
imitantur. 

- Sed cum venerit innumerabilis sciniphum multi- 
tudo, non possunt id Magi imitari et coacti sunt 
exclamare : « Digitus Dei est hic » (Exod., 8). Et sic 
de aliis. 

Hinc Sanctus Thomas et S. Aug. contra Thomam 
Morgan, jam dixerunt: « Quae Magi patrarunt, ope 
diaboli patrasse; dum ex altero latere, Moyses virtute 
divina id gesserit. » 

28. Neque incredibile est mulieres Hebraeas aurum 
sufficiens dedisse ad vitulum faciendum ; nam magna 
erat multitudo, et si singula mulier unam tantum 
drachmam exhibuisset, jam satis esset ad vitulum 
confluendum. 

Sic etiam concludes de serpente; nam Hebraei 
sanati erant visu illius, ex hac simplici ratione, quia 
id Deus voluit, et sub hoc respectu Deus ipse invoca- 
batur. 

Et sic demum dices de aliis in Pentateucho narra- 
tis, quae*ab adversariis opponuntur. 

Ergo jure ac merito concludimus summam Moysem 
mereri fidem in narratione eventuum sive natura- 
lium, sive supernaluralium, qui in Pentateucho des- 
cribuntur; et insimul praesenti finem damus discep- 
tationi, eo quod jam constitutam probavimus propo- 
sitionem. 

EX S. SCRIPTURA. 


>H*J' 


II 

CIVILIA HEBR/EIS JURA DATA JUSTISSIMA SUNT ET AD 
RE1PUBLIC.E UTILITATEM FELICITATEMQUE SAPIENTIS» 
SIME DIRECTA. 


THESIS 24\ 


1. Plasmavit (Deus hominem manibus suis eique 
in corde indidit jus illud aeternum, illam naturalem 
legem propter quam vitam recto tramite ducere 
posset, et assequi demum illam beatam sedem ad 
quam conditus erat. Sed homo potius quam tale scru- 
taretur jus, idemque prudenter disceret vel non cog- 
novit, vel neglexit. Tunc summus Creator rerum 
revelatione illud in memoriam revocare dignatus est. 

2. Quaenam igitur sunt leges revelatae? 

Cui quaestioni ut facilius et clarius reponi possit, 
oportet ut tria distinguamus tempora, a mundi crea- 
tione prolapsa : 

Tempus nimirum i° a Protoparente Adam ad 
Moysem; 2° a Moyse ad Christum ; 3° a Christo ad nos. 

3. Neminem praeterit cum homine in primo illo 
temporis intervallo Deum ore suo plerumque locutum 
fuisse, et suis in sermonibus vitae et mortis, justi 
atque injusti, boni ac mali doctrinam dixisse. Quae 
omnia, in admonitione, Genes., 4, v. 7 (sicuti postea 
Moyses refert) comprehensa sunt: « Nonne si bene 
egeris, recipies? Sin autem male, statim in foribus 
peccatum aderit. » 

Ex quo vides Deum ex se nimis sollicitum esse po- 
pulum suum regere, eique saepius in mentem jura 
naturae revocare. 

Hinc vides, cum nulla lex adfuerit scripta, illud 
temporis intervallum dici solere tempus legis na- < 
lurae. 

4. Non loquimur hic de intervallo temporis a 
Christo usque ad nos, quia id prohibet nostra thesis ; 
tantum animadverto hoc tempus optime nuncupatura 
esse tempus legis Evangelicae, tempus legis gratiae. 

Verbum divinum sane cum carnem assumpserit 
humanam, formam servi accipiens, et habitaverit in 
nobis, non venit solvere legem, sed adimplere. 

Hinc quod dictum erat a Patribus et Prophetis per 
figuram, per J. Christum realilate fuit completum. 

Unde lex, quae antea erat insculpta in cordibus 
hominum per generis humani divinum Redemptorem 
luculenter patefacta, ac per ejus gratiam ejusque 
merita facilior reddita est ad finem ultimum obtinen- 
dum. 

5. Veniamus nunc ad medium tempus, id est a 

Moyse usque ad Christum; ad illud tempus nimirum, 
quod nuncupatur tempus legis scriptas, quae lex prae- 
cise regit populum Hebraicum. 

6. Et quaeritur: Quot et qumnarn jura Deus per 
Moysem in lege scripta Hebraica Reipublicae promul- 
gaverit? 

Tria jurium genera huic genti Deus per Moysem 
dedit : 

i° Moralia, seu naturalia; 2° caeremonialia, seu 
canonica et ecclesiastica; 3° politica, seu judicialia et 
civilia. 

Omnia persequar in praesenti, sed compendiose de 
duobus prioribus legum generibus; prolixius de tertio 
verbum agam. 

7. Ad primum. 

Quid veniat sub nomine legum moralium a Moyse 
Hebraeis datarum, et quaenam praecipuae sint. 

Moralia praecepta a Moyse Hebraeis data sunt ipsamet 
praecepta naturalia : quod unicuique manifestum erit, 
si parumper sacrum consideret Decalogum. 

Jam vero in Decalogo inveniuntur praecipua juris 
naturae capita, quae spectant officia erga Deum, erga 
proximum, erga nosmetipsos. 

8. Quae omnia recensita habes in Exod., cap. 20, 
v. 3 : « Non habetis Deos alienos coram me. > 

V. 4 : « Non facies tibi sculptile. » 

V. 7 : * Non assumes nomen Domini Dei tui in 
vanum. » 

V. 8 : « Memento ut diem Sabbati sanctifices. • 

V. 12: < Honora patrem tuum et matrem luam. » 

V. 13 : • Non occides. » 

V. 14 : i Non moechaberis. » 

V. 15 : « Non furtum facies. » 

V. 16 : i Non loqueris contra proximum tuum fal- 
sum testimonium. » 

V. 17 : « Non concupisces domum proximi tui, nec 
desiderabis uxorem ejus. » 

Non loquimur speciatim de his, quia 1° id vetat 
propositum nostrum; et 2° nos jam aliquid diximus, 
cum de amore erga Deum, erga proximum et erga 
nosmetipsos in Theologia Morali pertractavimus. 

Nam in illo : « Diliges Deum tuum super omnia 

diliges proximum sicut teipsum, » omnia alia conti- 
nentur praecepta, quae hactenus recensuimus. 

Proindeque solum hic recitamus verba S.. Thomae 
in l a p., quaest. 100, art. 1 : « Cum, inquit Angelicus 
Doctor, moralia praecepta sint de his, quae pertinent 
ad bonos mores, haec autem sint, quae rationi conve- 
niunt; omne autem rationis humanae judicium 

a naturali ratione derivetur necesse est, ut omnia 
praecepta moralia pertineant ad legem naturae, sed 
diversimode : quaedam enim sunt, quae statim per se 
ratio naturalis cujuslibet hominis dijudicat esse fa- 
cienda, sicut Honora patrem tuum et matrem, et Non 
occides, Non furtum facies, et hujusmodi sunt abso- 
lute de lege naturae : quaedam vero sunt, quae subti- 
liori consideratione rationis a sapientibus judicantur 
esse observanda ; et ista sic sunt de lege naturae, ut 
tamen indigeant disciplina, qua minores a sapientibus 
instruantur, sicut illud : Coram capite consurge, et 
Honora personam senis, et alia hujusmodi. 

Quaedam vero sunt ad quae judicanda ratio humana 

indiget instructione divina per quam erudimur de 
divinus, sicut est illud : « Non facies tibi sculpti- 
lia, etc. » 

9. Ad secundum. 

Utrum a Moyse datae fuerint Hebraeis leges caere- 
moniales, et quaenam sint? 

Quod Moyses dederit leges caeremoniales genti He- 
braicae, unicuique datum est videre, si tantum libros 
perlegat Mosaicos. 

Sed quaenam sunt? 

Tractatores et S. Scripturae Interpretes ad quatuor 
classes hujusmodi leges fere innumeras reducunt : 
ad Sacrificia scilicet, ad Sacramenta, ad Sacra et de- 
nique ad Observantias. 

Varia itaque erant sacrificia, et omnia complebantur 
animantium oblatione, aut fructuum telluris. 

Sacramenta in signo rei sacrae continebantur, uf 
Agnus Paschalis et Circumcisio. Functiones autem, 
quae in sacrificiis locum habebant, sacra dicebantur, 
et nos vere caeremonias nuncupamur. 

Sub nomine denique observantiae nonnullae con- 
suetudines religiosae veniebant. 

Quibus positis, operae pretium erit in themate au- 
dire S. Angelicum Doctorem, p. 2, qu. 101, art. i : 

« Caeremoniales leges enim, inquit, omnes cultum 
Dei spectant. In hoc autem cultu tria considerari 
possunt : 

« 1° Ipse Cultus, 2° Cultores, 3° Instrumenta colendi. 

« Cultus in sacrificiis proprie positus est. Instrumenta 
cultus pertinent ad sacra, sicut Tabernaculum Arcae 
Foederis, Vasa, Vestes sacerdotales, Solemnitates. In 

cultoribus vero (luo spectari possunt; scilicet eorum 
institutio ad cultum divinum, quod fit consecratione 
quadam, vel singularis eorum conversatio, seu ratio 
vivendi et agendi, qua distinguuntur ab illis, qui ve- 
rum Deum non colunt, cujusmodi sunt observantiae 
in cibis, vestibus et similia. » 

10. His delibatis, quaeritur : 1° Utrum dentur ratio- 
nes propter quas leges eaeremoniales statutae sint? 

Nos rejicientes omnes illos, qui legibus caeremo- 
nialibus omnem denegant rationem; rejicientes quo- 
que illos, qui tantum admittunt Deum illas statuisse 
ad solam sui autocratiam ostendendam , asserimus 
hujusmodi leges habere rationem existendi et earum 
existentiae plura esse rnotiva. 

Et sane adversarii concedunt illas esse a Deo. Nos 
ex hac unica concessione concludimus : ergo habent 
rationem existendi. 

Hujusmodi leges fert Deus ad utilitatem populi 
Hebraici u 

Ergo non est sola ratio earum existentiae sola Dei 
autocratia, et sic deinceps. 

11. Quaeritur secundo : Utrum h® ceremoni® sint 
inutiles atque Deo indignae? 

Sunt neque Deo indignae, neque inutiles. 

Non indignae Deo, quia nihil impuritatis aut mali- 
tia? in se continebant, veluti ili® Gentilium c»re- 
moni®. 

Non inutiles, quia per eas populus Israeliticus a 
gentibus idolatricis distinguebatur; ut per eas semper 
Hebraeorum memori® revocarentur Dei beneficia in his 
cumulata, ut Hebraica gens a cultu superstitioso Pa- 

ganorum, alliceretur ad cultum veri Dei religiosum. 

Hinc Chrysostomus, Comment. in Isaiam, sic verba 
profert : « Praecepta ritualia, inquit, ideo data fuisse, 
ut per assiduam eorum observantiam a cultu daemo- 
num ac idolorum Judaei abducerentur, non propter 
utilitatem ex eorum observantia prodeuntem. » 

Demum hae caeremoniae erant figurae Messiae, Judaeis 
a Deo adpromissi. 

Ergo neque Deo indignae, neque inutiles. 

12. Denique ad tertium. 

Quaeritur : Utrum in lege Mosaica sint jura politica, 
seu judicialia et civilia ? 

Et absque ulla dubitatione affirmative reponimus. 
Legitur sane Deuteron., 6 : * Haec sunt praecepta et 
caeremoniae et judicia. » • 

Praecepta autem onomastice dicuntur Moralia : ergo 
praeter praecepta moralia et caeremonialia sunt ju- 
dicialia. 

Et jure ; nam determinatio communis praecepti de 
justitia observanda inter homines determinatur per 
praecepta judicialia. 

13. Et secundum hoc, ait S. Thomas, qu. 99, art. 4 : 
« Oportet tria praecepta legis veleris ponere : scilicet 
Moralia, quae sunt de dictamine legis naturae, Caere- 
monialia, quae sunt determinationes cultus divini et 
Judicialia, quae sunt determinationes justitiae inter 
homines observandae. » 

14. Quae autem judicialia praecepta distinctionem 
habent secundum distinctionem ordinationis humanae. 

Atqui humanae ordinationis distinctio est quadru- 
plex. Quadruplex enim ordo in aliquo populo inveniri 

potest : unus quidem Principum populi ad subditos, 
alius autem subditorum ad invicem, tertius vero eo- 
rum qui sunt de populo ad extraneos, quartus deni- 
que ad domesiicos, sicut patris ad filium, uxoris ad 
virum et domini ad servum. 

Et secundum istos quatuor ordines possunt nimirum 
distingui praecepta politica, seu civilia et judicialia 
veleris legis. 

15. Quibus omnibus hactenus disputatis, constat 
existere in lege Mosaica jura politica, quae in se con- 
tineant reales distinctiones. 

Quaeritur : Utrum haec civilia jura data Hebraeis 
sint justa etad Reipublicae utilitatem felicitatemque 
directa ? 

Et etiam hic, secundum eorum impium irreligio- 
sumque systema, S. Scripturae impugnatores, sive ve- 
teres, sive recentiores, inter quos Voltairius, pertina- 
citer tenent hujusmodi jura civilia esse injusta et 
Reipublicae neque utilitatem, neque felicitatem in- 
ferentia. 

Contra hos nihilominus, more solito, nos sic propo- 
sitionem statuimus : 

CIVILIA HEBR.EIS JURA DATA SUNT JUSTISSIMA ET AD 

REIPUBLIC.E UTILITATEM FELICITATEMQUE SAPIENTISSIME 

DIRECTA. 

Quam thesim facile est probare ex hoc unico argu- 
mento : 

Civilia Hebraeis jura data sunt justissima et ad Rei- 
publicae utilitatem felicitatemque sapientissime di- 
recta, si servent rectum ordinem : 1° Principum ad 

subditos, 2° subditorum ad invicem, 3° propinquorum 
ad propinquos, dominorumque ad servos, et 4° eorum 
qui sunt de populo ad extraneos. 

•Atqui jura civilia Hebraeis data hos quatuor ordines 
perfecte servant : ergo sunt justissima et sapientissime 
directa ad utilitatem felicitatemque Hebraicae Reipu- 
blicae. 

16. Probo minorem in suis partibus; sed ut facilius 
et clarius gradum facere possimus, juverit aliquod 
generatim pr&mitterede Constitutione politica populo 
Hebraico a Moyse designata. 

Itaque ut societas quaecumque, ut natio quaelibet vera 
societas, vera natio nuncupari possit, necessarium est 
l°ul habeat caput ad quod omnia membra relationem 
teneant ; 2° ut hujusmodi caput varios constituat offi- 
cialium ordines, sive religiosos, sive civiles, sive mi- 
litares, qui insimul cum capite ad bonum soaietatis, 
vel nationis attendant; 3° ut in capite sil facultas le- 
ges necessarias et opportunas constituendi, qua; ta- 
men constituta; secumferant in personis et rebus 
proportionatum ordinem, quem directe inducant inter 
Principem et subditos, et e converso inter subditos 
et subditos, sive inter se, sive inter familias, sive in- 
ter civitates, sive denique in relatione ad extraneos ; 
4° demum ut finis sil communis ad quem omnes de 
societate tendere possint, et sic deinceps. 

17. Jam vero haec omnia et plurima alia habes in 
Mosaica Constitutione quoad Hebraicas gentes. 

Habes sane Caput, Deum ipsum, quem populus He- 
braicus unanimi voce elegii; habes Regale Palatium 
in Tabernaculo, ex quo leges sive religiosae, sive civi- 
les, sive militares emanant. 

Levi filii sunt ejus officiales ; una et conjuncta est 
auctoritas religiosa atque civilis. 

Unus Jehovah, Deum repraesentans, omnia regit, 
cui omnes obediunt status sive senatorius, sive mili- 
taris. In unaquaque tribu Princeps praepositus adest, 
in unaquaque familia patris auctoritas effulget. Hinc 
militum ordines ad quietem internam externamque 
tuendam, hinc justitia suis in actibus praecise deducta, 
hinc pax universalis ; inde nationis tranquillitas. 

Ergo Constitutio politica a Moyse suis in libris po- 
pulo Hebraico designata, erat summe sapiens et vera. 

18. Quibus praemissis, veniamus nunc ac primam 
partem nostrae propositionis, nempe 

JURA CIVILIA SEU POLITICA HEBRAEIS DATA SERVANT RECTUM 
ORDINEM PRINC1PUM AD SUBDITOS. 

Et sane circa bonam institutionem et ordinationem 
Principum ad subditos duo sunt, juxta D. Thomam, 
attendenda : unum ut omnes aliquam partem habeant 
in principatu, aliud est quod attenditur secundum 
speciem regiminis, vel ordinationis principatus sive 
monarchici, sive aristocratici, sive democratici. » 

19. Jam vero Moyses et ejus successores guberna- 
bant populum quasi singulariter omnibus principan- 
tes, quod est quaedam species Regni. Eligebantur 
autem septuaginta duo seniores secundum virtutem. 
Deut., 1 : « Tuli de vestris tribus viros sapientes et 
nobiles, et constitui eos Principes. » Qui tamen elige- 
bantur ex omni populo. Exod., 18 : « Provide de 
omni plebe viros sapientes. » Denteron., i : « Date 
ex vobis viros sapientes. * 

Ergo in Constitutione politica Mosaica omnes ali- 
quam partem habebant in principatu et secundum 
speciem regiminis vel ordinationis. 

Ergo Moyses servat rectum ordinem Principum ad 
subditos. 

20. Nunc ad secundam partem, nempe leges Moysis 
servant rectum ordinem subditorum ad invicem. 

Quod luculenter patebit, cum nos 'breviter recen- 
suerimus leges emanatas, quae tuentur in omni sua 
relatione personas, tuentur et res proprietatesque. 

21. Et re quidem vera, ut Moyses posset vitam ho- 
minis incolumen reddere, necessarium erat ut in tuto 
illum poneret ab aggressoribus, proindeque leges 
diceret circa homicidium. 

Et leges reapse in homicidium dixit; antea tamen 
occisorem describit vexatum angustiis, cruciatibusque 
dilaniatum, uti Cain. • 

Hinc leges aperte statuit. 

Loquens porro de homicidio prajmeditato, hoc 
edicit expresse : « Qui percusserit hominem, volens 
occidere, morte moriatur » (Exod., 21, 14; Levit., 
c. 24, v. 17 ; Numer., 37, 17). 

22. Quid de homicidio involuntario? 

Mos datus erat illis in locis, ut propinquissimus 
inter cognatos decedentis posset sua vi atque facultate 
mortem ejus sanguine vindicare. Sed hoc nimis facile 
adducebat ad abusum.; ideoque Moyses, cum illico 
nequiret hanc e medio auferre methodum, nonnullas 
selegit civitates, quae homicidae asylum constituerent. 
Interim jus erat succumbentis propinquis petere ju- 
dices, qui causam cognoscerent, et data sententia, si 

15 

reus, damnabatur ; sin innocens, incolumis evadebat 
occisor. 

Et ne obvius esset (ante judicium) vindicatori, 
commorari debebat in asylo, donec summus sacerdos 
diem subisset suum(Deutei\, 19, 2, 3,4) : « Tres civi- 
tates separabis tibi in medio terne, ut habeat e vicino 
qui propter homicidium profugus est, quo possit fu- 
gere : haec erit lex homicidae fugientis, cujus vita 
servanda est. » 

23. Quid de homicidii auctore, si fuisset ignotus? 

Tunc egressi majores natu et judices, metiri debe- 
bant a . loco cadaveris singularum per circuituum 
spatia civitatum, et seniores civitatis vicinioris tollere 
vitulam de armento eamque Deo immolare, insimul 
clamantes se sanguine non esse reos Deumque pre- 
cantes, ut ignosceret homicidae, ne reputaret sangui- 
nem innocdhtis in medio populi Israel, et auferret ab 
his hoc peccatum. Et sic facta erat sceleris expiatio 
(Deuteronom., 21, v. 1 et seqq.). 

24. Habes insuper leges contra eos, qui personis 
damna afferunt, quamvis non occidant (Exod., 21, 22). 

Item et leges, quae vitam filiorum mulierumque 
tuentur; ita tamen, ut jus patrum in filios, virorum 
in uxores ordinatura sit (Deuter., 21, 18). 

Item contra hos habes leges, qui vim et injurias 
in ferunt (Exod., 21). 

Contra illos denique, qui abortum sollicitant 
(Exod., 21). Et sic de aliis plurimis. 

Ergo Moysis leges peroptime tuentur personas omni 
sub respectu. 

25. Tuentur et proprietates. 

Statuunt porro unicuique suum esse custodiendum, 
cuicumque rerum suarum possessionem dominiumque 
defendendum. 

Hinc prohibitum erat furtum terminorumque re- 
motiones (Deuter., 19, 14 ; Exod., 22, i et 2). 

Hinc imposita erat rerum deperditarum restitutio 
(Exod., 22, 9). 

Hinc puniebatur abigeatus (Exod., 22, 1). 

Et ita loqueris de aliis innumeris. 

Ergo Moysis lege vere res proprietatesque defende- 
bant. 

20. Sed dices, omnia haec in contradictionem esse 
cum anno Jubilaei. In eo enim praedia majorum, 
divendita aut alianata, ad antiquos haeredes post 
quinquaginta annos, sine compensatione redire debe- 
bant : quod quidem est injustum. 

Nihilominus, si lex hujusmodi interius considere- 
tur, summe sapiens renuntianda est. 

Duo sane erant motiva, quibus Moyses ad hoc edi- 
cendum venit: 1° ut aequabile semper esset in pro- 
prietate aequilibrium aequabilesque divitiae; 2° ut ex 
hoc exsurgeret continuata populi pax et tranquillitas. 

Quae duo optima videntur et populo Hebraico ada- 
mussim explicata. 

Neque demum tale praeceptum injustum evincitur ; 
secus enim iniquum dici nunc oporteret contractus 
emphyteusis. Annus quidem Jubilaei instar emphyteu- 
sis erat; et qui acquirebat sciens onere restitutionis 
post quinquaginta annos acquiri, tantum nummis 
solvebat, quantum par erat fructibus. Ergo lex Mo- 
saica tuebatur proprietates. 

Atqui lex, quae tuetur personas suis iu relationibus 
et proprietates, servat rectum ordinem inter subditos 
et subditos : ergo. 

27. Ad tertiam. 

Lex Moysis servat rectum ordinem propinquorum 
ad propinquos, dominorum ad servos. 

Et re quidem vera Moyses instituit juris ordine 
leges, quae matrimonium sive interius, sive exterius 
afficiunt; aufert parentibus filiorum jus vitae et necis, 
edicit atque determinat praeterea debita patris in filios 
et filiorum erga patres (Deuter., 4,9; 6, 7; 11, 19 ; 22, 
v. 46). 

Patris quidem erat edocere filios illosque regere 
ac tantum vendere, cum verteret in ingentem ino- 
piam ; filiorum denique patrum haereditates excipere 
easque ex ordine inter eos dividere. 

28. Quoad denique dominos et servos, Moyses ex 
radicibus servitutem non avulsit : hoc utique accidit, 
ut uno ictu orbis terrarum antiqua consuetudo abro- 
gari non posset, sed non dubitavit leges pro servis 
inducere mitiores; dominis porro abstulit jus vitae el 
necis (Exod., 21, 22; 16, 27), servis diem Sabbati 
indulsit, dominis minitatus est servorum dimissionem, 
quoties injuriis eos afficerent. * Si percusserit quis- 
piam oculum servi sui aut ancili® et luscos eos fece- 
rit, dimittat eos liberos pro oculo quem eruit » 
(Exod., 21, 26 et 27). Ergo lex Mosaica servat rectum 
ordinem inter propinquos et propinquos, inter domi- 
nos et servos. 

29. Ad quartam et ultimam. 

Moyses servat rectum ordinem inter eos qui sunt de 
civitate et extraneos. 

Heapse beneficia in pauperes et auxilium commen- 
dat (Levit., 23, 33). Edicit honorari eorum viduas 
eisque subveniri (Exod., 22, 21 ; 22, 24). 

Quod si depulsi essent ab aliis regionibus, inter 
populum Hebraicum excipere tenerentur (Judith, 14, 
v. 1). • 

Jubet coli senes, quicumque ipsi sint. 

30. Juste dirigit milites Hebraicos in bellis, illis- 
que indicit moderationem misericordiamque erga 
belli captivos (Deuter., 20, 10). Ergo Mosaica prae- 
cepta servant rectum ordinem inter cives et extra- 
neos. 

31. Atqui jura civilia, quae servant rectum ordinem 
1° Principum ad subditos, 2° subditorum ad invicem, 
3° propinquorum ad propinquos, dominorumque ad 
servos, 4° civium ad extraneos, sunt justissima et ad 
Rei publicae utilitatem felicilalemque sapientissime 
directa. 

Ergo civilia Hebraeis jura a Moyse data sunt justis- 
sima et ad Reipublicae utilitatem felicitatemque sa- 
pientissime directa. Quod erat demonstrandum. 

32. Et sic satisfecimus etiam huic dissertationi ; 
locuti sumus profecto de juribus Hebraeis datis sive 
moralibus, sive caeremonialibus, sive denique civili- 
bus : quae omnia pertractare proposuimus. 

Insimulque concludimus theses, quas ex S. Scrip- 
tura selegimus, proindeque gradum ad Historiam 
Ecclesiasticam illico faciamus. 

EX HISTORIA ECCLESIASTICA. 


1 

QUE DE CATHOLICAE KEUGIOMS MARTYRIBUS CERTO EX 
HISTORIA CONSTANT MANIFESTISSIME EVINCUNT NON 
POSSE OMNINO PSEUDO-MARTYRES, QUOS INCREDULI JAC- 
TANT, CUM ILLIS COMPARARI. ~ 


THESIS 25\ 


1. Inter fontes ex quibus unusquisque verae doc- 
trinae Theologus sua haurire debet argumenta ad ex- 
planandas confirmandasque veritates, non ultimus 
neque inutilis ille est, qui ex historia originem ducit. 
Historia enim est magistra veritatis, ac generatim 
accepta, est narratio factorum evenientium in ordine 
ad res temporales ; proindeque ea tantum ad illam 
pertinent, quae vel sunt gravioris momenti, vel pro- 
mittunt morale interesse. 

Sed hujusmodi facta non aliud praecipuum in se 
continent, vel respiciunt objectum, nisi hominem, 
qui considerari potest relate ad Deum insimulque ad 
bonum naturale, spirituale et aeternum, vel relate ad 
societatem sive ecclesiasticam, sive civilem insimul- 
que ad bonum temporale ; vel denique in se relate 
insimul ad bonum aeternum et temporale. Atqui his- 
toria omnibus iis in statibus hominem prosequitur : 
unde totidem historiae gradus et status. 

Hinc historia naturalis et civilis, hinc historia sa- 
cra et ecclesiastica. 

Nos hic tantum de ecclesiastica verbum habebimus, 
qum objective considerata est evolutio successiva 
regni Dei Optimi Maximi in tempore et progressus 
continuus in via scientiae et vitae reparatae humanita- 
tis, quae conjungitur Deo propter Jesum Christum in 
Spiritu Sancto. 

Technice autem est hujus evolutionis realis vivens- 
que manifestatio propter sermonem. 

Qui tamen progressus continuus, quaeque realis 
hujus progressus manifestatio in Ecclesia esse potest 
vel universalis, vel particularis. 

Hinc Historia Ecclesiastica est aut universalis, aut 
particularis. 

2. Quibus positis, statim monere lectores juverit, 
nos hic non posse loqui de Histofia Ecclesiastica par- 
ticulari ; et hoc planum est. 

Sed disserentes de Historia Ecclesiae universali, 
quid in medium proferre possumus ? Nil aliud secun- 
dum nostrum propositum, nisi duo tantum themata, 
quae nihilominus sunt id Ecclesia, hodie praesertim, 
maxime necessaria et clare tractanda. 

3. In primo igitur dicemus de Martyribus Catholi- 
cis, relatione habita ad pseudo-martyres, quos jactant 
liuc illuc increduli ; in 2° de Concilii Tridentini iEcu- 
menicitale deque libertate, quam Patres in eo latis- 
sime experti sunt. Id vero duabus respectivis disser- 
tationibus. 

Sit igitur prima quaestio de Martyribus, et sic«cons- 
tituitur 

PROPOSITIO : 

QU.E DE CATHOLIC/E RELIGIONIS MARTYRIBUS EX HISTO- 
RIA CERTO CONSTANT MANIFESTISSIME EVINCUNT NON 

POSSE OMNINO PSEUDO-MARTYRES, QUOS INCREDULI JAC- 
TANT, CUM ILLIS COMPARARI. 

4. Quam propositionem luculenter probatam con- 
cludemus, cum sequentibus quaestionibus veram, 
quamvis compendiosam, resolutionem dederimus : 

1° Quid veniat sub nomine Martyrii ? 

2° Utrum martyrium fundamentum teneat in Scrip- 
turis? 

3° Quaenam sint causae, quae faciunt verum marty- 
rem, tum relate ad personam tyranni, tum relate ad 
personam patientis? 

4° Quinam in themate erraverint, et cujus generis 
sint errores? 

5. Quibus omnibus clare constitutis, comparatio- 
nem faciemus inter martyres Ecclesiae Catholicae et 
pseudo-martyres ab initio Ecclesiae usque ad nos. 

6. Ad primam. 

Quid veniat sub nomine Martyrii? 

Martyrium, nempe testimonium, est mortis perpes- 

sio, sive tolerantia propter fulera Christi, vel alium 
virtutis actum in Deum relatum. 

Martyres proinde illi dicuntur, qui martyrium pa- 
tiuntur causa testificandi Evangelicas veritates. 

Sunt vel designati, vel coronati. 

Dicuntur designati, cum sententia tyranni jam lata 
est, attamen nondum executioni mandata. 

Sunt coronati, cum vel inter tormenta e vita dece- 
• dunt, vel in posterum vi recepti cruciatus mortem 
patiuntur. 

Ait in re S. August., iib. 22 de Civit. Dei, cap. 9 : 
* Quia et ipsi martyres, id est hujus fidei testes fue- 
runt, huic fidei testimonium perhibentes pro ista 

fide mortui sunt. » 

7. Ad secundam. 

Utrum martyrium fundamentum teneat in Scriptu- 
ris? 

Et absque ulla haesitatione affirmativam dicimus 
sententiam. Expresse sane promittitur in Sacris Lit- 
teris aeterna salus hoc ipso, quod quis vitam suam 
ponat propter Christum ; quod certe facit, qui mor- 
tem sustinet praecise pro defensione fidei, vel alterius 
virtutis Christianae. 

Ait porro Matth., 10, 32 : « Omnis ergo qui confi- 
tebitur me coram hominibus, confitebor et ego coram 
Patre meo, qui in coelis est. » 

« Qui autem negaverit me negabo et eum » 

(Mare., 8, 38; Luc., 9, 26). Apostolus Paulus, 2 Ti- 
moth., 2, 12 : « Si sustinebimus, et conregnabi- 
mus; si negaverimus, et ille negabit nos. » 

Et B. Petrus ait : « Patitur etiam propter Christum 

15 

non solum qui patitur propter Christi fidem, sed 
etiam qui patitur pro quocumque justitiae opere pro 
amore Christi. » 

Ergo martyrium fundamentum aperte habet in 
verbo Dei revelato. 

8. Ad tertiam. 

Quaenara sint causae, quae faciunt verum martyrem, 
tum relate ad personam tyranni, tum relate ad perso- 
nam patientis? 

Causa martyrii, nobis generatim in primis loquen- 
tibus, est illa per quam verum testimonium fidei ex- 
hibetur, id est verum martyrium. 

Atqui ait S. Augustinus, in Serm. 223, lom. 6, in 
append. : « In hujus glorioso agone duo nobis praeci- 
pua consideranda sunt : saevitia tortoris, ut eam 

detestemur; patientia martyris, ut eam imitemur. » ^ 

Ergo martyrium concipi nequit sine duabus perso- 
nis, tortoris scilicet et martyris, qui causis ducti, pa- 
trant martyrium. 

« Martyrem enim, exclamat S. Augustinus, non fa- 
cit poena, sed causa. » 

9. Quae nimirum duplex est relate ad tyrannum : 

1° Ut reipsa mortem naturalem inferat, aut saltem 

ponat rationem necessariam mortis ; 

2° Ut hoc faciat ex odio fidei, vel in aliquam rem, 
quae ad fidem spectet. 

Sic in re profecto loquitur Benedicius Pereira, in 
Elucid. S. Theolog. Moralis et juris utriusque, lib. 2, 
Elue. 23, sect. i, num. 1464, in fin.; sic et Cardina- 
lis De Laura, Gobat, Suarez, Lessius. 

10. Causae vero quae respiciunt martyrem ad hanc 

unicam S. Aug. regulam reducuntur; ad fidem scili- 
cet credendorum, vel agendorum. 

Ait S. Doclor revera, lib. 2 contra Epistol. Gauden- 
tii, c. 20, ubi redarguit Donatistas, qui sodales et lue- 
resis socios, qui patienter moriebantur martyres et 
beatos praedicabant : « Recte ista diceretur a vobis 
quaerentibus gloria, si haberetis martyrii causam. 
Non enim felices, ait Dominus, qui mala ista patiun- 
tur, sed qui propter Filium hominis patiuntur, qui est 
Christus Jesus. » 

Et in Psal. 34, v. 13 : * Nemo ergo dicat persecu- 
tionem patior. Non ventilet poenam, sed probet cau- 
sam; nam si causa non probatur, numeretur cum 
iniquis. » 

Hinc 1° martyris nomen non meretur, qui moritur 
pro aliqua veritate sibi uni revelata (Hurtedus, in Re- 
solut. de vero Martyrio, resp. 25, § 4, pag. 60). 

Hinc 2° martyr non est, qui diem subit pro opi- 
nione aut sententia nondum ab Ecclesia definita. 

Hinc 3° martyr denique non est, qui vitam amittit 
ex ratione philosophici dumtaxat boni (Victor Viten- 
sis, lib. 5 Perseculion. Vandal.). 

11. Nihilominus, dum pro parvulis sufficit ut in 
odium Christi occisi sint (S. Thomas, 2, 2, qu. 124, 
art. 1); pro adultis vero praeter hoc requiruntur et 
dispositiones ante martyrium ; nimirum si sint cate- 
chumeni, dummodo possint, praecipitur ut bapti- 
zentur; ut spatia quinque mentium omnes spirituali- 
bus exercitiis S. Ignatii sint exculti; ut confessionem 
emittant, communionemque sacramentaliter reci- 
piant. 

12. Laudabiliter martyrium insuper desideratur, 
juxta illud i Timoth.,3, 1 : « Si quis Episcopatum de- 
siderat, bonum opus desiderat. » Quod opus bonum 
interpretatur a S. Gregorio pro martyrii tormentis, 
cum patiens ad illa ferenda traducitur. 

13. Sed hic quaeri solet : Utrum necessaria sit accep- 
tatio ex parte martyris? 

Et jure Theologi negativam dicunt responsionem ; 
ex eo quod si quis vel somno quiescit, vel freneticus 
exstat, et tamen per odium fidei morte morietur, 
martyr evadit. 

14. Quaeritur : Utrum necessaria, vel vetita sit 
oblatio spontanea tyranno? 

Et quamvis antiquitus spontanea oblatio vetita erat, 
nihilominus dantur in Historia Ecclesiastica exempla 
aliquorum, qui etiam nunc veluti martyres coluntur, 
et tamen se ultra obtulerunt tyrannis. 

Ita profecto scribit Tertullianus ad Scapul., cap. 1, 
pag. 129 : « Cum omni saevitia vestro convertamus, 
etiam ultro erumpentes, magisque damnati quam ab- 
soluti gaudemus. » 

15. Sed quid dicendum de fuga? 

Hujusmodi quaestio solet plerumque agitari, et hinc 
inde solent ferri sententiae, ita ut Tertullianus non 
dubitaverit asserere tempore persecutionis vetitam 
esse fugam. Sed nos cum Ecclesia contrariam proba- 
mus doctrinam, et cum Aposlol. Matth., 10, 23, doce- 
mus : « Cum autem vos persequentur in civitate ista, 
fugite in aliam. » 

16. Quibus positis, inutile est animadvertere neces- 
sariam esse in martyre constantiam, patientiam ac 

voluntatem pro fide moriendi usque ad obitum, nec 
non in ipso obitu, juxta illud S. Litterarum : « Non 
qui incoeperit, sed qui perseveraverit usque in finem, 
salvus erit. » 

Et ex hac ratione S. Montanus, qui mortuus est soc- 
culo iii, usque ad mortem aiebat non licere simulacra 
Deorum accedere. » 

Sic habes et in actis SS. Faustini et Januarii, alio- 
rumque plurimorum. 

17. Ad quartam. 

Quinam in themate erraverint, et cujusnam gene- 
ris sint errores? 

Antequam errantes et errores in medium profera- 
mus, animadvertendum est quod haeretici sectatores 
ita inveniuntur in curriculo discussionis, ut sibi im- 
plicent continuam contradictionem ; et quod jam an- 
tea pro virili parte asseruerint, nunc pro viribus ne- 
gant. 

Gnostici revera non modo contempserunt marty- 
rium, sed etiam damnarunt. Sed hos sic peroptime 
refellit Clemens Alex., lib. 4 Stromatum, loquens de 

martyribus Christianis : « Sed propter suam in 

Dominum dilectionem lubentissime ab hac vita libe- 
rarunt. Jam consummationem vocamus martyrium : 
non quod vitm finem homo acceperit, ut caeteri, sed 
quod perfectum opus ostenderit charitatis. » 

Et jure; nam sordes baptismate abluuntur, maculae 
vero martyrio candidantur. 

Hinc Tertullianus, Scorpion., 5, c. 6 : « Martyribus 
etiam, inquit, proprie nihil jam reputari potest, qui- 
bus in lavacro vita ipsa reponitur; sic dilectio operit 

multitudinem delictorum, quae Deum scilicet diligens 
et totis viribus suis, quibus in martyrio decertat ex 
tota anima sua, quam pro Deo ponit, hominem mar- 
tyrem excudit. » 

Ex quo profluit regnum Dei, certa salus, secunda 
regeneratio. 

Et nunc veniant Gnostici, et asserant pro martyri- 
bus esse sine causa mori. 

18. His argumentis aliisque plurimis pressis Gnos- 
ticis, prosequitur aliud sectatorum ignarum vulgus, 
et mutata voce, martyrium recognoscunt; quinimo 
gloriantur de multitudine martyrum suorum, et non 
erubescunt illos cum martyribus catholicis com- 
parare. 

Ita et Marcionitae, ita et Novaliani, ita et Ariani, 
itaet Donalistae, ita et Pr iscillianistae aliique. 

19. Sed de horum martyribus sic eleganter loquitur 
Cardinalis Baronius, in Praafat. ad Martyrolog., c. 10: 
* Habent vespae sicut et apes favos suos : quae et si in 
cellularum constructione illas omnino imitare viden- 
tur, tamen non sicut illae in unam eamdemque domum 
conveniunt ; carent enim alveario, quia nesciunt uni- 
tatem, nec insuper mei, quod illuc inferant, habent; 
ac licet favum summo labore confecerint, cellulas cel- 
lulis intexendo, tamen inanis, aridus ac meile vacuus 
semper esse conspicuus. » 

20. Sed his generalim' praenotatis, nostrum hic erit 
rationes sectatorum (quibus probare conantur veros 
se habere martyres multitudine indefinitos) exponere, 
ponderare ac rejicere. Hinc martyrum catholicorum 
rationes exhibere, indeque comparationem instituere, 

historia duce, inter unos et alteros; denique conclu- 
dere utrum pseudo-martyres, quos increduli jactant, 
cum catholicae Religionis martyribus possint com- 
parari. 

?A. Tria extrema, aiunt increduli, verificari debent 
ad verum martyrium constituendum : i° si pro una 
eademque re ingens hominum multitudo e vita dece- 
dat; 2° si adsint in obitu signa heroicae fortitudinis, 
constantiae ac pietatis ; 3° si inter illos, qui mortem 
generose subeunt, inveniantur ex omni aetate et sexu 
patientes. 

22. Examen in his tribus breviter instituentes, sic 
procedimus. 

Principio itaque dum libenter admittimus fuisse 
nonnullos inter haereticos, qui mortem intrepide su- 
bierint, omnino negamus multitudinem; numerus 
enim eorum, uti ex historia cofistat, facile reducitur 
ad paucos. 

De morte Hieronymi de Praga, intrepide tolerata, 
narratur a Poggio Florentino, in Epist. ad Leonardum 
Aretinum, tom. 2 Hist. Joan. Hus., p. 533. De morte 
Annae de Bourg dicitur a Thuano, in Hist., libr. 23, 
n. H, ad ann. 1559. 

Item de Anabaptistis, item de Priscilliano, item de 
Novaliano aliisque paucis. 

23. Sed comparatione facta inter hos et martyres 
catholicos, habetur ex una parte indefinitus numerus, 
ex altera misera proportio. De hmreticis sane refertur 
ille, vel alter; de catholicis multitudo indefinita de- 
signatur. 

Sic in actis sinceris SS. Alexandri et Epipodii,apud 

Ruinart, ubi mentio lit Sanctorum martyrum Lugdu- 
nensium, dicitur, n. 2, pag. 63 : « Plurimi, distinctis 
passionibus atque nominibus, ad succedentium memo- 
rias pervenerunt : innumeros vero qui, vel indiscreta 
caede concisi sunt, vel vincti in ergastulis, inscriptos 
coelestis vitae liber tantum continet. » 

Prudentius, in hymno de Martyrio S. Hippolyti, 
praesbyteri Romani, sic cecinit de martyribus, qui Ro- 
mae caesi sunt : 

Innumeros cineres Sanctorum Romula in urbe 
Vidimus, o Christi Valeriane sacer. 

Eusebius, Caesariensis Episcopus, in descriptione 
persecutionis Diocletiani, ait Anlymo adjunctam esse 
ingentem martyrum multitudinem. 

Et ne nimius sim, si consideras fideles ab initio 
Ecclesiae usque ad nos, sive in Catacumbis, sive in 
persecutionibus, sive in missionibus, concludes talem 
martyrum multitudinem esse, quae quidem dinume- 
rari non possit. 

Et quanam ratione? 

Quia, ait Justinus, in Dialogo cum Tryphone: 
« Martyres sunt veluti vitis : si quis partes illas am- 
putet, quae fructus ferunt, ita proficit, ut alios floren- 
tes et fructiferos palmites rursus proferat. » 

24. Veniant nunc sectatores, et idem dicant de eo- 
rum martyribus. 

Veniant increduli, et comparatione facta cum ca- 
tholicis, jactent martyrum suorum multitudinem. 

Sed faveant mentem ponere huic animadversioni : 
ipsi, ut multitudinem efficiant, colligunt martyres 
suos ex omnibus sectis. 

Quibus positis, quaero : i° Utrum ex dissitis seclis 
constitui possit una et conjuncta martyrum multitudo? 

Quod si affirmative reponant, quaero *. 2° Utrum ex 
dissitis sectis, plerumque inter se contradictoriis, possit 
dari multitudo martyrum, qui pro una eademque re 
mortui sint? 

Reponant increduli his duobus quaesitis, ac deinde 
jactent primum martyrii signum, ab iis positum. 

25. Quoad secundum martyrii signum, ultro con- 
cedimus quosdam ex haereticis ostendisse fortitudi- 
nem atque constantiam in morte subeunda. 

Sed quaenam fuit fortitudo? quaenam constantia? 
Illa certe cujus haereticus capax est. 

Natalis AleXander revera, Ioquens de morte magis- 
tri Templariorum et de ejus constantia in perferendo 
supplicio, ait : « Exstant enim et vetera et recentia 
exempla haereticorum qui mortem intrepidi as- 

pexerunt : nec miror; aliquando; visa est externa spe- 
cie fortitudo in martyribus diaboli, quam in martyri- 
bus Christi, ut Circumcellionum, Priscilliani, Joannis 
Hus et Hieronymi Pragensis. » 

Negamus tamen haereticos in martyrio habuisse 
pietatem proprie dictam; quia pietas fundamentum 
tenet in vera evangelica charitate, ejusque haeretici 
sunt expertes. 

De catholicis contra, ait S. Aug. : « Includebantur, 
caedebantur, torquebantur, urebantur, laniabantur et 
multiplicabantur. » « Speciatae sunt, inquit Lactan- 
tius, libr. 6, cap. 17, semper spectanturque adhuc 
poenae cultorum Dei, in quibus excruciandis nova et 

inusitata tormenta excogitata sunt tamen cum 

fortitudine et patientia crudelitas vincitur. » 

In re denique fidem faciant ipsi tyranni ipsique 
carnifices, qui semper Christianorum catholicorum 
martyrum fortitudinem admirati sunt, et saepe saepius 
eorum constantia sunt exterrefacti. 

26. Circa demum tertium martyrii signum, si inter 
haereticos unus, vel alter ex omni sexu et aetate vitam 
dedisse in eadem re difficillime invenitur; inter ca- 
tholicos innumera refertur multitudo. 

Sulpicius Severus, libr. 2 Hisl. Ecel., c. 32, n. 4, 
ita scribit : « Diocletiano et Maximiano imperantibus, 
acerbissima persecutio exorta, quae per decem conti- 
nuos annos plebem Dei depopulata est : qua tempes- 
tate omnis fere sacro martyrum cruore orbis infectus 
est. » Et hinc vides martyres cujusque generis, sexus 
et aetatis sanguine suo orbem infecisse. 

Quod et plane etiam perlegere potes in Menaeis 
Graecorum, in Martyrologio Romano et apud Bollan- 
distas. 

Ergo etiam in hoc tertio signo incomparabiles sunt 
pseudo-martyres cum catholicae Religionis marty- 
ribus. 

27. Sed his hactenus consideratis, concedamus pa- 
rumper quod illa tria indicia usque adhuc relata ve- 
rificentur adamussim in haereticorum martyribus; 
dicendine sunt nihilominus ex hoc veri martyres? 

28. Et puto, quinimo praecise assero ac probo veros 
martyres dicendos non esse. 

Nam hujusmodi signa, etiamsi ad verum consti- 
tuendum martyrium prosint, tamen non sufficiunt! 

Ait enim Sanctus Augustinus : « Non poena facit 
martyrem, sed causa. » Et causa in sensu superius ex- 

posita. Non desunt porro latrones et homicidae, qui, licet 
pro suis criminibus damnati , impavide tormenta et mor- 
tem sustinuerint eo modo, quo etiam nostris tempori- 
bus sectatores intrepide tormenta et mortem patiuntur. 

29. Neminem praeterit martyrium esse donum Dei, 
et non dari extra unitatem et charitalem Ecclesiae. 

Christus sane aperte loquitur apud Luc., 11, 23 : 
« Qui non est mecum, contra me est; et qui non col- 
ligit mecum, disperdit. » 

Hinc S. Pacianus, Episc. Barcinonensis, qui Episto- 
las scripsit adversus Novatianos, Epist. 2 ad Sempro- 
nianum, haec habet : t Porro etsi passus est aliquid 
Novatianus etiamsi occisus est, non tamen coro- 

natus. Quidni? Extni Ecclesiae pacem, extra concor- 
diam, extra eam matrem cujus portio debet esse, qui 
martyr est. » 

30. Et merito ita loquitur S. Pacianus ; nam optime 
inquit S. Cyprian., in Epist. 54 ad Cornelium Papam: 
« Idoneus esse non potest ad martyrium, qui ab Ec- 
clesia non armatur ad praelium. » 

31. Et haeretici omnes sunt extra pacem et concor- 
diam; non armantur ab Ecclesia ad praelium. Ergo 
etiamsi per factam hypothesim mortem ipsi subierint 
fortitudine, constantia ac pietate praediti, multitudine 
plures, pro eadem re luctantes cujuslibet generis, 
aetatis et sexus, nihilominus martyres vere dici ne- 
queunt; quia non habent causam martyrii, quia non 
fruunlur dono martyrii. 

32. Ergo quae de catholicae Religionis martyribus 
certo ex historia constant manifestissime evincunt non 
posse omnino pseudo-martyres, quos increduli jactant, 
cum illis comparari. Quod erat demonstrandum. 

CONCILIUM TRIDENT1NUM LEGITIMUM AC VERE GECUMEM* 
CUM FUIT ; NEQUE AUDIENDI SUNT QUI, AD ILLIUS RO- 
BUR INFIRMANDUM , DEBITAM EPISCOPIS LIBERTATEM 
DEFUISSE COMMINISCUNTUR. 


THESIS 26 a . 


1. Gradum facientes ad socundam propositionem 
(ex historia ecclesiastica desumptam) demonstrandam, 
quo facilius et clarius exponi, explicari confirmarique 
possit, operae pretium erit in primis generalim de 
Conciliis nonnulla praemittere et in paucis sequentes 
absolvere quaestiones. 

2. !° Quid sit Concilium et quotuplex? 

2° In quonam Concilia versantur? 

3° Quam vim habeant Conciliorum decreta ? 

4° Quaenam extrema verificari debeant, ut possint 
inducere obligationem in Ecclesia universali? 

3. Ad primam. 

Concilium, grtece Synodus, est catholicorum Antis- 
titum Conventus, a legitimo superiore convocatorum, 
ad Religionis negotia pertractanda atque definienda. 

Et ex qua descriptione jam patet nos hic agere de 
rebus sacris. 

Concilium est quadruplex : 

1° Dicecesanum, quando ab Episcopo in propria 
dioecesi celebratur, convocatis suae jurisdictionis viris, 
quibus ipse praeest. 

2° Provinciale, cum a Metropolita, vel Episcopo 
antiquissimo celebratur, convocatis nimirum Episco- 
pis unius provinciae, quibus Metropolita, vel Episco- 
pus antiquissimus praeest. 

3° Nationale, ad quod convocantur Archiepiscopi et 
Episcopi unius regni, vel Patriarchatus, praeside ejus- 
dem nationis Primate, vel Patriarcha (Benedict. XIV, 
de Synod Dioeces., libr. 1, cap. 1, § 2). 

4° Denique Generale, id est QEcumenicum, ad quod 
convocantur universi orbis catholici Episcopi ad de- 
liberandum, eodem Pontifice praesidente, de univer- 
salis Ecclesiae negotiis. 

Nos hic tantum aliquid exponemus de Conciliis 
OEcumenicis, proindeque alias in re propositas quaes- 
tiones hoc in sensu resolvemus. 

4. Ad secundam. 

Conciliorum Generalium tria sunt : dogma catho- 
licum definire, mores exponere atque regere, eccle- 
siasticam disciplinam constituere. 

5. Ad tertiam. 

Concilii Generalis decreta fidei et morum, a Summo 
Pontifice approbata, divinam obtinent auctoritatem, 
et sunt irreformabilia. 

Quae vero respiciunt disciplinam sanctam quoque 
tenent auctoritatem ; nihilominus, uti ratio temporum 
postulat, a suprema Pontificis auctoritate, vel a Con- 
cilio OEcumenico, cum Pontifice, possunt immutari. 

Unde S. August. hic dicit : * Concilia plenaria 
priora posterioribus immutari. » 

6. Ad quartam. 

Extrema demum, quae verificari debent, ut Conci- 
liorum Generalium decreta obligationem inducant in 
Ecclesia universali, tria sunt : 

1° Ut Concilium Generale indictum sit consensu et 
auctoritate R. Pontificis (can. ‘i et seqq., dist. 17, 
PP. Concilii Constantinop. I, in Epist. Synod. ad Da- 
masum), qui per seipsum, vel per Legatos suos Con- 
cilio praeesse debet. 

2° Ut omnes convocati sint Episcopi ex orbe catho- 
lico: tamen nihil refert, ut omnes non intersint 
(Melch. Canus, de Loc. Theolog., libr. 5, cap. 3). 

3° Denique ut acta Concilii sint a Summo Pontifice 
confirmata. 

Quae tria semper sunt adamussim verificata omnibus 
in Conciliis QEcumenicis usque adhuc celebratis, uti 
ex historia ecclesiastica constat. 

7. Quibus breviter expositis, venimus pressius ad 
nostram thesim. 

Et 1° quaerimus : 

Utrum Concilium Tridentinum legitimum ac vere 
OEcumenicum fuerit? 

8. Sine formidine errandi affirmativam damus res- 
ponsionem, quam in primis generatim probare ex 
historia conamur, deinde speciatim absolvemus. 

9. Hydra protestantica non in septem capitibus, sed 
in septies centenis millibus totum peragrabatur orbem 
-lotamque veneno inficiebat terram ; hinc a multis 
annis necessitas Concilia requirebat, ut aliquo in 
modo Ecclesiae plagae auferri possent. 

Sed Pontifices perplexitate haerebant, commemo- 
rantes iniquas Basileae insinuationes. Insuper accede- 
bant extrinseca obstacula; bellum scilicet inter Caro- 
lum V et Franciscum I, cum feliciter regnaret Cle- 
mens VII. 

10. Paulus III (ann. 1534-1549) consilium inivit 
convocandi Synodum Generalem, eamque revera cum 
Bulla Initio Pontificatus Nostri, edita 22 maii 1542, 
Mantuam cougregavit. Hinc Vicentiam translata fuit. 
A Legatis Pontificiis ad civitatem Tridenlinam deni- 
que deducta : ubi habitis octo sessionibus, propter 
pestem Patres Bononiam petiere, ibique duas tenuere 
sessiones. 

11. Paulo III vita functo, Julius III, Bulla Cum ad 
tollenda, 1 decembris 1550, Concilium restauravit 
illudque iterum in Tridenlinam urbem convocavit. 
Nil in Synodo actum est, Paulo IV et Marcello II in 
Petri Cathedra sedentibus. Pius IV (ann. 1559-65) 
Concilium rursus collegit Tridenti, sub delegata prae- 
sidentia Cardinalis Gonzagae, quem multi comitati 
sunt Cardinales. Id fecit Bulla Ad Ecclesiae regimen, 
29 novembris 1660. 

Demum hoc permaximum Concilium complemen- 

tum habuit mense decembr. 1563, post 25 sessiones. 

12. Pius idem IV, Bulla Benedictus Deus (6 j an. 
1564) Concilii decreta confirmavit. 

Et postea Sixtus V Congregationem instituit titulo 
Interpretes Concilii Tridentini, quae usque adhuc in 
sua veritate, magnitudine ac per universum orbem • 
dignitate existit. 

13. Quibus positis, animadvertendum est : 

1° Concilii Tridentini repraesentationem non minus 
fuisse totius nominis Christiani, quam priora illa 
Concilia, quae ab omnibus OEcumenica habentur. 

2° Ad illud totius orbis Episcopos fuisse convocatos, 
ex omni loco et natione ingentique numero exis- 
tentes. 

3° Rationem convocationis fuisse universalem. Uni- 
versalis sane fuit assertio Catholicae Fidei, et per 
consequens haeresum damnatio ; generalis fuit morum 
reformatio, generalis denique disciplinae reparatio. 

4° Omnia in eo gesta esse secundum Scripturas, 
secundum Patrum traditiones et secundum ecclesias- 
ticas regulas, quae jam datae et habitae fuere in aliis 
QEcumenicis Conciliis. 

14. His consideratis, veniant adversarii, et in primis 
dicant Concilium OEcumenicum vere non fuisse Tri- 
dentinum; 1° quia illi non interfuere Episcopi Graeci 
et Ecclesiae Orientalis; 2° quia non fuerunt vocati 
Protestantes. 

Frustra ad hoc concinnandum tempus terunt; 
nam ipsi contradictores ne unum quidem in tota 
antiquitate exemplum afferre possunt, quod compro- 
bet in Conciliis QEcumenicis eos esse vocatos, qui ab 

Ecclesiae Catholicae communione sejuncti erant. Mem- 
bra porro qum a toto .corpore sunt separata non ad 
hoc revocari possunt. Et id de Episcopis Orientalibus. 

Proteslantes vero, antequam hanc in medium pro- 
ferant calumniam, saltem perlegant in sess. 13 et 15 
non modo convocationem, sed etiam salvum conduc- 
tum, illis datum : 

« Sacrosancta cecumenica et Generalis Tridentina 
t Synodus, in Spiritu S. legitime congregata, praesi- 
« dentibus in ea eisdem S. Sedis Apostolicae Legato 
« et Nuntiis, omnibus et singulis, sive ecclesiasticis, 
« sive saecularibus personis universae Germaniae, cu- 
« juscumque gradus, status, conditionis et qualitatis 
« sint, quae ad QEcumenicum hoc et Generale Conci - 
« lium accedere voluerint, ut de his rebus quae in ipsa 
« Synodo tractari debent omni libertate conferre, pro- 

* ponere et tractare, ac ad ipsum QEcumenicum Conci- 
« lium libere et tuto venire, et in eo manere et com- 

* morari ac articulos, quot illis videbitur, tam scripto 
« quam verbo offerre, proponere, et cum Patribus, 
« sive iis, qui ab ipsa S. Synodo delecti fuerint, con- 
« ferre; et absque ullis conviciis et contumeliis dis- 
« putare, nec non, quando illis placuerit, recedere 

* possint et valeant, publicam fidem et plenam se- 

« curitatem, quam salvum conductum appellant 

« concedit. » 

Quibus perlectis, expectamus ab ipsis responsionem : 
Utrum ad Concilium Tridentinum fuerint, nec ne, 
convocati ? 

15. Et quamvis se Concilio sistere recusaverint, 
quanta (equitate, diligentia ac doctrina eorum causam 

16 

fuisse judicatam, faveant haurire a Didaco Payva, Lu- 
sitano (in libr. i Defens. Trident. fidei), qui unus 
fuit ex coetu Patrum Tridentinorum. 

16. Objiciunt in eo numerum Episcoporum fuisse 
' exiguum, praesertim sub Paulo III ; qui insuper nume- 
rus ex Italis constabat, R. Pontifici addictis. Negantes 
nos in primis exiguum fuisse numerum Episcoporum, 
asserentesque quod data universali convocatione, nihil 
referat, si omnes physice non intersint Concilio Pa- 
tres, dicimus perperam objici majorem Italorum nu- 
merum ; siquidem non a majori numero fidei defini- 
tiones praecesserint, sed ab unanimi fere suffragiorum 
consensu. Et ita res acta fuit, ut nihil melius deside- 
rari in themate possit. 

17. Ergo male se gerunt Carolus Molinaeus et Gen- 
tiletus, qui aiunt Synodum Tridentinam esse indictam 
praeter morem antiquum, a solo scilicet R. Pontifice, 
qui eodem tempore contra jura tum divina, tum hu- 
mana fuit judex et accusator; olim porro esse Conci- 
lia jussu Imperatorum indicta. 

Nam si Carolus Molinaeus et Genliletus aliquam in 
re ostendere bonam fidem voluissent, certe debuissent 
absque ullo dubio confiteri Synodi Generalis convo- 
cationem ad solum R. Pontificem, veluli ad Ecclesiae 
visibile caput spectare; et si ab Imperatoribus aliquo- 
ties videantur fuisse convocata Concilia, hoc factum 
esse ipsius S. Pontificis auctoritate. 

Sin vero aliquis ex Imperatoribus hoc jus, vel ali- 
.quod aliud ecclesiasticum sibi assumpsit, id certe in- 
juria fecit deditque locum illis redargutionibus, quas 
saepe in historia ecclesiastica perlegimus. 

Ita Osius Cordubensis ad Imperatorem Valentinia- 
num; ila et voluit Gelasius Papa; ita et ipse Basilius 
Magnus ; ita et Justinianus (Nov. 6). 

18. Hanc praerogativam cognovit in R. Pontifice 
Concilium Romanum, 'ex Episcopis Italiae et Gallia' 
sub Damaso R. Pontifice celebratum. R. Pontifices 
auctoritate propria Concilia GEcumenica Ephesinum, 
Chalcedonense, Constantinopolitanum, etc., convoca- 
runt praefecerunlque ; aliisque pariter in Synodis to- 
tius nominis Christiani convocatis, nemine recla- 
mante, exercuerunt Pontifices auctoritatem expositam. 

19. Sed ex eo, quid concludunt adversarii, nisi 
illud essentiale requisitum, quod constituit ad Sy- 
nodum oecumenicam stabiliendam necessariam esse 
R. Pontificis convocationem? 

Hinc quaero ab ipsis : Utrum haec conclusio sit con- 
tra nostram thesim, vel potius contra propriam ipso- 
rum doctrinam? Considerent rem et reponant. 

20. R. vero Pontificem esse in Conciliis judicem et 
partem omnino negamus; nam inibi noiT agitur de 
causa R. Pontificis, sed de causa Religionis et Fidei, 
quarum ratione sui primatus est conservator et custos. 

21. Ergo ex hactenus disputatis, luculenter dedu- 
ces : Concilium Tridenlinum 1° fuisse R. Pontificis 
auctoritate indictum;’ 2° omnes Orbis Catholici Epis- 
copos ad illud fuisse convocatos; 3° acta Concilii fuisse 
a R. Pontifice confirmata. 

Atqui haec tria constituunt essentialia, ut Concilium 
dici possit legitimum ac vere oecumenicum : ergo 
Concilium Tridenlinum fuit legitimum vereque oecu- 
menicum. 

22. Sed his pressis conclusionibus, neque devictas 
manus cedunt adversarii, et pro virili parte student 
veram in Ecclesia universa labefactare auctoritatem. 

Id porro faciunt tribus argumentis : 

Asserunt: 1° in eo defuisse libertatem 'suffragio- 
rum ; 2° in rebus definiendis non recte fuisse perpensa 
judicia ; 3° non esse in Orbe Catholico ejus decreta 
recepta. 

23. Sed nos, more solito, triplicem contra illos sta- 
luimus propositionem. 

Et illico sit 

PROPOSITIO : 

NON SUNT AUDIENDI, QUI AD ROBUR CONCILII TRIDENTINI 

INFIRMANDUM, DF.BITAM EPISCOPIS UBERTATEM DEFUISSE 

COMMINISCUNTUR. 

24. Aiunt revera contradictores, inter quos non 
ultimi Suavis Polanus, ipsemet Molinaeus atque Gen- 
tiletus, Synodum Tridentinam non fuisse liberam, et 
probant suam futilem assertionem. 

Asserentes : i° legatos Pontificis rerum proponen- 
darum arbitrium ad se solos traxisse, semper sane 
legi : Proponentibus legatis 

2° Illos proposuisse quod R. -Pontifici placeret ; et 
sic se gessisse, quanquara a Patribus, praesertim His- 
panis, res reclamata fuisset. 

Sed falso id asserunt miseri contradictores; et dum 
ex una parte calumniant, ex altera constituunt verita- 
tem, quae militat contra seipsos. 

Propugnant reapse legatos R. Pontificis prmfuisse 

Concilio ; et luec est necessaria confessio ad nostram 
confirmandam thesim. 

* 

Calumniant ex altero latere, dum volunt ademptam 
Patrum libertatem, quod est omnino contra historiae 
judicium. 

In omnibus profecto sessionibus liberrime suam 
sententiam dixerunt de his etiam rebus, quat legatos 
et Summum ipsum Pontificem spectabant. 

Audiatur in re Didacus Payva, qui sedens clarissi- 
mus inter Patres, summa doctrina insimul cum his 
disputavit quaestiones, summaque integritate atque 
conscientia gesta Concilii apertissime refert. 

Ait de libertate Pater : t Testari certe ipse pos- 
« sum, nihil fuisse a Patribus magis exoptatum, a 
« legatisve vigilantius procuratum, quam ut nihil in 
• eo non libere, non pacate atque legitime fieri cer- 
« tissimis argumentis constaret. » 

2o. Neque fucum facit illa phrasis : Proponentibus 
legatis ; nam si semper legali Pontificis proponebant, 
quid inde? Sequitur solum illos usos fuisse ea aucto- 
ritate, quae penes lanium R. Pontificem ejusque lega- 
tos residet; quam idem Pontifex ejusque legati adhi- 
buere in Synodo Ephesina , in Chalcedonensi , in 
Constantinopolitana 3 a et 4 a , in Nicena 2 a , aliisque in 
innumeris Conciliis, recte habitis ab initio Ecclesiae 
nsque ad nos. 

Et illa auctoritate non modo in praedictis Conciliis, 
sed etiam in Concilio Tridentino merito usa fuit. 
Certum est enim ex tota S. Synodus historia fuisse ad 
hoc solum usurpatam, ad evitandam scilicet confusio- 
nem, quae certe maxima fuisset, si cuilibet ex Patribus 

proponere licitum esset. Neque ex hoc dici potest 
adempta libertas; contrarium enim deducitur ex plu- 
ribus exemplis, huc illuc in historia Concilii relatis; 
ita ut ipsa S. Synodus, sess. 24, cap. ult., apertissime 
declaravit : * Mentis suae non fuisse, ut ex praedictis 
verbis (Proponentibus legatis) solita ratio tractandi 
negotia in generalibus Conciliis ulla ex parte immu- 
taretur. 

26. Quae libertas facile evincitur ex Epist. Cardi- 
nalis Farnesii ad legatos sub Paulo 111 data 25, maii 
1546. Refert ille, cum legati Summo Pontifici indicas- 
sent quid statuendum esset, sess. 5, de Praelectionibus 
Concionibusque; idque Romanae trutinae fuisset com- 
missum, et varii varia eadem, uti solet animadvertis- 
sent, ea omnia Pontificem cum legatis communicasse, 
hac addita declaratione, id agi non ut temperaret, sed 
admoneret, et quod complurium judicio perspecto, 
possent quid optimum esset statuere. 

27. Idem concludit Epistola Cardinalis Borromaei, 
Pii IV nepotis, mandato ejusdem Pontificis ad Con- 
cilii legatos directa. 

Fungebatur itaque suo officio S. Pontifex mittendo 
ad S. Synodum quae tractari opus esse judicabat; 
plenam autem Patribus relinquebat in iis definien- 
dis libertatem. 

His usque adhuc disputatis, veniant nunc contra- 
dictores et querimonias emittant, ut probent Patribus 
Concilii Tridentini esse libertatem ademptam. 

28. Nunc ad secundam. 

2 a PROPOSITIO : 

UTRUM IN DEFINIENDIS REBUS FUERIT RECTUM 
PERPENSUMQUE JUDICIUM ? 

Juxta morem, adversarii eliam ex parte hujusmodi 
Concilio auferre fidem conantur, denegantes illi dili- 
gentiam in rebus pertractandis. Aiunt sane non esse 
protestantica fundamenta plane examinata, dogmata 
non satis discussa, decreta denique contra plurium 
Patrum sententiam in medium prolata. 

Nihilominus, etiam hic nimis calumniis indulgent 
adversarii, insimulque optant nos fidem istorum gra- 
tuitis assertionibus facere ; ipsi vero testimonia in 
themate oculata vel legere non curant, vel perlecta 
rejicere conantur. 

Sic sane Didacus Payva , pluries memoratus in 
libr. i Defens. Trident. Synodus, Hemnitium in re 
compellat : * An dubitas te ac tuos Tridentinum tuto 
adire, confidenter alloqui et libere in eo versari po- 
tuisse? » 

Ergo quomodo protestantica fundamenta dici pos- 
sunt minus examinata, si ipsi Protestantes poterant 
confidenter ad ea relata alloqui et libere in Concilio 
versari? Dogmata autem fuisse diligenter discussa, 
ex ipsis verbis adversariorum concludimus. Dicunt 
«ane Patres in iis definiendis dissentientes fuisse : ast 
quomodo dissensio oriri potest, nisi detur in re dis- 
cussio ? 

Et sic resolves etiam tertiam difficultatem; nam in 
quaestione quidnam evinceretur in illis Pauli verbis : 

« Hoc facite in meam commemorationem? » Cum ex 
230 Patribus 215, vel 210, sentirent fuisse in illis 
sacerdotes initiatos; et cum reliqua minor pars se 
dubitare diceret, S. Synodus, ut rem ulterius ac per- 
pensius examinaret, ad aliam sessionem definitionem 
remisit, in qua fere omnes convenerunt in unum. Et 
sic dices de aliis adversariorum somniis. 

29. Instant contradictores et dicunt, in sess. 23, 
c. 12, statuisse Synodum Tridentinam, 25 aetatis anno 
licere sacerdotem esse, contra quod jam statutum erat 
a Concilio Aurelianensi, ad triginta scilicet annos. 

Quid mirum? Agitur hic de re disciplinari; et in 
re disciplinari positis novis temporum circumstantiis, 
Concilium legitime congregatum potest leges immu- 
tare, uti in casu jam fecit Concilium Viennense, et in 
hac sessione Concilium Tridentinum. 

30. Sed dices, etiam in re morali eodem modo se 
gerit Tridentina Synodus; nam in sess. 24, cap. 1, 
approbat nuptias sine consensu parentum, quod est 
contra antiquam doctrinam. 

Sed in falso supposito ludunt adversarii : inibi porro 
Concilium illicitas dicit, et justissimis ex causis semper 
detestatas voluit ac prohibuisse constat. 

Constituit, ex altera parte, hujusmodi nuptias ratas 
esse etiam sine parentum consensu ; quod est verum 
indubitatumque : Matrimonium revera firmum utique 
renunciari debet ex solo contrahentium consensu. 

Et ne longior sim, finem faciam aliis in quaestione 
adversariorum deliramentis, et statim ab ipsis quaero : 
Utrum ex praedictis judicia Patrum in Concilio Tri- 
dentino fuerint recte perpensa? 

31. Nunc ad tertiam propositionem. 

PROPOSITIO 3 a : 

UTRUM IN ORBE CATHOLICO SINT SYNODUS TRIDENTINI 
RECEPTA DECRETA ? 

Veniunt contradictores et dicunt non fuisse Conci- 
lium Tridentinum ubique receptum, praecipue in 
Gallia, ubi Reges et Senatus semper restiterunt, Clero 
pro ejus receptione sa>pius instante. 

Et illico iis oppositionibus satisfaciam, dicens prae- 
cise Concilii Tridentini decreta, quae ad fidem et 
mores pertinent, fuisse toto in Orbe Catholico recepta : 
ubique enim tenentur, creduntur et defenduntur; 
ubique sane est recepta fidei professio, a Pio IV edita, 
et in ea continetur summatim tota Concilii Tridentini 
doctrina. « Cajtera, inquit professio, item omnia a 
sacris canonibus et OEcumenicis Conciliis, ac praecipua 
aS. Trid. Synodo tradita, definita et declarata indu- 
bitanter recipio atque profiteor. » 

32. Proinde ab adversariis gratuite tantum asseritur 
non esse Concilium Tridentinum ubique receptum, 
si habeas ex historia factum, quod contrarium de- 
monstret. 

Nemo sane contendere potest, in primariis Regno- 
rum Catholicorum Ecclesiis habitis Conciliis Provin- 
cialibus, illud receptum non esse. 

Dicam ne unum, vel alterum. 

33. In Austria reapse Synodo Augustana, ab 
Othone, Card. Truxesio, celebrata ann. 1657, et Sa- 
lisburgensi, 1569. 

In Mediolanensi Synodo Provinciali, praeside Carolo 
Borromaeo Archiepiscopo, ann. 1565. 

In Ecclesia Mexicana, ann. 1583. 

In Tolosana, ann. 1590. 

Quid de ipsa Gallia ? Cleri Gallicani preces, Regibus 
Christianissimis oblatae pro Concilii Tridentini pro- 
mulgatione, « salvis Ecclesiae Gallicanae libertatibus, » 
receptae fuerunt, salvis iis libertatibus insimulque 
regni juribus. 

34. Hinc optime repones secundae difficultati, supe- 
rius propositae. In Gallia sane, uti advertit Bossuetius, 
nequidem deliberatum fuit, nec tamen deliberari po- 
terat utrum recipiendum esset Concilium Tridentinum 
relate ad decreta, quae ad fidem et mores spectabant. 

Hinc si aliqua adfuit disceptatio, relate ad discipli- 
nam versatam fuisse in propatulo est. Nihilominus, 
inauditum in historia ecclesiastica non est, ut quaedam 
disciplinae capita, etiam in Conciliis statuta, non reci- 
piantur. S. Gregorius Papa, Epist. 31, libr. 6 : t Ro- 
mana, inquit, Ecclesia eosdem canones, vel gesta 
Synodi illius (Constantinopolitanae I) hactenus non 
habuit, nec accepit; in hoc accepit, quod est per eam 
contra Macedonium definitum. » 

Ergo decreta Concilii Trid. in toto Orbe Catholico 
recepta sunt. 

35. Hinc ex omnibus capitibus hactenus in praesenti 
disceptatione consideratis et disputatis, hae descen- 
dunt consequentiae : 

Ergo 1° Concilium Tridentinum indictum fuit auc- 
toritate et consensu Romani Pontificis. 

Ergo 2° convocati fuerunt in eo a loto Orbe Catho- 
lico omnes Episcopi. 

Ergo 3° hujus acta atque decreta fuerunt confirmata 
a R. Pontifice, Papa Pio IV. 

Ergo 4° in rebus pertractandis defmiendisque in eo, 
servata fuit in Patribus maxima ac plena suffragiorum 
libertas. 

Ergo 5° judicia in decretis conficiendis fuerunt 
recta ac peroptime perpensa. 

Ergo 6° denique ejus decreta fuerunt ubique re- 
cepta. 

36. Atqui haec omnia constituunt vera ac indubitata 
criteria ad stabiliendum legitimum vereque oecume- 
nicum Concilium; ita ut infallibile in suis decretis, 
mereatur fidem in Ecclesia universali. 

Ergo Concilium Tridentinum legitimum ac vere 
cecumenicum fuit; neque audiendi sunt, qui, ad 
illius robur infirmandum, debitam Episcopis liberta- 
tem defuisse comminiscuntur. Quod jam ostendere 
proposuimus, et nunc probatum existimamus.- 

Et satis de Historia Ecclesiastica. 

EX JURE CANONICO. 


I 

DE ACCUSATIONIBUS, INQUISITIONIBUS ET ' 
DE.NUNCIATIONIBUS. 


THESIS 27\ 


1. Vocabulum Jus sive a justitia, sive a jubendo, 
idem est ac id quod rectum est, id quod justum est. 
Sed rectitudo et justitia relationem dicunt ad legem ; 
et lex non intelligitur, nisi cum obligatione : obliga- 
tio autem constituit in uno debitum, in altero faculta- 
tem parit;.proindeque si conjungas justum cum jussu 
in rectitudine pergens, habes jus. 

Cujus distinctiones tot sunt, quot sunt status dis- 
tincti hominis relate ad suum principium agentis, et 
ad objectum veluti ad terminum suae actionis. 

Atqui haec relatio esse potest : 
i° Hominis ad Deum, 

2° Hominis ad Principem, 

3° Hominis ad Familiam, 

4° Hominis ad Civitatem, 
o» Hominis ad Nationem. 

Hinc jus religiosum, hinc jus politicum, hinc jus 
familiare, hinc jus civile, hinc jus nationale. 

2. Nos hic tantum de jure religioso verbum habe- 
bimus, et solummodo de illo quatenus est ecclesiasti- 
carum Constitutionum complexus. 

Quod i° Jus canonicum generatim appellatur a ca- 
none seu regula, sive norma ad aliquid recte certo- 
que ordine peragendum (can. i, dist. 3; can. 2 cod. 
Do. in not. ad Lancell., lib. 1, tit. 1, prin.). 

Quod 2° nuncupatur Jus ecclesiasticum, quia ab 
Ecclesiae Rectoribus est constitutum, et quia in rebus 
ecclesiasticis versatur. 

Quod 3° dicitur Jus pontificium, quia potissimum a 
Summo Pontifice originem et vim habet. 

Quod 4° denique renunciatur quoque Jus sacrum 
vel divinum, quia per sacros Pastores conditum est, 
opitulante Sancto Spiritu (cap. 3 de Constitut.). 

3. His denominationibus simpliciter recitatis, sic 
jus canonicum describi potest : Complexus canonum, 
seu positivarum legum, a legitimis Ecclesiae Pastori- 
bus, ac praesertim a Petri successore, ^Romano Ponti- 
fice, sive ad explanandum dogma, sive ad mores in- 
formandos, sive ad sacram disciplinam moderandam 
constitutarum vel adprobatarum pro spirituali Chris- 
lifidelium salute ipsiasque Ecclesiae regimine. 

4. Nihilominus, quum nos tantum de legibus dis- 
ciplinaribus sermonem agere debeamus, praetermit- 
tentes dogmata et mores, jus canonicum ad rem nos- 
tram definimus : Complexum Constitutionum, a legi- 
timis Ecclesiae Pastoribus, praesertim a Romanis Pon- 
tificibus editarum, quibus disciplina sacra regitur pro 
spirituali Christianorum salute et ipsius Ecclesiae re- 
gimine. 

5. Jus canonicum scriptum dicitur, quatenus pro- 
mulgatum est; et non scriptum., quatenus inolevit 
absque solemni promulgatione. 

Utrumque est vel publicum, vel privatum. 

Et privatum versatur tribus in objectis : in perso- 
nis, in rebus et in judiciis. 

6. Aliquid dicentes per accidens de rebus et de ju- 
diciis, nostra disquisitio est circa personas; easque 
solummodo consideramus in actionibus, si infeliciter 
in crimen ruant, deinde in poenis, quibus ad crimina 
coercenda sint subjiciendae. 

Hinc - 4° loquimur de accusationibus, inquisitioni- 
bus et denunciationibus, deinde de modis, quibus 
Ecclesia utitur in reis criminum coercendis; id est, 
2° disseremus de censuris et de irregularitate. 

Id tantum duabus absolvemus disceptationibus. 

7. Sit igitur 

De accusationibus, inquisitionibus et denunciatio- 
nibus. 

Quam ut facilius et clarius in paucis ostendere pos- 
simus, sequentia sunt problemata ex ordine resol- 
venda : 

1° Quid sit delictum, et quotuplex? 

2° Quid sit accusatio? 

3° Quid inquisitio sit, et quotuplex? 

4° Quid sit denunciatio, et quotuplex? 

5° Quod discrimen intercedat inter accusationem, 
inquisitionem et denunciationem? 

6° Quis possit accusare? quando debeat, et coram 
quo? 

Quinam possint accusari? 

In quonam versetur accusatio, et quando obligatio 
accusationis cesset? 

7° Quis possit inquirere? quando debeat, et quando 
cesset inquisitionis obligatio? 

In quonam inquisitio versetur, et quinam sint ef- 
fectus? 

8° Quis possit denunciare? quando debeat, et co- 
ram quo? 

In quonam versetur denunciatio, et quando obliga- 
tio denunciationis cesset? 

Ex quibus denique sunt deducenda corollaria. 

8. Ad primum. 

Nomine delicti intelligitur externa legis vigentis 
violatio, dolo malo facta, ex qua vel totius societatis, 
vel singulorum sociorum damnum provenit. 

Est externa legis violatio : ergo si violatio tantum 
sit proposita, non tamen executioni mandata, non da- 
tur delictum. 

Hajc violatio fieri debet dolo malo : ergo quaevis 
violatio facta ex culpa non est delictum, sed quasi de- 
lictum. 

Ergo violatio quae casu contigit delictum non cons- 
tituit. 

Est violatio dolo malo : ergo in delictis renuncian- 
dis est 1° spectandum animi consilium, et 2° usus ra- 
tionis et libertas illius, qui delictum commisit. 

9. Delictum est vel publicum, vel privatum. 

Publicum alias in specie criminis nomen venit; et 

crimen proprie dicitur contra quod pcena decernitur. 

Vocatur delictum etiam Scelus, Maleficium, Faci- 
nus, Flagitium, Excessus, Fraus, Noxa, Injuria (Re- 
nazzi, Elem. Juris criminalis, cap. 1, § 5). 

Nihilominus, iis vocabulis quandoque renunciatur 
aliquod delictorum genus, insuper quandoque unus 
vel alter ex delictis commissis effectus. 

10. Est prmterea delictum ordinarium, quando cum 
certa forma, nomine et poena a lege taxata se exhibet. 

Extraordinarium vero, cum his caret adjunctis, et 
a judice arbitrario punitur. 

Est denique exceptum, vel non exceptum; eccle- 
siasticum, vel saeculare aut mixtum; notorium, vel 
occultum. 

Cum enim in omni delicto concurrant reatus seu 
vitiositas actus et effectus seu damnum alteri illatum, 
et illi poena respondeat hujus damni reparatio (Grot., 
de Jur. bell. et pace, lib. 1, cap. 17, § 22); profluit 
ut delicia suos teneant auctores (lib. 22, c. de Poenis) 
illosque solum, qui deliquerunt obstringant. 

Ergo pro delictis et delinquentibus necessaria est 
probatio et punitio. 

Atqui haec non possunt intelligi sine accusatione, 
inquisitione et denunciatione : ergo oportet ut de his 
tribus sermooem habeamus. 

11. Ad secundum. 

Accusatio itaque, prout actio criminalis, est delatio 
criminis alicujus apud judicem competentem, legi- 
time facta vindictae publicae causa. 

12. Ad tertium. 

Inquisitio vero est criminis vel criminosi investiga- 
tio per judicem ex officio procedentem, legitime facta. 

Est generalissima, cum nulla est in re praecedens 
infamia. 

Est generalis, cum est cognitum delictum, et tamen 
ignoratur ddiquens. 

Est denique specialis, cum datur praecedens infamia, 
constat de delicto commisso, denique habetur certa 
suspicio personae delinquentis. 

13. Ad quartum. 

Denunciatio demum est delatio criminis superiori 
quidem legitime facta, sed absque solemnitate. 

Est, secundum canonum Doctores, evangelica, cum 
habetur fraterna atque charitativa delatio ad legiti- 
mum superiorem; ad hoc, ut paterne delinquens 
corrigatur, sine ulla poena atque publica vindicta. 

Dicitur canonica, cum aliquis superiorem ecclesias- 
ticum adit criminis deferendi causa, sed srne so- 
lemnitate accusationis. 

Quod si quis ad superiorem veniat tamquam ad ju- 
dicem criminis deferendi causa, tunc habetur denun- 
ciatio civilis. 

14. Ad quintum. 

Discrimen igitur quod intercedit inter unam et alias 
aperte patet. 

Differt revera accusatio ab inquisitione, quia accu- 
satio requirit delationem, ex instituto factam : quod 
non praesumitur ab inquisitione. 

Differt accusatio a denunciatione, quia prior non 
inteliigitur facta sine publica vindicta ; posterior non 
ita, quinimo tantum privatae correctionis causa, si 
sit evangelica, nullam intendens poenam, si sit cano- 
nica. 

io. Differt inquisitio a denunciatione, quia in 
inquisitione agitur ex officio, in denunciatione mi- 
nime. 

Differt denique denunciatio ab accusatione simul 
et inquisitione, quia denunciatio excludit actionem 
ex officio, insimul procul habet omnem solemnitatem. 

16. Hinc in accusatione proceditur per libellum 
rite formatum juxta Auth. offeratur Cod. ul. tit. cont. 
et juxta 1. 3 D., h. t., indicandum est ipsum crimen, 
locus, tempus. 

Olim insuper requirebatur inscriptio seu accusa- 
toris subscriptio sub poena talionis, quod jam ex usu 
recessit, et cum ipsis hodie ipsa accusatio. 

Nihilominus, haec omnia neque olim erant, neque 
hodie sunt in inquisitione et denunciatione necessaria. 

17. Quibus generatim expositis, veniamus pressius 
ad quaestionem. 

18. Ad sextum. 

Quinam possint accusare? 

Omnes, exceptis iis, qui specialiter sunt prohibiti; 
et qui specialiter sunt prohibiti recensentur a Mare., 
J. 8, de Accusationibus. 

Qui accusare possint intelligemus, si scierimus qui 
non possint. 

Itaque prohibentur accusare alii propter sexum, 
vel aetatem, ut mulier, ut pupillus. 

Alii propter Sacramentum, ut qui stipendium me- 
rentur. 

Alii propter magistratum potestatemque, in qua 
agentes, sine fraude in jus evocari non possunt. 

Alii propter delictum proprium, ut infames. 

Alii propter turpem quaestum, ut qui duo judicis 
adversus duos reos subscripta habent, numraosve ad 
accusandum, vel non accusandum acceperint. 

Alii propter conditionem suam, ut libertini contra 
patronos. 

19. Quando quis debeat accusare? 

Quando publica utilitas publicaque vindicta id 
requirit. Nihilominus, cessante fine et causa, cessat 
etiam accusationis obligatio. 

20. Quinam possint accusari? 

Omnes illi, qui deliquentes inveniuntur, vel potius 
qui dolo capaces existimantur, non exclusis impube- 
ribus, pubertati proximis (1. Ili de Reg. juris). 

Sed quia accusatio non intelligitur sine judice, 
planum est non posse Principes accusari, quia judicem 
non habent (can. 13, caus. 9, quaest. 3). 

Sic dices de reo, qui semel absolutus, nequit regu- 
lariter novo judicio iterum de eodem crimine accu- 
sari. Et hoc 1° si non exstiterint aptae probationes ; 
2° si accusator cum reo collusionem fecerit : tunc sane 
colludente accusatore, extra ordinem punito, judex 
ex officio adversus reum inquiret (cap. 1 et seqq. de* 
Collusione detegenda). 

Sed hic velim, consideres animadversionem illam 
de qua loquitur, cap. Si his cui, tit. 1, de Accusat., 
Inquisit. et Denunc., in 6; nimirum si judex, omissa 

inquisitione infamiae, inquirit de criminibus coram 
reo praesente et tacente, non potest amplius impugnari 
processus, ex eo quod prius non fuit quaesitum de 
infamia. Colligunt ex Ord. Archid. Gemin., Joan., 
Andr., Anchar., Domin., Monach., Franc., Yiv. in 
Ration., libr.5, pag. 21; Alagona in Compend., pag. 6. 
Reus enim consentire censetur. 

Et ita dices de aliis in re animadversionibus. 

21. Accusatio insuper fieri debet apud judicem, qui 
habeat merum imperium. Et sic facile resolves in 
quonam versetur accusatio omnibus illis in delictis 
nimirum, in quibus ordo publicus respicitur. 

In delictis vero quae ad individuum spectant datur 
melius actio civilis, vel actio criminalis. 

22. Ad septimum. 

Quinam possint inquirere? 

Diximus jam antea inquisitionem esse investiga- 
tionem criminis, vel criminosi per judicem proce- 
dentem ex officio. Ergo illi omnes possunt inquirere, 
qui ad hoc a suprema auctoritate sunt constituti. 

Erat in societate sive civili, sive ecclesiastica accu- 
satio legibus exhibita, sed non omnibus accusatoris 
officium sustinere in deliciis erat; nihilominus error 
sub diversis capitibus huc illuc grassabatur. 

Tunc Episcopus in dioecesi, vel plures Episcopi in 
provinciali Concilio congregati in eos, qui in dioecesi 
•aut provincia orirentur errores inquirebant (Dadinus 
Altaserra, de Jurisdict. Tui., tom. 4, cap. 3). Sed ne- 
cesse erat ut omnia deferrentur ad Apostolicam Sedem, 
remedia inveniendi causa. Decursu temporum, cum 
gravius malum urgere videretur, oportuit S. Pontifi- 

ees in eas regiones, in quibus longe lateque haeresis 
serpebat, mittere speciales legatos, qui auxilium in re 
Episcopis darent; et ex hoc neque sublata, neque 
diminuta fuit Episcoporum potestas. 

Hinc Innocentius III, ann. 1498, misit in Narbo- 
nensem provinciam Raynerium Guidonem, uti constat 
ex ejus Epist. 122 et 123, libr. 2, tom. 2. 

Hinc Gregorius IX, ann. 1231, munus et nomen 
Inquisitoris institutum ■ ad Fratres Ord. Prtedicat. 
dedit. 

Et qua ratione? Ut caperent, condemnarent ac 
postremo judici saeculari traderent haereticos (ex 
Bulla Ord. Praed.,tom. 1, const. 7). 

Et ita deinceps, donec a S. Pontificibus, praesertim 
a Paulo III, Constit. Licet, et accuratius a Sixto V, 
Constit. Immensa, institutus fuit ccetus seu Congre- 
gatio Cardinalium, cui ipse Pontifex praeest; ibique 
sane omnia enucleatius atque diligentius graviora 
negotia pertractantur : qua Congregatione reguntur 
omnes inquisitores, qui in orbe terrarum diffusi sunt. 

23. In quibus peroptime vides toties Episcopo 
insimulque legitimo legato incumbere munus inqui- 
rendi, quoties id requirit prudens occasio. 

24. Ex quibus vides nunquam hanc obligationem 
cessare, ex eo quod sernper urgeat saltem generalis- 
sima inquisitio. 

Certis imo temporibus fieri omnino debet (arg^ 
c. 1, de Officio judicis ordinarii, cap. 1, § Sane de 
Censibus, in 6). 

Yides generalem tantum urgere, cum delictum 
commissum constet, velsuspicio detur delicti. 


Digitized by Google 



— 382 — 


Specialem denique non procedere, nisi aliquod sit, 
quod viam inquisitionis aperiat. 

25. Ex quibus vides hanc Congregationem agere 
de causis, quae apostasiam, schisma, superstitionem, 
haeresim aut haeresis suspicionem continent. 

Et ne quis valeat inquisitionis judicium effugere, 
quisque sub poena excommunicationis latae sentelitiae 
incurrenda infra mensem debet aut per seipsum, 
aut per epistolam, suo nomine, vel et cognomine 
signatam, aut ipsimet Congregationi, aut suae dioecesi 
Ordinario reum denunciare (Girald., Exposit. Jur. 
Pontif., p. 1, in libr. 5, 10, tit. 7). 

20. Effectus denique inquisitionis est praecipuus, 
ut sarta teclaque sint Religionis Catholicae principia 
et instituta, sive circa dogmata, sive circa mores, 
sive circa universalem disciplinam. 

27. Quod si hio quaeratur de casu peculiari, tunc 
absolute reponimus inquisitionem generalissimam 
viam sternere ad generalem, hanc vero viam ad spe- 
cialem parare: cujus effectus est 1° ut inquisitus 
veritatem manifestet ; 2° ut judex, si reus fateri de- 
trectet, habeat media legitima ad verum detegendum. 

Fingamus denique reum crimen esse confessum; 
vel reus fit legitime convictus, tunc a judice uti talis 
condemnatur (l. 2 Cod., de Abolit.; 1. 2 Cod., de Se- 
pulchr. viol.). 

28. Solent plerumque etiam hodie eo modo quo et 
ab initio contra S. Officii Congregationis institutionem 
querela) huc illuc emitti; sed quam ob causam? Quia 
libere genio indulgere desideratur, et vitae licentia 
passim ab hominibus praedii igitur. 


Digitized by Google 



383 


Hinc illud tribunal mgre ferunt Voltairius, Rotis- 
seaus, Boulangerius, Sarpius, Giannonius, Montes- 
quieus ; quinimo data occasione, reprehendunt: sed 
curnam? Si tantum a limine eorum principia, syste- 
mata et opera salutaveris, jam notionem in propatulo 
rationis habebis. 

29. Nunc ad octavum. 

Quis potest denunciare? 

Si mentem posueris ad tinem denunciationis, illico 
in promptu responsionem tenebis. Finis sane denun- 
ciationis est ut delictum aliquod, damnum quodcum- 
que atque incommodum impediatur. Atqui ad haec 
omnia unusquisque tendere debet : ergo omnes de- 
nunciare tenentur, saltem si hujusmodi actio sine 
gravi incommodo fieri possit. 

Et judex ecclesiasticus potest per viam denuncia- 
tionis evangelicae seu judicialis procedere contra 
quemlibet peccatorem etiam laicum maxime ratione 
perjurii, vel pacis fractae, uti expresse legitur in Ru- 
brica, cap. 13, tit. 1, Decret. de Judiciis. Ad hoc 
insuper non est necessarium ut procedat monitio 
(Arg. a Glos., in cap. 13, de Desponsatione impu- 
berum). 

30. Nuilc quaeritur : Utrum subditi fideles et reli- 
giosi possint denunciare proprium superiorem, ut 
deinde a judice corrigatur? 

Possunt; et illis solum datum est, quorum inlerest 
(ita colliges ex canone 45 et can. 46, caus. 2, quaest. 7 ; 
can. 31, caus. 16, quaest. 7; cap. 31, de Siraonia). 

31. Et ex his jam vides quando quis debeat denun- 
ciare, et quando cesset obligatio denunciationis. 

32. Vides denuntiationem faciendam esse apud 
respectivum superiorem, ejusque objectum esse tri- 
plex, juxta triplicem denuntiationis gradum. 

Nimirum si haec denurfciatio sit evangelica, tunc 
paterna correctio rei intenditur, proindeque recta 
emendatio; sin denique sit civilis veluli privata, pro- 
prium interesse intenditur ; veluti publica, publica 
intenditur vindicta. 

33. Ex quibus usque adhuc breviter disputatis, 
sequentia corollaria profluunt : 

COROLLARIUM i um . 

Ergo ille cujus est accusare habet onus insimul 
difficile ac societati necessarium; proindeque summa 
prudentia ac veritate agat. 

COROLLARIUM 2" nl . 

Ergo ille cujus est inquirere mentis rectitudine 
inquirat; et semper in memoriam revocet se si indul- 
geat inertiae, suo non satisfacere muneri neque socie- 
tatem religiosam, neque hujus jura servare. 

COROLLARIUM 3°- !1 . , 

Ergo ille cujus est denuntiare semper agat duce 
justitia, et ad mentem revocet se obligationem assu- 
mere non modo coram Deo, sed etiam coram ho- 
minibus. 

34. Accusatores sane et denunciatores possunt vel 
calumniis, vel prajvaricationibus, vel tergiversationi- 
bus proprium decipere munus, atque eodem tempore 

fallere onus acceptum ; et tunc, dum ex uno latere 
contra alterum falsum intendunt crimen, ex altero se 
subjiciunt omnibus illis poenis, quas jus canonicum 
legesque civiles contra calumniatores merito cons- 
tituunt. 

35. Et jam tempus est huic finem imponere discep- 
tationi; ex eo quod jam praecipua, quae solent circa . 
accusationem, inquisitionem et denunciationem dis- 
putari disseruimus; ideoque propositura jam comple- 
vimus nostrum. 


17 

EX JURE CANONICO. 


« 0^0 


II 

DE CENSURIS ET DE IRREGULARITATE. 


THESIS 28\ 


1. Nomine Censurae a veteribus scriptoribus latinis 
intelligitur quaelibet nota, qua aut persona, aut ges- 
tum, aut scriptum aliquod afficitur. Sed ecclesiastici 
Doctores illud proprie usurparunt nomen ad indican- 
dam poenam spiritualem. Et quod olim dicebatur ca- 
nonica districtio, gladius spiritualis, nervus ecclesias- 
ticae disciplinae, felix mucro. Hodie a Theologis ei 
Canonistis dicitur Censura, quae ab ipsis ita solet de- 
finiri : Poena spiritualis et medicinalis, per quam ho- 
mini baptizato ei delinquenti, per potestatem eccle- 

siaslicam, aufertur usus quorumdam bonorum spiri- 
tualium. 

Est poena : ergo non datur censura sine culpa 
praecedenti. 

Poena spiritualis, quia intendit ad spiritualem Chris- 
tifidelium utilitatem. 

Et cum datur, fatente Apostolo, ut Christianus ad 
bonam vitae frugem sese convertat, appellatur medi- 
cinalis. 

Homini baptizato : ergo non indicitur in iis, qui 
foris sunt ab Ecclesia. 

Delinquenti et contumaci : ergo si quis in poenam 
per culpam irruat, vel misere delapsus in errorem 
non perseveret, neque legitimi superioris monita as- 
pernatur, censurae non fit obnoxius. 

Per potestatem ecclesiasticam : ergo Princeps laicus 
nullam potest inferre censuram. 

Quorumdam bonorum spiritualium usus : ergo non 
bona ipsa per censuram amittuntur. 

2. Qua posita cognitione censurae definitionis, 

Quaeritur : 1° Quotuplex sit censura? 

Et unanimi voce Theologi, saltem quoad essentiam, 
illam distinguunt in excommunicationem, suspensio- 
nem et interdictum. 

Per accidens praeterea illam dicunt Juris, cum a 
S. Canonibus, Constitutionibus et Statutis ecclesiasti- 
cis directe infertur. 

Hominis, quatenus a legitimo superiore per modum 
sententiae vel mandati indicatur. 

Latae sententiae, si ita constituta sit, ut ipso facto 
incurratur. 

Ferendae sententiae, si post sententiam judicis. 

Reservata et non reservata, et ita deinceps : quae 
omnia melius videbimus, cum in specie de censuris 
agemus. 

3. Nunc quaeritur : 2° Quaenam sint extrema essen- 
tialia, ut censurae validitas possit renunciari? 

Tria enumerantur praecipua, et ad quae alia veluti 
consectaria referri possunt. 

Nimirum, ut sit praecedens peccatum, quod 1° esse 
debet mortale ; et planum est, quia censura est poena 
gravissima. 

2° Ut sit externum; ait enim D. Paulus, 1 Co- 
rint , 3, 12 : 

« Quid enim mihi de iis, qui foris sunt, judicare? » 

3° Consummatum opere : in odiosis enim quod mi- 
nimum est sequimur. Addendum hic non est quod 
peccatum sit mere praeteritum ; nam censura est me- 
dicina, neque quod sit cum contumacia coDjunctum ; 
quia, uti jam diximus, in contumaces proprie fertur 
censura. 

4. Hinc tria breviter resolvenda problemata : 

1° Cujus sit auctoritas ferendi censuras? 

2° Quodnam sit censurae subjectum ? 

3° Cujus sit auctoritas absolvendi censuras? 

3. Ad primum. 

Illius reponimus esse potestatem ferendi censuras, 
cui Christus sua divina voluntate facultatem largitus 
est leges ferendi, ut ordinatam, perfectam, indepen- 
dentem regeret societatem. 

Atqui jam vidimus Christum dedisse Ecclesiae suae 
hauc facultatem : ergo Ecclesiae est potestas ferendi 
censuras. 

Divinus Magister revera, antequam dixerit Petro : 
« Do tibi claves regni coelorum quodcumque alli- 
gaveris alligatum quodcumque remiseris 

remissum. » Loquens de delinquenti et contumaci, in- 
quit (Matth., 18) : « Si autem Ecclesiam non audierit, 
sit tibi sicut ethnicus et publicanus. » 

Atqui haec sententia nihil aliud est, quam facultas 
ferendi censuras; et talis, ut Cone. Tridentinum illam 
in Ecclesia supponens, sess. 25, cap. 3, de Reformat. .., 
dicit esse nervum ecclesiasticae disciplinae, ad conti- 
nendos in officio populos valde salutarem et spiritua- 
lem gladium. 

6. In exercitio igitur et in praxi omnibus et tantum 
illis data est, qui in foro externo ecclesiastica juris- 
dictione, vel ordinaria, vel delegata fruuntur. 

Hinc Summus Pontifex ea in orbe terrarum uti po- 
test; hinc Episcopus in sua dioecesi ; hinc Capitulum 
sede vacante; hinc Nuntius Aposlolicus, etc. 

Et id ex consensu Theologorum unanimi. 

7. Ad secundum. 

Censura ferri potest in solos homines baptizatos; et 
clare patet ratio ex Apost. (1 Corinth., 5). 

In viatores, quia mortui non sunt ulterius sub 
Ecclesiae jurisdictione. 

In rationis capaces, quia est poena ; et poena non 
intelligitur sine culpa, el culpa non concipitur sine 
intellectu et voluntate. 

In subditos, quia est actus jurisdictionis. 

8. Ad tertium. 

Ex regula generali omnes illi possunt absolvere 
censuras, qui eas possunt inferre, et illas absolvere, 
quas inferre ipsi possunt. 


Digitized by Google 



— 390 — 

Sed aliquid speciatim dicentes, asserimus censuram, 
dummodo lata sit a jure communi, vel ab homine per 
sententiam generalem, et dummodo non sit reservata, 
unumquemque absolvere posse, qui potestatem obti- 
net absolvendi a mortalibus peccatis poenitentem ; nam 
si reservata, aperte patet illum tantum eam posse ab- 
solvere, cujus est illam inferre. Hoc porro concluditur 
ex cap. 29 Decret. Greg., h. t. 

Item dices, si censura lata sit per particularem sen- 
tentiam; tunc illius est tantum eam absolvere, cujus 
fuit facultas illam inferendi. 

In articulo mortis denique quilibet sacerdos absbl- 
vere potest. Ecclesia enim, misericordi® et chari tatis 
dives, media ad finem ultimum a Christo Domino pro 
hominibus instituta illis semper impertiri desiderat. 

In occultis tandem Episcopus, etiam in Bulla Coenae 
reservatis, hac absolvendi gaudet facultate. 

Non loquor hic de Regularibus. 

9. His in genere de Censuris delibatis, disserendum 
nunc est de earumdem speciebus. 

Et primum. 

DE EXCOMMUNICATIONE. 

10. Excommunicatio itaque, nempe segregatio, 
abstentio, ejectio a corpore Ecclesiae, vel a participa- 
tione Sacramentorum est censura, per quam Christia- 
nus a communione fidelium excluditur et bonis spi- 
ritualibus, quae illi inter se communicant, sive omnino, 
aut parlim privatur. 

Bonis spiritualibus, quae illi inter se communicant. 
Ergo jure ac merito a Leone X, Bulla Exurge, dam- 


Digitized by Google 



— 391 — 


nati fuere Lulherani, et a Pio VI, Bulla Auctorem 
fidei, Jansenistae, qui hanc ausi sunt constituere et 
tueri propositionem : Excommunicationem esse poe- 
nam tantummodo externam, neque privare fidelem 
communibus spiritualibus Ecclesiae orationibus. 

Excommunicatio sane afficit maxime spiritualia, 
quia est poena vere spiritualis. 

11. Hinc quaerendum : Utrum Ecclesiae a Christo 
data sit potestas excommunicandi ? 

El absque ulla tergiversatione affirmativam damus 
responsionem ; cum enim a Divino Magistro commu- 
nio Christiana in Ecclesia posita sit, profluit in eadem 
residere potestatem criminosis interdicere commu- 
nionem. 

12. Quaeritur : Utrum hoc jus excommunicandi sit 
in Ecclesia tantum jure humano, vel etiam jure di- 
vino? 

Et Cathari et Albanenses ac deinde Wicleffitae insi- 
mulque Lutherani non erubescunt negare hanc potes- 
tatem in Ecclesia institutam esse jure divino; sed 
falso laborant systemate. Jus enim infligendi excom- 
municationem, quod a Christo Ecclesiae datum fuit 
tam certum, tamque exploratum est, ut illud in dis- 
crimen revocare insignis sit impudentiae modus. 

Quid enim sonant illa verba Scripturae : « Si te 
non audierit, dic Ecclesiae; si Ecclesiam non audierit, 
sit tibi sicut ethnicus et publicanus, » nisi excommu- 
nicationem? 

Hoc in sensu illa verba intellexerunt Patres, illa- 
que in sensu eodem intellexere interpretes; morem 
Hebraeorum consectantes, qui ab externae gentis ac 

religionis consortio sese penitas abstinebant ex di- 
vino quoque praecepto (Exod., 34, 12, 15, 16). 

13. Qua constituta in Ecclesia potestate, sequentes 
breviter sunt resolvendae quaestiones : 

1° Quotuplex sit excommunicatio? 

2® Quinam sint excommunicandi? 

3° Quando incurratur excommunicatio major, quo- 
modo minor? 

4° Quinam sint utriusque excommunicationis ef- 
fectus? 

14. Ad primam. 

Excommunicatio itaque est major, vel minor, uti 
clare habetur in cap. 59 Decret. Gregor. IX, h. t. 

Et minor, per quam Christifldelis a percipiendis 
Sacramentis et a beneficiis obtinendis arcetur. 

Major, per quam aliquis privatur omnibus Eccle- 
siae communibus bonis, id est administratione activa 
Sacramentorum, passiva receptione, suffragiis Eccle- 
siae, denique fidelium communione. 

Hic vero a Canonistis solet disputari : Utrum detur 
discrimen inter excommunicationem et anathema? 

Et putamus illam esse veram sententiam, quae te- 
net in re utrumque esse unum et idem; differre ta- 
men propter solemnitates et caeremonias, quae in fe- 
rendo anathemate adhibentur, quaeque describuntur 
in can. 106, cap. H, quaest. 3. 

Est excommunicatio vel latae, vel ferendae sen- 
tentiae. 

Est in corpore juris, vel extra corpus juris. 

Est reservata, vel non reservata. 

15. Ad secundam. 

Qui autem sunt excommunicatione irretiti, excom- 
municat! dici solent; et dispescuntur in toleratos et 
vitandos. * 

Dicuntur tolerati, quos fideles non tenentur vitare. 

Sed haec distinctio originem ducit ab Extravaganti 
Martini V ad evitanda scandala, post Concilium Cons- 
tantiense; nam in veteri disciplina omnes excommu- 
nicati erant vitandi et non tolerati. 

16. Nunc quaeritur : Quando quis uti excommuni- 
cabis vitandus haberi debeat? 

Quando in eum excommunicationis sententia a ju- 
dice publicata, vel denunciata specialiter et expresse 
est. 

Praeterea ille vitandus renunciahdus sit, qui palam 
in clericum sacrilegas injecit manus, quamquam ad 
judicem denunciatus non sit. 

17. Hinc resolves 1° toleratum posse Sacramenta 
licite conficere atque etiam administrare, quotiescum- 
que a fidelibus expostuletur. 

E contra vitandum. 

HinG resolves 2° quod si quis a vitando Sacramenta 
scienter receperit sine necessitate, peccat graviter: 
transgreditur enim grave praeceptum. 

Quinimo si susceperit ordinem ab Episcopo vitan- 
do, incurrit etiam suspensionem ab exercitio. 

Resolves 3® communicationem prohibitam esse cum 
vitando, quae a Doctoribus solet sequenti versiculo 
comprehendi : 

Os, orare, vale, communio, mensa negatur. 

% 

Licite tamen cnm vitando communicant uxor, li- 

17 . 

beri, mancipia, rustici servientes, qui ignorant, qui 
emunt ab illo, nisi habeant alium unde emant (cap. 
Quoniam multos, ii, quaest. 3). 

Ex quibus Doctores communiter deducunt quinque 
casus, et hoc exprimunt versiculo : 

Utile, lex humilis, res pignorata, necesse. 

Resolves 4° potest cum tolerato communicari in om- 
nibus tum civilibus, tum divinis ac si excommunica- 
bis non esset. 

Resolves 5° etiam cum haereticis, schismaticis caete- 
risque, qui expresse ac speciatim excommunicati non 
sint, saltem in civilibus vetita communicatio non est. 

18. Hisce hucusque disputatis, praetermittentes 
quinam ferre possint excommunicationem, in quibus 
quinam absolvere; ex eo quod jam de his praecipua 
diximus, cum superius de censuris in genere per- 
tractavimus, gradum faciamus ad extrema jam propo- 
sita in themate problemata resolvenda, et illico quae- 
rimus : 

Quando incurratur excommunicatio major? quando 
minor? 

19. Ad tertiam. 

Incurritur excommunicatio major, quando commit- 
titur peccatum mortale, sensibile, opere consumma- 
tum, non mere praeteritum, cura contumacia con- 
junctum. 

Incurritur minor propter communicationem cum 
vitando. 

Si autem quaeratur utrum culpa gravis habenda 
sit ad incurrendam excommunicationem minorem, 

reponitur sufficere culpam venialem plene delibe- 
ratam. 

20. Ad quartam. 

Effectus innumeri excommunicationis majoris ad 
octo praecipuos reduci possunt : 

1° Ad privationem Sacramentorum (cap. 52, h. t.). 

2' Ad privationem sufTragiorum Ecclesiae (cap. 38, 
h. t.). 

3° Ad privationem divinorum officiorum (cap. 8, 
de Clerico excommunicato minislr.). 

4° Ad privationem sepulturae ecclesiasticae (Clem. 1, 
de Sepult.). 

5° Ad privationem jurisdictionis ecclesiasticae 
(cap. 24, de Sent. et de re judicata). 

6° Ad privationem beneficiorum (cap. 8, cit.,de 
Cler. excomm. ministr.). 

7° Ad privationem communicationis forensis (S. Li- 
gor., n. 184). 

8° Ad privationem societatis civilis (S. Ligor., 
n. 188 et seqq.). 

21. Effectus vero excommunicationis minoris prae- 
cipuus est quod privet usu passivo Sacramentorum 
(cap. fin., de Cler. excomm. ministr.). 

22. Quibus hactenus de censuris in genere et de 
excommunicatione in specie disputatis, loquentes nos 
de suspensione et interdicto, sufficit ut haec tantum 
aliquo in modo definiamus, et sic insimul naturam et 
partitiones modosque cognoscimus. 

23. Sit igitur prima disquisitio. 

DE SUSPENSIONE. 

Quas a Canonistis definiri solet : Censura, qua cle- 
ricus privatur ad tempus ex parte vel toto usu potes- 
tatis quam habet ratione ordinis, officii et beneficii. 
Ergo suspensionis subjectum solum esse potest cle- 
ricus. 

Ergo est totalis, vel partialis; latae sententiae, vel 
ferendae; reservata, vel non reservata. 

Ergo graviter peccat, qui suspensus actum sibi per 
suspensionem velitum exercet. 

Ergo suspensus non toleratus et publicos exercet 
invalide actus jurisdictionis. 

Toleratus vero quamvis illicite, tamen valide juris- 
dictionem exercet. Et sic deinceps. 

DE INTERDICTO. 

24. Interdictum est censura, qua usus divinorum 
officiorum, aliquorum Sacramentorum et sepultura 
ecclesiasticae certis personis prohibetur, aut in qui- 
busdam locis in poenam alicujus criminis. 

Ergo interdictum non tam late patet quam excom- 
municatio, late patet plusquam suspensio ; formaliter 
et directe privat rebus sacris, quatenus sunt sacra, 
ad divinum cultum perlinentes. 

Ergo prohibet a divinis officiis, prohibet ab admi- 
nistrandis et recipiendis quibusdam Sacramentis, 
prohibet a sepultura ecclesiastica. 

Est personale, locale, mixtum ; est generale et par- 
ticulare. 

25. Datur denique et alia censurarum species, 

nimirum cessalio a divinis, quae est prohibitio clericis 
facta, ut abstineant ab officiis divinis, ab administra- 
tione Sacramentorum et ab ecclesiastica sepultura, 
aliquo in loco determinata. Ergo cessatio a divinis 
non est censura. 

Ergo differt ab excommunicatione, suspensione et 
praesertim irregularitate. Hoc revera esse potest per- 
sonale, non vero cessatio a divinis. 

In interdicto generali licet celebrari officia divina, 
quamvis januis clausis ; minime vero in cessatione a 
divinis, et ita porro. 

Est vel a jure, vel ab homine. 

Et sic explicit prima pars thesis nostrae. 

Nunc ad secundam. 

DE IRREGULARITATE. 

26. Quod si quis censura irretitus sit et nihilominus 
actum agat vetitum, in irregularitatem incidit. 

Irregularitas sane est impedimentum quoddam ca- 
nonicum seu legitimum, quo quis neque ad ordines 
officiave ecclesiastica admitti potest, neque in sus- 
ceptis ordinibus atque officiis ministrare. 

Est impedimentum : ergo non est poena ; et si 
quando per modum poenae imponatur, hoc fit secun- 
dario tantum, non ad reum puniendum, sed ad inde- 
centiam in sacro ministerio praecavendam. 

Ergo ex hoc capite distinguitur a censuris. 

Est impedimentum canonicum : ergo ex jure cano- 
nico tantum originem ducit. 

Est impedimentum legitimum : ergo nonnisi lege, 
aut ea forma quae legis vices gerit, induci potest. 

Hinc receptum est, ex cap. 18, de Sent. excoinm., 
in 6, ut non alias irregularitatis nota incurratur, 
quam sanctione generalis juris, quod sive a Pontifice 
Maximo, sive a Generali Concilio editum, sive etiam 
quod generali lotius Ecclesiae consuetudine inductum 
fuerit (Clement. IH, de zEtate et qualit. praeficien- 
dorum). 

Neque ad ordines officiave ecclesiastica admitti 
potest, neque in susceptis ordinibus atque officiis 
permanere. 

Ergo effectus praecipui (ad quos omnes alii reduci 
possunt) irregularitatis recensentur : 1° ut irregularis 
impediatur ne ad sacra ministeria admittatur; 2° ut 
qui semel rite admissus fuerit ad eadem sacra minis- 
teria ab iis repellatur, cum in irregularitatem inci- 
derit. 

Nunc de causis irregularitatis. 

27. Non una eademque fuit in Ecclesia disciplina 
quoad irregularitatem, uti videre est apud Tho- 
mass. vet. et nov. Eccles. discipl., part. 2, lib. 2, 
a cap. 17 ad 91. 

Hodie tamen irregularitates omnes ex duabus 
causis procedere videntur : ex defectu scilicet et ex 
delicto; hac nimirum differentia, ut quae proficiscun- 
tur ex defectu non poena sint, sed impedimenta ; quae 
vero profluunt ex delicto, et impedimenta sint et 
poena (poena, inquam, in sensu jam relato). 

28. Multiplex nihilominus, a Canonistis solet defec- 
tus memorari, ob quem aliquis efficitur irregularis. 

Sed nos tantum octo recensemus cum Doctoribus 
species, et sunt: 1° Defectus animi, 2° Corporis, 

3° Natalium, 4° zEtatis, 5° Libertatis, 6° Sacramenti, 
7° Lenitatis, 8° Famae. 

Quinam vero ipsi sint, facile potest hauriri in quo- 
libet ex Canonistis auctoribus. 

29. Irregularitates autem quae ex delicto nascuntur, 
ad quinque classes revocari fas est: 1° ad malam 
baptismi susceptionem ejusque iterationem; 2° ad 
malam ordinum susceptionem et usurpationem; 3° ad 
censurae violationem; 4° ad criminum quorumdam 
enormium patrationem ; 5° ad homicidium et mutila- 
tionem. 

Quae omnia ita exhibentur in sequenti versiculo : 
Fontes reus, sacris, censura, crimine, leto. 

30. Quibus consideratis, prosequimur dicentes irre- 
gularitatem esse vel totalem, vel partialem, vel per- 
petuam, vel temporalem. 

31. Dicimus ut ipsa incurratur ab aliquo, requiri 
ut in jure expressa sit (cap. Is qui, de Sententia 
excommunicat., in 6). 

32. Dicimus cessare ordinarie cessante causa ob 
quam est inducta, si ea sit ex defectu ; dummodo non 
sit ex defectu lenitatis, vel Sacramenti. 

Non cessare tamen cessante delicto, si ea sit ex de- 
licto. 

33. Dicimus irregularitatem ex utroque capite 
cessare propter dispensationem, a legitimo superiore 
factam. 

Hinc Papa in foro externo ab omni irregularitate 
dispensat, sive per se, sive per Congregationem Con- 
cilii, uti videre est in Cosentina, inter supplices 
libellos diei 13 julii 1725; in Baren. diei 20 de- 

ceinbris 1823; in Bergomen. diei 27 nov. 1852; 
in Parapilonen. diei 23 apr. 1853; in Aesina, 26 no- 
vemb. 1861; in iis omnibus sane et in aliis permultis 
agitur de dispensatione ab irregularitate. 

Hinc Poenitentiarius Major dispensat in cunctis fere 
casibus occultis pro foro interno, ex Bulla Pastoral. 
Benedicti XIV. 

Hinc Episcopus vel per se, vel per suum Vicarium, 
specialiter ad id deputatum, in irregularitatibus ex 
delicto occulto provenientibus, excepta ea, quae oritur 
ex homicidio voluntario et exceptis aliis deductis ad 
forum contentiosum (Cone. Trid., sess. 24, can. 6). 

In iis quae ex defectu proveniunt, potest dispensare 
in bigamia similitudinaria, et cum illegitimis ad mi- 
nores ordines ac beneficia simplicia. 

34. Et sic cum juris canonici thesibus explicit 
etiam praesens disceptatio. Diximus sane de censuris 
et de irregularitatibus : quod disputandum propo- 
suimus. 

EX JURE CIVILI. 


I 

QUID JUS CIVILE, SEU ROMANUM? QUINAM EJUS OIUGO? 
QUINAM PROGRESSUS? QUODNAM OBJECTUM? 


THESIS 29 a . 


i. Inter juris divisiones, quas superius retulimus, 
ultima certe non est illa, qu® pertractat de Jure Ci- 
vili. Jus enim hoc, sive tu consideres in antiquitate, 
sive in ®tate recentiori, semper concludere debes in 
eo esse normam vivendi in civitate ac ordinem in ea 
servandi; ideoque populis esse necessarium. 

At qu® sine legibus societas? Lege carens civitas, 
sciscitabatur Tullius a Quinto, de Leg., libr. 2, anne 
ob ipsum habenda nullo loco? 

Et cura Quintus scite respondisset : « Dici aliter non 
potest. » Tullius conclusit : * Necesse est igitur legem 
haberi in rebus optimis. » 

Aufer sane legem; et tunc habes populum etTrenum 
atque insanientem. 

Aufer legem ; et tunc vides insidias strui personis, 
fidem falli in contractibus, alienum rapi. 

Tolle denique legem; et omnia humana divinaque 
omnia misceri vides. 

Hisce ductis considerationibus, Romani jura sanxe- 
runt, et tractu temporis opus fere divinum exararunt. 

2. Sed quomodo loqui de eo in suis relativis pro- 
portionibus, tum generatim, tum speciatim? 

Hoc utique praetergreditur nostram institutionem ; 
idcirco in verbis ultra non immorantes, duo tantum 
selegimus themata. Et in 1° exhibere lectoribus cona- 
bimur ideam synopticam juris civilis in sequenti 
enuncialione : Quid sit jus civile, seu Romanum? 
Quaenam ejus origo? Quinam progressus? Et quod- 
nam objectum? 

In 2° autem, data breviter rerum divisione et cons- 
tituta vera dominii natura, prolixius loquendum est 
de peculio. Id tamen, more solito, duabus absolvemus 
disceptationibus. 

Hinc illico ad primam, et quaerimus : 

3. Quid sit jus civile, seu Romanum? 

Vocabulum jus in re accipitur proprie, vel impro- 
prie. 

Proprie nempe pro lege, et tunc est jus constituens, 
seu jus superioris, obligans inferiores, ut actiones 
suas constituant atque componant ad ejus rescriptum. 

Hujusmodi legis partes sunt quatuor : imperativa, 
prohibitiva, coercitiva et permissiva (1. 7 D., de Leg.). 
Improprie accipitur tribus modis : 

1° Pro eo quod in jure continetur, et pro eo quod 
juri tribuitur, Generatim nimirum, quatenus jussuum 
cuique tribuitur ; speciatim vero pro ea facultate, quam 
lex concedit, v. g., cum dicitur ususfructus: jus uten- 
di, fruendi. 

2° Pro arte aequi et boni : ars itaque est collectio, 
seu comprehensio praeceptorum. 

Bonum est quod congruit naturae rationali et sociali. 

./Equum, quod opponitur inaequalitati. 

Ergo non datur aequum sine bono, non bonum sine 
aequo. 

3° Pro loco ubi jus redditur ; ex quo vocare in jus, 
in jus rapere. 

4. Hinc jus constituens et jus constitutum. 

Atqui jus constituens, id est quod lex constituit, et 
jus constitutum, id est quod jussum est, efformant 
jurisprudentiam. 

Quae a Justiniano, § 2, Inst., et 1. 40, § 1 D., h. t., 
definitur : « Rerum divinarum et humanarum notitia, 
justi injustique scientia. » 

Sed haec definitio fallit in genere proximo. Philo- 
sophia enim Graeca erat etiam humanarum rerum di- 
vinarumque notitia. 

Hinc melius Jurisprudentia describitur, si dicatur : 
Habitus practicus leges recte interpretandi applican- 
dique quibusvis speciebus obvenientibus. 

Habitus, nimirum series ac systema notiorum prin- 
cipiorumque. 

Practicus, seu non speculativus. 

Leges : objectum enim materiale juris sunt res di- 
vinae et humanae ; formale e contra sunt hae, quatenus 
referantur ad justum et injustum. 

Interpretandi : scire enim leges non est earum verba 
tenere, sed vim et potestatem (1. 17 D., de Leg.). 

Et curnam? Ut recte possint applicari speciebus 
obvenientibus. 

5. Juris praecepta tria sunt, et ad ea omnia alia re- 
duci possunt : 1° honeste vivere', 2° alterum non lae- 
dere ; 3° suum cuique tribuere. 

6. His relate ad vocabulum jus constitutis, viden- 
dum est quid civile ? 

Civile, ait Justinian., § 2 Inst., de Jur. nat. gent. et 
civil. : « Ex unaquaque civitate appellatur, veluti 
Atheniensium. » 

Hinc interrogationi : Quid sit jus civile? 

Recte reponitur : Quod quisque populus ipse sibi 
constituit, id ipsius proprium civitatis est, vocaturque 
jus civile (Justinian., § 1, Inst., loc. cit.). Sed hoc Sum- 
mus Imperator Reipublicae cujusque coordinat utili- 
tati (1. 11 D., h. t.). 

Hinc quo Romanus populus utitur, jus civile Ro- 
manorum appellamus. 

Sed quoties non addimus nomen cujus sit civitatis, 
nostrum jus significamus; sicuti cum Poetam dicimus, 
nec addimus nomen, subauditur, apud Graecos, egre- 
gius Homerus, apud nos, Virgilius (Justin., § 2, Inst., 
loc. cit.). 

Et en ratio cur diximus in principio jus civile, seu 
Romanum. Dicitur sane jus civile Romanum per an- 
thonomasiam, et 1° propter ejus excellentiam, et 
2° propterea quod fuit ab omnibus gentibus fere re- 
ceptum. 

Ait sane summus Tullius de eo (Orat., libr. 1) : 

« Quantam praestiterint nostri majores prudentia cae- 
leris gentibus tunc facillime inlelligetis, si cum illo- 
rum Lycurgo et Dracone et Solone nostras leges con- 
ferre volueritis. Incredibile est quam sit omne jus 
civile, prmler hoc nostrum, inconditum ac pene ridi- 
culum ; de quo mulla soleo in sermonibus quotidianis 
dicere, cum hominum nostrorum prudentiam caeleris 
hominibus et maxime Graecis antepono. » 

7. Hoc tam praeclarum eximiumque Romanum jus 
est scriptum, nempe expresse promulgatura, et non 
scriptum, id est tacite introductum. 

8. Partes juris scripti sunt 6 : Lex, Plebiscitum, 
Senatus-Consultum, Principum Placita, Magistratum 
Edicta, Responsa Prudenlum (1. 6, prin., § 1, D., h. t.). 

9. 1° Lex stricte sumpta a Romanis vocaba tur, quam 
populus Romanus, superiore magistratu rogante, cons- 
tituebat (Juslin., | 4 Insl., loc. cit.). 

Erat tunc libera Respublica, et collectis comitiis, 
omnes ad legislationem concurrebant. Hinc Ulpianus, 
1. 1 D., de Leg., dicit : « Legem communis Respublicae 
sponsionem. » 

10. 2° Plebiscitum est quod plebs, plebeio magis- 
tratu interrogante (veluti tribuno), constituebat (Just., 
Instit., § 4, loc. cit.). Plebs a populo differt, veluti 
pars a toto, veluti species a genere. Populus enim 
complectitur et senatores, et patricios, et plebeios; 
plebs autem solos plebeios. Senatores illi dicebantur, 
qui potestatem habebant ferendi sententias in Senatu ; 
patricii vero , qui ex nobilibus familiis originem te- 
nuere. 

11. 3° Senatus-Consultum est quod Senatus jubet 
atque constituit (Juslin., 1 5, Inst., loc. cit.). 

Sed animadvertendum est jus ferendi leges esse 
solius populi ; Senatui tantum decernere de solo sera- 
rio, de pecunia publica, etc. 

Sed postquam Tiberius ab agro ad, curiam transtulit 
morem ferendi leges, tunc data fuit patribus omnis 
potestas. Et curnam? 

Ait Justinian., § 8, Inst., loc. cit. : « Cum auctus 
esset populus Romanus in eum modum, ut difficile 
esset in unum convocari eum legis sanciendae causa, 
visum est aequum Senatum vice populi consuli. » . 

Sed putamus hanc esse ficlitiam rationem ; veram- 
que Tiberio hujus agendi rationis causam mihi vide- 
tur fuisse quod Tiberius Romanorum multitudinem 
collectam metueret, Senatum vero sibi devictum ha- 
beret. 

Hinc Senatus-Consultum ab eo tempore melius de- 
finitur : Quod sit jus a Senatu loco populi, ad oratio- 
nem Principis, vel consulis relationem constitutum 
(1. 2, | 9, de Orig. juris). 

12. 4° Principum Placita sunt ilia, quae Princeps 
animo condendae legis jubet. 

Hinc illud apud Rom. Jurisconsultos adagium : Quod 
Principi placuit legis vigorem habet(Just.,|6,Instit.). 
Quae tamen placita Constitutiones vocarunt; quibus 
Princeps vel omnes cives velit obstringere, vel qui- 
busdam extra ordinem aliquod aut indulgere, aut 
imponere. Unde priores nuncupantur generales, spe- 
ciales dicuntur posteriores. Hinc Rescripta, hinc De- 
creta, hinc Edicta, etc. 

13. 5° Edicta Praetorum, id est illud jus honora- 
rium, de quo loquitur Justin,, § 7, Inst., loc. cit.; 

illud nimirum cui aucloritatem dederunt qui honores 
gerunt, id est Magistratus. 

14. 6° Responsa Prudentum denique sunt senten- 
tiae et opiniones Jurisconsultorum, quorum hujusmodi 
erat auctoritas, ut judici recedere ab illis non liceret 
(Just., | 8, Tnstit., loc. eit.). 

Et sic breviter notitiam habes de jure scripto Ro- 
manorum. 

15. Quoad jus non scriptum paucis me explicem 
necesse est. 

Illud scilicet est quod usus approbavit et populi 
diuturni mores. 

Cujus species praecipua, et mea quidem sententia, 
unica est consuetudo. Antiquitus etiam Responsa Pru- 
dentum in jus non scriptura referebantur, sed hodie 
id asserere verum non est; illa enim etiam in juris 
corpus migrarunt. 

Et satis sit de prima quaestione proposita. 

16. Ad secundam et tertiam : 

Quaenam juris civilis Romani origo? 

Et quinam progressus? 

Tres sunt in Romana gente epocae diligenter con- 
siderandae, quibus luculenter distinctis, facilius et 
clarius est quaestionibus a nobis propositis satisfacere : 

1° Tempus scilicet Regum, id est a Romulo ad an. 
244 Urbis conditae. 

2° Tempus Reipublicae a Regum cessatione, an. 244, 
usque ad an. 723, usque ad Augustum. 

3° Tempus Imperatorum ad Justinianum inclusive. 

DE PRIMO TEMPORIS INTERVALLO. 

17. Ait Pomponius, in § i D., de Orig. jur. : * Et 
quidem initio civitatis nostrae populus sine lege certa, 
sine jure certo primo agere instituit, omniaque manu 
a Regibus gubernabantur. » 

Arbitrium igitur Regum primo tempore populum 
regebat Romanum. 

Sed cum videretur hoc minus dignum ad nova? 
gentis ordinem ejusque constitutionem ; ipsi Reges ad 
nonnullas devenerunt dandas leges, quae ex auctori- 
bus leges Regiae dictae sunt, quasque insuper [cum 
collegerit Papinianus, locum et nomen juri dedere 
Papiniano. 

DE SECDNDO TEMPORIS INTERVALLO. 

18. Expulsis Regibus (prosequitur Pompon., § 3, 
loc. cit.) : « Lege Tribunitia omnes leges hae exole- 
verunt; iterumque coepit populus Romanus incerto 
magis jure et consuetudine ali, quam per latam 
legem. » 

Sed hoc incivile nationi erat ; et quamvis Senatus- 
consulta atque Plebiscita condita fuissent, nihilomi- 
nus dubio semper locus erat. 

Itaque communi tandem suffragio decretum fuit 
legatos ad Urbes Graecas mitti, qui ad Urbem Ro- 
mam optimas leges possent afferre. 

Hinc originem xn Tabui® tenuerunt; quas conse- 
cui® fuere actiones legis, actus legitimi ; et ex his 
jus Flavianum Elianumque (1. 2, §§ 5, 6, 7, loc. cit.). 

19. Sed hujusmodi leges in Tabulis comprehens® 

non clara perspicuitate fulgebant; proindeque venit 
interpretationis necessitas, cujus potestas ad Juriscon- 
sultos et Prudentes pertinebat. Hinc disquisitio Fori, 
quae pertinebat ad Praetores, quorum erat non modo 
judicandi facultas, verum et adjuvandi, supplendi 
corrigendique jus civile (I. 7 D, de Just. et jur.). 

Inde jus honorarium (1. 7 et 8 D., loc. cit.). 

20. Neminem praeterit hoc tempore inter tot ma- 
gistratum difformia edicta, inter tot leges, inter tot 
plebiscita, inter tot senatus-consulta talem fuisse in 
legislatione confusionem, ut nemo, quamvis inter pe- 
ritos Jurisconsultus, posset facile veritatem invenire; 
ideoque res proportionalum requirebat remedium. 

DE TERTIO TEMPORIS INTERVALLO. 

21. Devicta nihilominus Republica eique Monar- 
chia suffecta, statim quoque juris sensibiliter facies 
mutata fuit. 

Augustus profecto et voluit jura vigere vetera, et 
leges secundum antiquos condidit ritus ; et expresse 
edixit ut non omnes possent consulentibus respon- 
dere, sed tantum illi, quibus est a Principe facta po- 
testas. 

Unde clarissimum Labeonem, unde dbctissimum 
Atteium Capitonem invenies. 

Hinc scholam Cassianam hincque Proculianam 
habes. 

Hinc Marcellum, Scaevolam, Paulum, Papinianum, 
Ulpianum, Modestinum aliosque jurisprudentiae Pa- 
tres, quos honoris gratia referre in deliciis mihi est. 

Habes postea edictum perpetuum Juliani, quod, 

18 

imperante Adriano, ex tot tamque variis edictis fuit 
concinnatum. 

22. Defuncto Adriano, Respublica iterum Princi- 
pum Constitutionibus gubernabatur; ac denuo illa in- 
certi tudo atque confusio, quae ex indefinitis Praeto- 
rum edictis originem ducebat, in medium venit per 
Constitutiones. 

Erat proinde necessarium ut aliquis in re ordo eve- 
niret. 

Hujusmodi necessitate moti, Paulus Jurisconsultus 
et Papinius Justus collectionem aliquam aggressi 
sunt ; et primus collegit libros sex Constitutionum 
Imperialium, et alter, sub Septimio Severo, Constitu- 
tiones Veri et Antonii, in 20 libros dispositas, edidit. 

Secutus postea fuit Codex Gregorianus, denique 
successit Codex Hermogenianus. 

Et ex quibus duobus postremis editus est Codex 
Theodosii, a suo auctore cognomentum mutuans. 

23. Sed concinnae et scienlificae collectionis gloriam 
et honorem Divo Justiniano Providentia servavit. 

Hic natus Thauresi in Pannonia, anno reparatae sa- 
lutis 482, adoptatus ab avunculo suo Justino et adsei- 
tus in Imperii consortium Kalendas aprilis ann. 527, 
avunculo successit. 

Initio sui Imperii, Triboniano aliisque Jurisconsul- 
tis mandatum dedit, ut ex legum colluvie in tribus 
codicibus superius notatis contenta, unum concinna- 
rent codicem, qui utique lucem vidit 7 april. 529, sub 
nomine Codicis Justiniani. 

24. Postea iterum eidem mandavit Triboniano, 
ut cum aliis Jurisperitis meliora excerperet, ac ex 

antiquiorum Prudenlum libris unum concinnaret 
opus. 

Libenter Tribonianus Principis jussui paruit; et en 
admirabile opus : en Digestum, seu Pandectae. 

Cujus vulgata divisio est triplex; nimirum Diges- 
tum vetus, Inforliatum, Digestum novum; cujus par- 
tes septem sunt, cujus libri sunt quinquaginta. 

25. Sed nondum hoc sublime opus erat promulga- 
tum, cum idem Princeps suas edidit Institutiones, qua- 
rum libri suntquatuor. 

Nihilominus, facta Pandectarum publicatione, illis 
eamdem dedit auctoritatem, quam largitus erat Insti- 
tutionibus. 

26. Quoniam vero voluntas hominis ambulatoria 
est usque ad mortem; evenit ut, abrogato primo Jus- 
linianeo Codice, alterum emiserit sub nomine Repe- 
tit® Praelectionis. 

- 27. Demum alias publicavit Constitutiones, quas 
Novellas nuncupavit; et quia authenticae, Authentica- 
rum librum constituunt. 

Atque hoc est illud praeclarum Juris Civilis Corpus, 
ab Imperatore Justiniano compositum, quo Romanae 
utuntur scholae, et quod in orbe terrarum habetur 
peculiarium j urium fundamentum. 

28. His usque adhuc delibatis, putamus sufficien- 
tem duobus quaesitis propositis datam esse responsio- 
nem, ut facile intelligatur quaenam sit origo, quinam 
progressus juris civilis seu Romani. 

29. Sed certe satis non est, ut tantum de ortu, pro- 
gressu, vicibusque civilis juris sermonem habeamus; 
oportet quoque ut ejus penetralia parumper ingredia- 

mur, atque ad hoc faciendum ita proponimus postre- 
mam quaestionem : 

30. Quodnam sit juris civilis seu Romani objec- 
tum? 

Cui quaestioni facilis est responsio. 

Est illud praecise in quo hujusmodi jus versatur. 

Atqui jus Romanum versatur in personis, in rebus 
et in judiciis : ergo illius objectum sunt personae, res, 
judicia. 

31. Non loquimur hic de rebus, ex eo quod aliquid 
de his dicemus in sequenti disceptatione. 

Remanet igitur ut praecipua capita recenseamus de 
personis et judiciis. 

32. 1° De Personis. 

Nomine personae intelligitur a Jureconsultis homo 
consideratus cum suo statu (Insl., § 75). Homo enim 
est quaecumque mens, ratione praedita in corpore 
humano. 

33. Status enunciatur illa conditio ex qua homines 
diversis utuntur juribus, quae conditio si ab ipsa na- 
tura procedit, dicitur Status naturalis; sin ab ipsorum 
hominum instituto, dicitur Status civilis. 

34. Sub naturali statu considerantur Nati, vel Nas- 
cituri; Mares et Foeminae; Minores, vel Majores; Pu- 
beres, vel Impuberes. 

35. Sub civili statu venit Libertas, Civitas et Fa- 
milia. 

36. Ex libertate homines sunt vel liberi, vel servi. 

Et liberi qui non sunt in justa servitute; et servi, 

qui caput non habent, et sunt res. 

Liberi denique dicuntur vel Ingenui, vel Libertini. 

37. Ex civitate Cives Romani, vel Peregrini Latini, 
Italici, Provinciales, Hostes. 

38. Ex Familia denique societas prima hominum 
venit; nimirum ex viro et uxore, justis nuptiis con- 
junctis. 

Nuptiae sane pro Romanis sunt conjunctio maris et 
foeminae, consortium omnis vitae, divini et humani 
juris communicatio (I. i D., de Ritu Nupt.). Ex iis 
lilii veniunt. 

Filiorum genus est triplex : vel legitimi sunt, vel 
legitimati, vel illegitimi. 

Legitimi nascuntur aut fiunt : nascuntur ex justis 
nuptiis, fiunt adoptione. 

Adoptio porro est assumptio alicujus in liberum 
(prine. Inst. , h. i.). 

Illegitimi, qui extra nuptias vitam tenent: qui 
tamen possunt legitimari subsequente parentum ma- 
trimonio, rescripto Principis, vel denique professione 
religiosa. 

39. Quo posito, aequum est ut aliqua jura sint in 
filios constituta parentibus; et haec sunt vel a natura, 
vel a lege. Quorum praecipuum est patria potestas de 
jure naturali, relata a Pomponio, in 1. 2 D., de Jusi, 
et jure. 

Ex qua conceditur profecto parenti jus vitae et 
necis in liberos (1. ult. Cod., de Patr. potest. ; 1. 2, in 
fin. D., de Liber, et Posthumis). 

Per eam quidquid filius acquirit, patri acquirit, ut 
pater possit liberis tutores dare (v. 3 Instit., de Tu- 
telis), ut liberi nihil magni momenti sine patris con- 
sensu agere possint et neque nuptias facere (pr. 
Instit., de Nuptiis); et sic deinceps. 

40. Quae patria potestas denique solvitur tribus mo- 
dis : Morte, eminenti filii Dignitate, Emancipatione. 

1° Mors est naturalis et civilis. 

Per naturalem omnia finem habent : sane mors om- 
nia solvit. 

Civilis habetur, cum libertas simul ac civitas, aut 
civitas, retenta libertate, amittitur. Et tunc civiliter 
mortuus nullo jure civili gaudet; ideoque nec patria 
in filios potestate. 

2° Non quaelibet dignitas ab ea liberat, sed emi- 
nens, et cui leges hanc prerogalivam tribuunt. 

3° Denique solvitur patria potestas per emancipa- 
tionem, quae solet definiri : Patriae potestatis relaxatio, 
cum patris et filii consensu legitime expleta (1. 3, 5, 6 
Cod., de Emancip. liber.). Et satis de personis. 

44. Nunc breviter aliquid de Romanorum judiciis. 

Fuit igitur in Romana gente, ut hactenus disputa- 
vimus, maxima legum institutio; debebat etiam et 
esse pars illa, quae de judiciis pertractat, et quidem 
non defuit. 

* Nos ideo (inquit Quintilian., Deciam. 13) magis- 
tratus legesque a majoribus nostris accepimus, ne 
sui quisque doloris vindex sit, et assidue scelerum 
causae refellant, si ultro crimen imitabitur. Damnum 
accepisti? Erat lex, forum, judex, nisi vos jura vindi- 
cari pudet. » 

42. Judicium porro est legitima causae cognitio, 
discussio ac definitio inter actorem et reum, coram 
judice facta (Voet., Comm. ad Pand.). Multiplex est : 

1° Est civile, vel criminale; 

2° Publicum, vel privatum ; 

3° Ordinal ium, vel extraordinarium. 

Judicium civile est reale, vel personale; est petito- 
rium, vel possessorium; ordinarium, vel summarium. 

Et summarium dicitur, in quo omnia breviter ex- 
penduntur, quo casu judici summatim cognoscere, 
summatim aestimare et summatim res exponere fas 
est (1 . In hac act. D.,§ Sciendum, q. ad exhibend.). 

43. Tres sunt personae quae judicium constituunt: 

Actor, Reus, Judex. 

Actor est ille qui petii, Reus a quo petitur, Judex 
coram quo petitur. 

Judex est vir bonus et aequus juris peritus; per se 
vel assessores suos auctoritate publica constitutus, cui 
causas cognoscendi et decidendi facultas competit. 

Primis Ronue incunabulis, judicia erant penes Se- 
natum, ex lege Sempronia apud Equites; sub Repu - 
blica et prioribus Imperatoribus majores judices, 
veluti Praetor aliique similes juridicis conventibus 
praeerant. 

Ad eos fiebat in jus vocatio, apud eos editio; actio- 
nem ipsi dabant aut denegabant, dabant et judicem 
(Garol. Segon., de Judiciis, lib. 1, cap. 23-24). 

Sed sub Diocletiano et Maximiano, solis superiori- 
bus magistratibus, generatim loquendo, judicium 
reservatum fuit; donec Julianus Imperator dedit Prae- 
sidibus facultatem constituendi judices pedaneos. 

Demum Justinianus duodecim constituit, quibus solis 
etnonaliis causae ad dijudicandum erant committendae. 

Quod si magistratus censuisset, haec aliis nihilomi- 
nus committi poterant (Nov. 82, cap. i et seqq.). 

44. Ast tunc suam formam judicium induebat, 

cum litis adesset contestatio atque forum competens. 

Quid sit contestatio litis unicuique est apertum. 

Fori competentia autem deducitur ex tribus causis ■' 

1° Ex persona judicis, qui est aut ordinarius, aut 
compromissarius ; vel quia prorogata est ejus juris- 
dictio, vel quia avocata est causa ad superiorem. 

2° Deducitur fori competentia ex persona rei, prop- 
ter rem, propter contractum, propter delictum et 
propter privilegium. 

3° Ex qualitate rei, quae esse potest ecclesiastica, 
saecularis, mixta, connexa, feudalis, et sic deinceps. 

45. Quibus delibatis, salis etiam de judiciis, et si- 
mul satis de praesenti disceptatione. 

Reposuimus sane propositis quaestionibus : Quid 
jus civile, seu Romanum? Quaenam ejus origo? Qui- 
nam progressus? Quodnam objectum? Quibus res- 
pondendum erat. 

II 


l)E RERUM DIVISIONE ET DE ACQUIRENDO EARUM DOMINIO, 
AC PR/ESERTJM DE PECULIO. 


THESIS 30\ 


1. Res genera tim veniunt, quae ejus sunt naturae, 
ut in bonis esse possint (Paul., 1.5, de Verb. Sign.). 

Appellatione enim rei causae et jura continentur 
(Ulp. , 1. 23, de Verb. Significat.). 

Et bona dicuntur, ex eo quod beant : beare autem 
est prodesse (1. 49, de V. et R. S.). 

2. Summa rerum divisio est, ut aliae sint divini 
juris, aliae humani juris. Res divini juris erant pro 
Jurisconsultis Sacrae, Religiosae, Sanctae. 

Sacrae, quae jussu Principis Diis Superis consecra- 
bantur, v. g., Templa, Delubra (1. 6, § 3 ; 1. 9, prin., 
|| 1 et 2, hoc tit.). 

18. 

Religiosae, quae dedicatae erant Diis Inferis, v. g., 
Sepulchra (Gruter., de Jur. Man., libr. 3, cap. 1). 

Sanctae denique, vel quia tribuebantur Heroibus, in 
Deorum coetum adscriptis, vel quia sanctionem habe- 
bant. # 

3. Nos hic potius de Rebus Humani Juris. 

Quarum prima ac naturalis divisio est quod aliae 

sint corporales, aliae incorporales. 

Corporales nimirum, quae tangi possunt, ut fundus, 
domus ; incorporales, quae tangi non possunt, id est, 
quae in jure consistunt, v. g., servitus, ususfructus. 

Corporales iterum vel sunt mobiles, vel immobiles. 

Mobiles autem sunt vel fungibiles, vel infungibiles. 

Et primae, quatenus alterius vice fungi- possunt; 
et secundae, quae eadem specie reddi solent. 

4. Sed Justinianus ait, in Inst., pr., h. t. : « Res, 
quae vel in patrimonio nostro, vel extra patrimonium 
nostrum habentur. * Ergo res, sive corporales, sive 
incorporales, sive mobiles, sive immobiles, sunt vel 
nullius, vel alicujus. 

Quae sunt alicujus vel publicae sunt, vel singulorum. 

Et publicae, quae ratione proprietatis populo cedunt; 
quoad vero usum singulis ex populo. Unde dici solent 
etiam communes (Noodt., Probabil., libr. i, cap. 7 
et 8). 

Singulorum denique, quae in cujusque patrimonio 
continentur. 

De iis praecise et pressius in themate pertractamus. 

Inutilis nihilominus evaderet disquisitio, nisi vide- 
retur quomodo earum dominium acquiratur, et quae- 
nam ex dominio fluant in possessoribus jura. 

ii. Dominium itaque, ju^ta Voetium, ad Pandectas, 
libr. 6, tit. 1, § 1, consistit in jure, quo res nostra 
est. Sed mihi videtur non esse concinna definitio, 
quia nimis arida et jejuna. 

Communis vero descriptio a Jurisperitis in his 
verbis praebetur : Dominium est jus in re corporali, 
ex quo facultas de ea disponendi eamque vindicandi 
nascitur, nisi lex, vel conventio, vel testatoris volun- 
tas obsistat. 

Sed hic quaero : Si lex, aut conventio, aut testatoris 
voluntas semper obstarent, ubinam dominium? 

Ergo ea ex definitione excludenda sunt, et accura- 
tius dicendum est : Dominium esse plenam, vel semi- 
plenam de re disponendi facultatem. 

6. Erat olim dominium Quiritarium et Bonitarium. 

Hodie est plenum, aut semiplenum; directum, aut 

utile; naturale, aut civile. 

7. In eo acquirendo duplex requiritur causa : pro- 
xima et remota. 

Quarum postrema titulum constituit : prima modum 
acquirendi. Titulus dat jus ad rem, modus vero jus 
in re. 

8. Praeterea modus acquirendi est vel ex jure natu- 
rali, vel civili (1. 1 D., de acquirendo rer. dom.). 

Jure naturali occupatione, vel traditione, vel acces- 
sione. 

Jure civili praecipue usucapione et praescriptione. 

9. Quod autem acquiritur Peculium constituit. 

Peculium sane multipliciter accipitur. Ab Ulp. , 

1. 16 D., ad JG. Trebell. ponitur pro haereditate, 
vel patrimonio; a 1. Si chorus, 3 de Leg., pro pecu- 

nia, quam quis repositam ad casus repentinos habet. 

A 1. Si ego, | Dotis, D., de jur. dotium pro re pa- 
raphernali. 

A !. denique depositi de Pec. |, peculium accipitur 
pro pusilla substantia, vel pecunia separata a rebus 
et ratiociniis patris vel domini, data vel permissa filio 
vel servo. 

In hoc postremo sensu praecise nos peculium acci- 
pimus, et juxta juris Romani normas breviter hic suis 
in vicibus illud consideramus. 

Sit illico initium operi. 

10. Gravioris momenti, ut vidimus, apud Romanos 
erat illa distinctio, qua homines dispiciebantur in 
liberos et servos. 

Et servi nimirum erant res mancipii, non personae, 
ait Juvenalis, in Sat. 6, v. 221 : « Demens ita servus 
homo est? » 

Et Theophilus, pr. Inst., de Stipul. servorum, de 
his asserebat « Personam legibus non habentes. » 

Hinc 1° id quod acquirebant, domino acquirebant. 

2° Nuptias non contrahebant, sed erant in contu- 
bernio. 

3° Illis factio testamenti non erat, neque contractus 
sibi stipulandi facultas. 

* 4° Nulla in persona servili obligatio intelligebatur 
(1. 22 de Regulis juris). 

5° Ex altera parte, in dominis inveniebatur jus vitae 
et servorum necis. 

6° Venditionis emptionisque, et sic deinceps. 

11. Nec magis felix erat filiorum conditio, qui 
sui juris non erant sub patria potestate ; ita ut ratione 
patris etiam non personae essent, sed res. 

Ex quo vindicari poterant (ex 1. 1, § 2 de Rei vin- 
dicat.)- 

Ex quo jus vitae et necis filiorum in patre (1. 2 de 
Lib. et Posth.). 

Ex quo in patribus illos vendendi facultas. 

Ex quo denique quidquid filius acquirebat, patri 
acquirebat. 

t Romanis, inquit Dyonis. Halicarnass. Ant. Rom., 
n. 8, filiis nihil proprii est vivis patribus, sed et pe- 
cunias et corpora liberorum patribus ad eoirum arbi- 
trium tradidit lex Romuli. » 

Quod et clarius exprimit Sextus Empir., Pyr. hyp., 
3, 24 : « Legum Romanarum auctores liberos in manu 
parentum ad instar servorum esse voluerunt, neque 
suorum bonorum ipsos esse dominos, sed parentes, eo 
modo quo mancipia solent. » 

12. Sed eo modo quo cursu temporis alia recitata 
jura vel diminuta fuerunt, vel in desuetudinem ve- 
nere; sic et illud quod filius acquirit, patri acquirit. 
Societas enim hoc modo regi nequibat ; et potius quam 
artes et mores ubique florerent, inertia colebatur et 
turpitudo. 

13. Julius Caesar profecto rem et methodum in the- 
mate perpendens, primus legi hujusmodi aliquod de- 
dit temperamentum, et constituit quod filius in militia 
sua acquireret virtute, filio sibimet cederet (1. 11 D., 
Castr. pecul.); et quia ex castris, peculium illud nun- 
cupatum est castrense. 

Titus, Domitianus, Nerva et Trajanus hoc privile- 
gium auxerunt (1. 1 de Milit. Testam.). 

Quod usitatum quoque fuisse tempore Claudii et 

Neronis, aperle ostendit Juvenal. in Sat. ult., v. o2 : 

Nam quse sunt parta labore 

Militiae, placuit non esse in corpore census, 

Omne tenet cujus regimen pater. 

14. Sed virtutem addere militibus optima erat co- 
gitatio; nihilominus, oblivisci beneraerentes error 
esset. 

Hinc lex alterum edixit privilegium : quidquid 
veniret militi® togatae seu forensis filii, filio sibimet 
cederet ; et quia quasi ex castris erat, peculium quasi 
castrense constituit (1. 14 C., de Adv. dir. Judic.). 

15. Huic categoriae adscriptum postea fuit id quod 
filius adquireret artium liberalium occasione, vel per 
publicum officium, vel per Principis liberalitatem 
(1. ult. Cod., de Inofif. test.; 1. 7 Cod., de Bon. quae li- 
ber.). Donec Justinianus, summa prudentia ac aequi- 
tate, in | 1 Inst., Per quas pers. cuique acquir., gene- 
rice edixerit : « Quod autem ex alia causa sibi filius- 
familiasacquisivit, hujus usumfructum patri acquirat; 
dominium autem apud eum remaneat, ne quod ei 
suis laboribus, vel prospera fortuna accesserit, hoc in 
alium proveniens, luctuosum ei procedat. » Quod et 
adventitium est peculium. 

Sin vero ex re patris proficiscitur, vel occasione, 
vel contemplatione patris filio obvenit, profectitium 
nominatur (§ i Inst., loc cit.). 

16. Peculium igitur est quadruplex : castrense, 
qua si -castrense, adventitium, profectitium. 

17. His praemissis, quaeritur : 

Quid juris de iis peculiis? 

Peculium castrense, vel quasi-castrense, ad filium* 
familias, uli palremfara. spectat (1. 4, § 1, de Pecul. 
castrens.). 

Ergo huic in re omnes patrisfamilias facultates tri- 
buit; proindeque rei acquisitae dominium et adminis- 
trationem. 

48. Profectitii vero administratio est apud filium, 
dominium pleno jure ad patrem spectat (§ 1 Inst., 
h. t., 1. 3, | 4, de Minor.; 1. 31, § 2, de Donat.). 

19. Quid de adventitio ? 

Cujus proprietas erat ordinarie penes filium, admi- 
nistratio tamen et ususfructus erat penes patrem, us- 
que ad ejus mortem, vel ad filii emancipationem. 

In hoc postremo casu, ante Justinianum pater in 
plenam relinebat proprietatem tertiam assis adven- 
titii partem. 

Post Justinianum vero dimidietas solummodo usus- 
fructus ad patrem pertinebat (§ 2 Inst., h. t.). 

Diximus ordinarie; nam si agatur de peculio ad- 
venlitio extraordinario, tunc sive dominium, sive 
ususfructus penes filium sunt. 

Exemplum habes in 1. ult. Cod., de Bon. qu® liber., 
| 1 : Si filius, renuente patre, hmreditatem adierit. 
Alterum exemplum tenes in Novell. 418, cap. 1 : Si 
hac conditione, ut omnimode pater excludatur, filio 
donatum sit, vel si filius una cum patre succedat fratri 
germano, ex ead. cit. Nov., cap. 2. 

Denique si pater in bonis filio restituendis dolose 
versatus sit, uti videre est in 1. 50 D., ad SC. Trebell., 
in qua sic se habet JC. Papinianus : « Imperator 

Adrianus, cum Vivius Cerealis, filio suo Vivio Simo- 
nidi, si in potestate sua esse desisset, haeredi tatem 
restituere rogatus esset, ac multa in fraudem fidei- 
commissi fieri probaretur, restitui haereditatem filio 
jussit; ita ne quid in ea pecunia quamdiu filius ejus 
viveret, juris haberet. Nam quia cautiones non pote- 
rant interponi, conservata patria potestate, damnum 
conditionis propter fraudem inflixit; post decreti au- 
tem auctoritatem, in ea haereditate filio militi compa- 
rari debuit, si res a possessoribus peti, vel etiam cum 
debitoribus agi oporteret; sed paternae reverentiae 
congruum est, egenti forte patri officio judicis ex ac- 
cessionibus haereditariis emolumentum praestari. » 

20. Et ex his nobis videtur talis esse hactenus 
filiorumfamilias peculii idea, exposita secundum jus 
Romanum, tum in profanis, tum in sacris relationi- 
bus, ut lectori satis sit ad claram in re notitiam com- 
parandam. 

21. Attamen non est tantum civile peculium, sed 
existit peculium quoque clericorum; proindeque, ut 
in re dari possit generalis et undequaque notio com- 
pleta, oportet de hoc, ut appendicem instituamus. 

Sit igitur 

APPENDIX. 

DE PECULIO CLERICORUM. 

22. Quidquid a clerico possidetur et in potestate 
ejus est constitutum, ubicumque situm sit, peculium 
clericale constituit. 

Distinguitur nihilominus multipliciter, secundum, 
causas ex quibus originem ducit. 

Esi patrimoniale igitur, si ex haereditate, legato, 
donatione venit. 

Est industriale, si ex aliquo spirituali labore, v.g., 
missarum celebratione, concionibus sacris venit. 

Est ecclesiasticum, cum ex praebendarum proven- 
tibus, ex decumis, ex oblationibus, ex Ecclesia demum 
ortum habet. 

Est denique parcimoniale, quoties aliquis clericus 
illud colligit parcius vivendo , subtrahendoque ex 
Ecclesiae reditibus ad sui honestam sustentationem. 

23. Quaeritur hinc : 1° Quid juris de peculio patri- 
moniali ? 

Clericus ejus est verus dominus. 

Atqui unusquisque dominus potest de re sua pro 
lubito disponere : ergo et clericus. Ipse enim ordina- 
tione neque suis renunciavit juribus, neque cessavit 
esse rei suae arbiter (Bened. XIV, de Syn. Dioeces., 
libr. 1, cap. 2, § 2). 

24. 2° Quid juris de peculio industriali? 

Vidimus superius Julium Caesarem primum dedisse 

peculii dominium militiae sagatae et togatae, Justinia- 
num instituisse illud ei, ex alia quacumque causa 
obveniens. 

Et curnam, hoc posito, clericis tantum subtra- 
hendum ? 

Nullam invenio causam ; ac proinde illud concludo : 
quod clerico obvenit, non contemplatione beneficii, 
vel alterius rei ecclesiasticae, sed vi sui laboris et in- 
commodi, clerico cedit. 

Clerico cedit : ergo ille est peculii industrialis do- 
minus et arbiter. 

25. 3° Quid juris de peculio ecclesiastico? 

Patres Tridentini difficultatem in re cognoverunt, 
proindeque nullam dedere decisionem. Et Canonist* 
hinc inde proferunt semper sententiam, in illam dis- 
ceptantes propositionem : Utrum beneficiorum domi- 
nium ad beneficiatum speciet, an ad Ecclesiam ? et 
unaquaeque pars suis pro placitis affert rationes. 

Sed nos, non audentes tam agitatam absolvere 
quaestionem , tantum animadvertimus, cum Trid. 
(sqss. 25, cap. 1 de Reformat.) clericos redditus, quos 
ultra sui honestam sustentationem ab Ecclesia per- 
cipiunt, distribuere in pauperes debere, atque in alia 
pia opera erogare ; nec posse absque gravi peccato in 
convivia, ludos, venationes et similes profanos usus 
impendere, aut consanguineis elargiri, nisi tanquam 
pauperibus, si vere pauperes sint, ut minus egeant, 
non ut ditescant. 

26. 4° Quid denique juris de parcimoniali peculio? 

Dantur etCanonistae, qui aiunt : Bona parcimonialia 
non esse, nisi bona ecclesiastica ; ergo iis aptanda 
sunt omnia jura, quae ecclesiasticum peculium regunt. 

Sed nobis videtur rem diligentius esse examinan- 
dam, ac inde forsitan mitius concludendum. 

Dicunt expositae sententiae propugnatores : Nihil 
refert, utrum clericus parcimoniale peculium sibi 
comparaverit parcius vivendo, cum posset illud ad 
sui commodum insumere ; sed solum videndum est 
utrum vixisset et posito quod vixerit, jam usus victu 
necessario est; ad superfluum inde ei non est jus, se- 
cundum illud S. Hieronymi, apud Gratianum pr. 
dist. 44 : t De altari vivere, non luxuriari permit- 
titur. » 

27. Sed in primis observationem proponimus, quae 
facili exemplo poterit explanari. Titius clericus, ut 
vitam honestam ducat, indiget 50 scutat., parcius 
vivii, et lanium 40 de his insumit. 

Quo posito, quaero: 1° Utrum Titius jus habeat in 50, 
nec ne ? 

Si tu negative reponas, tunc mihi contra te licitum 
erit concludere : ergo verum non est clericum de re 
ecclesiastica vitam honestam ducere posse. 

Quod si tu alfirmalivam proferas sententiam, tunc, 
inquam, forsitan bona voluntas et parcimonia vitae 
auferunt jus in individuo quaesitum ; et meritum ho- 
nestatis ei grave producit incommodum? Putamus hoc 
esse contra rationalis naturae sensum. 

Nihil insuper infert Divi Hieronymi effatum; nam 
clericus noster non solum in casu non luxuriatur, 
quinimo vitam miserrime vivit : ergo peculium par- 
cimoniale melius dicitur esse clerici, ut de eo licite 
pro lubito disponere possit, quam contrarium asseri- 
tur. Sed animadvertimus hanc esse quaestionem magis 
speculativam, .quam practicara ; proindeque in ea 
fere inutile est diutius immorari. 

28. Post hoc facile vides nos sermonem habuisse 
de rerum divisione, deque earum acquirendo domi- 
nio ; insimulque praecipua pertigisse, quae spectant 
ad peculium secundum jus Romanorum et. pauda de 
peculio clericorum : quae omnia in thesi ostendere 
statuimus. Explicit igitur etiam praesens disceptatio, 
et cum ea opus, quodcumque sit nostrum. Disputavi- 
mus sane de triginta thesibus : quod erat in votis. 

• 29. Et haec sunt, Illustrissime ac Reverendissime 

Praesul, laboris mei specimina; hi et fructus, qui ste- 
riles se exhibent, sed fecunditatem expectant a Tua 
Pastorali Benedictione. 

Interdum Tuo ac Supremo et infallibili Ecclesiae, 
ejusque Capitis Romani Pontificis, judicio penitus 
subjectas meas volo theses; etsi quid imprudenter, 
aut minus recte meo e calamo exciderit, ore et corde 
corrigam, emendabo, damnabo atque prorsus rejiciam. 

30. Quapropter omnibus antea dictis, finem fa- 
ciam, ipsissimis Divi Augustini verbis utendo, 
Epist. 143, olim 7 ad Marcellum, n. 2 : « Fateor 
« me ex eorum numero esse conari, qui proficiendo 
< scribunt, et scribendo proficiunt. Unde si aliquid 
« vel incautius, vel indoctius a me positum est, quod 
« non solum ab aliis, qui videre id possunt merito 
« reprehendatur, verum etiam a meipso ; quia et ego 
« saltem postea videre debeo, si proficio : nec miran- 
« dum est, nec dolendum, sed potius ignoscendum, 
« atque gratulandum ; non quia erratum est, sed quia 
« improbatum. Nam nimis perverse seipsum amat, 
« qui et alios vult errare, ut error suus lateat. Quanto 
« enim melius et utilius, ut ubi ipse erravit alii non 
« errent, quorum admonitu errore careat? » Et addo 
alia ejusdem S. Doctoris verba, in lib. Ii de Trinitate, 
cap. 9 : « Parati corrigi, si fraterne et recte reprehen- 
« dimur; parati etiam, si ab inimico, vera tamen 
« dicente, mordemur. » 

DEO ET DEIPAR.E IMMACULATE. 

